
        
            
                
            
        

    Kalapos Éva
 
D. A. C. 
Egy új élet
 
„Valós időben akarlak megérinteni nem a Youtube-on. Veled akarom járni a hegyeket nem a Facebook-on irkálni.
Mondj valamit, amiben hihetek és nem márkanév.”
(Eve Ensler: Érző lelkek) 



A Macskanő színre lép
Mindenkinek van vaj a füle mögött. Ezt fontos előre tisztázni, hogy nyilvánvaló legyen, miért is történt minden úgy, ahogy történt.
A nevem Fellegi Flóra, és ezennel elindítom a netnaplómat.
Igazából nem is az enyém, hanem a D.A.C.-é, bár nem hivatalosan. Azért nem, mert a többiek nem tudnak róla. Senki nem fog tudni róla rajtam kívül (jelszóval titkosítom), de valahová muszáj leírnom azt a rengeteg mindent, ami a D.A.C. megalakulásáig történt velünk, és azóta is történik folyamatosan. Próbáltam rendes naplót írni, de az öregeknek valószínűleg igazuk van, amikor azt mondják, hogy digitális generáció vagyunk: öt percen belül görcsöt kapott a kezem. Pedig annyi mesélnivalóm van! Ha viszont ragaszkodnék a kézzel írt naplóhoz, egy héten belül tuti, hogy ínhüvelygyulladásom lenne, úgyhogy maradok a blognál (szerintem már mindenki profin gépel, aki anyuék után született), és megígérem (magamnak), hogy hűségesen rögzítem itt minden kalandunkat. Mert azokból van bőven. Nyugodt szívvel állíthatom, hogy a D.A.C életem legjobb ötlete volt – én találtam ki ugyanis. De kezdem az elején.
Igazából az egész azzal indult, hogy irtó dühös voltam.
A felnőttek szerint ez kamaszkorban tök normális, mert ilyenkor feszegetjük a határainkat, de a düh attól még düh, és szörnyű tud lenni, amikor elönti minden porcikádt. Azért voltam dühös, mert egyszerűen nem ment.
Sehová nem tudtam beilleszkedni. Mármint a suliban. Vagy bárhol máshol. De irtóra nem.
Bármennyire szeretné a világ és a szüleink azt hinni, hogy csupán amcsifilmes klisé a középiskolai hierarchia, fel kell hogy világosítsak mindenkit: nem az. Igenis vannak menők és lúzerek, és az még a jobbik eset, ha a két csoport közül valamelyikhez tartozol. Igen, képzeljétek, a lúzerekhez tartozni is jobb, mint sehová. Mert akkor legalább együtt lóghatsz a szintén lúzer barátaiddal, együtt csinálhatjátok a házit, együtt öltözhettek gázul, együtt mehettek szerepjátékozni... na jó, gőzöm sincs, mivel töltik az idejüket a lúzernek kikiáltottak, de egyvalamivel biztos nem: nem gubbasztanak a szobájukban full egyedül, filmeket bámulva és popcornt rágcsálva minden egyes rohadt délutánon, és nem pörgetik bánatosan a FB-falukat, ahol a jelek szerint az égvilágon mindenkivel ezermillió érdekes dolog történik, csak velük nem (például még a osztálytársuk is Barcelonában meg legbénább Milánóban áltsulis készült képeket posztol, amiken változatlanul bénán, de boldogan vigyorog a kamerába). A filmnézéssel amúgy nem lenne bajom, hiszen abszolút filmmániás vagyok – a pszichodoki szerint, akihez Apu Anya halála után küldött, így tartom magamtól távol a valóságot. Oké, lehet, hogy van benne valami, bár nem szívesen adok igazat annak a pasinak, mert rohadt ellenszenves volt. Szóval a lényeg, hogy mindig kívülálló voltam: a lúzerek nem fogadtak be, mert túl sok voltam nekik a filmmániámmal és a „gazdag” apámmal, a menők meg egyrészt azért nem, mert az én osztályomban egy sincs, részben meg mert egyértelműen lúzervírushordozó vagyok: van öt kiló, ami mászkál rajtam fel-alá, akármennyit pilatesezek is, nem festetem a hajam, nincs rajtam nyolc kiló festék, de legfőképpen hiányzik belőlem valami, ami ezeknek az iszonyú menő bandáknak a lételeme: a vegytiszta, kendőzetlen gonoszság. Persze egyáltalán nem vagyok szent, nagyon is gúnyos tudok lenni, az a milliméterre kiszámított álnokság viszont, ami őket jellemzi, valahogy mindig elborzasztott. Pedig megpróbáltam. Komolyan. Még azt a videót is lájkoltam és megosztottam a FB-n meg a Twitteren, amit az egyikük felvett, hogy egy egyébként csendes és aranyos lány, akit régóta ismerek, sír a vécében egy srác miatt, akibe évek óta szerelmes. Azt hitte, ha enged neki, és lefekszik vele, végre összejönnek, úgyhogy hagyta magát a falnak dönteni egy pláza parkolójában, a srác meg persze utána azonnal dobta. Most már tudom, hogy inkább rá kellett volna írnom és megpróbálni megvigasztalni. Akkor persze nem éreztem gáznak, hogy beszállok a játékukba, főleg, mert a menő csajok másnap reggeltől szó nélkül maguk közé fogadtak. Aztán hetekig erről az ügyről beszélt az egész suli, miközben észre se vettük, hogy a lány nem jött iskolába, csak amikor két hét után végre megérkezett: iszonyúan meg volt hízva, a szemei meg úgy festettek, mintha az elmúlt két hetet sírással töltötte volna (nyilván ez is történt). Persze senkit nem büntettek meg, de aznap, amikor Apu megtudta, hosszú idő óta először nem ment el otthonról. Nem jött be hozzám sem, csak ült a sötét nappaliban, Anyu képe előtt.
Azt hiszem, akkor zuhant rám az egész, amikor megláttam a lányt. Ott álltam az aulában, a ragadozó királynők gyűrűjében, mellettem az egyik legszebb, akitől épp előző nap kaptam egy gyönyörű, gyöngyházfényű szemhéjpúdert, mert még két hét után is jött komment a posztra, és néztem, ahogy az áldozat ránk se pillantva, rémesen lassú léptekkel botorkál be az osztálytermébe. Aztán elnézést kértem a csajoktól, berohantam a vécébe, és öklendezni kezdtem.
Másnap töröltem a videót az oldalamról, amivel persze egy életre elvágtam magam.
És akkor utálni kezdtem az egészet.
Az internetes forradalom gyermeke vagyok, a Facebookon barátkozom, a Twitteren posztolom, ami történik velem, hetente átrendezem a Simjeim lakását és új személyiséget adok nekik, nem költők mozijegyre, mert nincs kivel moziba mennem, hiszen egyedül, egyedül, egyedül vagyok. Bármit teszek, csak azért teszem, mert mindenki más is azt csinálja, kivéve, hogy pár, még nálam is bénább osztálytársamon kívül valószínűleg én vagyok az egyetlen szerencsétlen, aki még mindig szűz a suliban. 16 évesen a legtöbb lány már túl van rajta. Ők azt mondják, ezt az egészet nem kell olyan komolyan venni, hiszen szex nélkül hosszú távon esélyed sincs a pasiknál. Hát, lehet, hogy rosszul választottam, de nálam a srácok is beijedtek meg én is, esélyünk se volt eljutni a nagy fináléig, de még a közelébe sem. A videós eset előtt igazából semminek nem volt értelme bennem és körülöttem, és ha nincs az a kisírt szemű lány, talán egy életre így maradok, sóvárgok egy világ után, amiben igazából sosem lehetnék boldog – de ott, akkor valamiért nagyon elegem lett.
Rájöttem, hogy nem akarok mindig frappáns lenni. Nem akarok a sitcomok szabályai szerint élni, ahol mindenkinek mindenre kész válasza van, és ha valamiben gáz vagy, még a legjobb barátaid is lesújtóan néznek rád. Ahol mindennek csak annyi az értéke, amennyit a többiek szemében jelent, és ez igaz azokra a dolgokra is, amik a legfontosabbak neked. Furcsa az lehetsz, sőt egyenesen szabály, hogy furcsa legyél, például oké, ha teljesen értelmetlen módon imádod a robotokat vagy a békákat, de még a furcsaságod is olvadjon be valahogy a többiekébe, mert ha ne adj isten olyan dilid van, ami nekik nem jön be, neked annyi. Az alatt az idő alatt, amíg ezzel cikiznek, szánalmas, egészen addig, halott vagy, szerencsétlen és amíg vissza nem ügyeskeded magad a kegyeikbe, mondjuk egy jól megválasztott poénnal, és akkor megkönnyebbülve együtt röhögtök ki valaki mást...
A DA.C. előtt úgy éreztem, ez már soha nem változik meg. Hogy sosem leszek egy olyan társaság része, ahol nem így mennek a dolgok. Hogy a világ végezetéig dühönghetek itt a négy fal között a kis szobámban, meg a fejemben, ami igenis tele van álmokkal, mint egy normális tizenévesnek, és ahol nem ciki, hogy királykisasszonynak képzelem magam. Úgy éreztem, hogy ezt soha nem fogja megérteni senki. Soha. Az. Életben.
Így kezdődött.
Egyébként teljesen átlagos 16 éves vagyok, az apámmal és az öcsémmel élek Budapesten, egy lakótelepen. Vagyis, ha pontos akarok lenni, lakóparkban, mert tele van új építésű házakkal, és azt a hangzatos nevet kapta, hogy Írisz. Amikor ideköltöztünk egy évvel ezelőtt, sokáig próbáltam rájönni, miért éppen Írisz, amikor egyetlen nyeszlett virágoskert van benne, amiben mindenféle virág van, csak Írisz nincs még véletlenül se, de nem bírtam kitalálni. Itt lakunk hárman, Apu, én meg Gergő. Nem tudom, kell-e magyaráznom milyen, amikor az embernek van egy 13 éves öccse, de talán az „apokalipszis” szó jellemzi a legjobban a helyzetet. Az öcsém egy zombi. Kábé olyan, mintha a Walking Dead-ből lépett volna ki: büdös (a hülye rasztái miatt), az Ipodja le nem szakadna a füléről, és amikor elmegyek mellette, egy szót se képes kinyögni, ha pedig mégis, akkor tuti, hogy nincs benne köszönet. Vagy a ruháim miatt szól be, vagy a hajam miatt, de előfordul, hogy csak tesz egy kedves kis megjegyzést az „ergya” zenei ízlésemre (Rihanna, Taylor Swift és Beyoncé nevében is kikérem magamnak), vagy a „nyál” filmekre, amiket nézek. Na, az utóbbiért ki bírnám nyírni, ugyanis, mint mondtam, a filmek a gyengéim. Imádok mindent ezzel kapcsolatban, a régi és az új mozikat, a sorozatokat, a rendezőket, a színészeket, a sminket, a jelmezeket, a sztárok szerelmi életét, mindent, na. Imádom, és értek is hozzá, ezért tépném meg legszívesebben Gerit, amikor a filmjeimet ekézi.
Ez tehát az öcsém, és a családi életemről kábé ennyit tudok mondani. Apu alapból jó fej, de sosincs itthon (kivéve, ha gáz van a suliban, mert akkor előhúzza a Szigorú Apukakártyát, baromi hiteles). A „sosincs” ez esetben nem túlzás, és nem is azt jelenti, hogy ritkán, hanem konkrétan tényleg soha. Ha jól számolom, legutóbb három hete láttam utoljára, amikor két üzleti út között hazaugrott egy éjszakára, én pedig eltölthettem vele 10 egész percet. Fél 12-kor érkezett meg, amikor már alig álltam a lábamon, de mindenképpen meg akartam várni. Ő belépett, megpuszilt, leült velem a konyhaasztalhoz, aztán kérdezett kettőt a suliról meg a barátokról (tökre képben van, mi?), és elküldött aludni, mert éjjel még dolgoznia kellett. Később hallottam, hogy benéz Gerihez is, az órámat nézve számoltam, nála mennyi időt tölt. Nem nehéz kitalálni: másodpercre pontosan 10 percet. Néha nem tudom, utáljam-e vagy sajnáljam; ez van, amióta Anyu meghalt, ami azt jelenti, hogy lassan két éve. Néha úgy érzem, hogy látni se bír bennünket. Úgyhogy, bármilyen bénán is hangzik, egy bejárónő gondoskodik rólunk. Igen, bejárónő. Marha ciki. Jó, Apának sose voltak anyagi gondjai (amióta meg tényleg megállás nélkül dolgozik, pláne nincsenek), de azért ez egy kicsit túlzás... Nem is tud róla senki, még Zsaninak is azt mondtam, hogy valami távoli rokon, aki segít nekünk. Valójában Karola néninek hívják, és egy angyal – annak kell lennie, ha elviseli a hisztijeimet meg Gerit, aki – bár a néni azóta nálunk van, amióta csak ideköltöztünk –, még mindig csak elvétve hajlandó köszönni neki, de az is inkább csak vakkantás. Pedig Karola néni tényleg mindent megtesz, és sokkal jobb arc, mint a legtöbb szülő, például nagyon is tiszteletben tartja a magánszféránkat. Az egész ház ragyog a tisztaságtól, a szobánkba viszont csak akkor lép be, ha már tarthatatlan a káosz, és muszáj kitakarítani, amúgy totál békén hagy. Csípem.
A sulimban egyedül az a jó, hogy mindössze 5 percre van tőlünk gyalog, szóval elég 7-kor felkelnem, hogy beérjek, tőlünk gyalog, szóval elég 7-kor felkelnem, hogy beérjek, án, a félév első napján is így történt, amikor megszólalt a telefonom ébresztője, és én nagy nehezen kinyitottam a szemem.
Imádom a szobámat: egy nagy, kreatív szemétdomb az egész. Jó, szerintem kreatív, Karola néni szerint inkább kétségbeejtő. Mindenhol szétdobált ruhák, CD-k és sminkcuccok hevernek, a falakat pedig filmplakátok bontják: az ágyam fölött a Keresztapa és a A sebhelyes arcú (mondtam már, hogy bele vagyok esve Al Pacinóba?), kicsit arrébb az ajtó mellett a Majdnem híres, az ablak két oldalán az Argó és a Kecskebűvölők (oké, George Clooney-ba is, mit csináljak, bukom az őszülő halántékra), a szekrényem melletti, negyedik Channing falon pedig... hát igen, az a szexipasi-falam. Tatum a Magic Mike-ban, Ian Somerhalder a Vámpírnaplókban, Milo Ventimiglia a Heroesban és persze Ő, a világ legszebb férfija: Ryan Gosling az Őrült, dilis szerelemben. Órákat bírok eltölteni azzal, hogy csak fekszem az ágyamon vagy a padlón, Christina Perrit hallgatok, és egyik plakátról a másikra ugrik a pillantásom. Ezerszer elképzeltem már, milyen lenne, ha volna egy ilyen pasim, valaki, akinek a tekintetétől a torkomban dobog a szívem, jó illata van, kedves, okos, vicces... Elképzeltem, ahogy észrevesz engem egy zsúfolt bálteremben (bálterem?? hm, tényleg túl sok filmet nézek), és onnantól kezdve rá se pillant senki másra, egyedül engem lát. Lassan odalép hozzám, az ajkán furcsa kis félmosoly ül, megfogja a kezem, és kivezet a teremből a kertbe. Ott átöleli a derekamat, magához húz, és lassan forogni kezdünk egy zenére, amit csak mi hallunk. Egy kicsit táncolunk így, aztán finoman hátrahajol, elsimítja a hajamat az arcomból, mélyen a szemembe néz, és lassan a számhoz érinti az ajkát. Ezen a ponton mindig meg szoktam állni, hogy kiélvezzem a borzongást, ami átjár. A csók. Ilyen a csók. Tudom, mert már egyszer átéltem... de erről nem beszélünk, megesküdtem rá. Magamnak.
Arra, hogy ez az álom valóra váljon, ebben a pillanatban nem sok esély van, főként azért, mert én aztán abszolút nem az a csaj vagyok, aki bárkinek is feltűnne egy zsúfolt teremben. Jó, nem nézek ki rosszul, de olyan nagyon jól se: igazából és menthetetlenül átlagos vagyok. vagyok betegesen önbizalom-hiányos, meg Persze nem azért nyilván megpróbálom kihozni a külsőmből, amit lehet, de nem én vagyok az a lány, aki ha reggel kipattan az ágyból, úgy néz ki, mint Palvin Barbara. Nem, én baromi szarul tudok festeni felkelés után, és szükségem van minimum fél órára, hogy emberi fejem legyen. Apu utálja, hogy vasalom a hajamat, pedig ha nem vasalnám, nem állna sehogy, mert ilyen idióta kis hullámok vannak benne, se nem egyenes, se nem göndör, borzasztó. Egyébként se értem, minek szól bele, amikor tényleg alig látjuk egymást, ha akarnám, hordhatnék lila hajat az egyik hónapban és pinket a másikban, szerintem észre se venné. Úgyhogy inkább teszek arra, ki mit mond, és folytatom a vasalgatást. Néha próbálom felidézni Anyu sminkpraktikáit, de nekem valahogy nem igazán megy, úgyhogy a divatkatasztrófa elkerülése érdekében inkább nem festem magam, maximum a szememet húzom ki. Kész csoda, hogy valaha is randira hívott valaki... Zsani persze ezt is irtó jól csinálja, a mamája megtanította mindenre.
Zsani egyébként a legjobb barátnőm, akivel tuti, hogy öregkorunkban is barátok leszünk. Tök fura, mert még nem ismerjük egymást túl régóta, de ő az a csaj, aki elsodor, mint egy forgószél, és nem tudsz neki ellenállni. A pasik se tudnak: irtó kúl a fenékig érő fekete hajával és a hatalmas, barna szemeivel, amiket akkora szempillák kereteznek, mint Éva Longoriáé. És igaziak!! (Egyszer, amikor nálam aludt, megpróbáltam meghúzkodni őket, hátha lejönnek, és kiderül, hogy mégiscsak műszempillát hord, de csak annyit értem el, hogy Zsani felébredt, és jól összevert a kispárnájával.) Ő tényleg olyan csajszi, akit ha nem szeretnék ennyire, biztosan utálnám. Baromi menő cuccai vannak, a mamája a Katti Zoóbnál dolgozott régebben, a mai napig olyan kreációkat tud összeütni a lányának, hogy az embernek leesik az álla. Persze viselni is tudni kell ezeket a göncöket – és Zsani aztán tudja. Fura is volt, amikor először dumáltunk, és megtudtam, hogy nincs pasija, de később felvilágosított: aki őt akarja, annak minimum egy magyar mennydörgőt kell legyőznie. Huh, tök jó lehet, ha valaki ennyire magabiztos. Egy kicsit nekem is visszaadja a hitem a dolgokban.
A suliban találkoztunk először tavaly, a Nagy Kiborulásom után, amikor épp az „egy-két kivétellel mindenki számára levegő”-státuszban voltam szociálisan. A szülei meg ő akkor költöztek a mellettünk lévő házba, de ezt én persze akkor még nem tudtam.
Reggel volt, az aulában ültem az osztálytársammal, Ágival – ő az egyik jó fej oszttársam a kettő közül, olyan hallgatag könyvmoly-típus, legalábbis régebben az volt, aztán a D.A.C. hatására ő is megváltozott, de erről majd később –, és a hömpölygő tömeget figyeltük. A kilencedikesek ordibálva keresgélték egymást meg a termeiket, a felsőbb évesek unott arccal dumáltak vagy a telójukat nyomogatták, a tanárok pedig ide-oda rohangáltak, és megpróbáltak úrrá lenni a káoszon. Vanda, a tesitanárnő (vajon miért van a tesitanárnőknek mindig ilyen fura nevük?) a folyosó közepén állt, és megállás nélkül a sípját fújta, mintha valami kiképzésen lenne. Egy darabig figyeltem, vajon mikor ájul el, ugyanis szinte levegőt se vett a fújások között, aztán belekortyoltam a kávémba. Ági csendben olvasott mellettem – az Anyegint bújta, amiről nekem azonnal beugrott Ralph Fiennes a filmből, és olvadozva belebambultam a poharamba –, szóval úgy volt minden, ahogy szokott, egészen addig, amíg egy felháborodott, erőteljes kiáltás át nem hatolt az aula hangzavarán.
– Mi az, hogy nem hozhatom be???
Ágival nyújtogatni kezdtük a nyakunkat, a ricsajozók pedig egy pillanat alatt elcsöndesedtek, és tanár, diák egy emberként meredt az ajtó felé, ahonnan a hang érkezett. Először nem láttam, mit tart a kezében a fekete hajú, világoskék szőrmés kabátkát, sötétkék csőfarmert és gyönyörű, sötétkék csizmát viselő lány, de ahogy előrefurakodtam a bámészkodók között, láttam, hogy egy hatalmas, szürke perzsamacska trónol ott diadalmasan. Béni, a portás kijött a fülkéjéből, és úgy bámult a lányra és a macskára, mint aki nem hisz a szemének.
– Ez egy macska – mondta tagoltan, majd ösztönösen hátrébb húzódott, mert az állat nagyjából olyan szívélyesen nézett rá, mint egy sorozatgyilkos. – A macskáknak nincs helyük az iskolában. Haza kell vinned.
– Ő nem macska – vágta rá a lány, megrázta a fejét, és hátradobta fényes fürtjeit. Körülöttünk többen felvihogtak, még Ági is elhúzta a száját, de nekem valahogy eszembe se jutott nevetni. Fura módon úgy éreztem, ki kell állnom e mellett a vadidegen lány mellett.
– Nem? Akárhogy is nézem, nekem annak tűnik.
– Ő a kabalám. A talizmánom. Ha hazaviteti velem, rossz jegyeket fogok kapni.
Béninek most diákokból pedig már konkrétan tátva maradt a szája, a kitört a parttalan röhögés. Beszólások röpködtek: „mi van, ő a patrónusod?”, „még az kell, hogy tüzelni kezdjen itt... ”, „ez hülye, ki ez a csaj...?”, de a fekete lány nem vett tudomást senkiről: átható, barna szemét egyenesen Bénire szegezte, mintha hipnotizálni akarná. A portást magához térítette az újbóli hangzavar, és még szigorúbb arcot öltött.
– Ha talizmán, ha nem, akkor is állat, állatot pedig nem hozhatsz be ide – ismételte nyomatékkal, és visszalépett a fülkéjébe. – Még van húsz perc az első óra kezdetéig, haza tudod vinni, és bőven vissza is érsz.
– Honnan tudja, milyen messze lakom? – kérdezte morcosan a lány, feljebb emelte a macskát, és belefúrta az orrát a bundájába. – Tuti, hogy elkések, ha most még haza kell mennem.
Béni felmutatta a lány diákigazolványát, amit mindenkinek le kell adnia a portán, amikor megérkezik (igen, ilyen paranoiás sulink van).
– Ha még mindig az a címed, ami ezen áll, öt perc alatt megjárod.
A lány kinyitotta a száját, hogy visszavágjon, de Béni egy határozott mozdulattal becsapta a portásfülke ablakát, és visszaült a helyére. A tömeg oszladozni kezdett, a hangzavar megint felerősödött, a lány pedig néhány pillanatig összeszorított szájjal meredt maga elé. Aztán felemelte a fejét, egyenesen a szemembe nézett, és hirtelen olyan kedves mosoly villant fel az arcán, amilyenre az előbbi jelenet után nem számítottam volna.
– Szia – szólított meg, hozzám lépett, és a kezét nyújtotta. – Lőrincz Zsanett. Kösz, hogy nem nevettél ki... Kábé te voltál az egyetlen.
– Fellegi Flóra – viszonoztam a bemutatkozást. Innen közelről éreztem, milyen finom illatú a parfümje, és ekkor fedeztem fel az égig érő szempillákat is. – Nem nagy ügy, szerintem igazad volt. Ha lenne macskám, én is be akarnám hozni.
– Szereted a macskákat?
– Utálom őket.
Összemosolyogtunk. Zsani megigazította a karját a macska feneke alatt, és lesöpörte a kabátjára ragadt szőrszálakat.
– Vigyáznátok a tatyómra, amíg visszaérek? – kérdezte, és újra felém fordult. – Amúgy tudtad, hogy az egymás melletti házban lakunk? Láttalak ma reggel. Pár perc az egész, sietek.
– Persze. – Ágira pillantottam, aki a beszélgetés alatt végig megigézve bámulta a macskát, és ebben a legkevésbé sem zavarta, hogy az mogorván mered maga elé. – Hahó, Föld hívja Ágit, itt vagy? Ő itt Zsani, ez a kis bamba meg Ági. Ne haragudj rá, ő bezzeg imádja a macskákat, de a szülei nem engedik, hogy legyen neki.
– Az elég gáz... Figyi, pedig én neked adnám az enyémet, kezd teljesen kikészíteni – fintorodott el Zsani, amitől különös módon még szebb lett. – Őt amúgy Pearlnek hívják bökött a cicára, és végre Ági is kapott egy lélegzetelállító mosolyt (mármint Zsanitól, a macska továbbra is baromi ellenszenvesen bámult ránk, sőt, most már halkan morgott is).
– Szia... sztok. – Ági megrázta Zsani kezét, és Pearl felé nyúlt. – Megsimogathatom?
– Én a helyedben nem tenném – rázta a fejét Zsani. – Ez egy idióta.
– De olyan cuki...
– Ez csak kamu, igazából egy vérengző vadállat. Teljesen kretén. Kiskorában még tényleg cuki volt, de amióta megnőtt, csak akkor érzi jól magát, ha megharaphat valakit. Igen, jól hallottátok, ez nem karmol, mint a normális macskák, hanem harap. És dührohamokat kap. Perceken át bír őrjöngeni, olyankor legszívesebben megfojtanám.
Felvillant előttem az őrjöngő Pearl képe, és nem tudtam visszatartani a röhögést.
– Szerinted ez vicces? – kérdezte Zsani, de közben ő is vigyorgott. – Tényleg megőrül! És nem lehet mást csinálni vele, mint rádobni egy takarót, vagy leönteni vízzel, mikor melyik hatásosabb.
– Jesszus.
– Á, nem olyan vészes, már megszoktuk. Na jó, hazaviszem ezt a kis dögöt, sietek vissza. – Ezzel Zsani megfordult, és köszönés nélkül elviharzott, pedig már éppen meg akartam kérdezni, honnan olyan biztos benne, hogy egy osztályba is járunk, de ekkor észrevettem a táskáján (irtó klassz fekete, műbőr oldaltáska) egy csillogó-villogó, rózsaszín vignettát: „Lőrincz Zsanett, Budapest, Bernáth Aurél Művészeti Gimnázium, 10. a osztály.”
– Szerinted miért ragasztja valaki rá a táskájára, hogy hova jár suliba? – kérdeztem Ágit, aki abban a pillanatban, hogy Zsani és Pearl eltűntek a képből, azonnal visszatért az Anyeginhez, ezért hosszú másodpercekbe telt, mire felfogta a kérdésemet.
– Hmm? – mormogta, és ráérősen megszemlélte a vignettát. – Hát, gondolom, azért, hogy ha elhagyja valahol a tatyóját, vissza tudják juttatni hozzá.
– Aha. – A matricára meredtem, és valahol mélyen biztosan éreztem, hogy bármennyire is logikus, amit mond, nem ez az igazi ok. Zsani első pillantásra nem tűnt túlságosan összeszedett csajszinak (később kiderült, mennyire nem az), meg hát a táskája állapota se vallott rendmániára: a pántjait csak a szentlélek tartotta, a cipzárja folyton szétnyílt, és így láthatóvá váltak a szamárfüles könyvek és az összevissza gyűrt füzetek. Nem tudtam volna megmondani, miért, de elszomorodtam, ahogy a viharvert táskán csillogó vignettára néztem, de mivel abszolút megmagyarázhatatlan volt ez az érzés, inkább megráztam a fejem, és vállon böktem Ágit.
– Gyere, menjünk, foglalunk helyet Zsaninak is.
Fel se emelte a fejét, csak bólintott. Elindultunk a folyosón, én pedig végig fogtam a vállát, hogy félreránthassam, ha valaki neki akar menni, mert egy ezüstszürke cicán kívül semmi nem vehette rá, hogy akár egy másodpercre is felpillantson a könyvéből. Szerencsésen eljutottunk a termünkig (csak egy tizenegyedikes srác akarta mindenáron megpöckölni Ági orrát, hogy reagál-e egyáltalán bármire, de kivédtem), és amikor beléptünk, megkönnyebbülve láttam, hogy az osztálytársaink tartották magukat a jól bevált gyakorlathoz: az első óra kezdete előtt 15 perccel még csak két ember üldögélt a teremben. Az egyik Pásztor Ákos volt, akin valami borzalmas türkizkék pulóver feszült, a másik pedig egy Juli nevű lány, akivel másfél év alatt két szót se beszéltem. Sajnos az osztálytársaim nagy részével így vagyok; nem tehetek róla, irtózom a tökfejektől, márpedig azokból van elég ebben a gyűjteményben. A srácok nagy része kábé ugyanolyan zombi, mint az öcsém, ha nem rosszabb, a lányokat pedig nem is minősítem, csak ennyit mondok: kötött pulcsi, bő farmer, sportcipő (van, akinek világítós!), hátizsák és szivacsos fejhallgató. Az egész osztályból két embert bírok elviselni, azok pedig most mindketten itt voltak mellettem: Ági és Ákos. Az utóbbi azonnal felugrott a padjáról, kivette a füléből az Iphone-ja dugóját, és két lépéssel mellettem termett.
– Szia, szépségem! – harsogta, aztán szorosan magához ölelt, én meg akaratom ellenére elvigyorodtam, mert már megint extra sok volt. Szerintem úgy általában visszavehetne magából egy kicsit... Vagy ki tudja, talán pont azt szeretem benne, hogy olyan szenvedélyes és szélsőséges, amilyen én sose voltam, pedig mindig szerettem volna. És iszonyú nagy igazságérzete van: tavaly például, amikor a kedvenc tanárát, Őszi nénit (Osztjákné Kis Csilla volt a neve, de mindannyian Őszi néninek hívtuk) valamiért idő előtt nyugdíjazták, Ákos napokon keresztül „I’ll be back – Őszi néni” feliratú szórólapokat osztogatott az aulában, és aláírásokat gyűjtött, hogy legalább félállásban vegyék vissza az öreglányt. A diri egy darabig tűrte, aztán behívatta az irodájába, a többit pedig nem tudom, mert Ákos sose beszélt róla, csak a szórólapok tűntek el nyomtalanul egyik napról a másikra. Próbáltam faggatni, de nem mondta el, mi történt, viszont úgy nézett rám, mintha az anyját öltem volna meg, úgyhogy jobbnak láttam befogni a számat.
– Na, milyen volt a szünet? – kérdezte, miután mindhárman lehuppantunk a padjainkba (azaz Ákos a mi padunk tetejére). Nem válaszoltam azonnal, mert épp azon gondolkodtam, hogy ha valakit barátnak kellene neveznem az életemben, biztosan ő lenne az. Mindenesetre tuti, hogy ő tudja rólam a legtöbbet, és már a pasi-csaj dolgok is elintéződtek köztünk kilencedikben, amikor jártunk három hónapig. Igazi járásnak mondjuk nem lehetett nevezni, csak kézfogás volt meg arcrapuszi, és azóta valahogy egyikünknek se jutott eszébe, hogy újra kellene próbálkoznunk. Pedig Ákos egyébként nagyon helyes srác: sötétbarna haja van és mélyzöld szemei, kicsit olyan, mint Liam Hemsworth az Éhezők viadalában, amiben csak az a szomorú, hogy én kicsit sem hasonlítok Jennifer Lawrence-re. Ákos kedvesen megborzolta a hajamat, mire felriadtam a gondolataimból, és rámosolyogtam.
– Jó volt – feleltem szűkszavúan, mire egy csipetnyi gúnnyal összevonta a szemöldökét.
– Szóval az apád szent karácsony alkalmából se volt otthon fél napnál tovább, kaptál tőle valami divatos vacakot, amit sose fogsz felvenni, de még mindig jobb ajándék, mint az öcsédé, aki valószínűleg csak hátba vágott. Úgyhogy Karola nénivel kettesben vacsoráztál, a szilveszter éjszakát pedig az ágyadban töltötted, várjunk csak... mondjuk az Elfújta a szél vágatlan verziójával. Stimmel?
– A szarvasvadász volt, oké? – ráztam meg a fejem, és rányújtottam a nyelvem. Szar ezt beismerni, de majdnem tökéletesen eltalálta. Azokat a ruhákat, amiket Aputól kapok szülinapra vagy karácsonyra, tényleg sose veszem fel, és nem azért, mert nem tetszenek (ízlése mindig volt), hanem mert... igazából gőzöm sincs, miért. Látni se akarom őket, a szekrényben gubbasztanak, de hogy ne bántsam meg, azért néha meglobogtatom egyiket-másikat előtte azzal a felkiáltással, hogy holnap ezt tervezem felvenni. Oké, tudom, terápián lenne a helyem (megint).
– És a tiéd? – kérdeztem vissza.
– Remek volt, képzelheted – megigazította magán a türkizkék válaszolta szárazon, és rémséget. – Két hétig gyakorlatilag egyfolytában vigyorogtam, már görcsöt kapott a szám. Voltunk ugyanis egyik nagyinál, másik nagyinál, az összes unokatesómnál, az ő családjaiknál, a keresztszüleimnél, a bátyám keresztszüleinél... kihagytam valakit? Lehet, mert egy idő után már azt se kérdeztem meg, hová megyünk éppen, csak felragasztottam a vigyort. Van fogalmad róla, mekkora mázlid van, hogy az apád tojik a fejedre?
– Igen, tényleg baromi jó – morogtam, mire felháborodva nézett rám.
– Figyelj, annál minden jobb, hogy „hogy megy a suli, Ákoska?”, „mi leszel, ha nagy leszel, Ákoska?”, ja, és a kedvencem: „hogy állunk a lányokkal, Ákoska?”.
– Ezt komolyan megkérdezik? – Igyekeztem részvevő arcot vágni, de rángott a szám a visszafojtott röhögéstől.
– Hülyéskedsz? Ez a favorit. Akkor persze kicsit kiakadnak, amikor én mindig csak azt válaszolom, hogy „állunk, állunk...” legyintett lemondóan. – Ancsi, a nagynéném már ki is jelentette, hogy a legközelebbi családi ebédre mindenképpen meg kell hívnunk „a kis barátnőmet”.
– De hát nincs is barátnőd.
– Nincs... – sandított rám óvatosan, mire kikerekedett a szemem.
– Na, nem. Nincs az az isten!
– Ne legyél már szemét, csak bólogatnod kellene meg mosolyogni, és kapnál egy csomó finom kaját. Főzni azt tudnak – biztatott, de mielőtt egy pillanatra is megrémülhettem volna, már ő is elvigyorodott. – Jó, csak vicceltem, nem kell betojni. De azért örülök, hogy ha úgy adódna, számíthatnék rád, cica.
– Hülye, inkább szerezz magadnak nőt – nevettem fel, és kicsit meglöktem.
– Te meg pasit – vágott vissza. – Akkor legalább nem téged találnálak meg az ilyen kérdésekkel.
– Hanem kit?
Mindketten Ágira néztünk, aki éppen Tatjána levelébe mélyedt mellettem, és egyszerre kezdtünk el röhögni. Talán megbántódott volna, ha észreveszi, hogy rajta nevetünk, de persze nem vette észre.
Ebben a pillanatban kivágódott az ajtó, és berohant rajta Zsani. Kifulladva megállt, aztán körülnézett a teremben.
– Hol vannak az emberek? – kérdezte tőlem szemrehányóan, mintha én tehetnék a csaknem üres osztályteremről, és ledobta magát a mögöttünk lévő padba Ákos mellé, aki úgy nézett rá, mint egy jelenésre.
– Ilyenkor még nem szoktak itt lenni – vontam meg a vállam. – A legtöbben általában egész előtt öt perccel futnak be.
– Miért, ezeknek nincs társasági életük? Kösz. – Zsani elhúzta a száját, és átvette tőlem a táskáját, amit felé nyújtottam. – Annyira éreztem, hogy valami lúzer helyre fogok kerülni!
– Sajnos ez van – kapcsolódott be a beszélgetésbe Ákos, amikor végre megtalálta a hangját. – Bocs, ha ünneprontó vagyok, de te ki vagy?
– Lőrincz Zsanett – fordult vele szembe Zsani olyan arccal, mintha ezt Ákosnak igazán illene tudni. – Most költöztünk ide, eddig a Rózsadombon laktunk, és hogy őszinte legyek, egyáltalán nem könnyű megszoknom ezt a környéket. Minden tele van kutyaszarral, az emberek meg totál bunkók. Ez a hülye portás is.,. A régi sulimban bevihettem Pearlt az órákra, nem volt senkinek semmi baja vele. Néha még a kosarát is behoztam.
– Pearlt? – ismételte most már teljesen összezavarodva Ákos.
– A macskája, Béni hazavitette vele – kottyant közbe Ági, mi meg annyira meglepődtünk azon, hogy megszólalt, hogy mindhárman rábámultunk. Miután pár másodpercig vártuk, hogy folytassa, de ő teljesen elmerült abban, hogy a hüvelykujjával Lenszkij nevét simogassa a papíron, újra egymás felé fordultunk.
– Te be akartad hozni ide a macskádat? – Ákos hangja olyan lenézően csengett, hogy az nekem fájt, de Zsani nem vette magára.
– Miért, mi van abban? Nagyon jól nevelt macska, sokkal jobb fej, mint egyes emberszerűek – intett a fejével egy éppen belépő srác felé, aki szerencsétlenségére tényleg egy igazi lúzer volt a Hihetetlen családot ábrázoló pólójában.
– Minek mondasz ilyeneket? Nem is ismersz itt senkit csattant fel Ákos, és a hangerővel legalább azt elérte, hogy Zsani meglepetten nézett rá. – Mit osztod az észt?
– Szereti körbepisilni a területét, mint a macskák hallottam döbbenten a saját hangomat, de már akkor megbántam, amikor kicsúszott a számon a mondat. Nem is tudom, miért mondtam, hiszen az aulabeli találkozás után alapvetően szimpatikus volt nekem a lány, de ahogy most beült ide, mint egy kényes hercegnő, valahogy mégis nagyon irritált. Egy pillanatra átfutott az agyamon, hogy most szúrtam el egy kezdődő barátságot, de legnagyobb meglepetésemre Zsani egy pillanatra rám meredt, aztán elnevette magát. Ákos felém fordította a fejét, a szájával azt formálta: „mi van???”, de Zsani annyira nevetett, hogy egy idő után megadtuk magunkat, és csatlakoztunk hozzá. Az össznépi röhögésben még Ági is megeresztett egy halvány mosolyt – többre tőle (akkor még) nem nagyon számíthattunk.
– Huh! – Zsani megtörölte a szemét, és vett néhány mély lélegzetet, hogy megnyugodjon. – Van egy tollad? mosolygott rám sugárzóan. Miközben átadtam a tollat, megcsóváltam a fejem: ez a lány olyan szabálytalan, de pont ezért olyan érdekes volt, mint senki más az ismerőseim közül. Nem mintha sokakkal lettem volna jóban: az áltsuliból senkivel nem tartottam a kapcsolatot, itt meg tényleg csak Ági és Ákos jelentettek valami barátfélét a számomra, de általában mindketten annyira bele voltak merülve a saját kis világukba, hogy nekem csak kevés jutott belőlük. Jó, én is eléggé magamnak való vagyok, de néha azért már nagyon vágytam arra, hogy legyen valaki, akivel minden baromságot megbeszélhetek, ami csak eszembe jut. És bármennyire próbálta titkolni, Zsani is szövetségesekre vágyott: nem kellett pszichológusnak lennem, hogy átlássam, ez a buldózertechnika csak azért van, hogy elrejtse mögé a bizonytalanságát. Ahogy egyre jobban megismertem, minden nappal kedvesebb lett és közelebb engedett magához, nekem pedig abszolút új élmény volt, hogy én is érdeklem azt, aki engem érdekel.
– Na jó, akkor most meséljetek, mit lehet itt csinálni dőlt hátra Zsani, és várakozóan nézett ránk. – Vannak rendezvények? Programok? Diáktanács?
– Hát... – Tanácstalanul Ákosra pillantottam, aki égnek emelte a tekintetét.
– Pff – mondta megvetően, de ez a hangsúly most nem Zsaninak szólt, hanem nekem. – Ugye nem azt akarod mondani, hogy semmilyen idei programról nem hallottál?!
– Nem igazán – vetettem oda durcásan, mire Ági felkuncogott mellettem.
– Tényleg? – kérdezte csodálkozva, és leeresztette a könyvét.
– Na, te aztán jobb, ha befogod a szád! – Nem vágtam, hogyan lehetséges, hogy épp ők ketten ilyen jól informáltak, nekem meg fogalmam sincs semmiről. – Amúgy meg nem is érdekel. De ti... mégis honnan...
– Ha mondjuk visszajelölnéd a suli Facebook-oldalát, vagy legalább a Myspace-en csatlakoznál, már előrébb lennél – húzta el a száját Ákos, aztán Zsanihoz fordult. – Egyébként pedig a diáktanácsról lebeszélnélek, mert valami okból csak a legnagyobb seggfejeket veszik be.
– Próbálkoztál, mi? – röhögte el magát Zsani, mire Ákos gyilkos pillantást vetett rá.
– Ja... na, mindegy, szóval szerintem azt hagyd a fenébe. Szoktak lenni ünnepségek, nyílt napok meg ilyesmi, de a legutóbbi pont néhány hete volt, úgyhogy asszem, a következő banzáj a Valentin-napi buli. Flo, könyörgöm, meg ne kérdezd, hogy mikor lesz...
– Dugulj el – nyújtottam rá a nyelvem, miközben megpróbáltam eltitkolni az izgatottságom. A fenébe, tényleg vissza kell jelölnöm azt a nyomorult FB-oldalt, mert ha Ákos nem említi ezt a bulit, ugyanúgy lemaradok róla, mint a Mikulásnapiról vagy a Karácsonyiról. Nem mintha lenne kivel elmennem...
– Oké, akkor az elsődleges feladat most, hogy partnert szerezzünk – szólalt meg Zsani, mintha kitalálta volna a gondolataimat. Ákos felhorkant.
– Sok szerencsét! Mint látod, ez a hely hemzseg a jóképű, szingli pasiktól.
– Dicséretes az önkritikád, hogyishívnak…
– Ákos!!!
– Mindegy. Ki mondta, hogy innen akarok valakit? húzta fel a szemöldökét Zsani, és felém fordult. – Vannak a sulin kívül is haverjaid, ugye?
– Ööö... – Olyan szerencsétlenül néztem vissza rá, hogy Ági megsajnált, becsukta a könyvét, és nyugodtan Zsanira pillantott.
– Mi vagyunk a haverjai – válaszolta mosolyogva a nem is neki feltett kérdésre, miközben hátrasimított egy szemébe lógó barna tincset. (Gyönyörű haja van, hullámos, dús és puha, de valamiért mindig összefogva hordja, azt mondja, praktikusabb. Én meg itt szenvedek ezzel a pár szállal...) – Az is egy lehetőség, hogy együtt megyünk mindannyian, nem?
– Te jönni akarsz? – néztem rá csodálkozva. Az, hogy Ági részt szeretne venni egy iskolai rendezvényen, gyakorlatilag csodaszámba ment: még soha, sehová nem jött, hiába hívtuk. És pont, amikor kezdtünk beletörődni, hogy a sulin kívül ne várjunk tőle semmit... – Komolyan?
– Persze – felelte olyan magától értetődően, mintha minden egyes hétvégén félrészegen villantana a Rióban a csajokkal. – Ha senkinek nincs párja, Anti-Valentin csapatként mehetnénk.
– Kedves gondolat, de én inkább megpróbálok pasit szerezni addig, ha nem baj – mondta Zsani enyhe gúnnyal. Ági rábámult, aztán megvonta a vállát, és újra kinyitotta az Anyegint, Ákos pedig kihívóan pillantott Zsanira.
– Különben is, ki mondta, hogy Flórát nem hívná el senki? Eljössz velem? – fordult felém, mire annyira megdöbbentem, hogy leejtettem a tolltartómat, és minden szétgurult. Miközben mindhárman lehajoltunk, hogy összeszedjük a cuccaimat (Ákos hitetlenkedve meredt a Justin Bieberes tollamra – oké, ennyit tud Karola néni az ízlésemről, tőle kaptam), az asztal alatt Zsani hirtelen megérintette a kezem.
– Ne haragudj – suttogta. – Tudom, hogy néha hülyén viselkedem, ha új helyre kerülök, de...
– Semmi baj – súgtam vissza, egymásra mosolyogtunk, és felbukkantunk a pad alól. Ledobtam a tollakat a padra, aztán rájöttem, hogy Ákos még mindig a válaszomat várja.
– Persze hogy veled megyek, ha akarod – feleltem. – Bár nem értem, miért engem hívsz. Mi van azzal az elsős kiscsajjal, akinek a képét a múltkor mutattad Face-en?
– Felejtős – legyintett komor arccal, mialatt nagyság szerint elrendezte a tollaimat a tartóban. Egy kicsit zavartnak tűnt, már bántam, hogy felhoztam a témát – mindig úgy ki tudott borulni, ha nem jött össze egy „projekt”.
– Oké – dramaturgiai könyvének a csapta össze a kezét Zsani bámulatos érzékkel, és az ujjával megütögette Ági fedelét. – Akkor Okoska ötlete elfogadva, legyen Anti-Valentin. Mindenki benne van?
Ági egy másodpercig összehúzott szemöldökkel meredt Zsanira, de nem az a fajta lány, aki sokáig tart haragot, így nagy kegyesen bólintott. Én buzgón helyeseltem, és amikor Ákostól is begyűjtöttünk egy flegma „tőlem”-et, elöntött a boldogság. Ha négyen megyünk valahová, az már olyan, mint egy igazi banda! Nem egy barát, hanem egy egész Baráti Társaság! Mindig erre vágytam, csak valahogy sose sikerült összehozni, erre most jön ez a különös lány, és ez is megoldódik. Megpróbáltam kiélvezni az eufórikus pillanatot, ám ekkor Ákos rákönyökölt Zsani hajára, mire ő feljajdult, és fél percen belül már válogatott sértéseket vagdostak egymás fejéhez – miközben mindkettőjük szeme szikrázott az élvezettől. A nap további részében elveszekedtek – baromi viccesek voltak, is kellemesen Johnny bá, a magyartanárunk, aki a legjobb arc a tanárok között, ki akarta zavarni őket az óráról, de végül röhögésbe fulladt az egész. Amikor éppen nem ordibáltak, Zsani mesélt a régi sulijáról és a droid osztálytársairól, akik örökké csak arról bírtak beszélni, milyen kocsit kapnak a szüleiktől a tizenhetedik szülinapjukra (én azt se tudtam, hogy tizenhét évesen lehet az embernek jogsija), milyen belvárosi kecót a huszadikra, esetleg az új tabletjüket vagy Ipodjukat mutogatták. Bár Zsani beismerte, hogy ő is bírja a jó cuccokat, ebben a mennyiségben már az agyára ment a márkaőrület.
– Fura, hogy ha te nem Ipodot hurcoltál a suliba, hanem macskát, nem néztek ki az osztályból – mondtam neki, amikor az utolsó óra után elpakoltuk a cuccainkat, és mint az őrültek, tülekedni kezdtünk az ajtón túl ragyogó délutáni napfény felé. Zsani nem nézett a szemembe, mire gyanút fogtam, és Ákosra pillantottam, akinek szintén összeszűkült a szeme a gyanakvástól.
– Hát, ami azt illeti... – Zsani nagy odaadással igazgatta a nyakán vékony, kékeszöld kendőjét, és még mindig a padlót fürkészte a tekintetével. – Kinéztek. Csak azért mondtam, hogy bírták Pearlt, mert... mindegy, szóval nem bírták. Szóltak miatta a dirinek, kaptam egy igazgatóit, és utána végig, amíg odajártam, Macskanőnek hívtak.
– Az nem is olyan rossz: Michelle Pfeiffer, Halle Berry, Anne Hathaway és most te – bökte meg a vállát Ákos vigasztalóan (mire kapott egy félig durcás, félig hálás fintort), és ismét rám pillantott. A „macska” szóra Ági is becsukta a könyvét (meg azért is, mert a nap végére befejezte), mindhárman összenéztünk, és ugyanarra gondoltunk – oké a csaj, maradhat.



A BFF-projekt
Igazából fogalmam sincs, hogy lettünk pillanatok alatt közeli barátnők, de ez történt. Azon az első napon együtt mentünk haza, aztán meg minden jött magától. Természetes volt, hogy a ház előtt mindennap órákat dumálunk a pár fokos hideg ellenére, természetes volt, hogy amikor már az összes ujjunk lefagyott, Zsani felszólt telón az anyukájának, hogy hozzon le nekünk egy bögre forró teát, és természetes volt, hogy amikor már az is kihűlt, és végre el bírtunk búcsúzni, a szobánkba érve chaten folytattuk, amit két perce abbahagytunk. A chatről később átváltottunk az MSN-re, aztán amikor görcsöt kapott a kezünk, Skype-ra. Most az egyszer nem bántam ezt a beszélgetéseink totál igaziak virtuális dömpinget, mert a voltak, és miközben arról meséltem neki, milyen kudarcok értek azon a pár nyamvadt kis randin, amiket 16 éves koromra fel bírok mutatni, néha még a házit is megcsináltuk együtt. Ő amúgy már sokkal tapasztaltabb volt pasiügyekben, mint én (bár az nem nehéz): ahol régen laktak, volt egy hosszú kapcsolata (oké, fél év szerintem tök hosszúnak számít, én például több randiig is csak két sráccal jutottam el), meg néhány rövidebb is, szóval összesen 5 pasival volt már rendes, igazi viszonya. Egy csomót röhögtem a sztorijain, például amikor egyik este beszámolt róla, hogy a Hármas Számú úgy csókolózott, mint egy medúza: beterítette nyállal az egész arcát.
– Gondolhatod, hogy nem tartott sokáig – csámcsogta bele a kamerába (skype-olás közben általában meg is vacsoráztunk).
– Iszonyú ciki volt, mert érted, nem mondhatod azt egy pasinak, miközben elvileg épp full-romantikusan smároltok, hogy tegye már be a nyálelszívót... Úgyhogy nem szóltam egy szót se, csak néha felnyögtem, amikor már nagyon elegem volt, de szerintem ebből azt hitte, hogy ez nekem jó, mert innentől kezdve még jobban lefetyelt. Elég nagy szemét voltam szegénnyel később, mert nem mondtam neki semmit, csak egyszerűen nem vettem fel a telefont, amikor hívott.
– Blee, hagyd abba, elveszed az étvágyam! – Már legalább egy órája nyammogtam a szendvicsemen, mert amikor beleharaptam, mindig eszembe jutott valami, amit sürgősen el kellett mondanom, vagy sürgősen röhögnöm kellett azon, amit Zsani épp mesélt, szóval sürgősen szükségem volt a számra valami máshoz, mint az evés.
– Szóval ez volt a harmadik, na és aztán?
– Aztán a sulibanda gitárosa következett, akit mindenki csak Giorgiónak hívott, mivel Gyuri volt a neve, és a nevelőapja olasz volt (meg a Gyuri amúgy sem annyira menő név egy gitárosnak). Giorgio smártechnikájával nem volt akkora gond, cserébe viszont büdös volt.
– Mármint...? – kérdeztem vissza, miközben a szemfestéket dörgöltem le egy vattapamaccsal.
– Ne dörzsöld olyan erősen, mert kinyírod a kis sejteket a szemedben – szólt rám Zsani kioktatólag. Ő már túl volt a sminkleszedésen, és amíg én meghallgattam Jessie J „Who You Are-ját”, amit átküldött („ne már, hogy nem ismered, rohadt jó a csaj!”), villámgyorsan le is zuhanyozott, és most egy állati édes (és egyben dögös) zsiráfos pizsiben gubbasztott a gép előtt.
– Milyen sejteket?
– Bocs, pill, kiviszem a tányért – ugrott fel, és kinyargalt a képből. Míg visszajött (viszonylag sok időbe telt), végre ehettem volna, de túlságosan elbambultam azon, hogy vajon milyen sejtekről beszélhetett. A könnymirigyekről vagy mikről? (Asszem, már elég fáradt voltam.)
– Mit tudom én, Anyu mondta – tűnt fel újra a kamera másik oldalán, és feltette a lábát az asztalra. Ahogy észrevettem, számára ez a végső és megingathatatlan érv, ha meg akar győzni valamiről. Már a teás dologból is látszott, hogy tök jóban vannak a mamájával – emiatt persze elfacsarodott a szívem, de egyelőre nem akartam neki Anyuról beszélni.
– Oké, nincs dörzsölés. Szóval ott jártál, hogy Giorgio büdös volt.
– Jézus, de nem kicsit – forgatta a szemét, és összerázkódott az emlék hatására. – Nem is tudom, hogy nem tűnt fel, amikor összejöttünk... – gondolom, azért, mert az egyik koncertjük után voltunk egy tök füstös helyen, és a füst elnyomta a szagát. Csak sajnos másnap az Állatkertnél találkoztunk.
– És az elefántokat is túlbűzölögte?
– Túl – suttogta olyan komoly és lesújtó hangon, hogy a röhögéstől megint majdnem kiköptem a falatot (egy idő után feladtam: az a szendvics sose fogyott el). – Nem is az, hogy nem használt dezodort vagy ilyesmi, mert ha egy pasinak alapvetően mondjuk szappanillata van, az nekem teljesen oké, de nem: se szappan, se parfüm, se golyós dezodor, semmi, csak a tömény izzadságszag. Amikor egyszer eljött hozzánk, Anyu fél napig szellőztetett utána. Ja, és fogat se mosott...
– Basszus. – Itt végképp leszámoltam a vacsorázás gondolatával is, és feljebb húzódtam a széken, mert megint elzsibbadt a lábam (ahogy a délután alatt már rengetegszer, olyan is volt, hogy mindkettőnknek ugyanakkor, ezért öt percen keresztül helyben futottunk a Single Ladiesre). Aztán arra gondoltam, hogy nem tudom, engem mennyire rettentene el, ha egy pasi kicsit ápolatlan lenne. Úgy értem, azon lehet segíteni, nem? Ha az ember szépen megkéri, akkor biztos megfürdik, ha pedig veszel neki egy fogkefét, és együtt mostok fogat... Persze lehet, hogy nem tudja, hogyan kell, na jó, az már egy kicsit komolyabb probléma. De akkor megmutatnám neki. Nagyon kedvesen, hogy ne sértődjön meg. Ettől még lehet valaki jó fej, igaz? És azt azért nem olyan könnyű elérni, hogy egy pasi szeresse az embert.
Ezt a gondolatmenetet természetesen nem osztottam meg Zsanival, inkább úgy tettem, mintha fanyalognék.
– Most komolyan, hogy tudtad megcsókolni???
– Komoly összpontosítás kellett hozzá, az tuti. Próbáltam arra koncentrálni, hogy mennyire menő, hogy egy gitárossal járok, és milyen lenne már egy kis szagprobléma miatt szakítani vele. Azért egy zenész csajának lenni király, ezt egyszer mindenképp próbáld ki.
– Kis szagprobléma, ja... De amúgy van olyan számuk, amit felvettek? Stúdióban?
– Van, de nem akarod hallani. Irtó béna.
– Ez fura – ráncoltam össze a homlokom, és magam köré tekertem a fehér plédemet, mert így este 9 körül kezdtem kicsit fázni. – Ha totál nem jött be a zenéjük, akkor minek...
– Nem az volt a lényeg. – Azt a „jaj már”-nézést, amit produkált, az elején kicsit nehezen szoktam meg, de aztán beletörődtem, hogy ez is a Zsani-csomag része, aminek a többi összetevőjét viszont irtóra bírtam, szóval kénytelen voltam elfogadni. – Ha egy bandatag nője vagy, egy csomó előnyt élvezel. Akkora filmőrült vagy, nem tanulsz belőlük semmit? Rocksuli, Nyomul a banda...
– Szóval a lényeg, hogy a bandababáknak tök jó – folytatta Zsani, miközben Lush vaníliás testápolót masszírozott a lábszárába (ezek a kézműves cuccok iszonyú drágák, de jééézusom, milyen illatuk van!). – Mindenhová magukkal visznek, a backstage-ben lehetsz a bulik alatt a többi zenész csajával együtt, és egyáltalán... rém kúl.
– Oké, legyen – adtam meg magam, mert túlságosan érdekelt a Giorgio-sztori vége (noha még mindig nem győzött meg, miért jó, ha egy olyan zenekar gitárosának vagy a csaja, akiknek utálod a zenéjét). – Szóval mit csináltál a kis bűzbombával?
– Á, semmit, rövid úton kirúgtam. Utána persze elég nagy barom volt, mert azt mesélte mindenkinek, hogy...
Olyan hirtelen hallgatott el, hogy felnéztem a szétnyíló hajvégeim elmélyült vagdosásából. Na igen, ha valaki imád beszélni, annak megvan az a hátránya, hogy kicsúsznak a száján olyan dolgok, amiket nem feltétlenül akart volna elmondani. Láttam az arcán a zavart, ezért nem akartam rákérdezni, de meglepetésemre egy pillanat alatt összeszedte magát.
– Azt mondta rólam, hogy két értelmes szót nem lehet velem beszélni, és az ágyban is szar vagyok – hadarta egy szuszra, aztán megrázta a fejét, mintha el akarná hessegetni a feltoluló emlékképeket. – Mindegy, szóval vége lett. Az utolsó sráccal addig voltunk együtt, míg el nem költöztünk. Ő nem akart távkapcsolatot.
– Ó mormoltam döbbenten, ahogy összeraktam a képet. – Akkor az azt jelenti, hogy ti a múlt héten...
-...pénteken – fejezte be a mondatot, és most egy villanásnyi bánatot láttam a szemében. Tök nagy hatással volt rám, hogy a pár napos ismeretségünk alatt annyi érzelmet láttam az arcán (dühöt, csalódottságot, örömöt, gúnyt és most fájdalmat is), mint mondjuk Ágién egy egész év alatt. Igazából az elmúlt napokban többször is eszembe jutott, hogy nem árulás-e Ágival szemben, hogy ilyen gyorsan ennyire egymáshoz ragadtunk Zsanival, de mit csináljak, ha vele nem lehet pasikról meg más csajdolgokról órákon át fecsegni. Alapvetően tök jól elvan a könyveivel, és néha, amikor olyanja van, hajlandó meghallgatni a kínjaimat mondjuk a sulival vagy az otthoni dolgokkal kapcsolatban, de ez is elég ritka. Az igazság az, hogy bármennyire szánalmasan hangzik, Zsani úgy kellett már nekem, mint a levegő.
– Pénteken – ismételtem meg halkan, de hirtelen nem tudtam, hogy folytassam. – Nem is mondtad. És, izé, hogy vagy? Azaz...
– Nyugi, nincs dráma – mosolyodott el halványan, és egy másodpercre a kamera elé tartotta a kezét, mint Lui mágus a Telejósdában. – Küldj egy kis energiát, és máris jobban leszek.
– Küldöm. – Felkuncogtam, és én is odatartottam a tenyeremet. – Most megy, érzed?
– Igen, már sokkal jobb, kösz – felelte vigyorogva, aztán újra komoly lett az arca. – Tudod, nem azért szakítottunk, mert eljöttem.
– Akkor miért?
– Voltak dolgok, amikben... amiket nem bírtunk egymásban, igazából ennyi. Például nem szerette a zenéimet, hogy mást ne mondjak. – És nyomatékul halkan elindított egy Selena Gomez-számot. – Ismered?
– Süketnek kéne lennem, hogy ne ismerjem. Tavaly ez folyt a csapból is – feleltem diadalmasan. – De figyi, azért az, hogy nem azonos a zenei ízlésetek, még nem válóok, nem?
– Volt egy csomó minden más is – vonta meg a vállát, amiből tudtam, hogy nem akarja folytatni a témát, úgyhogy én is skippeltem.
– Szóval mindketten szinglik vagyunk – összegeztem lemondóan, mire újra felderült az arca.
– Jajj, ne így fogd fel! A kék vagy a piros? – kérdezte, miközben meglóbált előttem két felsőt, hogy válasszam ki, melyiket vegye fel szavaztam, ledobta holnap a suliba. Miután a pirosra az ágya támlájára, visszahuppant az asztalhoz, és szigorú tekintettel nézett rám. – Szinglinek lenni tök jó, főleg 16 évesen és egy időben a barátnőddel. Akarod a Single Ladiest még egyszer, vagy elhiszed nekem?
– Elhiszem, de azért jöhet még egyszer – nevettem el magam, és átfutott az agyamon, hogy igaza lehet. Amíg nem volt itt, és nem volt kinek vinnyognom, hogy Kate Winslet akarok lenni a Titanicból, lehetőleg most azonnal, addig tényleg irtó szar volt szinglinek lenni. De így – ki tudja, talán tényleg buli lesz.
– És különben is, egy perc alatt kerítek magunknak pasit, bízd csak ide – folytatta, és megint felugrott, hogy elővegyen a szekrényből egy lélegzetelállító fehér csőnacit a piros felsőjéhez. A szett egy piros-fehér csíkos kendővel lett teljes. Ennyi masszív kúlság láttán totál magamba hullottam.
– Neked tuti, hogy menni fog, már csak ezek a cuccok is... – dünnyögtem búsan, mire leeresztette a kezében tartott fehér csipkemelltartót, amit az imént rángatott ki a fiókból, és rám villantott egy hamisítatlan Zsani-mosolyt (értsd: olyan ragyogót, hogy szinte világos lett a szobában).
– Van zsebpénzed? – kérdezte szelíden.
– Van valamennyi – feleltem morcos hangon. – Az elmúlt pár hónapban csak a karácsonyi ajikra költöttem de azokra se sokat. Miért?
– Holnap suli után elviszlek valahová – kacsintott rám, aztán a melltartót is lehajította a többi ruhadarab mellé, és megigazította a csálén álló kamerát.
– Drága szívem, most már kapcsold ki azt, légy szíves. Zsani mamája nyitott be a szobába. Csak a hangját hallottam (Zsani íróasztala a géppel az ajtó melletti falnál van), de az elég szigorúan csengett. – Holnap találkoztok a suliban, ott is tudtok beszélgetni.
– Anyu, még csak 9 óra! – Zsani most odament az anyjához, így ő is eltűnt a szemem elől. – És tök sok mindenről kell még...
– Zsanett, órák óta a gépen lógsz. A házival mi van?
– Csak fizika volt, megcsináltuk Flórával.
– Na, ennek örülök. – Mintha kicsit enyhült volna az egyébként elég érces felnőtthang, de ugyanolyan határozott maradt. – Viszont akkor is ideje lassan lefeküdni. Az ágyban még olvashatsz egy kicsit.
– Akkor meg nem mindegy, ha addig még skype-olunk inkább? Jobban szeretnék skype-olni, mint olvasni... – Magamban némán drukkoltam, hogy Zsani meg tudja győzni az anyját, de persze ez hiú ábránd maradt.
– Nem muszáj olvasnod, de a gépet akkor is kapcsold ki, eleget roncsoltad ma már a szemed. Egyikőtöknek sem árt, ha holnap használhatóak lesztek a suliban. Különben is, mi az, hogy csak fizikából volt házi? Mintha délután említettél volna valami bioszfelelést.
– Az még nem biztos. – Hallottam Zsani hangján, hogy átkozza magát, amiért nem tudta befogni a száját, miközben átpörgettem az agyamban, mi a fenét vettünk bioszból, és mire emlékszem belőle. A gerinctelen állatok, oké. A gerinctelen állatoknak... nincs gerincük. Hurrá, én is villogni fogok, ha feleltetnek (az egész tökre kiment a fejemből).
– Biztos vagy nem, szükséged lesz az agyadra holnap. Zsani mamája most már ellentmondást nem tűrően és kicsit türelmetlenül beszélt. – Öt perc múlva visszajövök, addigra legyen kikapcsolva a gép. Nem mondom még egyszer. Jó éjszakát, Flóra!
– Ööö, csókolom! – Úgy rezzentem össze, mintha engem is leszidtak volna. Az ajtó becsukódott, aztán Zsani mérges arca újra megjelent a monitoron.
– Néha annyira utálom – szűrte a fogai között, és felháborodottan pillogott a csukott ajtó felé. – Tök nagy mázli, hogy a papád sosincs otthon. Senki nem szól bele, mikor fekszel le...
– És az is tök nagy mázli, hogy nincs anyukám, aki beleszóljon, ugye? – csattantam fel, mert már kezdtem kicsit unni ezt a témát. Miért gondolja mindenki, hogy ha az embernek meghal az anyja, az apja meg magasról leszarja, az olyan iszonyú jó dolog? A békességérzetem, ami Zsani miatt elfogott, rohamosan kezdett elmúlni. Mégis ugyanolyan hülye lenne, mint a többiek? Még Ákos se bírja soha kihagyni ezeket a megjegyzéseket, sőt, Ági is célozgatott már hasonló helyzetben. Kíváncsi vagyok, amekkora szájuk van, kipróbálnák-e az én szitumat. Fogadok, hogy nem.
Zsanit annyira meglepte a hirtelen fellobbanó dühöm, hogy egy pár pillanatig megszólalni sem tudott. Aztán lehorgasztotta a fejét.
– Ne haragudj. Tudom, hogy neked ez... hogy ez nem... hogy ezen nincs mit irigyelni. Néha tényleg az agyamra megy az anyám, de elképzelni se tudom, hogy...
– Hagyjuk, oké? – Nem bírom ezt a dadogást. Mindenki így reagál, amikor meghallja, mi történt a mamámmal és úgy néznek rám, mintha hirtelen három fejem nőtt volna. Ezért nem tudtam még senkinek beszélni róla, egyedül csak... de arra nem emlékszem pontosan, lehet, hogy nem is mondtam semmi különöset. Elég sokat ittam, és különben is: az az este meg sem történt. Ez volt az egyezség, és én akartam, hogy így legyen. – Offoljunk, mert anyukád kiakad.
– De ugye nem haragszol? – kérdezte halkan, és ez megint annyira legjobb barátnős kérdés volt, hogy minden feszültség elszállt belőlem. Rámosolyogtam, és megráztam a fejem.
– Dehogyis. Holnap találkozunk, és bevesszük azt a titokzatos helyet, amiről beszéltél.
– Oké! – Újra felderült az arca, és az ujjaival belekalimpált a kamerába. – Jó éjt!
– Neked is. – Én is integettem, aztán bezártuk az ablakot. Kicsit még nézegettem a skype-ot, de az öcsémén kívül csak egy név mellett volt zöld a kis ikon: egy olyan valaki neve mellett, akivel nem akartam beszélni. (Az öcsémmel sem, nem mintha képes lenne kinyögni egy értelmes mondatot. Az a sok David Guetta szerintem rövid úton leszívta az agyát.) Szóval kiléptem, benyomtam egy Josh Groban-playlistet, és az ágyamon hanyatt dőlve Ryan Gosling arcát bámultam. Igazából sokkal jobban tetszik, amikor borostás, van abban valami szexi, ha egy pasi borostája finoman karistolja az ember bőrét csókolózás közben (nem mintha sok tapasztalatom lenne a témában, de gondolom, így van). Behunytam a szemem, és belemerültem az egyik kedvenc álomképembe: híres filmesztéta vagy filmkritikus vagyok, de olyan híres, hogy Hollywoodba is meghívnak, mert a meglátásaim annyira újszerűek és zseniálisak. Mondjuk Michelle Williams partiján (nem tudom, szokott-e partikat adni, bár nyilván minden sztár szokott, Michelle addig fizet egy bébiszittert Matilda mellé, huhh, annál azért kevés menőbb dolog van, mint gyereket szülni Heath Ledgernek, még ha azóta meg is halt szegény) Ryan kiszúr engem a tömegben. Innentől a forgatókönyv már mindig ugyanaz: odajön, tánc, kert, csók. Aztán persze összeköltözünk, majd megkéri a kezem egy óriási Harry Winston gyémántgyűrűvel (ott mindenkinek azzal kérik meg a kezét, a Tiffany kezd lejárni), és minden újság tele lesz vele, hogy a hollywoodi híresség egy magyar lánnyal kötötte össze az életét. Mondjuk elég nehéz elképzelnem, ahogy hazahozom Ryant ide, a lakóparkban lévő lakásunkba – nem néz ki rosszul, de nem hiszem, hogy vetekszik egy medencés házzal L.A.-ben. Amikor ahhoz a részhez értem, hogy felvonultatom Ryant Karola néni előtt, aki szigorú tekintettel kifaggatja, hogy hány nője volt eddig és rendesen fizet-e ez a parádézás a filmekben, hangosan felröhögtem, és valamiért ugyanebben a pillanatban eszembe jutott az is, milyen fura, hogy Zsanit ilyen korán ágyba küldte az anyukája. Mármint, ez valahogy nem illett bele abba a jófejmama-képbe, amit eddig összeraktam róla, nem mintha hamar aludni küldeni a gyerekét valami szörnyű dolog lenne (na jó, egy 16 évesnek nem király), de tényleg annyira furcsa ez a nagy fegyelem. Biztos csak azért kattogok rajta ennyit, mert engem aztán tényleg senki nem zavar ágyba, addig kukorékolok a gép vagy a tévé előtt, ameddig csak akarok. Mondjuk hiába is próbálkoznának vele, sajnos „bagoly-típus” vagyok, későn fekvő és későn kelő. Párszor, például egy nehezebb doga előtti este, megpróbáltam korán lefeküdni, de annyit értem el, hogy nyitott szemmel fetrengtem a sötétben, miközben azt számolgattam, hogy már csak 6,5,4 órát alhatok. Jó nagy kiszúrás bagolynak lenni, úgyhogy lehet, hogy a Zsani mamájának van igaza (kivéve, ha Zsani is bagoly). Itt le akartam zárni ezt a rettentően izgalmas gondolatmenetet, de akkor hirtelen rájöttem, mi zavar a dologban: az a bizonyos vaj. Lehet, hogy rendetlen vagyok, figyelmetlen, és alapjában véve fura, nem ismerem a legmenőbb zenéket és bénán viselkedem a pasikkal, de azt mindig megérzem, ha valaki titkol valamit, itt pedig határozottan erről volt szó. Hasra fordultam (mire Ryan kikerült a látóteremből, a fejben elkezdődött film pedig megszakadt ott, hogy kétségbeesve állja Karola néni záporozó kérdéseit), és türelmetlenül felsóhajtottam, mert megéreztem, hogy ez a titok nem valami olyasmi, amire holnap vásárolgatás közben lazán rákérdezhetek. Ez olyasmi, aminek idő kell, és hát türelmes az nem vagyok (adj türelmet, istenem, de azonnal!). Bár talán ez is a csomag része, úgy értem, a BFF-projekthez tartozó csomagé: nem leszel elefánt a barátnőd porcelánboltjában, hanem kivárod, amíg beavat a titkaiba. Mert azért valljuk be, én sem mondtam el neki mindent. (Legalábbis egyelőre.)
De persze még másnap reggel is ezen pörögtem, majdnem el is késtem, mert úgy elbambultam, hogy sehol nem találtam a fekete farmeromat. Miután leordítottam az öcsém és némileg finomabb stílusban Karola néni fejét (persze neki még ettől is könnybe lábadt a szeme, tehát újabb tíz értékes perc ment el azzal, hogy bocsánatot kértem és megvigasztaltam – a farmer pedig nyilván a szobámban volt az ágy melletti ruhakupac legalján), magamra rántottam, és lerohantam a lépcsőn. Zsani ott várt a ház előtt, ezúttal Pearl nélkül. A fehér farmerjében és a fehér prémes kabátban olyan volt, mint egy nagyon szexi eszkimó. (Jó értelemben. Ööö, vajon vannak szexi eszkimók??)
– Elkenődött a szemed – köszöntött, kihalászott a táskájából egy csomag sminklemosó kendőt, és újabb lenyűgöző képességét villantotta meg előttem: sétálás közben úgy tudta megigazítani az elmosódott festéket, hogy még a szememet se nyomta ki. Megint eszembe jutott a vaj, de nyugalmat parancsoltam magamra, és megszemléltem az arcomat a kézitükrében.
– Szupi, köszi.
– Neked is be kellene szerezned ezeket a cuccokat, rémes, hogy nincs nálad sminklemosó kendő meg tükör... fogadok, hogy korrektorod sincs. – Miközben visszapakolta a cuccait a táskájába, olyan pillantással kísérte a szavait, mintha az, hogy nem hordok magammal egy egész bazárt, egy atomtámadással egyenértékű katasztrófa lenne. – Egy nőnek mindig naprakésznek kell lennie, főleg, ha szingli. Sose tudhatod, mikor futsz bele álmaid pasijába.
És pont, amikor ezt kiejtette a száján...
Először is szögezzük le: én nem bírom a sportokat. Minden sportot utálok (és nem, nem fogom idővel megtalálni azt, amelyik az „én mozgásformám”, puszi, JOY), mert szerintem tök értelmetlen szétizzadni az agyamat, amikor egy csomó jó dolgot lehetne csinálni helyette. Filmeket nézni, példának okáért. A tesiórákat is tragédiaként élem meg, részben azért, mert nincs ember, aki jól festene az idióta tornacuccban, még ha olyan dögös is, mint mondjuk Zsani, részben meg, mert iszonyú szerencsétlen tudok lenni. Egyetlenegyszer sikerült eldobnom a medicinlabdát, ami azonnal sípcsonton is találta az egyik csajt az osztályomból (egyet a Miss Nobodyk közül), mire ő vinnyogni kezdett, Vanda meg persze jól leoltott, és futnom kellett öt pályakört. Zseniális tárgyát, tekintettem, azokat meg, akik űzték, komplett idiótának... egészen pontosan eddig a csütörtök reggelig. Ekkor pillantottuk meg ugyanis Márkot és Gábort, a lakóparkunk közepén lévő kosárpályán.
Rémesen jól néztek ki. Komolyan. És még sose találkoztam velük itt.
Persze a nevüket akkor még nem tudtam, csak egy szőke és egy fekete hajú, melegítős srácot láttam (bátrak voltak így télvíz idején), akik egy kosárlabdát kergettek, bár szegény labda többször csapódott a palánkba, mint ahányszor a hálóba került – és ezt az egészet meglehetősen fura módszer arra, hogy megszerettesse valakivel a mondhatom. Szóval a sportot mindig szívásnak mozdulatokkal körítették. Később megtudtam, hogy ezt cselezésnek hívják, de akkor még csak annyit láttam, hogy ezek a fiúk valamiért nagyon szeretik futkározva hátulról ölelgetni egymást.
Kik ezek? – torpant meg Zsani, és belém csimpaszkodott, bár erre nem volt szükség, mert amúgy is megálltam volna. (A mondat tökre úgy hangzott, mint amikor egy filmben valami meglepő történik, a szereplő megáll, és totál ledöbbenve megkérdezi: „Who the f..k are they??”.)
– Gőzöm sincs – suttogtam, hipnotizáltan meredve a pasikra, és átvillant az agyamon, hogy ezt nem kellene így folytatnunk, mert néhány perc után valószínűleg feltűnik majd nekik, hogy két lökött csaj szoborrá dermedve bámulja őket, és az irtó ciki. Ennek ellenére képtelen voltam megmozdulni.
– Hogyhogy nem tudod? Évek óta itt laksz – faggatott Zsani halkan, de sürgetően, miközben azon igyekezett, hogy egy pillanatra se hervadjon le az arcáról a mosoly, ha a fiúk esetleg errefelé néznének. – Sose láttad még őket?
– Soha. – A hangom még mindig tök erőtlen volt, miközben azon kattogtam, hogy most már tuti elkésünk, de ha most elmegyünk, ki tudja, látjuk-e még őket valaha. Nyilván Zsaninak is ugyanezek a gondolatok pöröghettek a fejében, de ő kattogás helyett a tettek mezejére lépett: erősebben megragadta a karomat, és a pálya felé vonszolt.
– Mi a fenét csinálsz? – sziszegtem rémülten, de persze későn, mert a srácok már észrevettek minket. – Mit fogunk mondani nekik?
– Improvizálunk – súgta vissza, és az arcán már fel is villant az az ellenállhatatlan mosoly, ami a jelek szerint a fiúkra is nagy hatással volt, mert abbahagyták egymás ölelgetését, és megvárták, míg odaérünk hozzájuk.
– Helló! Nincs túl hideg a játékhoz? – Valószínűleg létezett már ennél hatásosabb nyitómondat is a történelemben, de Zsanit ilyen apróságok nem zavarták. A megszokott mozdulattal hátravetette csillogó loboncát, ami ezúttal lágyan a vállára omlott, és kerekre nyílt, várakozó szemekkel nézett a fekete hajú fiúra – ebből pedig máris egyértelművé vált számomra, hogy ha osztozkodásról lenne szó, ő már választott. Mondjuk úgyse tudtam volna eldönteni, melyikük tetszene jobban (ahogy általában elég nehezen döntök el bármit is), mert mindkettő baromi helyes volt: a fekete srácnak rövid, zselézett tincsei és kakaóbarna szeme volt (Taylor Lautner-típus), a szőkének édesen göndörödött a haja a homlokán, a szeme pedig mélyzölden ragyogott – főleg, amikor mosolygott, ahogy most is (korai Ryan Philippe).
– Á, nem, tök zsír idő van – felelte a fekete hajú pasi, és megpattogtatta a labdát. – Beszálltok?
– Azt most nem, köszi – nevetett félrehajtott fejjel Zsani, miközben egy pillanatra sem vette le a tekintetét a fiúról. – Ti hogyhogy nem vagytok suliban ilyenkor?
– Szénszünet – szólalt meg a szőke srác is, én pedig megborzongtam a hangjától: mély volt és bársonyos, pont olyan, mint egy felnőtt férfié, pedig egyikük sem lehetett több 17 évesnél. – Király, hogy ennyire csóró sulink van mert ilyenkor napokra bezárnak.
– Ti hová jártok? – kérdezte most a fekete fiú, és láttam, hogy minél tovább kapcsolódik össze a pillantása Zsaniéval, annál szélesebb lesz az a rejtett kis mosoly a szája szélén. Persze Zsani is észrevette ezt, és elégedetten kihúzta magát, mielőtt válaszolt (amitől én még csoffadtabbnak tűntem mellette, megszólalni pedig természetesen még mindig nem mertem, csak próbáltam nem egyfolytában a szőke srácot bámulni – aki viszont különös módon néha még vissza is nézett rám).
– Ide, a Bernáthba bökött Zsani az állával a suli irányába, mire a fekete hajú isten a telójára pillantott (fekete Xperia, gyönyörű és igazi macsótelefon).
– Az egy köpésre van, de szerintem már akkor is elkéstetek, hacsak nem lyukas az első órátok – mondta, és kacsintott egyet, amitől majdnem elájultam, annyira cuki volt (Zsani utólag bevallotta, hogy neki is remegni kezdett a térde). Azért nem igazság, hogy a pasiknak mindössze ennyit kell tenniük, és máris milyen kúlak tudnak lenni, mi meg persze halmozzunk fel egy egész fegyvertárat. Tuti, hogy ők nem töltenek órákat a tükör előtt. Még annak az egysejtű öcsémnek is elég, ha felkap magára valamit, ami már napok óta hányódik a szobájában, és egyáltalán nem fest benne szarul (az igazság az, hogy mivel nagyon hasonlít Anyura, kifejezetten jó pasi lenne, ha nem volna olyan iszonyú nagy kretén).
– Nem lyukas, de lesz még ilyen óra a héten... bizonyos helyzetek viszont csak egyszer adódnak – hallottam Zsani hangját, és megint elszontyolodva vettem tudomásul, mennyire ösztönösen menőn viselkedik. Ahogy most rápillantottam, egészen olyan volt, mintha világéletében mást sem csinált volna, csak kosarazó fiúkat vett volna le a lábukról: még állni is tökéletesen állt, a tartása egyenes volt, amitől a pufikabátban is látszott, milyen karcsú a dereka és hosszú a lába, az állát pedig enyhén megemelte, amitől nagyon határozottnak tűnt. A fekete srácon látszott, hogy bár igyekszik nem elárulni magát, már bekapta a horgot, a szőke meg... nos, őt nem tudtam hová tenni. Mivel egészséges férfi (gondolom), az ő pillantása is magától értetődően végigsiklott Zsanin tetőtől talpig, de aztán, bármilyen furcsa is, rajtam állapodott meg. Ettől persze azonnal kombinálni kezdtem: biztos észrevette, hogy a haverjának Zsani tetszik, és mert a fiúk között, úgy hallottam, van egyfajta betyárbecsület, vagy mi, nem akar keresztbe tenni a fekete hajú srácnak, ezért arra fanyalodik, aki maradt neki, azaz rám. Tudom, ez az önbizalomhiány már beteges, de most komolyan, ki venne észre engem a nehézbombázó mellett? Úgy elkedvetlenített ez a gondolatmenet, hogy alig hallottam, hogy Zsani szól hozzám.
– Ő pedig Flóra... ne bambulj, csajszi – bökött meg mosolyogva, és a fiúkra mutatott. – Gábor és Márk.
– Nagyon örülök – dadogtam, és kezet nyújtottam, mire a srácok elvigyorodtak. A szőke (Márk) megragadta a kezem, közelebb húzott, aztán – uhh – megpuszilta az arcomat kétfelől. Jó, Zsanival is szoktunk néha puszilkodni, de ez azért mégis más. Tágra nyílt szemmel bámultam fel rá (volt vagy 180 centi), miközben Gábor is megpuszilt, de ezt alig vettem észre, mert épp lángoló arccal próbáltam valamit kezdeni azzal, hogy Márk tutira engem figyel. Zsani is észrevette a pirulásomat, és sajnos ahhoz még nem ismertük egymást eléggé, hogy tudja, ilyenkor be kell fognia a száját.
– Tiszta vörös a fejed, jól vagy? – kérdezte igazi aggodalommal, amit nem csodálok, mert tudom, hogy milyen iszonyú ez a pirulás-dolog nálam. Nem egyszerűen elfutja a pír az arcomat, mint a legtöbb embernek, hanem full-ra sötétvörös lesz az egész fejem és a nyakam is. Baromi kínos.
– Jól – sziszegtem, de furcsa módon ahogy megszólaltam, hirtelen egy hangyányival bátrabbnak éreztem magam. Márk rám mosolygott.
– Tudom, milyen ez, szegényke – mondta azon a szexi hangján. – Az anyám is ezt nyomja, amikor zavarban van, és tőle is mindig megkérdezik, nincs-e rosszul.
– Aha. – Hát ez remek. Egyrészt, hogy az anyjára emlékeztetem, másrészt, hogy most már tök egyértelmű a zavarom. Ettől majdnem megint kigyúlt a fejem, de Zsani hangja magamhoz térített.
– Persze hogy itt leszünk, igaz? – A kérdést nekem címezte, de nem is nézett rám, változatlanul Gábort fixírozta, aki ezek szerint előzőleg kérdezett valamit. – Hét óránk van, kettőkor végzünk... negyed három körül már ideérünk szerintem.
– Zsír – felelte Gábor, és megint megpattogtatta a labdát. – Nekem lassan mennem kell, de akkor délután tali.
– Nekem is. – Márk kisimította a szemébe hulló fürtjeit (ajhhh...), és megint kaptunk egy ragyogó mosolyt.
– See you soon, csajok.
– Mi is lépünk, kihagyni – nevetett a második órát már nem kellene Zsani, és ahogy szokott, az ujjaival kalimpálva búcsút intett. – Akkor nemsokára, sziasztok!
– Ööö... sziasztok. – Ez persze én voltam, a csoffadt kis pocok, és örültem, hogy ennyit is ki tudtam ejteni a számon. Újra elindultunk a suli felé (miközben tutira vettem, hogy a srácok utánunk néznek, amitől persze majdnem összegabalyodtak a lábaim), Zsani pedig roppant elégedettnek látszott.
– Nagyon kemény vagy – mondtam neki, amikor végre meg tudtam szólalni. – Hogyhogy nem féltél odamenni? Tök idegenek.
– Na és? – rántotta meg a vállát, és a szokott „jaj már”mozdulattal felhúzta a szemöldökét. – Kevés volt az esélye, hogy fényes nappal egy kosárpálya közepén kárt tesznek bennünk, akkor meg mit veszíthettünk? Most mondd, hogy nem voltak iszonyú édesek.
– Azok voltak, csak... nem fura, hogy mi kezdeményeztünk? Mármint tudom, hogy ez a XXI. század, meg minden, de én akkor is szeretem megvárni, hogy...
– Bocs, nem akarok bunkó lenni, de valószínűleg ezért nem voltak túl sikeresek a randijaid – felelte kicsit leereszkedően, miközben szőlőzsírt kent a szájára. Bár rosszulesett, amit mondott, tudtam, hogy igaza van: nem úgy vagyok mimóza, mint Ági, de alapvetően mégis az vagyok. Amúgy az a fura, hogy ő például nagyon határozottan ki tud állni az igazáért, hallottam már vitatkozni, és olyan megingathatatlanul érvelt, hogy a szám is tátva maradt. Az lehet a különbség köztünk, hogy míg ő önként választja azt, hogy nem nagyon beszél az emberekhez, mert a könyvek jobban érdeklik, én egyszerűen egy gyáva kukac vagyok. Ha rajtam múlt volna, simán elmegyek a fiúk mellett (már abban sem voltam biztos, hogy még soha nem láttam őket a pályán, simán lehet, hogy csak lehajtott fejjel elrobogtam mellettük suliba menet), pedig, főleg ha előre látom, mi fog kibontakozni ebből a röpke reggeli találkozásból, ezt nyilván életem végig bántam volna.
– Tudom – sóhajtottam. – Önbizalomtréning kell, nincs mese. Például ha veszünk ma egypár jó cuccot... hé, várj egy kicsit, azt mondtad nekik, hogy suli után találkozunk? Nem úgy volt, hogy vásárolni megyünk?
– Jó, de itt most fiúkról van szó – pillantott rám félig bocsánatkérően, úgy, mintha igazán illene tudnom, hogy a fiúk mindig felülírják a közös shoppingolást. – Holnap elmegyünk, jó? Megígérem. Amúgy meg az ember önbizalmát nem a ruhák hozzák meg, tudod? Furcsa lehet, hogy ezt pont én mondom, de szerintem az, ha jó fej barátaid vannak, és van valaki, aki fontos, és téged lát a legszebbnek a világon, akkor majdnem totál mindegy, mi van rajtad. Na jó, azért nem mindegy, de...
– Te könnyen beszélsz – szaladt ki a számon elkeseredésemben, pedig a „mennyivel jobb vagy nálam, és engem ez frusztrál”-témát nem a barátságunk legelején akartam felhozni. Zsani megtorpant (komolyan, sose érünk oda a suliba, pedig már csak száz méterre van), és kutató tekintettel nézett rám.
– Mi. A. Fenét. Jelentsen. Ez? – kérdezte minden egyes szót külön kihangsúlyozva. Ha eddig nem éreztem volna full hülyének magam, akkor most igen. Rá se mertem nézni, míg válaszoltam, de tudtam, ha már nem bírtam csendben maradni, most ki kell pakolnom.
– Te gyönyörű vagy, érted? – nyögtem ki, miközben a kabátom cipzárját tépkedtem. – Ne mondd, hogy nem tudod, biztos nem vagy vak. behoztad a macskádat Iszonyú kúl cuccaid vannak, és a suliba, és oda mertél menni a srácokhoz, mintha ezer éve ismernéd őket, én meg...
– Te meg nem nevettél ki, amikor bevittem a macskát, odajöttél velem a srácokhoz, pedig le is cövekelhettél volna a járdán, vagy mehettél volna tovább, és igenis tök szép vagy, nem akarok többet ilyen hülyeségeket hallani – válaszolta nagyon szelíd hangon, elhúzta a kezemet a cipzártól, és rákulcsolta az ujjait. Végre fel mertem nézni. Hál’ istennek, mosolygott. – Tiszta bolond vagy. Szerinted épp hozzád mentem volna oda az aulában álló negyven ember közül, ha nem érzem rögtön azt, hogy jóban tudnánk lenni? Az első napom volt a suliban, ráadásul nyitottam valami jól, de nem a Pearl-sztorival nem csak azért akartalak megismerni, mert nem nevettél ki. Körülnéztem, és egyszerűen neked volt a legokosabb tekinteted.
– Nem, Áginak volt, csak az övét nem láttad, mert akkor is olvasott – mondtam fáradtan, mire Zsani elnevette magát.
– Látod, azt is azonnal éreztem, hogy humorod is van tette hozzá, megint belém karolt, és folytattuk az utunkat.
– Légyszi, ne kezdjük ezt el, az előző sulimban is volt egy barátnőm, akivel majdnem szétmentünk emiatt.
– Tényleg?
– Igen, de hosszú sztori, majd elmesélem. Ami a lényeg – kacsintott rám most ő is (nem állt neki annyira jól, mint Gábornak, de nagyon aranyos volt) –, hogy nem tudom, észrevetted-e, de Márknak totál bejöttél. Nem hiszem, hogy ő is azt gondolja rólad, amit te magadról.
– Ha bejövök neki, akkor csak azért, mert látta, hogy Gábornak meg te jössz be – böktem ki, ami igazán a szívemet nyomta, de Zsani megrázta a fejét.
– Azért ez a pasiknál nem így megy, első körben nem ekkora úriemberek. Ha Márknak is én jönnék be, hidd el, hogy megharcolná ezt Gáborral, kinézek belőle ennyi tökösséget. Aztán amelyik az erősebb, az hajthatna rám legálisan. Az állatvilágban is így van.
– Szerinted tényleg... – tépelődtem, mert még mindig nem voltam száz százalékig meggyőzve. Zsani szigorúan pillantott rám.
– Nagyon bírlak, de most már fejezd be, jó? Biztos vagyok benne, és ha délután összefutunk velük, te is látni fogod. Miért nem örülsz egy kicsit? Márk nagyon cuki pasi.
– Az – dünnyögtem, belöktem a suli ajtaját, és biccentettem Béninek. – Tuti, hogy el fogom szúrni.
– Annyira sötét vagy, nem tudok mit kezdeni veled! hajolt oda hozzám Zsani, és egy cuppanós puszit nyomott az arcomra. – Na jó, ha összejöttök, aztán elvesz feleségül, és szülsz neki öt gyereket, akkor végre hinni fogsz nekem?
– Ötöt?? Minek nézek ki, nyúlnak?
– Hülyének – vigyorgott rám, és benyitott az osztályterembe.



Ez történt a parkban
Ez a nap a tegnapi titokkal és a srácokkal való megismerkedéssel amúgy is elég fura volt, ezért már meg sem lepődtem, hogy egyáltalán nem kaptunk ki Zsanival a késés miatt. Pedig az ofőnk, Johnny bá nagyon háklis erre, előfordult, hogy akkor is igazolatlan órát írt be valakinek, ha nem az ő órájáról késett. Most például a földrajzórából veszítettünk huszonöt értékes percet, de Zsani úgy kidumált minket, hogy csak néztem. A sztoriban szerepelt egy öreg néni kiskutyával, az útburkolatot javító munkások és egy egér (?) is, de nem tudtam követni. Didi néni, a focitanárnő pedig még nálam is jobban összezavarodott. Főleg, hogy miután lehuppantunk a helyünkre (Ákos kérdően nézett rám, de úgy tettem, mintha nem vettem volna észre), szankcióképpen kihívta a táblához a barátnőmet, ám Zsani természetesen hibátlanul felmondta az egész előző órai anyagot. Hihetetlen, milyen agya van, mondjuk sokat is tanul, bár azt tényleg nem tudom, mikor, mert a sztorijai alapján a teljes napját lefoglalja, hogy a Face-en lóg, Simsezik és Angelina Jolie-filmeket tölt le. Didi néni köpni-nyelni nem tudott, amikor Zsani rezzenéstelen arccal ledarálta Kelet-Magyarország vízrajzát, a keze pedig olyan gyorsan röpködött ide-oda a térképen, hogy nézni is fárasztó volt. Nyilván ötöst kapott, amikor pedig visszament a helyére, egy pillanatra felém fordult, és az égnek emelte a tekintetét. A háta mögött Didi néni rövidlátóan hunyorogva lapozgatta a naplót, én meg akaratom ellenére kicsit megsajnáltam. Szegény, egyszer akar szigorú lenni valakivel, és akkor is felsül. Egyébként is különös kis figura, az a fajta, akin alapvetően röhögsz, de közben mindig szánakozol is egy kicsit. A rendes neve Veréb Albertné, ami már önmagában is kész agyrém, az embernek azonnal beugrik, ahogy Veréb bácsi otthon egy kalitkában ülve várja haza a feleségét – azaz várná, ha nem halt volna meg. Amikor mi idejöttünk tavaly, akkor már özvegy volt, és ezer éve Didi néninek hívták, valami ősrégi osztály adta neki ezt a nevet, ami annyira rajta ragadt, hogy egyszer előttünk is kicsúszott Johnny bá száján (azóta hangsúlyozottan igyekszik „Veréb tanárnőnek hívni, ami, valljuk be, semmivel nem hangzik kevésbé hülyén). Ezer százalék, hogy ő is tudja, hogy Didi nénizzük, és azt is, hogy azért, mert abszolút tényleg, tök lapos, még domborulat sincs a mellkasán. Nem mintha én annyira el lennék eresztve ezen a téren, de ennél azért még nekem is nagyobb van. Ákos már lamentált rajta, hogy pedagógusnapra zoknikat kellene vennünk neki virág helyett, de szerencsére eddig még sikerült lebeszélnünk róla. Jó, tudom, ez olyasmi, amiről nem tehet csórikám, úgyhogy van is lelkifurdalásom, amikor kiröhögöm, főleg, mert tényleg olyan kis béna az egész nő. A külsejéhez még tök magas hangja is van (mint a verébcsipogás, na tessék, már megint nem bírom kihagyni), fegyelmezni meg abszolút nem tud. Ebben a percben is épp sikertelenül könyörgött az egyik elöl ülő pattanásgyárnak, hogy tegye el a telóját, amin az óra kezdete óta pötyög, de a srác csak bámult rá, mintha nem értene emberi nyelven.
– De tanárnő, meg kell etetnem a Poumat, különben összeszarja magát – érvelt álmatagon, mire Didi néni egy nincs melle szegénynek. De két szúnyogcsípés nagyságú pillanatra zavarba jött.
– Hogy beszélsz az órámon? – cincogta felháborodva. És mi az a Pou?
– A virtuális állatom – felelte a fiú, és megfordította a telefont, hogy Didi néni láthassa a kijelzőt. – Tetszik látni? 
Éhes. Ha nem adok neki enni, összekakál mindent. 
– Hát akkor... adj neki gyorsan – bökte ki Didi néni bizonytalanul, Ákos pedig mellettem a tenyerébe temette az arcát. Annyira kellett röhögnöm, hogy véresre haraptam a szám szélét, de hál’ istennek sikerült visszatartanom. A srác hátradőlt a széken, tovább nyomkodta a telóját, Didi néni pedig megkért minket, hogy nyissuk ki a könyvünket a 40. oldalon – szóval minden pont úgy történt, mint az összes alkalommal, amikor Didi néni fegyelmezni akart.
– Elég nagy lúzer az öreglány – hajolt előre Zsani, és a vállamra támasztotta az állát. Aztán hirtelen izgatottá vált a hangja. – Uh, alig Várom a délutánt! El kellene lógni az uccsó óra végéről, hogy biztos időben odaéljünk a randira.
– Randi? – Az arcomba szökött a vér. Jó, végül is megbeszélt találkáról van szó, tehát lényegében nevezhetjük randinak, de mégis...
– Én is ezt kérdezem: randi? – Ákos közelebb húzódott, és kíváncsian félrehajtott fejjel nézett ránk. – Miből hagytatok ki, cicuskák?
– Semmiből, amihez közöd lenne – vágta oda Zsani, de rögtön fel is sikkantott, amikor Ákos a bordái közé nyomta a tollát. Didi néni szemrehányóan pillantott felénk, aztán a táblához fordulva folytatta a mondandóját, Zsani meg rávigyorgott Ákosra. – Jól van már, te agyhalott. Flóra meg én délután randizunk két sráccal, tessék, ennyi a hatalmas sztori.
– Kikkel? Ismerjük őket? – faggatózott Ákos, és erre már Ági is, aki a pad alatt ezúttal a Sophie választását olvasta (olyan hajat akarok, mint Meryl Streepnek a filmben!), felpillantott a könyvéből.
– Tényleg randiztok? – kérdezte álmatagon, Zsani pedig mogorva pillantást vetett rá.
– Tényleg, Csipkerózsika – felelte olyan kimérten, ahogy mindig beszélt vele. Biztos vagyok benne, hogy ha nem tudta volna, mennyire bírom Ágit a fura dolgai ellenére, hozzá se szólt volna soha, de így megpróbált normális lenni vele. – Ma reggel megismerkedtünk két sráccal a kosárpályán, dumálni kezdtünk velük, és délután megint találkozunk. Amúgy nem ide járnak. 
– És ezt nevezed te randinak? – Ákos úgy tett, mintha a padra roskadna. – Azt hittem, minimum vörös rózsa meg vacsi lesz a dologban, hercegnő. Ez így csak... hogy is nevezzem, „összefutás”.
– Azt te csak hiszed. – Zsani magabiztosságát nem lehetett megtörni. – Akkor dumálj, ha holnap már mindketten boldog párkapcsolatban élő nőként jövünk suliba, te pedig még mindig egy szánalmas kis szingli leszel.
– Addig visszatartom a levegőt – húzta el a száját Ákos gúnyosan. Zsani belebokszolt a gyomrába, én pedig elgondolkodva néztem rá. Szemmel láthatóan eszébe sem jutott, hogy rosszul is elsülhet ez a kis délutáni kaland.
Persze nem úgy értem, hogy megerőszakolnak vagy ilyesmi (legalábbis én nem tervezem, hogy bárhová is elmegyek velük, meg amúgy se tűntek túl veszélyesnek), de előfordulhat, hogy teszem azt, átvernek minket, és nem is lesznek ott. Vagy ott lesznek, de rájönnek, hogy mégse jövünk be nekik. Vagy, ami a legrosszabb, Zsani végigturbékolja a délutánt Gáborral, Márk meg én pedig fél órán át idiótán bámuljuk a cipőnket, aztán feláll, és otthagy.
Igen, ez tűnik a legvalószínűbbnek.
– Nagyon boldog lennék, ha ti négyen abbahagynátok a kaszinózást – próbálkozott meg Didi néni újra egy kis keménykedéssel. – Mások figyelni szeretnének!
– Az tuti – dörmögte Ákos, de azért visszafordult a tábla felé. Zsani újra hátradőlt a székén, Ági a könyvjelzőnél kinyitotta a Sophie választását, én pedig megpróbáltam legalább valamennyire a tananyagra összepontosítani, hogy otthon majd ne legyen annyi dolgom vele, de persze nem ment: az óra további részében kizárólag Márk arcát láttam magam előtt.
Magyaron Johnny bá is kipécézte magának Zsanit (mindig az újak a sztárok egy darabig), de ő nem feleltette, inkább a családjáról faggatta, meg arról, hogy milyen suliba járt eddig.
Zsani tök keveset mondott el, kábé, hogy vannak szülei és egy huszonöt éves nővére, aki ügyvédként dolgozik, meg hogy a régi sulija oké volt – de mivel ezt a keveset aranyos csiviteléssel körítette, olyan volt, mintha rengeteget beszélt volna. Legalábbis valaki, aki nem annyira rafkós, mint Johnny bá, biztos bevette volna ezt. Ő sem erőltette, de láttam az arcán, hogy valami nagyon hasonlóra gyanakszik, mint én: ez a csaj titkol valamit. Amikor Zsani leült Johnny bá tekintete átvándorolt rám, és néhány hosszú másodpercig megpihent rajtam. Kezdtem kényelmetlenül érezni magam, és szünetben szinte vártam, hogy magához hívjon.
– Flóra, van egy perced? – szólított meg, amikor kifelé igyekeztünk a teremből, és furcsa módon egy villanásnyi zavart láttam az ő arcán is. Nyilván ő se faggat minden nap egy iskoláslányt egy másikról, akivel kapcsolatban van valami fura gyanúja. Megvárta, míg mindenki kimegy (Zsani még vetett rám egy fürkésző pillantást, aztán eltűnt Ákosékkal a büfé irányában), és felült a tanári asztal szélére.
– Látom, hogy összebarátkoztál az új kislánnyal. Kedveled?
– Igen, jó fej – feleltem óvatosan, mert nem szeretem a kihallgatásokat. Pedig alapvetően nagyon csípem Johnny bát, kevés ilyen kúl tanár van a világon. Az igazi neve elég fantáziátlan, Szöghy János, ami azért eggyel jobb a Verébnél, de elég öregesen hangzik, ezért amikor idekerült, ő sem úszta meg az átkeresztelést. (Egyszer azt olvastam valahol, hogy az ember azáltal éri el, hogy valamit a tulajdonának érezzen, hogy elnevezi vagy átnevezi. Hm. Fura gondolat, hogy a tanárainkat a tulajdonunknak akarjuk tekinteni, de végül is...) Szóval Johnny bá elég menő, már az is, ahogy kinéz: kábé harmincéves, nagyjából 185 centi magas, fekete haja és zöld szeme van – Patrick Dempsey egy kicsit viharvertebb verzióban. Például azért viharvertebb, mert amilyen jó pasi, olyan gázul öltözik, szövetnadrágokban és ingekben jár, meg kötött nagypapapulóverekben, amiknek bőrfolt van a könyökükön. Pipája hál’ istennek nincs, pedig már csak az kellene, hogy teljes legyen a kép. Állítólag azóta néz így ki (és szakálla is azóta van, pedig nélküle sokkal szexibb lenne), amióta az az óriási tragédia történt vele, amiről néha még most is pletykálnak a suliban. A felesége évekkel ezelőtt elhagyta, és magával vitte a kislányukat, ez pedig teljesen összetörte Johnny bát. Amikor először hallottam a sztorit, azt hittem, elsírom magam. Szörnyű lehetett neki! Szóval Johnny bá azóta olyan, mint egy fiatal nagyapó, és mindig tök szomorú a szeme. Ez alkalommal is annak láttam, de most megcsillant benne egy cseppnyi kíváncsiság is.
– A kollégák azt mondják, nagyon okos, és igazán helyes lánynak látszik – folytatta megfontoltan, és egy pillanatra sem vette le a szemét rólam. – Csak annyit akartam kérdezni, hogy nem beszélt neked a családjáról? 
– A tanár úr tud valamit? – bukott ki belőlem akaratom ellenére, mire Johnny bá felhúzta a szemöldökét, úgyhogy azonnal korrigáltam. – Úgy értem, nem, nem mondott semmi mást, mint amit itt az előbb.
– Az jutott eszembe... persze lehet, hogy semmi az egész... – Láttam, hogy kínban van, mert meg is szeretné velem osztani, amit gondol, de közben érzi, mennyire nem tisztességes ilyesmiről beszélnie velem. Megrázta a fejét, és kedvesén elmosolyodott. – Hagyjuk is. Menj tízóraizni, még van egy pár perced, szünetedet. Na, szaladj! Elköszöntem, és bocsánat, hogy megrövidítettem a lassan kisétáltam a folyosóra (szaladgálásról szó sem volt, éppen elég gyorsan kergették egymást a gondolataim). Zsaniék még nem bukkantak fel, aminek titokban örültem, mert bármennyire semmit sem jelentett ez a kétperces beszélgetés Johnny bával, valami olyasmi történt, ami ritkán esik meg tanár és diák között: egyre gondoltunk. Ezt azért fel kellett dolgoznom. Úgy járjuk végig az iskolát, hogy igazából kevés közünk van a tanárainkhoz, ezért egy ilyen pillanat is fel tudja kavarni az embert, főleg az olyan mimózákat, mint én. Zsani pedig... ezt a gondolatot nem fejezhettem be, mert a tárgya éppen most fékezett le mellettem, a kezében két nagy pohár kávét és egy üveg ásványvizet egyensúlyozva.
– Nesze – nyomta a kezembe az egyik kávéspoharat, aztán megbillegtette az üveget. – Ezt pedig utána, hogy helyreálljon a folyadékháztartásod.
– Aha, oké. Köszi. – Belekortyoltam a kávéba (néha megfordul a fejemben, hogy talán nem kellett volna 14 évesen rászoknom, de most már mindegy), és miközben ő Ákos egyik poénján nevetett, elnéztem azt a rengeteg fekete haját, a ragyogó szemeit – abszolút nem tűnt úgy, mintha bármi gáz lenne vele. Valószínűleg hülye vagyok, és Johnny bával mindkettőnknek betegesen gyanakvó természetünk van, ami a minket ért tragédiáknak tudható be (a pszichodoki szerint legalábbis). De amikor Zsani után Ágira néztem, a drága, kiszámítható Ágira, akiben semmi furcsát nem éreztem, akaratom ellenére megint elfogott a rossz érzés.
Mire véget értek az órák, ez a rossz érzés persze átadta a helyét a hányingerig fokozódó izgalomnak. Úristen, mi most tényleg pasikkal találkozunk! Pasikkal, akikkel akár járhatunk is. Elég gáz, hogy ez nekem ekkora ügy, de említettem már, mennyire béna vagyok ezekben a dolgokban? Oké, azonnal hagyd abba, intettem magam, mi a legrosszabb, ami történhet? Zsani mintha kitalálta volna a gondolataimat.
– Nyugi – mondta mélyen a szemembe nézve, és megszorította a karomat, aztán odahúzott a tükör elé (a lányvécében készülődtünk, mielőtt elindultunk volna a kosárpályához), és elővette a korrektorát. – Egy kicsit kisminkellek, jó?
– Jó. – A torkom annyira elszorult, hogy alig bírtam kinyögni ezt a kis szót is. Ó, de szuper, most már tuti, hogy végig kuka leszek, Márk imádni fogja. Mondjuk legalább nem jelentek majd nagy szellemi kihívást, úgyis azt szokták mondani, hogy egy nő ne legyen túl okos, ha pasit akar fogni (ami egyébként felháborító, bár e pillanatban kimondottan vonzó álláspontnak tűnik).
– Tök jó lesz – biztatott Zsani, bár egy kicsit azért neki is remegett a keze. Néztem a szemét, ami most egészen közel volt hozzám. Nem tudtam, hogyan magyarázzam meg anélkül, hogy végérvényesen és hivatalosan is baromi ciki lennék, hogy mitől is rettegek annyira.
– Tudod, én... – kezdtem bele, de első nekifutásra persze elcsuklott a hangom, úgyhogy még egyszer nekiveselkedtem, és egy szuszra elhadartam az egészet. – Tudodénigazábólazthiszemnemtudomhogykellcsókolózni.
Zsani egy pillanatra megdermedt, aztán valószínűleg rájött, hogy ez bunkóság – de azért egy apró mosolyt mégsem tudott elrejteni.
– Ezt most komolyan mondod? – kérdezte szelíden, mint egy kedves anyuka, amitől még hülyébben éreztem magam (és ez nem kis teljesítmény). – Te még soha nem csókolóztál?
Elvörösödtem. Legjobb barátnőnek nem hazudunk, legalábbis úgy tudom, ez a szabály, de azt az éjszakát egyszerűen nem mondhattam el neki. Azt senkinek se mondhatom el, pedig néha már úgy éget belülről, hogy alig bírom visszafogni magam. Pár hónapja majdnem elkottyantottam Ákosnak, de elég volt csupán elképzelnem, milyen képet vágna, és azonnal lemondtam a dologról. Nem követhetek el szociális öngyilkosságot (a tinikkel foglalkozó site-ok szerint létezik ilyen, ez pedig tuti, hogy az lenne), főleg most, hogy végre van egy igazi barátnőm. Azt sem mondhatom el, hogy nem arról van szó, hogy egyáltalán nem csókolóztam, hanem hogy alig emlékszem valamire a történtekből, és abszolút lehet, hogy tök rosszul csináltam az egészet. Szóval rosszul fogom csinálni Márkkal is, ha esetleg arra kerül a sor, mert tényleg nem tudom, hogyan kell. Ezekről egyszerűen nem beszélhettem, úgyhogy kicsit kihúztam magam, és igyekeztem nem totál szerencsétlennek tűnni (nem nagyon sikerült).
– Hát, őszintén szólva nem nagyon – hadartam. – Persze filmekben ezerszer láttam már, de szerintem egy csomószor ők is rosszul csinálják, nem? Össze se ér a szájuk normálisan, a nyelvüket meg egyáltalán nem használják. Tényleg, mikortól kell használni a nyelvet? Mármint kábé hány perc után? Ő dugja át a számba az övét, vagy én az enyémet? Tényleg, és mi van, ha büdös lesz a szája? Illik ilyenkor felajánlani egy rágót? Azt hiszem, van még a táskámban. Mondjuk lehet, hogy abszolút nem akar majd megcsókolni, mert egyáltalán nem is tetszem neki. Vagy látja rajtam, hogy még sose csókolóztam rendesen, és azt fogja gondolni...
– Állj már le! – A monológom alatt Zsani mosolya egyre szélesebb lett, a végére pedig kitört belőle a nevetés. – Ne írj mindenre forgatókönyvet! Beszélgettek, utána meg majd lesz valahogy. És nekem elhiheted, a csókolózásba azért bele lehet jönni, ha elsőre nem is megy tökéletesen. Egyvalamire figyelj – emelte fel az ujját, mint egy szigorú tanító néni –, hogy ne nyalogasd össze az arcát. Az szörnyű. Annál nincs borzalmasabb.
– És a nyelv?
– Meg fogod érezni, ha itt az ideje a nyelvdugdosásnak, és különben is, ezt inkább ők szokták elkezdeni. Amúgy meg... – nézett rám kutató tekintettel – hogy lehet, hogy te még nem csókolóztál? Azt mondtad, randiztál több pasival is.
– Igen, de azok valahogy... nem tudom, velük nem akartam – vörösödtem el megint (említettem már, menynyire utálom ezt?). – Matyival, az elsővel még csak 12 évesek voltunk, és, hm, inkább kártyáztunk.
– Kártyáztatok? – Zsani harapdálta a szája szélét, hogy ne kezdjen el röhögni, de aztán komolyságot erőltetett magára. – Bocs, mondd.
– Igen, nagyon jól tudott pókerezni – folytattam kicsit sértődötten. Kártyáztunk, na és? Jobb volt, mint ha feszengve üldögéltünk volna valahol. – Szóval vele ezért nem, Tomival, a másodikkal meg... hát, elszúrtuk.
– Mégis hogy lehet elszúrni a csókolózást?
– Úgy nekem esett, hogy megijedtem, és ellöktem. Éreztem, hogy magyarázkodom, pedig Zsani nem ítélkezett, csak csendben figyelt engem. – Egy buliban voltunk, és tudtam, hogy ha ezt most engedem, ő többet akar majd, én meg azt nem... nem vele, nem egy buliban...
– Oké, persze hogy nem – felelte, mire tényleg teljesen ledöbbentem. Jó, az első perctől tudtam, hogy nem egy hülye liba, de azt hittem, ez a sztori még előtte is gáz lesz.
Amikor abban a rövid „menő” időszakomban elmeséltem Kornéliának, aki Corynak hívatja magát, és még abban a bandában is a királynők királynője, nem elég, hogy másnapra mindenki tudta, de még jól ki is röhögtek. Aztán Cory barátnője, Dia elmondta, hogy ő ezerszer csinálta már buliban, volt, hogy két fiúval, úgyhogy nem érti, mit rinyálok. Szóval egyáltalán nem volt könnyű újra beszélni erről, de ha már eldöntöttem, hogy megbízom Zsaniban, nem volt más választásom. Az, hogy így reagált, olyan volt nekem, mint a megváltás.
– Szerintem ne sajnáld, hogy Márkkal lesz az első igazi csókod – mosolygott rám, és beledobta a táskába a gyönyörű, halványrózsaszín szájfényt, amivel az előbb festette ki a számat. – Nagyon édes pasi, és minden szuperül fog menni. Hidd el nekem.
– Te egyáltalán nem félsz? – kérdeztem kifelé menet, mire belém karolt, és megszorította a kezemet.
– Dehogynem – válaszolta egyenesen maga elé nézve, és felvetette fekete loboncos fejét. – De ezt nekik nem kell tudniuk.
– Oké – mondtam baromi konstruktívan, és igyekeztem szabályozni a légzésemet, ami egyáltalán nem volt könnyű, lévén, hogy a torkomban dobogott a szívem. Ahogy közeledtünk a pályához, minden egyes méter megtétele után egyre inkább úgy éreztem, ha most nem fordulok meg, és nem futok el olyan messzire, amennyire csak tudok, itt helyben elájulok. Vagy hányni Iszonyú vonzó lenne, az biztos.
Míg oda nem értünk, nem fogok. Vagy mindkettő. tudtam biztosan, minek örülnék inkább, ha ott lennének, vagy ha nem, de ott voltak. Ültek egy padon és beszélgettek, bennem pedig úgy áradt szét a megkönnyebbülés, mint valami gyógyszer. Bár még mindig kétséges volt, meg bírok-e majd szólalni Márk jelenlétében, aki ugyanolyan fantasztikusan nézett ki, mint reggel, ha nem jobban: a póló-macinad kombót farmerre és hosszú ujjú felsőre cserélte, fölötte pedig egy fekete Devergo kabátot viselt, ami félig nyitva volt, és csak egy vékony, sötétzöld sálat vett fel hozzá. Úgy festett, mintha meg se kottyanna neki a pár fokos hideg, miközben én dideregtem (oké, az nem csak a hidegtől volt). Gábor is hasonló outfitet választott, csak az ő kabátja homokszínű volt, de felőlem akár egy zsákot is viselhetett volna: én csak Márk göndör, szőke fürtjeit és gyönyörű, gyönyörű zöld szemét láttam, ami felragyogott, amikor észrevett bennünket. Ahogy közeledtünk a pad felé, ez a smaragdszínű tekintet végigfutott rajtam tetőtől talpig, ettől pedig megint komoly erőfeszítésembe került, hogy össze ne essek, mert a lábaim úgy remegtek, mint a kocsonya. Lázasan töprengtem, hogy vajon milyennek látszom kívülről? Ez már nagyon sokszor eszembe jutott más helyzetekben is. Mert oké, hogy a tükörben meg tudja magát nézni az ember, de olvastam a neten, hogy mindenki szeme másfajta képeket rak össze, ezért senki nem lát semmit ugyanúgy. Szóval abszolút előfordulhat, hogy míg én egy közepes termetű, szőkésbarna, kék szemű elfogadható külsejű csajt látok, ha tükörbe nézek, addig az ő szemében egy nagydarab, szőrös gorilla vagyok. Ezzel persze még jobban beparáztattam magam, már a fülem is zúgott, úgyhogy alig érzékeltem, hogy Zsani ellép mellőlem, és puszival köszönti Gábort (később esett le, hogy akkor még szinte nem is ismerték egymást). Magamban némán azon fohászkodtam, nehogy Márk is megpusziljon engem, mert tuti, hogy elszaladok, de szerencsére ő csak elmosolyodott, és arrébb húzódott a padon.
– Szia – mondta, én pedig megint megborzongtam a hangja bársonyától. – Foglalj helyet.
– Kösz. – Na, ez haladás, egy szótagot sikerült kinyögnöm. Zsani és Gábor élénk beszélgetésbe merültek mellettünk (az eszem megáll, másoknak hogy sikerül mindig?), én pedig kétségbeesve kutattam valami téma után. Márk nem látszott idegesnek, a cipője orrával egy kavicsot görgetett a földön, és rendületlenül mosolyogva méregetett engem.
– Csinos vagy – szólalt meg, majd hátradőlt a padon, engem pedig megcsapott a dezodorja illata, mire megint a rosszullét szélére kerültem (nem mert annyira büdös volt, hanem olyan baromira szexi!!).
– Köszi – folyamodtam az előbbi gyakorlathoz, ezúttal két tagúra bővítve a szót, és igyekeztem legalább egy fokkal lazábbnak tűnni. Nyögj már ki egy egész mondatot, korholtam magam, aminek meg is lett az eredménye. – Reggel is ez volt rajtam...
– Reggel is csinos voltál – felelte szélesedő mosollyal, és ez a bók hirtelen varázsütésre feloldotta a görcsöt a gyomromban. Lehetséges, hogy Lehetséges, hogy miközben én tényleg tetszem neki? olyan rondának érzem magam, mint Anne Hathaway a Neveletlen hercegnő elején, ő tényleg hercegnőnek lát engem? Na jó, legalábbis egy udvarhölgynek. De egy komornának biztosan. Jó ég azt mondta, hogy csinos vagyok!!!
– Nem volt gáz reggel, hogy elkéstetek? – kérdezte, és lazán a pad támlájára tette a karját, éppen a hátam mögé. Igyekeztem nem a filmekben látott mozis jelenetekre gondolni, inkább megráztam a fejem, és elnevettem magam.
– Nem, Zsani szuper volt. Valami zavaros sztorit adott elő egy öreg néniről, akinek a kiskutyája beleesett egy gödörbe, amit az útépítő munkások ástak, és amikor segíteni akartunk neki kiszedni, a kutyus elkezdett kergetni egy egeret a gödörben... szóval totál káosz volt, a tanár köpninyelni nem tudott. Én sose tudnék ilyesmit kitalálni! Egyébként most jött a suliba, még nem vagyunk olyan régen barátnők, ami azt illeti, csak néhány napja ismerjük egymást, és...
– Tényleg? Pedig olyan, mintha nagyon össze lennétek nőve.
– Össze is vagyunk... persze ez azért van, mert baromi jó fej. Még a családja is menő. Az anyukája divattervező volt, amíg meg nem születtek a nővérével – a nővére amúgy ügyvéd, ez is mennyire király, nem? A papája meg a Belügyminisztériumban dolgozik, elég komoly pozícióban. Én nem is tudom, hogyan...
– És a te szüleid? – vágott közbe abszolút nem udvariatlanul, de pont időben, mert legalább észrevettem, hogy egyfolytában Zsaniról beszélek. Gratulálok, az ember legjobb barátnője aztán tényleg remek téma egy első randin, főleg, ha közvetlenül annyira belemerültek mellette ül (szerencsére Gáborral a traccspartiba, hogy se láttak, se hallottak – ők biztosan nem rólam dumálnak), de azt csak nem közölhettem Márkkal, hogy Zsani jelenleg a legnagyobb esemény az életemben. És a tetejébe még a szüleimről is kérdez... persze nem legkényesebb témába, válaszolni.
tudhatta, hogy belenyúlt a ezért megpróbáltam könnyedén – Apukám ingatlanos, elég jól megy neki – mondtam, miközben azon voltam, hogy kihúzkodjak egy láthatatlan cérnaszálat a dzsekim aljából, és szurkoltam, hogy természetes hangon ki tudjam mondani a következő mondatot. Anyukám meghalt két éve.
– Ó. Sajnálom – felelte egyszerűen, nekem pedig baromi jólesett, hogy nem kezdett el se sopánkodni, se kérdezősködni, ahogy majdnem mindenki, aki hallotta a hírt. Ebből arra következtettem, hogy találkozott már ilyesmivel életében, de persze nem voltunk még olyan viszonyban, hogy rákérdezzek.
– Figyelj, nincs kedved sétálni? – javasolta ekkor, és Zsaniék felé pillantott. – Elég béna, ahogy így gubbasztunk egymás mellett négyen, és szerintem ők elvannak nélkülünk is. Csak itt mellettünk a játszótérnél, mit szólsz?
– Oké – válaszoltam megkönnyebbülve, mert nekem is elég kínos volt úgy dumálni egy fiúval, hogy a hátamat a Zsaniénak döntöttem, még akkor is, ha tudtam, hogy el vannak foglalva egymással. Egy séta kettesben... nem kellett túl sokat gondolkodnom, hogy tudjam, mit jelent ez, úgyhogy felpattantam a padról, mire a másik gerlepár félbehagyta a beszélgetést, Zsani pedig kérdően pillantott rám.
– Ti meg hová mentek?
– Csak sétálunk egy kicsit – hadartam, és nem mertem a szemébe nézni, mert féltem, hogy kiolvassa belőle minden örömömet és reményemet. – Nemsokára jövünk, jó?
– Hajrá, haver – vigyorgott kicsit közönségesen Gábor, és összekoccantotta az öklét Márkéval, aki elhúzta a száját.
– Dugulj el, te hülye – vetette oda, de közben ő is vigyorgott, én meg furán éreztem magam. Sose tudtam igazán mit kezdeni ezzel a csordaszellemmel, ami a pasikat összefűzi, úgyhogy inkább nem szóltam semmit, csak rámosolyogtam mindkettőjükre, és elindultam Márk nyomában.
– Az én szüleim együtt vannak – folytatta az előző témát, miközben végigsétáltunk a játszótéren, ami most üresen árválkodott (nem csodálom, ilyen időben én se hoznám ki a gyerekemet, úgy kellene leolvasztani a hintáról). – Egész normálisak, bár néha kicsit túlságosan is bele akarnak szólni a dolgaimba, és azt nem bírom. Én se nyaggatom őket azzal, hogy milyen az életük, ők is hagyjanak békén.
– Ellenőrizgetnek?
– Á, nem, csak folyton kérdezősködnek. Apám még hagyján, de anyám a faggatózás mestere. Ha meg nem válaszolok, azonnal kiakad, és azt hiszi, drogozok vagy valami ennél is szörnyűbbet művelek.
– És igaza van? – húztam finoman, mire vágott egy grimaszt (amitől csak még helyesebb lett).
– Who knows? – felelte ellenállhatatlanul, engem meg hirtelen szokatlan bátorság öntött el.
– Szóval igazi rosszfiú vagy? – kérdeztem kacéran, aztán azonnal meg is ijedtem magamtól, és elkaptam róla a tekintetemet, de jól hallottam, hogy felnevet.
– Azt nem hiszem. Bár jó sem, az biztos. Zavar?
– Azt nem hiszem – mosolyodtam el újra, ő pedig viszonozta a mosolyt, felemelte a kezét, és kisimított az arcomból egy hajtincset.
– Édes vagy – mondta halkan. Elakadt a lélegzetem, de nem mertem állni a tekintetét, inkább felnéztem a mellettünk lévő hatalmas, öreg tölgyre... és kitört belőlem a nevetés.
– Mi az? – kérdezte Márk meglepetten, mellém lépett, és ő is megszemlélte a fát. – Mit találtál?
– Nézd, olyan, mintha arca lenne – mutattam neki, és valóban: a tölgy törzsén, éppen az ellentétes irányban nőtt ágak tövénél két nagy, sötét göb díszelgett, amik az egyébként halványszürke törzsön úgy festettek, mint két hatalmas szem. A fa lombkoronája is pont felettük lengedezett, tehát teljes egészében úgy nézett ki, mintha a tölgy valami öreg, kedves nagyapó lenne. – Tiszta Szilszakáll, nem?
– Szereted a Gyűrűk Urát? Nagy piros pont – nézett le rám kedvesen, miközben nekem átfutott az agyamon, vajon mennyire lehetek gyerekes ebben a pillanatban, ahogy éppen egy fa „arcába” bámulok. De amikor kiejtette a filmcímet (na jó, könyveimet), minden más gondolat azonnal kiröppent a fejemből.
– Te is? – kérdeztem lelkesen, és meg se várva a válaszát, hadarni kezdtem. Végre egy téma, amiről én is tudok beszélni! – Imádom az egész trilógiát! Tudtad, hogy a hobbitokat és a törpöket egy csomóféleképpen kicsinyítették le a filmben? Mert alapvetően nyilván senki nem akkora, mint egy hobbit... max. egy igazi törpe, de nekik az arcuk is más. Szóval volt, akit csak letérdepeltettek, de Frodó meg Samu jeleneteiből forgattak egy csomót dublőrrel is, meg különböző nagyságú díszletben. És hogy Andy Serkist, aki Gollamot alakította, többször is jelölték Oscarra, de egyszer se kapta meg? Pedig mennyire zseniális a pasi, nem? És hogy...
– Oké, oké, azért nem vagyok ekkora fan – emelte fel a kezét nevetve, mire azonnal eldugultam. – Te tényleg szereted a filmeket, igaz?
– Nagyon – feleltem kicsit kisebb hévvel, mert úgy éreztem, megint az történt, ami általában: neki is az agyára megyek a filmmániámmal. De nem láttam az arcán semmi ilyesmit, csak elnézően mosolygott.
– Én is szeretek mindent, ami mozi, de a sporthoz jobban értek – folytatta, mire majdnem megkérdeztem, mit sportol, aztán eszembe jutott, hol ismertük meg egymást (néha iszonyú bamba tudok lenni). Időközben megálltunk a játszótér szélén a kerítésnél, ő pedig nekidőlt, és megvonta a vállát. – Bár ahhoz se nagyon. Inkább csinálni szeretem. Benne vagyok a suli kosárcsapatában, meg iskolán kívül is járok edzésre.
– Ennyire jó vagy? – kérdeztem őszinte kíváncsisággal, mire szerényen, de látható büszkeséggel válaszolt:
– Elég jó. Kár, hogy Magyarországon nincs sportolói ösztöndíj, mint az USA-ban. Tuti megkapnám.
– Nem értek a kosárlabdához – vallottam be elszontyolodva, ő pedig felnevetett, és megborzolta a hajamat.
– Ahhoz, hogy kigyere a meccsemre szurkolni, nem is kell – mondta, és a vállamra tette a kezét. Mélyen belenézett a szemembe, aztán kicsit közelebb húzott magához, nekem pedig megint a torkomba ugrott a szívem. Szóval itt fog megtörténni, egy játszótér kerítésénél, január 22–én délután fél 4 körül... ilyenkor kellene egy pillanatnyi szünet az időben, hogy az ember rögzíthesse ezeket a létfontosságú információkat. Ahogy egyre közelebb hajolt, és újra megcsapott az illata, fokozatosan minden gondolat kiúszott a fejemből. Lassan lehunytam a szemem. Most... mindjárt...
Abban a másodpercben fojtott zokogást hallottunk. Csalódott sóhajjal nyitottam ki a szememet, és láttam, hogy Márk a homlokát ráncolva, bosszúsan néz a játszótér egyik távolabbi pontja felé. Aztán újra felém fordult, és most először zavart láttam az arcán.
– Ööö... – kezdte, én pedig elismeréssel adóztam annak, hogy megpróbál kijönni a helyzetből, hiszen nekem gőzöm sem lenne, mit mondjak egy lánynak, akit az előbb meg akartam csókolni, de valaki szétbömbölte a pillanatot. Persze majdnem biztosan tudtam, hogy most csak egyvalami következhet: – Nem fázol? Visszamenjünk?
– Menjünk – bólintottam elszontyolodva, és csak remélni tudtam, hogy nem veszi észre, milyen iszonyúan csalódott vagyok. Ha eddig valami elképzelhetetlen okból tetszettem is neki, most aztán tuti, hogy többet eszébe sem jut randira hívni. Nem mintha én tehetnék arról, hogy belebőgtek a fullromantikus csókjelenetünkbe, de akkor is...
Annyira lefoglalt az elkeseredés, hogy nem vettem azonnal észre a lányt, aki azon a messzebb lévő pádon gubbasztott – és még mindig sírt. Egyre keservesebben. Bár hallottam, hogy próbálja elfojtani, nem nagyon ment neki, pedig egyelőre még észre sem vett minket. Vajon mi lehet a baja? Márk a gondolataiba merülve, zordan baktatott mellettem, ezért alaposan meglepődött, amikor lefékeztem.
– Bocs, nekem... – Ez is azok közé a pillanatok közé tartozott, amiket nem tudtam volna ép ésszel megmagyarázni, de valamiért úgy éreztem, oda kell mennem a lányhoz. Hallgatni is rossz volt, ahogy hüppögött, én pedig minden egyes utcára tett kiskutyát meg akarok menteni, akinek a képét csak megosztják a Face-en, szóval hogy hagyhattam volna egyszerűen ott? Tisztában voltam vele, hogy ezt Márkkal nem fogom tudni megértetni, de hosszú órák óta most először nem érdekelt, mit gondol majd rólam. – Viszek neki egy zsepit. Biztos valami nagy gondja van, különben nem sírna így.
– De ismered? – kérdezte, és hunyorogva nézett a pad felé. A szürkületben csak homályosan láttuk a lányt, aki a karjára hajtott fejjel ült, és csak a szipogása hallatszott. Láttam Márk arcán, hogy valóban semmit nem ért. Nem csoda, én se nagyon tudtam, mit csinálok. – A sulitokba jár?
– Fogalmam sincs, kicsoda – válaszoltam, és zsebkendő után kezdtem kutakodni a táskámban. Találtam is néhányat, amik valaha illatosak voltak, most már csak nagyon gyűröttek, de legalább tiszták. – Viszont tuti, hogy nincs elég zsebkendője. Ne haragudj, tudom, hogy most eléggé szétcseszem a... – Nem mertem folytatni. Randinkat? Ezt ő egy szóval sem mondta. Jó, meg akart csókolni, de simán lehet, hogy az idegen csajszik csókdosása neki mindennapos program. Most azonban nem volt időm ezen töprengeni, mert a hátunk mögött a lány már annyira sírt, hogy elkapta a köhögés. – Flgyi, megmondanád Zsaninak, ha visszamész, hogy becsöngetek érte, amikor hazaérek? És hogy ne haragudjon. És... te se haragudj.
– Oké – mondta, és néhány másodpercig olyan mélyen elgondolkodva nézett rám, hogy egész testemben megremegtem. Aztán sarkon fordult, és köszönés nélkül elsétált. Nem vonta el a figyelmemet annyira a lány zokogása, hogy ez ne essen baromi rosszul, de nem tehettem ellene semmit, és különben is, ez a délután már régen el volt szúrva. Átvillant az legalább összejöttek agyamon, hogy remélem, Zsaninak a dolgok Gáborral (meg hogy valószínűleg leharapja a fejem, ha elmondom neki, mi történt), aztán odaléptem a pádon hüppögő lányhoz, és feléje nyújtottam a zsebkendőket.
– Gondoltam, erre szükséged lehet. Lótuszvirág illatúak voltak, de szerintem már kiment belőlük.
A lány ijedten felkapta a fejét, amitől lecsúszott a hajat borító kék kendő, és egy hatalmas, vörös lobonc bukkant elő alóla. A kábé velem egykorú bőgőmasinának egyébként mogyoróbarna szeme, vékony, szeplőkkel pettyezett arca és karcsú alakja volt, így ezzel a mahagóniszínű hajtömeggel együtt úgy festett, mint egy növendék boszorkány – kész Ginny Weasley. Láthatóan fogalma sem volt arról, hogy van egyáltalán valaki körülötte, azt pedig végképp nem tudta mire vélni, miért megy oda hozzá egy tökidegen csaj egy marék zsepivel. Vagy fél percig tanácstalanul pislogtunk egymásra, aztán összeszedtem a bátorságomat, és megtörtem a csendet.
– Segíthetek esetleg valamit? Úgy tűnt, eléggé kivagy...
– Mióta vagy itt? – kérdezte ijedten, aztán egy hatalmasat trombitált a zsebkendőjébe (egy ilyen pici lányból ki se néztem volna, hogy ekkora tüdeje van). Majd elkerekedő szemmel nézett rám. – Jézusom, biztos zengett tőlem a lakótelep.
– Hát, nem fogtad vissza magad – mosolyodtam el, és óvatosan, hogy el ne riasszam (kábé úgy festett, mint egy őzike az autólámpa fényében), felültem mellé a padtámlára. Vaníliaés fahéjillat csapott meg, amitől még inkább éreztem az egész helyzet irrealitását: itt ülök ezzel a sütiszagú lánnyal, aki épp az előbb barmolta szét az első csókomat Márkkal, és más vágyam sincs, mint hogy megvigasztaljam. Még mindig remegett a szája széle, de a felbukkanásom feletti döbbenet valószínűleg kicsit elterelte a figyelmét a bajáról, mert nem kezdett el újra sírni, csak felváltva gyűrögette az ujjai között a zsepit és a kendője szélét.
– Szép a kendőd – mondtam, hogy mondjak valamit, és mert tényleg tetszett a kendő: élénk királykék volt, ami az egyik kedvenc színem (csak sajnos iszonyú hülyén áll). Hálásan pillantott rám.
– Anyukám egyik régi ruhájából van – felelte, és megmutatta a varrást a kendő szélén. – Látod? A szoknyarészből csináltam.
– Ezt te varrtad? – kérdeztem csodálkozva. Azok a lányok, akiket én ismerek, nem szoktak varrni, a legtöbben azt se tudják, mi az a varrótű. Én tudom, de sokat nem tudnék kezdeni vele. Amikor általánosban ejtőernyőt kellett (volna) varrni, aminek a végén egy parafadugóból készült kis emberke függött, az egész melót rátoltam Anyura. Ő persze gyönyörűen megcsinálta, de sajnos a technikatanáromat sem ejtették a fejére, úgyhogy csak négyest kaptam. Amikor visszagondoltam rá, mennyire felháborodott Anyu azon, hogy csak négyest adtak a munkájára, majdnem felnevettem, de akkor meg kellett volna magyaráznom, min nevetek, és azt mégse lehet egy olyan lánynak, akivel két perce találkoztam. Úgyhogy inkább visszafogtam magam.
– Szeretek varrni – mondta halkan a mellettem gubbasztó boszi, aztán felsóhajtott. – Nagyon koszi a zsepiket, de menj csak nyugodtan, már jól vagyok. Látod? – És most végre ő is elmosolyodott.
– Nem szeretnéd elmondani, mi a baj? Tudom, hogy nem ismerjük egymást, de talán megkönnyebbülnél – kockáztattam meg, bár igazából nem tudtam, mit kezdenék egy vadidegen problémájával. Szerencsére megrázta a fejét.
– Nem, most nem, de azért köszi. Tényleg. Rendes tőled.
– Nincs mit. – Felálltam, mert úgy éreztem, ez a végszó.
– Akkor remélem, megoldódik, ami miatt sírtál.
– Én is – válaszolta csendesen, de meleg tekintettel, és már éppen el akartam köszönni tőle, amikor váratlanul egy mérges hangot hallottam a hátam mögül.
– Te hol a fenében voltál? Amikor Márk nélküled jött vissza, azt hittem... Ez meg ki?!
Egy pillanatra lehunytam a szemem, mielőtt megfordultam volna, mert titkon fel voltam készülve az égiháborúra – de legnagyobb meglepetésemre Zsanin nem látszott, hogy nagyon pipa lenne, inkább csak, hogy égeti a kíváncsiság. A szeme a vörös hajú lányra tapadt, aki ettől, ha lehet, még jobban zavarba jött, és makacsul bámulni kezdte a kendőjét. Megpróbáltam tisztázni a helyzetet.
– Hát, az volt, hogy Márkkal sétáltunk, és ott kötöttünk ki – intettem a meghiúsult csók helyszíne felé, mire a kis boszorkány elvörösödött, és lehajtotta a fejét. – Aztán dumáltunk... Ő is szereti a Gyűrűk Urát, ez tök jó, nem?
Zsani az ég felé fordította a tekintetét, és intett a kezével, hogy mondjam már tovább. Nyeltem egyet.
– Utána meg... hát, meg akart csókolni, de akkor meghallottuk, hogy... – A vörös lányra néztem, de abban a percben rájöttem, hogy megszégyeníteném, ha elmondanám a teljes sztorit, így korrigáltam. – Meghallottuk, hogy jön valaki, és... nem sikerült.
– Meg akart csókolni, és azért nem sikerült, mert jött valaki? – ismételte Zsani hitetlenkedve. Na igen, így kimondva tényleg elég hülyén hangzott, de nem tudtam mást kitalálni, úgyhogy bólintottam.
– Ti csókolóztatok? – kérdeztem vissza, mire ellágyult az arca.
– Amikor elment, a számra adott puszit, meg aztán elkérte a számomat... – Ekkor jött rá, hogy nem vagyunk kettesben. – Bocsi, de mi még nem ismerjük egymást – mondta a vörösnek bizalmatlan hangon, és felé nyújtotta a kezét. – Lőrincz Zsanett.
– Kővári Emma – viszonozta az üdvözlést új ismerősünk (még a neve is olyan különös volt, grófkisasszonyokat hívnak így, nem szakadt kis gimnazistákat, akik maguk varrják a ruháikat), aztán velem is kezet rázott, és elkezdte szedegetni a cuccait. – Nem akarok zavarni, csajok, bocsánat. Tőled fordult hozzám – duplán bocs és köszi a zsepiket. Megmentetted az életemet.
– Bármikor – feleltem. Tényleg nagyon sajnáltam, hogy elmegy. Lehet, hogy Zsani felbukkanásával az összes barátvegyiértékem mozgásba jött, és ezután mindenkire potenciális barátként fogok tekinteni? Jézusom, ez mutatja csak igazán, micsoda béna kis alak voltam eddig.
– Oké, akkor most halljam az igazat – huppant le mellém Zsani a padra, amikor Emma eltűnt a szemünk elől, és karba tett kézzel pillantott rám. – Ugye nem várod, hogy elhiggyem, amit itt nyöszörögtél az előbb? Szóval, miért nem hagytad, hogy Márk megcsókoljon? Mert tudod, elég fura képet vágott, amikor visszajött hozzánk. Elmotyogta, hogy azt üzened, később felcsöngetsz értem, aztán már ott se volt. Mit műveltél?
– Én nem akartam – feleltem kétségbeesve, mert most, hogy Emma elment, újra elöntötte az agyamat a pánik a félresiklott csók miatt. – Tök jól ment az egész, de aztán pont, amikor a szája hozzáért volna a számhoz, már ilyen közel volt... akkor meghallottuk, hogy Emma sír.
– Na és? – Zsani kábé ugyanolyan értetlenül nézett rám, mint Márk, amikor megtorpantam mellette. – Kid neked ez a csaj? Nem is ismered, és hagytad, hogy szétbarmolja a csókodat?
– Nagyon bőgött – mondtam védekezően és kicsit dacosan. Miért érezzem magam rosszul, amiért segíteni akartam valakinek? – Különben is, amikor odamentem hozzá, a csóknak már tökmindegy volt. Ne mondd, hogy téged nem érdekelt volna, miért bömböl valaki egy játszótér kellős közepén.
– Ha egy olyan pasi akar lesmárolni, mint Márk, tuti nem, de te egy szent vagy – sóhajtott fel, aztán átkarolta a vállamat. – Amúgy meg igazad van. Ha akar tőled valamit, el tud érni. Egyrészt ott a Facebook, másrészt Gábor tudja a számomat, szóval Márk rajtam keresztül is megtalál.
– Akkor nem vagyok annyira gáz? – döntöttem a vállának a fejemet, ő pedig felnevetett, és megölelt.
– Csak egy nagyon kicsit. Na jó, menjünk fel legalább egy pulcsiért, kezd hideg lenni.
Ahogy visszasétáltunk a házunk felé (miközben még legalább ezerszer átbeszéltük oda-vissza az elrontott csók sztoriját), észrevettem, hogy valaki áll a ház előtt. Már sötétedett, meg egy picit rövidlátó is vagyok (de szemüveget csak a holttestemen keresztül adhatnának rám), úgyhogy csupán a körvonalait láttam... meg a fekete dzsekit, amit az illető kicsit fázósan összehúzott magán. Mikor közelebb értünk, már Zsani is észrevette, és megragadta a karomat.
– Látod?
– Persze, de ezt ne csináld, iszonyú feltűnő – sziszegtem vissza, miközben a pulzusom hirtelen kétszázra ugrott. Mit keres itt Márk? Zsani azt mondta, tök hamar elhúzott az előbb, és úgy nézett ki, mint aki vérig van sértve. Akkor meg...?
– Felmegyek, jó? – suttogta Zsani, miközben mosolyba rendezte a vonásait. Márk arca kifürkészhetetlen volt, még a mosolyt se viszonozta, csak nézett minket, azaz engem, úgy láttam, ingerülten. Biztos le akar szúrni az iméntiek miatt, hogy vele egy lány nem bánhat így, a fenébe, Zsaninak igaza van, mi a francnak játszom én védőangyalt, amikor egy ilyen srác... Arra gondolatra, hogy egyedül nézzek szembe vele, végképp halálra rémültem.
– Ne merj itt hagyni! – kérleltem a barátnőmet, de ő már egy könnyed „sziá”-t odavetve Márknak, a lépcsőház felé tartott. Az ajtóból még bátorítóan visszanézett rám, és felmutatta a hüvelykujját, amire legszívesebben egy másik ujjammal válaszoltam volna, annyira pipa voltam rá, hogy lelép, de visszafogtam magam, és megálltam Márk előtt.
Néhány hosszú másodpercig mindketten hallgattunk, én a földet bámultam, ő pedig engem (tudom, mert szinte égetett a pillantása), aztán halkan megszólalt.
– Rendben van a csaj?
– Tessék? – néztem fel kábultan, ami hiba volt, mert szinte megszédültem a tekintetétől. Egy pillanatig fel sem fogtam, miről beszél, de aztán leesett. – Ja, igen. Azt hiszem, egy kicsit megnyugodott. Bár azt nem mondta el, miért sírt.
– Aha.
Megint csönd következett. Én is közel álltam ahhoz, hogy kövessem Emma példáját, és elbőgjem magam, annyira hülye helyzet volt, de ekkor hirtelen – el sem hittem, hogy ez történik – Márk megérintette a kezemet. Először csak leheletfinoman simította végig az ujjával az ujjaimat, aztán nagyon óvatosan a tenyerébe vette őket. Se mozdulni, se lélegezni nem mertem. Nem értettem az egészet. Most full komolyan idejön egy lányhoz, aki alig egy órája az ő csókja helyett inkább egy bőgőmasinát vigasztalt, és... mit is csinál? Hiszen csak a kezemet fogja, ebben még nincs semmi, lehet, hogy azt akarja jelezni vele, hogy nem haragszik rám. Ennek örülök, tényleg. Tök jó. Talán lehetünk haverok, vagy mit tudom én. Éreztem, hogy valamerre el kellene mozdítani a szitut, de még mindig nem mertem pisszenni sem. Olyan közel állt, hogy hallottam, ahogy veszi a levegőt; mikor hozzám ért, úgy tűnt, mintha szaporábban kezdett volna lélegezni. Á, biztos csak képzelődöm. Felnéztem, hogy mégis megpróbáljak valamit leolvasni az arcáról, de azonnal belevesztem a tekintetébe.
– Lassan mennem kell, nemsokára kezdődik az edzésem – szólalt meg végül, miután már legalább tíz perce bámultuk egymást, én pedig összerezzentem a hangjára. Persze, mennie kell. Hát jó. Akkor most, gondolom, puszi-puszi, utána vagy hallok még róla, vagy nem (valószínűleg nem). Próbáltam elnyomni a keserűséget, ami erre a gondolatra elfogott, még egy kínos félmosolyt is megkockáztattam, amikor egyszer csak felemelte a kezét, és lassan a tarkómra tette.
Egy pillanat műve volt az egész. Lehajolt hozzám, és a száját gyengéden az enyémre tapasztotta.
Megfordult velem a világ, a tenyerem izzadni kezdett, a fejemben pedig kicsi fények villództak összevissza. A nyelvét egyelőre nem éreztem a számban, és titkon azért imádkoztam, ha megérzem, tudjam, mit kell csinálni vele, és éppen, amikor ez eszembe jutott, a szájával finoman szétnyitotta az ajkaimat, és közéjük nyomult. A két nyelv keringőzni kezdett egymással. Meglepődtem, milyen egyszerű az egész. Ettől féltem annyira? Olyan jó volt, hogy ösztönösen átkaroltam a nyakát, közelebb húztam magamhoz, mire ő a derekam köré fonta a karját, és kicsit megemelt. Pillekönnyűnek éreztem magam, mint egy mesebeli tündér, a hercegem pedig még mindig csókolt, most éppen apró, puha puszikkal borította el az arcomat. Az jutott eszembe, ha ezt elmesélem Zsaninak, nem fogja elhinni. Én is alig hittem el...
Amikor váratlanul elengedett, és újra megcsapott a hideg levegő, kénytelen-kelletlen kinyitottam a szemem. Szörnyű volt visszatérni a valóságba, de ha lehet, még ennél is rohadtabbul éreztem magam, amikor megszólalt.
– Ezzel még tartoztam – mondta, elmosolyodott, és a hüvelykujjával megcirógatta az arcomat, mint egy apuka a kislányának. Aztán felhúzta a kabátján a cipzárt, és megborzolta a hajamat. – Szép estét! Még találkozunk.
És ELMENT.
Csak így.
Nem tudom, meddig álltam a ház előtt kővé dermedve, de biztos sokáig, mert amikor magamhoz tértem, éreztem, hogy lefagytak a lábujjaim. Ha az hihetetlen volt, hogy visszajött a délután történtek után, ezt aztán végképp nem tudtam mire vélni. Vár rám a ház előtt ki tudja, meddig, hogy adjon egy ilyen elképesztően fantasztikus csókot, amitől a szívem szinte kiugrik a helyéről, és úgy érzem, méterekkel lebegek a föld felett, aztán elmegy?? Egy szó nélkül, anélkül, hogy elkérné a számomat, email-címemet, vagy akár csak annyit mondana: „bejelöllek Face-en”?? Ilyen létezik? Oké, hogy nagyon tapasztalatlan vagyok pasiügyekben, és nyilván ennél sokkal szemetebb dolgokat is csinálnak a fiúk, de ez egyszerűen nem fért a fejembe. Megmozgattam a lábujjaimat, és ugyanebben a pillanatban ólmos fáradtság tört rám. Nem akartam én már tudni semmit, nem akartam mást, csak az ágyamat. Felvánszorogtam a lépcsőn, kinyitottam az ajtót, odavetettem egy „csókolom”-ot Karola néninek (az öcsém szokás szerint a Láthatatlan Embert játszotta), és becsuktam magam mögött a szobám ajtaját. A telefonom pittyent egyet a táskámban. Anélkül, hogy megnéztem volna, tudtam, hogy Zsani írja, menjek fel skype-ra, ha hazaérek, de most senkivel nem akartam beszélni. Aludni akartam, és kész. Eldőltem az ágyon, Ryan Gosling szemei kíváncsian meredtek rám a falról, mire belefúrtam a fejemet a párnámba. A telóm kijelzőjén még csak hetet mutatott az óra, amikor félálomban megéreztem az arcomon végiggördülő könnycseppeket, aztán elnyomott az álom.



Totál káosz
– Mondd összeszorított vonalból. Az el még egyszer!
szájjal koncentrált, ágyamon ültünk, – kérte Zsani, mialatt hogy ki ne menjen a körülöttünk szétnyitott magazinok, feltornyozott ruhák, két chipses zacskó és egy csomó sminkcucc hevert – egy csajos délután romjai (meg a falásrohamomé, amit bánatomban produkáltam; Zsani igyekszik távol tartani magát a telített zsíroktól, úgyhogy mindkét zacskó chipset én ettem meg tökegyedül, ami azt jelenti, hogy magányosan és kövéren fogok meghalni, és mire felfedezik a holttestemet, már félig megettek a farkaskutyák). A barátnőm épp a lábkörmömet festette egy irtó gyönyörű kékeszöld lakkal, közben pedig – immár ezredszer – a Márkkal történtekről faggatott.
– Jaj már – nyögtem fel, és megigazítottam a lábam, ő pedig szemrehányó pillantást vetett rám.
– Ne ficeregj, így sose leszünk kész! És azért kérem, hogy mondd el még egyszer, mert valami tuti, hogy elkerülte a figyelmünket.
– Mégis micsoda? – kérdeztem fájdalmas arccal, mert igaz, hogy már egy hét telt el azóta a csúfos este óta, de még mindig baromi rossz volt rágondolni. – Nem érdekel ennyire az egész, oké? Visszajött, megcsókolt, aztán elment, azóta meg semmi. Ennyi volt, vége.
– Frászt van vége – mondta Zsani elszántan, és összeráncolta a homlokát. – Figyi, ebben nincs semmi logika. Mert érted, ha le akart volna fektetni...
– Nem hagytam volna – szúrtam közbe, mire legyintett.
– Jó, de ha le akart volna, akkor érteném, egy dugás, és kész, sokan utaznak erre. De egyetlen csókkal lelépni? Tök értelmetlen.
– Gábor biztos nem mondott neked semmit? – tudakoltam én is sokadszor, de ő most is csak csüggedten megrázta a fejét. Ja, persze, mert Gábor még aznap este bejelölte őt Face-en, azóta már kétszer találkoztak, és túl vannak a nyolcvanadik csókon is. Úgy pedig, hogy az ember barátnője örömében túlragyogja a lámpákat a körúton, még gázabb szerelmi bánatban szenvedni. Ezt persze nem mondtam neki, hiszen annyira boldog, és végül is nem tehet arról, hogy nálam ilyen szarul alakulnak a dolgok. Tényleg szívből örültem neki meg Gábornak, abba viszont bele se akartam gondolni, milyen lesz majd összefutni Zsani pasijával, aki valószínűleg tudja, hogy Márk meg én... megborzongtam. Jézus, és ha közös programot akarnak szervezni? Mert ha Gábor eljön a Valentin-bulira, márpedig eljön, akkor... de Zsani nem tenne ilyet velem, ebben biztos vagyok. – Te, ugye Márkot nem hívtátok a bulira?
– Nem, nyugi. – Zsani előrehajolt, egy pillanatig a karomra tette a kezét, aztán visszavette a lábamat az ölébe, és folytatta a lakkozást. – Amúgy meg nem beszélünk rólatok, ne aggódj. Mondtam Gabe-nek, hogy ejtsük a témát. Gábornak Gabe a beceneve, ami szerintem iszonyú menő. (Persze nem bírtam megállni, hogy meg ne kérdeztessem Zsanival, Márknak van-e, de neki nincs. Mondjuk a Márk már önmagában elég kúl név, főleg a vezetéknevével együtt: Király. Király Márk. Ó, a fenébe.) Az is menő, ahogy összejöttek: Zsani már annyiszor elmesélte, hogy szinte olyan, mintha ott lettem volna. A parkbeli tali után két napon át csak dumáltak FB-on meg skype-on, aztán Gabe elhívta moziba. Klasszikus randi volt, ahogy a nagykönyvben meg van írva: mozi (a Halálos iramban 6-ot nézték, ami ugyan nem tipikus randifilm, de Gabe imádja a road moviekat, Zsaninak meg full mindegy volt, úgyse figyelt a filmre), utána pedig elmentek sétálni romantikus lehetett, bár Zsani jéggé fagyott, másrészt a hideg a Duna-partra. Iszonyú bevallotta, ellenére hogy egyrészt millióan voltak odakint, szóval az édeskettest fújhatták, de amikor Gabe leterítette a dzsekijét, hogy Zsani arra ülhessen (wow), és elővett a tatyójából egy üveg bort, őt már nem érdekelte se a hideg, se a többi ember. Mire a bor elfogyott, Gabe már átkarolta a vállát, aztán meg végigsmárolták a fél éjszakát, Zsani kettőre ért haza, amiért persze jól kikapott, de azt állította, megérte. Meghiszem azt. Azóta találkozgatnak, mindennap beszélnek, és úgy általában irtó cukik. Ha éppen nem szakadna meg a szívem, még jó is lenne látni ezt. Éppen meg akartam kérni, hogy inkább hagyjuk az egészet, mert felesleges köröket futunk, amikor kivágódott a szobám ajtaja, és berontott rajta az öcsém. Ettől két okból is azonnal felment bennem a pumpa: egyrészt, mert alapból felmegy, ha csak meglátom, másrészt pedig birtokháborítást követett el, amiért halálbüntetés jár. Tuti, hogy ha fordítva történt volna, már a hajamnál fogva ráncigált volna kifelé a szobájából, de ugye velem, a jó fej hülyével mindent meg lehet csinálni. Hát nem!
– Mi a fenét akarsz, takarodj innen, de azonnal! – süvöltöttem, és felé hajítottam az első kezem ügyébe eső tárgyat, ami véletlenül egy üveg égőpiros körömlakk volt. Rutinosan elhajolt előle, az üveg pedig az ajtófélfának csapódott, és darabokra tört, aminek következtében a lakk lecsorgott, az ajtóm pedig olyan lett, mint egy Tarantino-film díszlete (azokban szokták az ajtóban lelőni az embereket, bár Tarantino azt bírja a legjobban, amikor az egész hóbelevanc tiszta művér, szerintem otthon abban fürdik, tisztára ketyós a pasas). Geri elröhögte magát, aztán lazán az ajtó tiszta részének támaszkodott, és idevakkantotta:
– Csitu van, te idióta, csak azt akarom mondani, hogy mindjárt jön Apu.
– Micsoda? – Olyan hirtelen ültem fel, hogy a lábam megint kicsúszott Zsani kezéből, aki bosszúsan felsóhajtott. Engem viszont ebben a percben legkevésbé sem izgatott a lábkörmöm, az sem érdekelt volna, ha a világ összedől körülöttem, csak azt fogtam fel, hogy Apu hazajön! Akkor már megint hetek óta nem láttuk, és ahogy Geri kiejtette a száján ezeket a szavakat, hirtelen belém hasított, mennyire hiányzott.
– Jól hallottad. Most hívott, azt mondta, pár perc, és ideér folytatta az öcsém hanyagul, de bármennyire igyekezett, ő sem bírta elrejteni az örömét. Arra viszont nem érdemesített minket, hogy ezt meg is ossza velünk, úgyhogy ezekkel a szavakkal kifordult az ajtón, egy utolsó megvető pillantást vetve a szobámban uralkodó „női” kupira. Szinte remegtem a várakozástól, mire Zsani felhúzott szemöldökkel nézett rám.
– Édes vagy, én sose vagyok ennyire feldobva az őseimtől – húzott mosolyogva, és megfeledkezve magáról, bekapott egy falat chipset a második zacskóból, amiben még hagytam néhány árva szemet (uhh). Amikor rájött, mit csinált, elfintorodott, aztán beletörölte a kezét a nadrágjába, felállt, és szedelőzködni kezdett. – Na jó, én lelépek, örülj az apádnak. Reggel a ház előtt tali, ugye?
– Persze.
– És ha egy mód van rá, ne kattogj, jó? – hajolt hozzám, és a mutatóujjával megbökdöste a homlokom közepét. Mondtam már, hogy ha Márk ekkora seggfej, magára vessen. Majd keresünk neked valaki mást. Megígérem. Oké?
– Oké – feleltem, és megöleltem. Hálás voltam neki, de ebben a pillanatban Király Márk tőlem akár fel is fordulhatott volna. Elmosódva hallottam, hogy indulás előtt még bemegy a fürdőbe, aztán odarohantam az ablakhoz, és figyelni Volvója vagyok, találkozásaink („milyen a suli, jól vannak a barátaid?”), mindig abban reménykedtem, hogy egyszer majd igazán érdeklődni kezd valami iránt, ami velem kapcsolatos, hogy feltesz egy valódi kérdést, vagy ne adj’ isten mesél magáról. Anyu halála óta tényleg semmit nem tudok róla, olyan, mintha egy futó ismerős volna csupán, nem pedig az Apukám, akit állítólag annyira imádtam kiskoromban, hogy kizárólag neki voltam hajlandó enni, az ő meséire aludtam el, és csak akkor vettem be a gyógyszert, ha ő adta. Geri inkább anyás volt, ha lehet ilyet mondani, mert nagyjából nyolcéves kora óta totál kocka, és senkivel nem beszél egész nap egy szót se a gyökér barátain kívül, bár azokkal is inkább csak skype-on meg chaten érintkezik, amikor közös csapatban játsszák az agyatlan lövöldözős játékaikat. Szóval Apunak meg nekem volt egy világunk, ahová még Anyu sem tudott belépni, de már két éve fogalmam sincs, hová tűnt ez kezdtem az utcasarkot, ahol szokott befordulni. Vágtam, Apu ezüstszürke hogy nevetséges de hiába tudtam, hogyan szoktak lezajlani a a világ. Csak azt tudom, hogy akárhányszor találkozunk, bármilyen rövid ideig vagyunk együtt, és bármilyen reménytelennek látszik, újra meg újra csak azt keresem. Ebben a percben a Volvo befordult a sarkon, én pedig szélvészként vágtattam le a lépcsőn. Karola néni a konyhában volt, már valószínűleg hallotta a hírt, mert szélesen mosolyogva éppen tányért és evőeszközöket készített elő; gondolom, ahogy Apu belép, tömni kezdi majd, mint a libát, mindig ezt csinálja. Szerintem Apu össz-vissz akkor eszik rendes kaját, amikor Karola néni beletuszkolja, amúgy csak azon a borzalmas szállodai koszton meg ételszállítós cuccokon él. Hogy lefoglaljam magam, amíg felér a kocsitól, segítettem Karola néninek kipakolni a fél jégszekrényt (rendszerint többféle főtt kaja van a jégen, pont az ilyen alkalmakra), de amikor izgalmamban majdnem leejtettem a kedvenc jénai tálját, inkább szelíden rám parancsolt, hogy üljek le, és próbáljak megnyugodni. Szerencsére, még mielőtt bármilyen komoly kárt okozhattam volna, meghallottam Apu lépteit a folyosón. A kulcs elfordult a zárban, az ajtó kinyílt, és ő végre belépett.
Elmosolyodott, amikor meglátott, én pedig megint megállapítottam, mennyire jól néz ki közel ötvenévesen is. Pontosan 185 cm magas, ugyanolyan sötétszőke és kék szemű, mint én, csak persze neki ezerszer jobban áll. Élesen metszett állcsontja van, mint Channing Tatumnek, amitől baromi határozottnak tűnik, de amikor mosolyog, ellágyulnak a vonásai. A suttyó osztálytársnőim a beiratkozáskor, ahová elkísért, megkérdezték tőlem, hogy „ki ez, a pasid?” – ami azon kívül, hogy tök hülyeség volt, hiszen ordít rólunk, hogy rokonok vagyunk, és hangyányit idős is lenne hozzám, büszkeséggel töltött el. Most, ahogy letette a kezében tartott aktatáskát, azért látszott rajta, hogy nagyon fáradt, ettől pedig rögtön bűntudatom lett, amiért itt lihegek az ajtóban, és azt sem engedem, hogy kicsit kifújja magát. Mert természetesen azonnal a nyakába vetettem magam, ahogy szabaddá váltak a karjai, ő pedig nevetve állta a rohamot.
– Szervusz, csillag! Kezét csókolom – üdvözölte Karola nénit is, aki elpirult, mint egy tinédzser, és látványosan az ételek kicsomagolására fordította a figyelmét, miközben elmotyogott egy halk „jó napot”-ot. Apu az asztalhoz lépett, nekem viszont nem akaródzott elengedni őt, még akkor is fogtam a karját, amikor leült.
– Eszel velem? – kérdezte, és hálásan biccentett Karola néninek, aki éppen rakott krumplit lapátolt a tányérjára, amikor pedig ezzel végzett, azonnal magunkra is hagyott bennünket (tényleg díjazom a diszkrécióját).
– Nem, ettem Zsanival – feleltem, miközben átfutott az agyamon, hogy nem is láttam, amikor a barátnőm elment. Vártam, hogy Apu rákérdezzen, ki az a Zsani, mert még nem hallhatott róla, de ő csak bólintott. Gyorsan kezet mosott, aztán levette a zakóját, feltűrte az ingujját, és enni kezdett, én pedig mellé kucorodtam az egyik bárszékre. (Nincs ebédlőasztalunk, csak konyhapultunk, amihez irtó magas székek is tartoznak – utálom őket, mert mindig le akarok esni róluk. Ezt persze sose tettem szóvá Apunak, ő nagyon büszke a designkonyhára.) Olyan jóízűen falatozott, hogy megint elgondolkodtam, vajon miket ehet, amikor nincs itthon. Végigsimogattam az arcát a tekintetemmel, aztán elkotortam egy hajszálat a homlokából, mire felpillantott.
– Köszönöm, szívem. Na, és mi újság itthon? Milyen a suli?
– A suli jó – mondtam türelmetlenül, mert egész másról akartam beszélni. Ő azonban folytatta a megszokott kérdésekkel, mint egy mosolygó robot. Már megint!
– Semmi rossz jegy? Örülök neki. És hogy vannak a barátaid? – kérdezte, mire egy pillanatig úgy éreztem megfulladok a haragtól. Valódi beszélgetést akartam, nem ezt a bájolgást, de nem tudtam, hogyan fogjak hozzá, ezért csak tehetetlenül bámultam rá.
– A jegyeim jók. A barátaim is megvannak – nyögtem ki végül, mire megint bólintott. Gondolom, az se tűnt volna fel neki, ha azt mondom, öt tárgyból bukásra állok, és a barátaimmal együtt szoktunk kokót szívni a suli hátsó udvarán. Hirtelen feldühödtem. Ez már tényleg örökké így lesz? Nincs mese, be kell vetnem ellene a saját fegyverét. – És te hogy vagy, Apu? Jól megy a munka?
Felkapta a fejét, mint aki nem hisz a fülének. Való igaz, hogy sose szoktam kérdezősködni, mert legtöbbször arra vágyom kétségbeesetten, hogy ő akarjon megtudni valamit rólam, de ez alkalommal valahogy kevesebb türelmem volt az egészhez, mint máskor. Ki akartam ugrasztani a nyulat a bokorból.
– Mivel foglalkozol mostanában? És a szállodákban milyen a koszt, ehető? – faggattam tovább, mire végképp leblokkolt. Lassan letette a villát, és nem lévén más ötlete, megkockáztatott egy halvány reklámmosolyt.
– Minden tökéletes – felelte nagyon kimérten. – De inkább te mesélj!
Csak erre vártam. Tudtam, hogy valójában nem tud mit kezdeni az életem történéseivel, de most ez sem érdekelt. Most tényleg mesélni akartam. Érezni akartam, hogy van egy szülőm, legalább néhány rohadt percre, és még ha ilyen szánalmas módszerekhez is kell folyamodnom érte.
– Van egy barátnőm, Zsani, róla beszéltem az előbb kezdtem, és láttam az arcán, hogy a hír nem mond neki semmit. Nem értette, miért olyan fontos ez, azt gondolta, nyilván eddig is voltak barátnőim, mert az ilyen korú lányoknak vannak, és kész. Mit tudott ő a magányomról, honnan is tudhatott volna róla? Hiszen én magam se tudtam eddig, mennyire utáltam a Zsanival való megismerkedésünk előtti állapotomat. Ahogy mindezt végiggondoltam, még merészebb lettem. – És randiztam egy sráccal is, képzeld. Márknak hívják. De sajnos, azt hiszem, nem lesz folytatása... Láttam, hogy a „srác” szóra összerezzen. Na igen, az eddigi randikat nem kötöttem az orrára, szóval szerintem azt hitte, engem még egyáltalán nem foglalkoztatnak ezek a dolgok. Hirtelen elfogott a vágy, hogy elmondjam neki, milyen jó kislány vagyok a többiekhez képest, hogy a suliban a lányok többsége mosdókban meg védekezés nélkül, meg játszótereken szexel a fiúkkal hármasban csinálják, mint a pornófilmekben, és ebben nem találnak semmi kivetnivalót, sőt, dicsekednek vele. El akartam mondani, hogy az a Cory nevű csaj meg a barátnői a lányöltöző falán strigulázzák, hány pasi volt meg nekik a suliból, és amikor velük lógtam, elmagyarázták, hogy amikor menstruálsz, ezért nem lehet rendesen csinálni, akkor análisan kell, azt a srácok amúgy is nagyon kajálják. És el akartam mondani azt is, hogy ez az egész engem nem vonz, hogy boldog vagyok a szuper barátaim miatt, akiket szintén nem, és hogy inkább lógok együtt egy könyvmollyal, mint Ági, egy hisztérikával, mint Ákos és egy különccel, mint Zsani, de nem akarom a szüzességemet egy kapualjban elveszíteni. Beszélni akartam, fel akartam tenni bennem, és hiába az összes kérdést, ami csak kavargott tudtam, hogy egy lánynak az anyját kellene ilyesmikkel nyaggatnia, de ha erre már nem volt lehetőség, akkor az apámba kapaszkodtam volna – aki szemmel láthatóan már attól halálra rémült, hogy egyáltalán megemlítettem a fiúkat. Azt sem tudta, felvette és letette a villát, aztán játszani mit csináljon: kezdett vele, húzkodta a fogait a műmárvány pulton, amiért egyébként mindig ránk szóltak, ha mi csináltuk, de Apunál most minden kétséget kizáróan lefőtt a kávé.
– Egy srác? – kérdezte végül, miután háromszor is megköszörülte a torkát. Szinte megsajnáltam. – Hol ismerted meg? És ugye, ti nem... nagyon fontos, hogy odafigyeljetek a... mert az ember ilyenkor azt hiszi... tudod, egy lánynak muszáj törődnie ezzel. A fiúk nem fognak.
Elhallgatott, összeszorította az ajkait, aztán elfordult, és a padlólap erezetét kezdte tanulmányozni. Ha lehet, ettől még jobban felment bennem a pumpa. Nem érdekeltek a következmények, már azt se tudtam, mit csinálok – csak ömlött kifelé belőlem minden, amit addig el kellett fojtanom.
– Nem szexelünk, Apu, nem csinálok semmit, csak annyira szar most ez az egész... Tudod, volt egy randink ezzel a sráccal, bár nem is volt igazi randi, mert reggel ismertem meg, délután pedig sétáltunk egyet a parkban, de a lényeg, hogy megcsókolt, és olyan csodálatos volt, én nem tudtam, hogy ez ilyen, viszont azóta semmi, se egy mail, se egy sms, mondjuk azt nem is tudna küldeni, nem tudja a számomat, mert nem kérte el. Viszont a Facebook-on be tudna jelölni, de azt se csinálja, egyszerűen csak tojik a fejemre, és nekem nem volt még egy rendes pasim sem, megcsókolni se csókoltak meg eddig... csak... szóval igazából nem, neki pedig megengedtem, sőt, akartam is, nagyon akartam, de ezek szerint rosszul csináltam valamit, szarul csókolok vagy büdös vagyok, vagy csúnya, vagy nem tudom, de azóta nem akar látni, és próbálok nem törődni vele, mert végül is csak egy csók volt, és sok fiú van még a világon, viszont annyira tetszett, és egy pillanatra elhittem, tényleg elhittem, hogy nekem lehet egy ilyen jó pasim, aki ilyen helyes és menő, most meg úgy érzem, béna vagyok és ronda, mi másért viselkedne most így, ha olyan jó csaj lennék, már felhívott volna, de legalábbis nem tűnt volna el, mint a kámfor, a fiúknál hogy kell ezt érteni, keressem én, jelöljem be, vagy mi legyen? Mit csináljak??
Elfulladt a hangom. Ő még mindig nem nézett rám, makacsul a padlóra meredt, néhány pillanatig azt hittem, egy szót sem hallott az egész szánalmas monológomból. De aztán nagyon lassan felemelte a fejét, és rám nézett. Megijedtem az arcától: tanácstalanság tükröződött rajta és még valami, amit nem tudtam volna megnevezni, de azt éreztem, hogy még távolabb lök minket egymástól, mint ahogy eddig voltunk. Láttam, hogy próbálja összeszedni magát.
– Csillag, ezt Karola nénivel kellene... ő mégiscsak egy nő. Vagy a barátnőddel. Zsani, ugye? Ezek olyan lányos dolgok, így mondjátok, igaz? A fiúkkal kapcsolatban én nem tudok mit mondani... csak hogy szeretném beverni a képét annak a srácnak – mosolyodott el egy cseppet sem vidáman. A tekintetéből pánikot olvastam ki. – Én nem tudom, hogy megy ez nálatok. Öreg vagyok már ehhez, mi annak idején még teljesen másképp... szóval a barátnőd tényleg többet tud segíteni. Vagy a tanáraid esetleg? Az a jó fej osztályfőnököd? Beszéljek vele?
– Te vagy az apám – vágtam rá, és óriási erőfeszítéssel lenyeltem a torkomban lévő gombócot. Csak nem sírni! Attól végképp szívbajt kapna. „Erős vagy, mint édesanyád.” – Ezt a temetés után mondta nekem, szerintem már nem is emlékszik rá. De én igen. Erős vagyok. – Csak a véleményedet kérdeztem. Ez miért olyan nagy dolog? Úgy hiányzol nekünk. Geri is teljesen bezsongott attól, hogy jössz. Nem lehetne, hogy gyakrabban... tudjuk, hogy sok a munkád, és Karola néni tök aranyos, tényleg nagyon szeretjük, de nem maradnál most itthon csak egy pár napot? Csak kettőt? Csak holnapig, egy napot, jó? Beszélnünk se kell, vedd úgy, hogy nem mondtam semmit. Nézzünk meg egy filmet, mit szólsz? Valami krimit. Például van az az új, a John Grisham-regényből, tudom, hogy Grishamet szereted. Oké? Apu?
Nem felelt, csak olyan mélyen felsóhajtott, hogy azt hittem, kiszakad a tüdeje. Abban a pillanatban rám tört a csüggedtség. Minek strapálom magam? Egyértelmű, hogy veszítettem. Megint. Ő képtelen túllépni magán. Anyu eltűnésével bezárult benne valami, és olyan messzire került tőlünk, mint a csillagok. Csillag – ironikus, hogy így hív kisbabakorom óta. Nemcsak idegennek érzem, hanem valóban idegen. Semmi köze hozzánk. És akkor hirtelen szinte összerándultam, annyira fájni kezdett a szívem az öcsémért is, ami szokatlan és ijesztő érzés volt.
Olyan nehezen kászálódtam le arról a nyomorult bárszékről, mintha hetvenéves lennék, aztán jó éjszakát kívántam neki. Nem hallottam, mit válaszolt, mert csak mormogott valamit az orra alatt, ami akár „jó éjt” is lehetett (vagy valami egészen más). Már elindultam a lépcső felé, amikor hallottam, ahogy mögöttem megcsikordul a másik bárszék lába a konyhakövön, és a szívem mélyén még mindig pislákoló mocskos kis remény arra késztetett, hogy megforduljak – de Apu nem jött utánam, hanem kiment a bejárati ajtón, és halkan becsukta maga mögött. Néhány másodperc múlva, amikor felbőgött a Volvo motorja, már el sem szomorodtam. Persze.
Zajt hallottam fentről. Az öcsém a lépcső tetején állt, és olyan arccal meredt az ajtóra, mintha pofon ütötték volna. Aztán nagyon lassan élettelen volt a hangja.
– Hova ment? felém fordult. Amikor megszólalt, elszorult a torkom. Most jöttem rá, hogy a kis partizánakciómmal csak annyit értem el, hogy az öcsém egyáltalán nem láthatta Aput, annyi esélye sem volt, mint nekem. Bármekkora tahó volt is, tudtam, mennyire és milyen régen várja ezt a találkozást. Lehajtottam a fejem. Nem bírtam állni a tekintetét.
– Nem hallod? Hova a francba ment?
– Nem tudom – suttogtam. Még mindig nem mertem ránézni, de méterekről éreztem a dühét és a fájdalmát.
– Mondtál neki valamit? Süket vagy? Mondtál, ugye?
– Csak beszélgetni akartam.
– Miről?
– Rólam... rólunk. Hogy többet kéne itthon lennie. Így kimondva egyáltalán nem hangzott szörnyűnek, de abban a pillanatban az öcsém agya és az enyém olyan erősen kapcsolódott össze, mint addig még soha: tudtam, hogy érti, mit jelent ez a néhány szó, és azt is, mit tettem ezzel. Hallottam, hogy zihál, mintha fuldokolna.
– Menj a francba. Menj te a jó büdös francba! – szinte köpte a szavakat, hozzám lépett, megragadta a vállamat, és úgy megrázott, hogy majdnem kitört a nyakam. Egészen közelről kiáltott az arcomba, de nem ettől ijedtem meg, hanem a szemétől, ami szikrázott a harag könnyeitől. – Mi a jó fenének nyitod ki a pofádat? Te tényleg le se szarod, mi van velem, ugye? Azt hiszed, jobb vagy nála? Egyszer nem kérdezed meg azt se, hogy vagyok, de őt azért cseszegeted. Tudod, mit, rohadj meg. Rohadj meg ott, ahol vagy, te hülye szemét!
Ezzel ellökött magától, felrohant a lépcsőn, és úgy vágta be a szobája ajtaját, hogy a lakás összes ablaküvege beleremegett. Hirtelen úgy éreztem, szinte akarom, hogy be is törjenek, borítson be mindent az üvegszilánk, én pedig felvehessek egyet a földről, és véget vethessek ennek az egésznek. Egyszerre rázott a hideg és izzadtam, a kezem pedig úgy remegett, mintha megbolondultam volna.
Karola néni az ajtócsapódásra ijedten kisietett a szobácskájából, ahová az előbb olyan tapintatosan visszavonult, és tanácstalanul felbámult rám. Nem tudtam magyarázatot adni neki, megszólalni se tudtam. Nem mondhattam el, hogy most aztán tényleg vége mindennek.
Inkább ott tartottam a vállamon a fejét, amíg sírdogált. (Mindig jobban megijesztették a veszekedéseink, mint minket. Kivéve talán most, mert ez alkalommal én is baromira féltem.)
Igazából csak akkor fogtam fel, mi is történt, amikor Geri másnap reggel köszönés nélkül ment el mellettem. Egy szót se szólt hozzám többet. Nem mintha addig sokat beszéltünk volna, de csak most jöttem rá, hogy valami elemi kommunikáció mégiscsak lehetett köztünk, mert hatalmas űrt éreztem a helyén. Amikor másnap délután elmeséltem az egészet Zsaniéknak a suli udvarán, nem értették, mit vagyok úgy oda, legalább nem megy az agyamra, ahogy eddig. Ez valami olyasmi volt, amiről nekik sem tudtam beszélni, mint ahogy arról sem, mit tettem az apámmal, amitől ennyire megrémült – megpróbáltam, de olyan értetlenség tükröződött az arcukon, hogy félbehagytam a magyarázatot. Zsani szülei irtó jó fejek, Ákoséi nem, de jól-rosszul mégis kihúzzák egymás mellett már húsz éve, Ági papája pedig még ötéves korában elvált a mamájától, azóta ketten élnek az anyjával, az apját meg hétvégenként látja, és elég jóban vannak. Hiába tudtak Anyuról, meg nagy vonalakban azt is, milyen lett a viszonyunk Apuval a temetést követően, nem fért a fejükbe (valahol jogosan), hogy miért szalad el valaki a világ végére csupán azért, mert a lánya beszélgetni akar vele. Amikor kimondtam, én is hallottam, milyen hülyén hangzik, de nem tehetek róla: ez a hülyeség az életem.
Ákos megpróbált felvidítani.
– Figyi, örökbe fogadunk, jó? – kérdezte, és átkarolta a vállamat. – Mondjuk az őseimet egész konkrétan az őskorból szalajtották, de azért ki lehet bírni őket, főleg, ha leveszed róluk a hangot. A jó hír viszont, hogy mindig van egy csomó kaja. Na, mit szólsz?
– Jöhetsz hozzánk is – csatlakozott Zsani, és kicsomagolt nekem egy Balaton-szeletet, amit a büféből hozott depikajának. – Tessék, boldogsághormon. Szóval ha elviseled, hogy Pearl az első időszakban rendszeresen lepisil, szívesen látunk. Nyugi, nem neked szólna, minden idegennel ezt csinálja.
– Mert egy pszichopata – dünnyögte Ákos, mire Zsani kézfejen szúrta a körzőjével, ő pedig a pad alatt rálépett a lábára. Miközben a szokásos „seggfej” – „hülye liba”párbeszéd zajlott, Ági félrehajtott fejjel, kedvesen rám mosolygott, és beletette a könyvjelzőt az 1984-be.
– Mondanám, hogy hozzánk is jöhetsz, de sajna csak másfél szobánk van – mondta olyan egyszerűen és szégyenkezés nélkül, hogy egy pillanatra elfelejtettem a bánatom, és elgondolkodva néztem rá. Bármennyi kínom is volt éppen, anyagi gondjaim sose voltak, Zsaninak és Ákosnak sem, ezért valahogy eszünkbe se jutott, hogy Áginak lehetnek. Nem mintha valaha szóvá tett volna ilyesmit, de annyit tudtam, hogy ő messzebb lakik a sulitól, a kerület egy kevésbé puccos részén.
– De egy felfújható matracot fel tudok ajánlani – tette hozzá finom mosollyal, mire teljesen meghatódtam, és szipogni kezdtem: végre előtörtek azok a könnyek, amiket az Apuval való beszélgetés óta visszafojtottam, pedig direkt megnéztem az Úton hazafelétől a Philadelphián át mindent, hogy bőgni tudjak, de egyik se jött be. Most elég volt Ági szelíd pillantása, ő pedig nem szólt semmit, csak a vállamra tette a kezét, előhúzott egy tízes zsepit, a kezembe nyomta, aztán újra kinyitotta az Orwell-könyvet Hangosan kifújtam az orrom, mire Zsani és Ákos elnémultak, és jó ideig senki nem szólalt meg. Pár perc múlva csillapodott a zokogásom, de még kellett néhány mély lélegzetvétel, hogy teljesen megnyugodjak.
– Szóval, jössz? Ha már egyáltalán haza se akarsz menni, majd lopunk neked anyám ruháiból. Istenien néznél ki lábszárig érő vászonszoknyában – szólalt meg végül Ákos tök komoly arccal, mire mindannyiunkból kitört a röhögés. Ebben a pillanatban Zsani mobiljából megszólalt a Bastille Laura Palmerje, mire elhúzta a száját, és becsúsztatta a telót a táskájába.
– Nem veszed fel? Gabe az, nem? – kérdeztem meglepetten. Tudtam, hogy ezt a számot direkt azért állította be Gabe csengőhangának, mert ő mutatta neki. Megvonta a vállát, és az ujjaival fésülni kezdte a haját.
– Nem tudom, lehet, hogy mégsem érdekel annyira a pasi. Nagyon nyomul.
– Ezt hogy érted?
– Örökké rajtam lóg. Naponta ötször felhív, kezd az agyamra menni.
– Komolyan? – Furcsa volt ezt hallani, mert Gabe abszolút nem ilyennek tűnt. Sőt, nagyon is úgy nézett ki, mint aki tisztában van azzal, mennyire menő, és emiatt szinte sértően magabiztos (csakúgy, mint az a disznó Márk). Bármilyen szuper csaj a barátnőm, nehéz elképzelni, hogy ez a lélegzetelállító pasi most kiskutyát játszik mellette. Zsani arca azonban nem árult el semmi különöset, és amúgy is, miért hazudna? – Akkor most kidobod?
– Még nem tudom. Most mit bámultok így, legalább nem sérülne az Anti-Valentin tervünk. Ez jó hír, nem?
– Igen, de az nem, hogy szakítasz a sráccal – mondta Ákos óvatosan, és elővigyázatosságból a háta mögé rejtette a kezét. – Két napja még minden rendben volt, és ezen azért szerintem még lehet segíteni. Már ha tuti, hogy csak ennyi a gáz vele.
– Nekem ez pont elég – nézett rá Zsani keményen.
– De olyan boldog voltál – kockáztattam meg, mire én is kaptam egy felháborodott pillantást. Zsani felpattant a padról, ahol eddig ült mellettem, szembefordult velünk, és csípőre tette a kezét, mint egy dühös takarítónő.
– Igazán nagyon köszi – szólalt meg tagoltan és vérfagyasztó higgadtsággal. – Hálás lennék, ha egyszerűen elhinnétek, amit mondok, és nem kérdőjeleznétek meg a döntéseimet. Nem bírom, ha rám telepednek, ez a pasi pedig teljesen kikészít, úgyhogy valószínűleg szakítani fogok vele, és kész. Nem érdekel, hogy két napja még minden rendben volt, nem érdekel az sem, hogy száz évvel ezelőtt boldognak tűntem mellette, mert tájékoztatásul közlöm, hogy igazából már akkor is hányingert kaptam tőle. Csak azért jártam vele, hogy legyen már valami nyominger pasim, oké? Mert már bocs, de én nem akarok zárdaszűzként megrohadni. Ennyire viszont nem kell. Az előző fiúm ezerszer, milliószor jobb fej volt.
– Az, aki elhagyott, amikor elköltöztetek? – csúszott ki a számon, aztán már hiába átkoztam a hülyeségemet, mert elszabadult a pokol. Zsani úgy felfújta magát, mint Galadriel a Gyűrű szövetségében, amikor megkísérti a Gyűrű hatalma, bevágta a táskájába a nekem szánt csokit, aminek a fele még megvolt, és anélkül viharzott el, hogy akár csak ránk pillantott volna búcsúzóul. Pár másodpercig egyikünk se szólt, aztán Ákos megveregette a vállamat.
– Jól megy neked mostanában – mondta, én pedig bárgyún elmosolyodtam. Ja. Rohadt jól.
Ági meg Ákos látták rajtam, hogy eléggé kivagyok, ezért mindenáron haza akartak kísérni, de szerencsére meg tudtam győzni őket, hogy nem fogom egy busz alá vetni magam. Édes volt tőlük, hogy aggódnak, de nem akartam kérdéseket, nem akartam együttérzést, nem vágytam semmire, csak egyedül lenni, és végiggondolni, mi mindent sikerült elszúrnom az elmúlt pár napban. Az apámat a jelek szerint jó néhány hétre (vagy hónapra, ki tudja), elüldöztem, az öcsém nem szól hozzám, a legjobb barátnőmet vérig sértettem, a pasi meg, aki érdekel, rám se bagózik. Szívderítő statisztika. Ötletem se volt, hogyan keveredhetnék ki ebből a helyzetből, mert bármerre néztem, csak falakat láttam: Aput hiába hívnám fel, valami falszöveggel lekoptatna, Zsani talán föl se venné, Geri arcon hányna, Márk meg... jézusom, lehet, hogy mégis megfontolom azt a buszt, bár errefelé csak troli jár. Nem baj, az is biztos okozna néhány maradandó sérülést, kórházba kerülnék, mire mindenki, aki most ki van akadva rám, megsajnálna, bejönnének hozzám, egymás nyakába borulnánk, és megoldódna minden. Kár, hogy baromi alacsony a fájdalomküszöböm, egy gázolás pedig, gondolom, eléggé fájhat. Ahogy elhaladtam a játszótér mellett, ahol a majdnem-csókos eset történt, egy fiú és egy lány a „mi” kerítésünkön ülve éppen szenvedélyesen összefonódott. Bakker, azt hiszem, most leginkább megvakulni lenne jó...
Amikor hazaértem, először be se akartam kapcsolni a gépemet, mivel sejtettem, Zsani akkor is tesz rám, ha éppen online, de aztán kedvetlenül mégis elindítottam. Lecsekkoltam a Face-t, de miután már a harmadik nagyoncukikisállatosmeghatóidézetes kép alá éreztem késztetést odaírni, hogy „ó, szarjatok már rózsaszínt”, és pont ki akartam lépni, hirtelen felugrott a kis chatablak: Zsani!
Nem hittem a szememnek, néhány másodpercig el se mertem olvasni, amit írt. Biztos el akar küldeni a fenébe. Aztán erőt vettem magamon, és odanéztem.
Zsani: hahó! vagy?
Úristen, de még mennyire! Izgatottan bepötyögtem: Flóra: vagyok Zsani: oké, figyi, elmegyünk pénteken a Kikötőbe? Szívküldi-buli lesz:)
Összeráncoltam a homlokom. Bulizni akar? Hát már ennyire nem is haragszik? Erre persze nem mertem rákérdezni, inkább dobogó szívvel válaszoltam.
Flóra: persze... most pénteken?
Zsani: yes
Flóra: ketten vagy Ákiékkal?
Zsani: tőlem jöhetnek. na jó, akkor a részleteket még megbeszéljük, most lépek tornázni cupp:)
És a neve melletti kis zöld pont a telefon ikonjára váltott. Semmit nem értettem, de most nem is volt kedvem töprengeni rajta. Ha buliba hív, nyilván megbocsátott, vagy legalább hajlik rá, hogy elfelejtse a hülyeségemet. Majd’ kiugrottam a bőrömből, ezt pedig meg kellett osztanom valakivel, úgyhogy ráírtam Ákosra, aki gyakorlatilag FBfüggő, szóval mindig fent van.
Flóra: szió!
Ákos: szia bébi, jobban vagy?
Flóra: sokkal:) képzeld, Zsani rám írt, hogy bulizzunk pénteken a Kikötőben, valami Szívküldi-buli lesz, ráérsz?
Ákos:??? mi van, már nem is haragszik?:0
Flóra: ezek szerint... mindegy, érjél rá, jó tök jó lenne, ha jönnél! hívjuk Ágit is:)
Ákos: LOL, sok szerencsét...:DD
Flóra::P ne legyél szemét
Ákos::P azért ez tök fura, nem? délután Zsani még full zabos volt
Flóra: ja, kicsit nekem is, de örülök
Ákos: én is, rosszul bírom a catfight-ot:P
Flóra: kabbe:D
Ákos: kabbe te:D am mit csinálsz?
Ezután még két órán át dumáltunk, többször szóba került a Zsani-ügy is, de Ákos se vágta nálam jobban, mi történt. Mondjuk az is benne van a pakliban, hogy Zsani egyszerűen csak nagyon el akar menni erre a Szívküldi-bulira, és jelen pillanatban mi vagyunk a legkönnyebben elérhetőek a számára. Amikor ezt végiggondoltam, kicsit elcsüggedtem, de aztán erőt vettem magamon. Na és, ha így van? A bulin legalább lesz lehetőségünk beszélni, és bocsánatot kérhetek tőle. Minden rendbe jön. Máris sokkal kevésbé éreztem lúzernek magam, és úgy megkönnyebbültem, hogy még Geri gyilkos tekintete sem tudta elvenni a jókedvemet, amit akkor vetett rám, amikor összefutottunk a konyhában. A tányérommal a kezemben visszaültem a géphez, és mire Ákossal végigböngésztük a eseményét, már nem csak Szívküldi-buli FacebookZsani miatt örültem, hogy megyünk. Már a mottó is csábító volt: „Szívküldi-buli a Kikötőben – hogy Valentin-napon már biztos ne légy egyedül!”. A belépőért cserébe piros meg fekete, szív alakú matricákat fognak adni a bejáratnál, ha pedig megtetszik valaki, odamehetsz hozzá, és ráragaszthatod a felsőjére a pirosat. Ha meg az, akitől ilyet kapsz, nem jön be, adsz cserébe egy feketét, és kész. Bár vastagon benne van az égés veszélye is, de azért tök izgi, nagyon várom, még akkor is, ha tuti, hogy én egy szívecskét sem osztok majd ki, ahhoz nem vagyok elég bátor. A Kikötő amúgy elég zűrös hely, de kábé az egyetlen a városban, ahová 18 év alatt is beengednek, alkoholt ugyan ott is csak személyivel adnak, de legalább nem kell egyetemistának lennünk, hogy rendes partihelyen bulizhassunk, és tuti, hogy a többiek sem akarják nagyon kiütni magukat, biztattam magam. Végül Ákos is kilépett, mert az anyja elvitte vásárolni. Betettem háttérzajnak a Szívek szállodájából lemennek bulizni azt a részt, mikor Rory és Paris a tengerpartra, és nekiestem a szekrényemnek. Jézus, mi a fenét fogok felvenni?



A Kikötőben
Amikor elkezdtem leírni a történetünket ebben a blogban, biztosra vettem, hogy lesznek benne bulisztorik. Történetek jó bulikról, rossz bulikról, közepes bulikról, olyan bulikról, amiken nem történt semmi, és már este 10-kor otthon voltunk mindannyian. Szóval tudtam, hogy sokféle buli létezik, de azt nem, hogy vannak olyanok, amik úgy vonulnak be a világtörténelembe, mint „a buli, amit sosem felejtünk el”.
Pedig amikor péntek este készülődni kezdtünk Zsaniéknál, még semmi jel nem mutatott arra, hogy ez az este olyan baromi érdekes lesz. Na jó, ha csak az nem, hogy egy kezemen meg tudtam volna számolni, hányszor voltam hasonló eseményen a barátaimmal (merthogy nem is voltak: se események, se barátok). Úgyhogy kellőképpen be voltam zsongva, és ami még különlegesebbé tette a napot, az volt, hogy Ági is ott ült velünk a szobában. Igaz, a könyve most sem bírt leszakadni a kezéről (ezúttal az Anna Kareninát hozta magával zsebkönyv változatban, mert csak azt fért bele a partitáskájába), de legalább ott volt, és a nagy barna szemével mosolyogva figyelte, ahogy Zsanival már órák óta melltartóban és bugyiban pattogunk körülötte, mint az őrültek.
– Á, szerintem a sárga volt a legjobb! – csattant fel Zsani, amikor már a századik felsőt húzta le magáról nagy sebbel-lobbal, és az íróasztalán tornyosuló ruhahalom tetejére dobta. Az a bizonyos sárga persze az első verziók között volt, így most egymás után hajigálta hátra a többi felsőt, hogy megtalálja a kupac alján.
– Nekem a fehér is tetszett – mondtam, miközben nagy műgonddal festettem a szempillámat. Az én outfitem már majdnem készen volt: órákig tartó hezitálás után kiválasztottam egy szürke miniruhát, amit fekete cicanacival és hosszú ezüstfülbevalóval kombináltam, a fekete bőrcsizmám pedig odakint a bejáratnál várta, hogy tökéletessé tegye az összeállítást. Igaz, az elmúlt két órában ötször estem pánikba, hogy ez a cucc mégis teljesen rossz, a hajam katasztrófa, és egyáltalán hogy gondoltam ilyen fejjel emberek közé menni, de miután Zsani rám rivallt, hogy tök jól nézek ki, fogjam már be, helyette inkább segítsek neki, mert velem ellentétben még sehol se tart, eldugultam. A gépről egy végtelennek tűnő Akon-playlist szólt (nem vagyok oda érte, de hát nem nálam voltunk), Ági pedig felhúzott lábakkal, a fejét ritmusra ide-oda ringatva falta a könyvét.
– A fehér béna, ötszáz kilósnak nézek ki benne. Tedd már le azt a szart, rád is szükségem van! Több szem többet lát – szólt oda neki Zsani, mire Ági szelíden felpillantott.
– Ez nem szar – mondta türelmesen. – Gondolom, nem olvastad még, de a filmet legalább láttad, nem? Keira Knightley volt benne.
– Persze hogy láttam – felelte Zsani a szemét forgatva. 
Fura egy sztori. Nem értettem, mit kellett Annának annyira kiakadnia: kellett neki az a Viszkij, vagy ki, meg is kapta, aztán mégis kinyiffantotta magát. Viszont Keira Knightley nagyon tetszett benne, annyira gyönyörű az a nő, ugye?
– A pasi neve Vronszkij, és ennél azért bonyolultabb volt a történet, de mindegy. Keira amúgy szerintem túl vékony, az esküvői ruhája például borzalmasan állt rajta felelte Ági, akitől már az is meglepő volt, hogy megnézi egy könyv filmváltozatát, de hogy ennyire képben van Keira Knightley-val kapcsolatban, azt végképp nem hittem volna. Már sokadszor kellett más szemmel néznem rá mostanában, és kezdtem rájönni, hogy talán túl hamar tuszkoltam őt a könyvmoly-skatulyába. Arról nem is beszélve, hogy olyan csinos volt ezen az estén, amilyennek még sose láttam. Világoskék csőfarmert viselt rövid ujjú, zöld felsővel, amire kis virágok voltak hímezve, és megmutatott valamit abból, ami szintén nem tűnt fel eddig: hogy tök jó alakja van. A haját most sem engedte ki, de legalább nem fogta olyan szorosan össze, a laza kis copfból ki is szabadult néhány tincs, és a nyaka körül tekergett. Zsani sem tudta elrejteni a döbbenetét, amikor meglátta, de becsületére legyen mondva, nem szólt be semmi epéset, csak annyit jegyzett meg, hogy mennyire más most. Egyébként meg e pillanatban kisebb gondja is nagyobb volt a megváltozott Áginál: az elmúlt pár nap sem volt egyszerű vele, de most valamiért a szokásosnál is pattogósabb volt.
– Szerintem nem sovány, hanem menő. Mindegy, akkor szerintetek maradjon a sárga? – kérdezte újra, mire Ágival hevesen bólogatni kezdtünk, csak döntsön már végre.
– A sárga is ugyanolyan jó, mint a többi... nem, sokkal jobb, ezerszer jobb! – helyesbítettem, amikor láttam, hogy elsötétül az arca. – Jaj már, tudod, milyen dögös az a felső, és fantasztikusan nézel ki benne. Komolyan.
– Oké, köszi – bólintott, de nem nézett rám. Az elmúlt pár napban látszólag minden olyan volt köztünk, mint előtte, mégis nagyon zavart, hogy egyre gyakrabban kerülte a pillantásomat. Már napokkal ezelőtt bocsánatot kértem tőle a múltkoriért – ahhoz képest, hogy akkor menynyire kiakadt, most egy vállrándítással elintézte az egészet, és azt mondta, már aznap este sem haragudott, csak rosszkor találtunk be a megjegyzéseinkkel. Igyekeztem elhinni, és nem túlparázni a dolgot, de ezek az elkapott tekintetek aggasztottak. Most azonban nem volt időm ezen töprengeni, mert Zsani belebújt a sárga felsőbe, aztán a fejéhez kapott. 
– Uhh, de hülye vagyok, majdnem elfelejtettem a meglepit! – szólt titokzatos mosollyal, és kiviharzott az ajtón.
Ági kérdőn nézett rám, de mire megszólalhattam volna, hogy én se tudom, miről van szó, Zsani már vissza is tért, a kezében egy aprócska üveget szorongatva. – Íme az aperitif, hölgyek!
– Ez mi? – kérdeztem, és gyanakodva szemléltem az aranybarna löttyöt az üvegben. Eddig még csak sört és bort ittam, abból sem sokat, Ági pedig szerintem még ennyit sem. 
Zsani lehuppant mellénk az ágyra, és letekerte az üveg kupakját.
– Ez itt, kérlek, Mr. Johnnie – válaszolta, megemelte az üveget, nagyot húzott belőle, aztán felém kínálta. – Whisky Johnnie Walker. Azt ne mondd, hogy még nem ittál!
– Nem gyakran – vettem át az italt, bár nem voltam biztos benne, hogy jó ötlet. Sajnos, ahogy életem legszégyenteljesebb (titkos) éjszakája is mutatja, az alkohol és én nem vagyunk a legjobb párosítás. – És ez finom?
– Ha megkóstolod, megtudod – kacsintott rám. Tovább akadékoskodni már tényleg elég ciki lett volna, úgyhogy összeszorítottam a fogam (a whisky szúrós szaga alapból nem tetszett túlságosan), és belekortyoltam az üvegbe. Egy pillanat alatt végigégette a torkom, köhögni kezdtem a szemem pedig telefutott könnyel.
– Nyugi, csajszi – nevetett Zsani, és megütögette a hátamat. – Ez csak pia, nem méreg, túl fogod élni. Ági?
– Nem, kösz – felelte Ági idegenkedve. – Nem élek vele. 
– A te bajod, több marad – mondta Zsani foghegyről, és megint a kezembe nyomta az italt. – Akkor a kettőnké, bébi, fenékig!
– Nem lesz sok? – A whisky máris szétáradt az ereimben, és mivel nem voltam hozzászokva, máris kellemes bódultság vett erőt rajtam. – Egyáltalán honnan van? 
– Anyáméktól. – Zsani egy húzásra kiitta azt, ami még az üvegben volt, és az ágya alá rejtette a „bizonyítékot”.
– Ennyit észre se vesznek, van egy egész bárszekrény a szobájukban. Na, hogy vagy?
– Minden király – dünnyögtem, pedig a fejem kezdett kicsit elnehezülni. Zsani azonban egyre jobban pörgött: felhangosította Akont, és táncolni kezdett a szoba közepén.
– Gyere már, bulizni megyünk, nem? Melegítsünk be egy kicsit! – kiáltotta, és felrángatott az ágyról. Néhány percen át együtt ugráltunk és üvöltöttük a szöveget (Ági a maga módján bulizott: néha felnézett a könyvből, és velünk énekelt), aztán Zsani megnézte a telóját, és felsikkantott.
Oké, indulás, csajok, oda kéne érni még a tömeg előtt! A terv persze terv maradt, mert legalább húsz percbe telt, mire el bírtunk indulni, aztán még Ákost is meg kellett várnunk, akivel a Nyugatinál futottunk össze, és természetesen késett. Ezért Zsanival a Kikötőig szapulták egymást, amikor azonban megláttuk a bejáratnál kígyózó sort, mindketten elhallgattak, Zsani pedig csillogó szemmel nézett ránk.
– Ez irtó jó lesz, nézzétek, milyen sokan vannak!
– Na és mennyi jó pasi, kész aranybánya lesz nektek tette hozzá Ákos gúnyosan, és a mellettünk részegen tántorgó srácbanda felé intett, akik nemcsak totál ki voltak ütve, de mintha a Csúnya Fiúk Bolygójáról szalajtották volna őket. 
Zsani azonban meg se hallotta a megjegyzést, annyira be volt zsongva – mire az ajtóhoz értünk, már alig bírt magával.
– Jó szórakozást – szólt monoton hangon a biztonsági őr, mire Zsani úgy nézett rá, mint egy istenre, úgyhogy tovább ráncigáltam, mielőtt még a nyakába borult volna, csak mert beengedett bennünket.
A Kikötő ma este sem volt hűtlen önmagához, még ha meg is próbálták feldobni egy kicsit a Szívküldi-buli szellemében: a dohos, sötét falak keltette hangulaton nem igazán javított a rengeteg alufóliából és krepp-papírból kivágott szív, és az állott sörszag sem volt enyhébb, mint máskor, de legalább próbálkoztak. Ági és Ákos fintorogva tekintgettek körbe, Zsani viszont olyan lelkes volt, mintha Tündérországba került volna. Izgatottan gyűrögette a kezében a bejáratnál kapott szívecskéket, így végül el kellett vennem őket tőle, és eltenni az enyéim mellé, különben abszolút használhatatlanok lettek volna. A hangszóróból épp a „Love The Way You Lie” szólt, és volt egy olyan sanda gyanúm, hogy az este folyamán játszott összes dalban legalább egyszer szerepelni fog a „love” szó, még akkor is, ha különben gyilkosságról vagy drogokról szól. Ákos mondott valamit, amit a hangos zenétől nem értettem, mire a legközelebbi szabad asztal felé mutatott, aztán ivást imitált.
– Kólát kérek – üvöltöttem, Zsani is bólogatott, aztán csodák csodájára hagyta, hogy az asztalhoz vonszoljam, pedig sóvár pillantásokat vetett az egyelőre full üres táncparkett felé. Ákos és Ági eltűntek a pult irányába, Zsani pedig a vállamnak támasztotta a fejét.
– Ez oltári szuper lesz, úgy örülök, hogy eljöttünk!
kiabálta a fülembe, engem pedig elöntött a boldogság: talán mégis minden rendben van. Megint túlaggódtam a dolgokat.
– Én is süvítettem vissza. – Mondjuk beszélgetni nehéz lesz itt, túl hangos a zene!
– Akkor menjünk táncolni! – könyörgött, de erre csak a fejemet ráztam. Nincs az az isten, hogy én kezdjem el a táncot nyilvános helyen! Tuti, hogy rögtön hívnák a biztonságiakat. Zsani erre durcásan lebiggyesztette az ajkát, aztán felpattant, és kiszaladt a táncparkettre, ahol épp a „We Found Love” taktusai dübörögtek (mit mondtam). Na igen, ez volt az a pillanat, amikor, ha valaki eddig nem figyelt volna fel a fekete csőnacis, mélyen kivágott sárga felsőben feszítő fekete szépségre, most garantáltan észrevette. Zsani ugyanis elképesztően táncolt, úgy, ahogy én soha nem mertem volna: a csípője szabályos köröket írt le, barna bőrén csillogott a lámpák fénye, a haját pedig ritmusra ide-oda dobálta – hihetedenül szép és szexi volt, ám egyben rémületes látvány is. Huszonévesen talán oké, ha valaki ennyire bevállalós, de egy 16 éves csajtól azért mégis fura kicsit... dermedten néztem, de nem mertem közbeavatkozni, ahogy Ákosék sem, amikor visszaértek a kólákkal.
– Mi a fenét csinál? – kiabálta felém Ákos, miközben azért az ő tekintete is alaposan végigpásztázta Zsanit, aki körül lassan gyülekezni kezdtek az emberek (na jó, a fiúk).
Nem kéne szólni neki, hogy a sztriptízbár kettővel arrébb van?
– Haha, nagyon vicces – feleltem, és összenéztem Ágival, akinek láthatóan szintén nem igazán jött be Zsani magánshow-ja. Közben annyian lettek a parketten, hogy teljesen eltakarták őt előlünk, csak néha villant fel a sárga felső a tömegben, de különben szem elől tévesztettük.
Körülnéztem: mindenki bulizott, mi meg itt ültünk a kóláinkkal, mint a hamisítatlan lúzerek a sulibálban – és ezt a képet sajna csak erősítette Ági, aki a ma esti erős indítás után bebizonyította, olvasni. Mivel hogy diszkófényben is lehet beszélgetni tényleg nem zsebkönyvet tudtunk a hangzavarban, Ákossal egy ideig csak bárgyún vigyorogtunk egymásra.
– Na, és van már, akinek készíted a szívedet? - kockáztatta meg mégis a társalgást húsz perc „csönd” után (egészen a fülemhez kellett hajolnia, hogy értsek valamit a szavaiból), és az asztalon előttem fekvő szívecskékre mutatott. Csüggedten megráztam a fejem. 
– Nincs, és neked?
– Látod, csak úgy hemzsegnek! – felelte, aztán hirtelen elmosolyodott, félbetépte az egyik piros szívecskéjét (mindenki 3 pirosat és 3 feketét kapott – a szervezők nem bízták a véletlenre a dolgot), és az egyik felét az én felsőmre, a másikat Ágiéra ragasztotta. – Tessék, most már nem mondhatjátok, hogy szívecskék nélkül mentek haza. 
– Köszi – vigyorodtam el, a nyakába borultam, és megpuszilgattam. Miért nem ilyen rendes minden srác? Kár, hogy „úgy” nem jövünk be egymásnak, mert ő a legjobb fej fiúismerősöm (jó, olyan sok más nincs is). Ági persze nem jutott el a pusziig, csak egy szégyenlős mosollyal köszönte meg az ajándékot, de látszott rajta, mennyire örül. Néztem őket, és hirtelen arra gondoltam, vajon nem lehetne, hogy...
– Halihó! – robbant be Zsani ebben a pillanatban egy pohárral a kezében, lihegve levetette magát mellém, és egy percre megint a vállamra roskadt. Aztán újra felkapta a fejét, félig kiitta a pohara tartalmát, és ránk ragyogott.
– Imádom ezt a bulit! – süvöltötte, aztán rángatni kezdett. – Gyere táncolni!
– Mit iszol? – szagoltam bele a pohárba. Alkohol volt benne, valami fura sötétbarna lötty.
– Whisky-kólát, nyugi, anyu, nem keverem. Ilyet iszom egész este – felelte vigyorogva, és mielőtt kikaphattam volna a kezéből, megitta a maradékot is.
– Többet is ittál? Egyáltalán honnan van?
– Az a srác vette nekem – intett a táncparkett felé, aztán bugyogva kitört belőle a nevetés. – Upsz, eltűnt. Kár, nagyon cuki volt. Adtam neki... adtam neki szívet a piáért.
– Ismered? – Tényleg úgy éreztem magam, mint egy anyuka, de nem tetszett, hogy részeg. Valószínűleg én vagyok a legbegyöpösödöttebb tinédzser a világon (talán Ágit kivéve).
– Igen, cirka félórája, baromi jó fej – röhögött a barátnőm, aztán megint olyan erősen húzkodni kezdte a karomat, hogy szinte fájt. – Gyere mááár, táncolni akarok! 
– Ti nem jöttök? – kérdeztem Ákosékat, de ők nemet intettek, úgyhogy ketten indultunk el. Nem volt nagy kedvem a tömegben nyomorogni, de azt reméltem, így legalább szemmel tarthatom Zsanit. Furcsa dramaturgiával a DJ most Cee-Lo „Forget You”-ját nyomta be (bár a „love” ebben is benne van, az tény), amit nagyon bírok, úgyhogy nem is volt olyan nehéz elkapni a hangulatot. Mondjuk Zsani mellett az éreztem magam elején egy rakás szerencsétlenségnek a táncnak abszolút nem nevezhető rángatózásommal, de egy idő után belefeledkeztem a buliba, ellazultam, és lehunytam a szemem. Most jöttem rá, mennyire hiányzott már, hogy elengedjem magam az elmúlt hetek után... Meg akartam köszönni Zsaninak, hogy a tudtán kívül is lehetőséget adott erre, ám amikor kinyitottam a szemem, már nem volt ott. Egy pillanatra majdnem bepánikoltam, de aztán megláttam Ákost a táncparkett szélén (Zsanit abszolút sehol, bárhogy is meresztgettem a szemem), és megkönnyebbülten szaladtam oda hozzá.
– Már megint eltűnt! – kiabáltam a fülébe, ő pedig bólogatni kezdett.
– Tudom! – üvöltötte vissza. – Láttam valami csávóval elindulni a vécé felé, de túl messze voltak, nem értem oda időben. Jól vagy? Úgy láttam, kicsit beijedtél az előbb. 
– Én jól, csak Zsani... – Jeges rémület futott végig a tagjaimon. Ákos visszavezetett az asztalhoz, de nem ültem le, hanem megragadtam a karját. – Keressük meg, jó? Ivott, nem is kicsit.
– Remek – szűrte a fogai között, de azért a könyökömre tette a kezét, és vezetni kezdett a tömegben, Ági pedig az ujjaimba kapaszkodott. Ahogy végignyomakodtunk az izzadó emberek között, újra világossá vált előttem, miért nem szerettem soha ezeket a helyeket. Egy pár konkrétan az alatt a tíz másodperc alatt jött össze, amíg ellavíroztunk mellettük: az elmúlt félórában már felfigyeltem rájuk, mert a lány gyönyörű volt, a fiú viszont kimondottan taszító, mégis egész este egymással táncoltak, ráadásul anélkül, hogy egy árva szót váltottak volna. Most azonban a srác valamiért felbátorodott, magához húzta a csajt, aki neki háttal táncolt, aztán becsúsztatta a kezét a dekoltázsába. A lány hátrahajtotta a fejét, és megcsókolta a fiút, de olyan hevesen, hogy idáig látszott a mandulájuk – mondom, mindezt egyetlen szó nélkül.
Ákos, aki szintén látta őket, rám pillantott, felhúzta a szemöldökét, aztán folytattuk az utunkat a mosdók felé, de én nem tudtam ilyen könnyen leakadni a dologról. Amikor Coryékkal lógtam, ezerszer láttam már ilyet, mégis valahogy mindig elszomorított. Ez a csaj, aki szerintem egy nappal sem idősebb nálam, most haza fog menni ezzel a nyominger pasival, aki viszont mindkettőnknél idősebb, hagyja, hogy minden érzelem nélkül össze-vissza nyálazza és taperolja, aztán lefekszik vele, reggel pedig felébred, és gyűlölni fogja magát. Tehet úgy, mintha ez teljesen rendben volna, hogy megkapja a pasiktól az elismerést, de attól még telebőgi majd a párnáját, és jogosan. Az igazság az, hogy Coryék kegyéből nemcsak azért estem ki annak idején, mert leszedtem a netről a videót, hanem azért is, mert egyszer megkérdeztem a királynő egy másik barátnőjét, Szandrát, hogy miért jó nekik ez az egész. Szandra ugyanis azon vekengett egy hasonló sztori után, hogy hiába jelölte be másnap Face-en a pasit, az elhajtotta a fenébe, mire én naivan rákérdeztem: ha előre tudja, hogy úgy bánnak majd vele, mint a szeméttel, akkor minek teszi ki magát ennek? Na, itt totál elvágtam magam nála. Onnantól a videó törléséig és a kegyvesztettségig még eltelt egy kis idő, de ez a Szandra soha többet nem állt szóba velem. Igazából azért volt szar most megint ilyet látni, mert tudtam, hogy ha nem érkezünk időben, Zsani számára is így végződik majd a mai este – ettől pedig úgy megrémültem, hogy majdnem elájultam. A gondolatok egymást kergették a fejemben: mi van, ha már nincsenek is itt? Mi van, ha a pasi egy kéjgyilkos? Az arcát se láttuk, nem tudnánk azonosítani sem. Mi van, ha...? Megrándultam, mint akit megütöttek, mire Ági és Ákos egyszerre szorították meg a kezemet.
– Nyugi – kiabált vissza nekem Ákos. – Mindjárt ott vagyunk, nem lesz semmi baj!
Ahogy ezt kimondta, hirtelen megpillantottam Zsanit. Magamban hálát adtam azért a nyomorult sárga felsőért, mert azt szúrtam ki először a félhomályban. A vécéhez vezető folyosón állt a sráccal, aki szorosan átölelte, a nyakába temette az arcát, a keze pedig fel-alá járt a barátnőm vékony combján. Zsani lehunyt szemekkel tűrte az ölelést, miközben néha sikkantva felnevetett. Mi, a három béna muskétás megtorpantunk, és tanácstalanul meredtünk egymásra.
– Hát – jegyezte meg Ákos –, úgy látszik, nincs semmi baj. Jól érzi magát.
– De ő még Gáborral jár, nem? És azt se tudja, ki ez a pasi! mondtam kétségbeesetten, miközben átvillant az agyamon, hogy talán túl hamar bíztam meg ebben a lányban.
Mert olyan rohadtul szükségem volt valakire. Könyörögve néztem föl Ákosra. – Csinálj valamit, légy szíves! 
– De most mit, látod, hogy jól elvan – felelte lemondóan, és hiába tudtam, hogy igaza van, neki tudtam volna ugrani. Ági mellettünk lecsüggesztett fejjel, szomorúan nézte Zsaniékat, akik észre se vettek bennünket, pedig már csak egy-két méterre álltunk tőlük. Remegtem a tehetetlenségtől, de nem volt más választásom, mint feladni.
– Ne menjünk messzire, álljunk meg itt, jó? – kértem őket. Nem messze a folyosótól felkapaszkodtunk három bárszékre, ahonnan ugyan nem láttuk a díszes párost, de errefelé vezetett az út a kijárat felé, szóval abban bíztam, legalább észrevesszük, ha a srác el akarja vinni Zsanit.
Magunkba roskadva gubbasztottunk, Ági most nem kaparta újra elő a könyvét, csak bámult maga elé, Ákos pedig le se vette a szemét a folyosó végéről. Én a körmömet rágva azon töprengtem, mi a fenének vesszük ilyen komolyan ezt az egészet, és miért nem próbáljuk inkább mi is jól érezni magunkat (na persze), de tudtam, hogy Ákosék is ugyanattól félnek, amitől én. Ebben a pillanatban ismerős illat csapta meg az orromat, mire felkaptam a fejem. 
Bár az elmúlt napokban azzal ámítottam magam, hogy már túl vagyok Márkon, amikor most megláttam, újra a torkomba ugrott a szívem. A pult mellett állt egy iszonyú szexi, kék V nyakú pólóban és farmerben, mellette pedig... atyaisten, Gabe!
– Vészhelyzet van! – hajoltam Ákos füléhez... Ági és Ákos még nem találkozott Gabe-bel, ezért először értetlenül pislogtak, de aztán leesett nekik, mitől rémültem meg ennyire. Én pedig lecsusszantam a székről, és vettem egy nagy levegőt.
– Mit akarsz csinálni? – kérdezte döbbenten Ákos, én azonban válaszra se méltattam. Csak arra tudtam gondolni, hogy Gabe-nek nem szabad összefutnia Zsaniékkal, mert abból tuti, hogy botrány lesz. És ha ennek az az ára, hogy beégek Márk előtt, ám legyen, nekem már úgyis mindegy.
Úgyhogy kihúztam magam, mosolyt erőltettem az arcomra, és odalejtettem a srácokhoz.
– Hahó! – kocogtattam meg Gabe vállát. – Kiket látnak szemeim!
– Hé, szia, Flóra! – Gabe-en látszott, hogy őszintén örül nekem, és az is, hogy nincs valami jól: bár ugyanolyan kúl volt, mint mindig, a szeméből sütött a szomorúság.
Megsajdult a szívem, ha arra gondoltam, hogy Zsani napok óta tudomást is alig vesz róla (bár szakítani még nem szakított vele), ezért bátorítóan megszorítottam a karját – és legalább addig sem kellett Márkra pillantanom.
Aki viszont úgy tett, mintha mi sem történt volna. Ő is megpuszilt üdvözlésül, akárcsak Gabe, a tekintete pedig kedvtelve végigsiklott a miniruhámon, amit bosszankodva vettem tudomásul: ha nem volt képes egyszer sem megkeresni, akkor minek csorgatja itt a nyálát?! Abból az igazságtalanul szép szeméből most sem tudtam kiolvasni semmit, ugyanolyan titokzatos volt, mint az előző alkalommal és ugyanúgy szüntelenül rám tapadt, amit aztán végképp nem tudtam mire vélni. Igyekeztem tudomást sem venni róla, és megint rámosolyogtam Gabe-re.
– Nem jöttök oda hozzánk? Itt ülünk Ákosékkal.
– De, persze. – Gabe reménykedve nézett az asztal felé, de amikor látta, hogy Zsani nincs velünk, kicsit elszontyolodva követett Márkkal együtt. Nem sokáig elkerülni a kínos témát; ahogy bemutattam a sikerült srácokat Ágiéknak, és lehuppantak mellénk, Gabe azonnal nekem szegezte a kérdést:
– Zsani nincs veletek?
– Nincs – vágtam rá, nem törődve Ákossal, aki oldalba könyökölt. – Nem érzi jól magát, otthon maradt.
– Fura, pedig nem is olyan rég még betaggelt ide titeket.
– Ööö... – A fenébe azzal a rohadt Facebook-kal! Szegény Gabe, valószínűleg azért jött, hogy lássa Zsanit, ha már a telefont se veszi fel neki. – Nem maradt otthon, hanem az van, hogy hazament. Mert rosszul lett. Szerintem evett valamit délután, vagy nem tudom, de elég csúnyán kidobta a taccsot a mosdóban, aztán elhúzott. Ti mikor jöttetek? 
Tudtam, hogy ezért a meséért Zsani letöri majd a derekamat, de hirtelen nem tudtam jobbat kitalálni.
– Még csak egy félórája, de nem hiszem, hogy soká maradunk. Elég gyér ez a buli – felelte Gabe helyett Márk, és beletúrt a hajába. Jahajj, csak ne lenne ennyire iszonyúan helyes! – Ti maradtok?
– Igen, még adunk egy esélyt a helynek – felelte Ákos szárazon, miután én másodpercekig nem tudtam megszólalni, csak Márk ajkát bámultam, és a múltkori csók járt a fejemben. Oké, nem keresett azóta, de ennek ezer oka lehet, nem igaz? Tuti, hogy nincs pénz a telefonján. A szülei letiltották a netezésről, és a barátainál sem tud, mert nem engedik el sehová. A suliban meg azért nem, mert biztos nincs géptermük. A házunkhoz pedig azért nem jött el, mert itt járt Will Smith meg Tommy Lee Jones a Man In Blackből, akik kitörölték az emlékeit azzal a villantós izével. Na jó, azt hiszem, hivatalosan is kezdek totál bekattanni. Minden erőmet összeszedve elszakítottam a pillantásomat Márk szájától (miközben megpróbáltam nem levegőt venni, hogy az illatát se érezzem), és visszafordultam a többiekhez. Azaz fordultam volna, ha Márk nem veszi a kezébe az egyik, asztalon árválkodó szívemet (óh).
– Nem fogyott belőlük túl sok – mondta hamiskás mosollyal, mire kedvem lett volna képen törölni. Ó, tényleg?! Menj a fenébe, te seggfej!
– Nem, és te hogy állsz? A tieid már rég elfogytak, nem? – fuvoláztam mézédes hangon, ami megüthette a fülét, mert a homlokát ráncolva nézett rám. Ez komolyan azt hitte, hogy úgy teszünk, mintha az a rohadt csók meg se történt volna? Lehet, hogy ő nap mint nap csinál ilyet, én viszont nem, és nem tudok egyik pillanatról a másikra átváltani haver-üzemmódba azzal a sráccal, akiről hetekig ábrándoztam. Úgyhogy meg se várva a válaszát, hátat fordítottam neki, és éppen fel akartam dobni valami témát Gabe-nek meg Ákoséknak, akik full kussban ücsörögtek mellettünk, amikor megrezzent a telefonom, és egy ismerős számot írt ki. Zsani!
– Bocs, egy pillanat! – vetettem oda a többieknek, leugrottam a bárszékről, és a folyosóhoz szaladtam. Nem láttam Zsaniékat sehol, úgyhogy továbbrohantam, ki az udvaron lévő dohányzórészbe, és az egyik kis benyílóban végre rájuk találtam: a barátnőm hasztalanul próbálta lefejteni magáról az ismeretlen srác kezét, amivel már a felsője alá nyomakodott, a pasi haverja pedig mellettük állt, az egyik kezével tartotta Zsani karját, hogy ne tudjon védekezni, a másikban pedig a telefonját fogta, és fényképezett vele. Zsani mozdulni sem tudott, úgy összepréselték, a telefonja is valószínűleg véletlenül nyomódott be a nadrágzsebében. Egy pillanatig sem gondolkoztam: a köd elöntötte az agyamat, és nekiugrottam a fiúknak.
– Hagyjátok békén! – kiabáltam, de nem sokat értem el vele, mert persze jóval erősebbek voltak, mint én. Mindketten felém fordultak, teli szájjal röhögni kezdtek, Zsani pedig elvesztette az egyensúlyát, és sírva a karjaimba esett. Ki akartam használni az alkalmat, hogy elvonszoljam onnan, de a két srác elzárta előlünk az utat.
– Hová-hová, babák? – kérdezte a telefonos, és visszanyomott minket a falhoz. – Kettő sokkal jobb, mint egy!
– Egy se lesz, szálljatok le rólunk! – üvöltöttem az arcába, de persze hasztalanul. Egyre szorosabban a falhoz préseltek bennünket, én pedig átkoztam magam, hogy egyedül rohantam el az asztaltól. Ki tudja, Ákosék mikor találnak meg minket? A félelmem jogosnak bizonyult, mert a fogdosós fiú intett a haverjának.
– Gyere, lépjünk le – mondta, mire a telefonos olyan erősen megragadta a karomat, hogy halkan felsikoltottam. A másik fiú Zsanit tartotta, és már éppen elkezdtek volna kifelé vonszolni minket, amikor Ákosék megjelentek az udvaron velük volt Gabe és Márk is, de most nem tudtam azzal törődni, mi lesz ebből. Gabe arcán olyan düh tükröződött, hogy azt hittem, rögtön felrobban.
– Engedjétek el őket! – szólt a fiúknak, és meglökte a fogdosós pasi karját. – Nem hallod? Vedd le róla a kezed, míg szépen mondom.
– Na, mi van, megjött Batman és Robin? – vihogott a srác, amikor meglátta a Gabe mellé lépő Márkot. Aztán a torkára forrt a röhögés: Gabe akkorát lökött rajta, hogy nemcsak Zsanit engedte el azonnal, de nekiesett a falnak, és összegörnyedt a fájdalomtól. Zsani remegve odaugrott Ákoshoz, aki magához ölelte, miközben Márk az engem szorongató fiú lábába rúgott. Ő erre összeesett, Gabe viszont felrángatta a földről, és többször állon vágta, miközben engem Márk karjába lódított.
– Nem nyúlunk... a más nőjéhez... főleg, ha ő... nem akarja! – fűszerezte az ütéseket egy kis jótanáccsal is, aztán elengedte a srácot, akinek már az orra vére is eleredt.
– Lefényképezte Zsanit a telefonjával! sikoltottam, mire Márk kikapta a pasi kezéből a telóját, amit még mindig szorongatott, és felmutatta.
– Ha nem akarod, hogy összetörjem a kínai piacos Iphone-odat, akkor szépen kitörlöd a képeket, haver, itt és most – mondta nyomatékkal, az én fejem pedig addigra már kitisztult annyira, hogy megint teljesen ellágyuljak ettől a férfias fellépéstől – meg persze az illatától. Tudtam, hogy ez most extrém eset, de még így is olyan jó volt a karjában lenni, hogy részben ettől, részben pedig az előbbiek miatt, váratlanul elsírtam magam. Márk szorosabban megölelt, közben pedig le sem vette a szemét a srácról, aki remegő kézzel egyenként kitörölte a képeket.
– Oké bólintott Gabe, amikor a pasi végzett, és meglökte a vállát. Közben a másik fiú is magához tért egy kicsit, de már korántsem voltak olyan bátrak, mint az elején. 
Gabe intett a fejével. – Na, tűnés innen!
A két srác bizonytalan léptekkel elindult a folyosó felé, és hamarosan eltűntek a szemünk elől. A tömeg, ami a verekedés láttán kialakult körülöttünk, oszlani kezdett (persze a biztonságiakat nem hívta senki, ez nem az a hely volt, az udvaron különben sincs mit összetörni, csak egymást), majd lassan az én zokogásom is csillapodott. Zsani már egészen kijózanodott az élmény hatására, kibontakozott Ákos karjából, és mérgesen pillantott Gabe-re.
– Ti meg mi a fenét kerestek itt? És minek kellett beleavatkozni? – kérdezte. Nem hittem a fülemnek, de láthatóan Gabe sem.
– Ha nem avatkozunk bele, már nem lennél itt, hanem valami szar verdában vergődne rajtad az a barom – felelte lassan. – Inkább ezt akartad? Különben is, a csajom vagy, vagy mi.
– Vagy mi – vetette oda Zsani, és megigazította magán a félrecsúszott sárga felsőt. – Nem kell a Grál-lovagot játszanod, szerintem Ákosék is elbántak volna velük.
– Szerintem nem – szólt közbe Ákos, de Zsani egy pillantással elhallgattatta, és visszafordult Gabe felé.
– Oké, ha nem fogod fel magadtól, akkor megmondom egyenesen: értékelném, ha leszállnál rólam, és nem kajtatnál folyton a nyomomban – vágta oda, mire Gabe arcából kifutott a vér. Döbbenten meredt Zsanira, aki felemelt állal és összefont karokkal nézett vissza rá. Márk közben elengedett engem, mire belül hangosan feljajdultam: ne, ne menj el, miért tehetek én arról, hogy Zsaniék fasírtban vannak? Kérlek, gyere vissza!!
– Figyu, beszéljük ezt meg négyszemközt, jó? – kérte Gabe halkan, de Zsani rá se pillantott többet, inkább maga mellé húzott, és belém karolt.
– Kösz, nem – vetette oda a válla fölött. – Rendes tőletek, hogy megvédtetek, de azt hiszem, kettőnkben ennyi volt. Bocs.
– Remélem, legalább élvezed, hogy ekkora szemét vagy – felelte Gabe feldühödve, és intett Márknak. Ő még egyszer rám pillantott, aztán (na nem, ez nem lehet igaz!) elindultak az ajtó felé. Legszívesebben utánuk rohantam volna, de egyrészt Zsani belém csimpaszkodott, másrészt pedig végül is nem volt jogom hozzá: hiszen megint nem történt köztünk semmi, csak megvédtek két szar alaktól, mert irtó jó fejek, ennyi az egész. Mégis mit gondoltam? Hogy csak azért, mert a karjában tartott, amíg bőgtem, hirtelen minden megváltozik? Szállj le a földre, kisanyám, bilibe lóg a kezed.
– Na jó, asszem, nekem elég volt ebből a buliból – szólalt meg Ákos. Ágival egyetértően bólogattunk, Zsani viszont durcásnak látszott. 
– Most komolyan le akartok lépni? De hát még tök korán van!
– Figyi, téged kicsit sem ráz meg, hogy az előbb majdnem megerőszakoltak, utána pedig, megjegyzem, irtó mocsok módon, szakítottál a pasiddal? – kérdezte Ákos megvetően, és most először én is hasonlóan éreztem Zsani iránt. Olyan csalódott voltam Márk miatt, hogy a hasam is megfájdult (jó, ehhez annak is köze lehetett, hogy az előbb az a barom jól megszorongatott), de egy pillanatra most még ezt is elfelejtettem, és villámló szemekkel meredtem a barátnőmre.
– Nekem is fura, hogy épp te nem akarsz hazamenni.
Nem volt elég a kalandból erre az estére?
– Most mit drámáztok, nem volt akkora tragédia – dünnyögte Zsani, de szerintem annyira látszott rajtunk, milyen pipásak vagyunk, hogy nem mert tovább ellenkezni.
Néma csendben mentünk a kabátjainkért, és hazafelé sem szóltunk egymáshoz egy szót sem. Amikor elköszöntünk a többiektől, Ákos, aki elkísérte Ágit, hogy ne menjen egyedül, egy másodpercre szorosan magához ölelt, és megpuszilta a homlokomat.
– Jó fej vagy – súgta a fülembe, aztán Zsanira ügyet sem vetve, elindult Ágival. Zsani egy pillanatig utánuk nézett. Megesküdtem volna, hogy fájdalmat látok az arcán, de nem szólt semmit. Egy szó nélkül tettük meg az utat hazáig, és most először én nem válaszoltam, amikor félénken megkérdezte, találkozunk-e a hétvégén. Nem tudtam, akarom-e látni, érdekel-e a magyarázata, nem tudtam, ismerem-e őt valójában, ismertem-e egyáltalán bármenynyire is. Ha lehet, még szomorúbb voltam, mint néhány nappal ezelőtt. Márk megint tojt a fejemre, és ki tudja, talán alig találtam meg, máris elveszítettem a barátnőmet.



Hogy mi vaan???
Ezen a hétvégén hálát adtam az égnek, hogy Adele Adkins megszületett, mert nélküle nem bírtam volna ki, az tuti. Rongyosra hallgattam a 21-t, miközben hol Zsani, hol Márk miatt potyogtak a könnyeim, a végére már olyan voltam, mint egy átlagtól eltérő pandamaci, akinek fekete helyett vörös foltok vannak a szeme körül. Zsani többször is próbált elérni, de offline maradtam, nem akartam beszélni senkivel. Ákos és Ági felhívtak ugyan, ám sokat nekik sem tudtam mondani, és szegény Karola néninek se, aki pedig még frissen sült palacsintával is próbálkozott.
– Legalább egy pár falatot, kicsikém, most lett kész kérlelt, mert persze mondanom se kell, hogy enni sem bírtam péntek óta. Mindössze két apró előnye volt ennek a nyomorúságos állapotnak: leröppent rólam két kiló, és annyira szánalmasan festettem, hogy az öcsém megkönyörült, és odamormogott nekem egy „jó éjt”-et szombaton, amikor összefutottunk a fürdőben. Bármennyire szörnyen éreztem magam, ennek azért örültem. A másik dolog pedig, ami könnyített a lelkemen, meglepő módon Ágitól származott: átküldte nekem pdf-ben Nicholas Sparks-tól a Szerelmünk lapjait. A könyvet. A filmet Ryan Goslinggal (hahh) és Rachel McAdamsszel régóta imádom, mégse jutott soha eszembe, hogy elolvassam az eredetijét. Azt hiszem, olyan hamar belemerültem ebbe az egész filmes világba (olyan hamar kezdtem menekülni, köszi, pszichomókus bácsi), hogy az olvasás szinte teljesen kimaradt. Pedig kiskoromban faltam a könyveket, és olyasminek is nekiugrottam, amit még esélyem se volt megérteni (tízévesen például Nabokov Lolitajának – Anyu, amikor meglátta nálam, rémülten kapta ki a kezemből). Ez a könyv azonban most olyan volt, mint valami gyógyír a sebeimre: Allié és Noah végzetes szerelme elterelte a figyelmemet Zsaniról, és fura, de Márkkal kapcsolatban is nyugodtabbá tett. Kezdtem rájönni, hogy ha valakivel sorsszerűén találkozik az ember, az visszatér az életébe akkor is, ha szem elől veszítik egymást egy időre. Allié még férjhez is ment közben, végül mégis Noah mellett kötött ki, mert egymásnak teremtették őket, és kész. Ha minket is egymásnak teremtettek Márkkal, akkor a sors újra és újra összehoz majd bennünket, amíg boldogok nem leszünk együtt. Egy mondatot a könyvből kiragasztottam az ágyam fölé, mert különös módon a Zsanival történtekre is igaz volt valahogy: „És ha egyszer a távoli jövőben találkozunk az új életünkben, boldogan fogok rád mosolyogni, és majd eszembe jut, hogyan hevertünk a fák alatt, miközben megtanultunk szeretni.” Bármi is történjen ezután velem barátságban és szerelemben, Zsanitól az igazi baráti összetartozás élményét kaptam, Márktól pedig eddigi életem legromantikusabb pillanatait, és ezekért csak hálás lehetek (Ágitól meg ezt a könyvet, amiért szintén). Persze azért titkon reméltem, hogy egyikükkel sem ért véget a történetünk, de azt is tudtam, hogy most nem rohanhatok át Zsanihoz fejvesztve, bármennyire szeretnék, mert még túl sok bennem a harag. Nem elég, hogy veszélybe sodort mindkettőnket pénteken, de a tetejébe olyan gonoszul viselkedett Gabe-bel, hogy nekem égett a pofám helyette is, aztán pedig úgy akart tenni, mintha mi sem történt volna. Tudtam, hogy ivott, de akit akkor este láttam, nem az a lány volt, akit hetekkel ezelőtt megismertem, ez pedig megrémített, és egyúttal eszembe juttatta azt az érzést, ami a kezdetektől bennem volt vele kapcsolatban: hogy igenis titkol valamit. Nem akartam elhinni, hogy ezt az énjét titkolta, ezt az önző, felelőtlen és kegyetlen valakit, de sajnos egyre valószínűbbé vált. Fogalmam sem volt, mit fogok neki mondani, ha hétfőn találkozunk.
Vasárnap délutánra már annyira zsongott a fejem a gondolatoktól, hogy muszáj volt kicsit kiszellőztetnem. Szóltam Karola miután finoman néninek, hogy lemegyek egy kicsit, és elhárítottam az ajánlatát, hogy elkísér (mii??), lemenekültem a parkba. Napról napra jobb lett az idő, mostanra a nap is kisütött – már éppen ideje volt, halálra untam ezt a szürkeséget –, én mégis boldogtalanul mászkáltam a gyerekük után rohangáló anyukák között, míg végül annál a kerítésnél kötöttem ki, ahol Márkkal ültünk. Felkuporodtam rá, és a tenyerembe hajtottam a fejem. Néha azért igazán megnyílhatna a föld, amikor szükség van rá.
– Te talán nem vagy úgy kiborulva, mint én a múltkor, de nem festesz valami biztatóan – szólalt meg ekkor egy hang, ami nagyon ismerősnek tűnt. Magamban imádkoztam, nehogy Zsani legyen az (meglátott volna az ablakból?), de amikor felemeltem a fejem, egy vidám mogyoróbarna szempár tekintett rám. Ginny Weasley volt, azaz Emma, a bőgőmasina, akit az óta az emlékezetes nap óta nem láttam. Most nem bőgött, hanem mosolygott, a felém nyújtott tenyere pedig tele volt tejkaramellával.
– Szereted? – kérdezte.
– Nagyon. Köszönöm. – Elvettem egyet, felbontottam és bekaptam. A gyerekkoromból ismerős íz szétáradt a számban, és hülyeség, de úgy éreztem, eljut a szívemig is. Hálásan néztem Ginnyre (Emma a neve, Emma!), aki szintén bedobott a szájába egy karamellát, a többit pedig egy nejlonzacskóba szórta, és a kerítésre akasztotta.
– Idejöhetek, vagy inkább egyedül lennél? Mert az is oké – mondta, és amikor bólintottam, felpattant mellém a kerítésre. Most is baromi jól nézett ki mustárszínű, kötött kabátkájában kiemelte azt kontyban viselt. – Segíthetek valamiben? Van nálam zsepi is, a múltkori óta bőven hordok magammal.
– Nem, köszi, szerintem nem fog kelleni – sóhajtottam, és a tenyerembe támasztottam az államat. Nem ismertem őt, és épp most jártam rosszul azzal, hogy vakon megbíztam egy gyakorlatilag idegenben, de a tejkaramella illatától mégis otthonosan éreztem magam mellette. – Voltál már úgy, hogy azt hitted, ismersz valakit... egy barátodat... aztán rájöttél, hogy talán mégse?
– Persze – vágta rá, és kibontott egy újabb karamellát. Úgy tűnt, őt nem foglalkoztatják a kalóriák, viszont úgy éreztem, nekem nem kéne többet ennem. – Nagyon rossz érzés. Nálam ráadásul nem is barátról volt szó.
– Hanem?
– Az apámról – mondta mosolyogva, és leharapta a karamella felét. Elgondolkodva néztem rá. Na igen, igazából én is elmondhatom ezt Apuról. Nem is olyan szokatlan ez a dolog az életben, úgy látszik. – Kiskoromban imádtam, folyton együtt voltunk, aztán egyszer csak se szó, se beszéd lelépett, és itt hagyott minket Anyával. Három kicsi tesóm van, képzelheted. Nem az fájt a legjobban, hogy elment, és olívazöld szoknyájában, mindkét szín a rengeteg vörös haját, amit ezúttal laza hanem hogy hallottam, amikor azt mondta Anyának indulás előtt, hogy már évek óta boldogtalan itt. Én meg azt hittem, szeret velünk lenni, és jól megvagyunk. Olyan volt ezt hallani, mintha minden szép nap, amit együtt töltöttünk, a Vidámpark, az Állatkert, az összes kirándulás és esti mese, szóval az egész egy nagy hazugság lett volna. Azóta se vagyok hajlandó sírni miatta, mert nem érdemli meg. Egy idegen volt.
Döbbenten hallgattam. Amit mondott, kísértetiesen emlékeztetett a legutóbbi találkozásunkra Apuval, és arra, amit utána éreztem. Vajon miért van olyan kevés boldog család a világon? Léteznek egyáltalán ilyenek? A környezetemben csak Zsani és Ákos szülei vannak együtt, őróluk se tudni, hogy élnek, az osztályban meg egy csomó gyereket elvált szülők nevelnek, vagy a szüleik soha nem is voltak házasok. Esetleg elveszítettek valakit, mint én. Hirtelen nagyon közel éreztem magamhoz ezt a lányt a tejkaramelláival együtt.
– Tudod, hogy tökre olyan vagy, mint Ginny Weasley?
– fordultam felé, mire nevetni kezdett.
– Már sokan mondták – felelte. – De nem bánom, nagyon csípem a Harry Pottert.
– Akkor nem zavar, ha így hívlak? – mosolyodtam el én is. Egyre felszabadultabbnak éreztem magam. – Ez jut eszembe, ha rád nézek, és mindig úgy kell keresgélnem az „Emmá”-t.
– Nyugodtan – válaszolta, vizespalackot vett elő a kis kötött hátizsákjából (ránézésre is biztos voltam benne, hogy ő csinálta), és felém kínálta. – Kérsz? Összeragadt a szám a cukortól.
– Köszi. – És én, az extra finnyás mimóza jó nagyot kortyoltam a vízből. E körül a lány körül mindennek olyan jó illata és íze volt (megint megcsapott a ruhájából áradó vaníliaés fahéjillat), hogy abszolút nem undorodtam. Visszatette a táskájába a vizet, aztán újra felém fordult.
– Szóval, akarsz beszélni róla? Ki az, akit azt hitted, ismersz, de mégse?
– A legjobb barátnőm válaszoltam, és ahogy újra felsejlett bennem, ami miatt egész hétvégén küszködtem, végre beszélni kezdtem. Meséltem arról, hogyan zár ki finoman az életéből Zsani már jó ideje, hogyan hagyott ott pénteken, hogyan találtuk meg, hogy kerültünk bajba, és milyen szar vége lett az estének. Hogy szerintem titkol valamit, de nem bírok rájönni, mi az, megkérdezni pedig nem merem, mert biztos nem véletlenül hallgat róla.
– Igen, ez tényleg úgy hangzik, mintha valami lenne a háttérben – töprengett a homlokát ráncolva Ginny. – Azt mondtad, az elején nem volt ilyen, igaz?
– Nem, az elején tündéri volt, mindent elmondhattam neki, és ő is mindent elmondott... legalábbis majdnem feleltem csüggedten.
– És tuti, hogy nem azért szakított azzal a sráccal, mert tényleg tapadós volt? Sok ilyen fiú van, akiről elsőre nem is hinnéd.
– Nem tudom, Gabe tényleg abszolút nem ilyennek látszik. De még ha ilyen is, így kell valakivel szakítani, hogy először nem vesz róla tudomást, aztán meg a barátai előtt rúgja ki egy buliban? Ez annyira nem Zsanis – tépelődtem, bár sokkal kevésbé voltam biztos abban, hogy tényleg így van, mint mondjuk két hete lettem volna.
– Az is lehet, hogy otthon van baj – folytatta Ginny. Néhány éve én is átmentem ezen. Brutális volt.
– Miért, mi történt?
– Kicsit besokalltam. Anya egyik élettársával nem igazán jöttünk ki... irtó nagy mocsok volt a pasi, én pedig nem tudtam megértetni Anyával, mennyire utálom. Úgyhogy elkezdtem hülyeségeket csinálni.
– Miket? – Ahogy most végignéztem rajta, olyan békésnek tűnt: nyoma sem volt a múltkori kiborulásnak, nyugodt volt és mosolygós. Na igen, lassan kiderül, hogy tényleg mindenkinek vaj van a füle mögött.
– Á, semmi extra – felelte vállat vonva, miközben a csizmája csatját piszkálgatta. – Befestettem a hajam, vastag, fekete sminket hordtam, és azt hangoztattam, hogy húszévesen meg fogok halni. Már nem is emós voltam, hanem inkább gót. Az a durva, hogy sokáig el is hittem ezt a sok baromságot. Akkor csináltattam ezt is.
Lehúzta a pulcsiját a válláról, mire a bal lapockája felett láthatóvá vált a cirádás betűkkel készült felirat: Death is just the beginning. Hátborzongató volt, de még így is nagyon különleges, hosszú másodpercekig elhűlve bámultam.
– És a szüleid engedték ezt?
– Nem, de nagyon jól tudok aláírást hamisítani – kacsintott rám.
– És mikor lett vége ennek a dolognak? Mert... vége van, ugye? – kérdeztem óvatosan. Felnevetett, és visszahúzta a pulcsiját a vállára.
– Persze. Hát, csináltam pár elég gáz dolgot, például a haverjaimmal nyugtatót loptunk egy gyógyszertárból... nem kaptak el, de így is megszívtuk, mert az egyik sulitársunk felismert bennünket. Elkezdte terjeszteni az iskolában, és pillanatokon belül kiközösítettek. Én voltam a bandában a legfiatalabb és tök tapasztalatlan, a többiek ki tudták mosni magukat, én meg nem.
– Akkor priuszod van? – kerekedett el a szemem, de mosolyogva megrázta a fejét.
– Dehogyis, kiskorú kaptam. Ahhoz viszont vagyok, csak figyelmeztetést elég volt, hogy nyolcadikig megkeserítsék az életemet az iskolatársaim. Hinnéd, hogy az ilyesmi még két év után is jó sztori?
– Huhh. – Nem tudtam, mit mondjak. Az jutott eszembe, vajon mennyit tudhat ebből az egészből az anyukája. Csak a nyugtatós sztorit ismeri – azt nyilván igen, ha Ginny hivatalos figyelmeztetést kapott –, vagy a többiről is mesélt neki? Arról, hogy csak húszéves koráig akart élni, meg hogy kiközösítették?
– Anya persze nem tudta, hogy csapódott ez le a suliban – szólalt meg, mintha kitalálta volna a gondolataimat. – Volt elég baja a rendőrséggel meg a tesóimmal, nem akartam ezzel is az agyára menni. Úgyhogy egyedül csináltam végig.
– Nem voltak barátaid?
– Szerinted barátkozott velem valaki ezek után? – kérdezett vissza, és nagyot sóhajtott. – Arra az egyre volt jó az egész, hogy Anya nemsokára kirúgta a pasiját. Mindegy, hagyjuk ezt. Régen volt. Szóval tökre előfordulhat, hogy a barátnődnek is valami otthoni gondja van. Kérdezted már erről?
– Nem, a szülei rendesnek tűnnek – feleltem, és amennyire vissza tudtam emlékezni, tényleg mindig azok voltak (attól a dologtól a forró teával például totál hátast dobtam). Bár ki tudja, az én helyzetemmel összehasonlítva talán minden család, ahol egyáltalán vannak szülők, ideálisnak látszik. Lehet, hogy Zsaniéknál valami komoly baj van? – Megkérdezem, ha találkozunk.
– Hajrá – mondta Ginny, és leugrott a kerítésről. – Most viszont muszáj mennem, mindjárt fürdetési idő van otthon, és a legkisebb tesómat nekem kell.
– Mekkorák a tesóid?
– Van egy nyolcéves, egy ötéves és egy négyéves. Nagyon jó fejek.
– Nekem csak egy öcsém van – aki utál, gondoltam, de hangosan nem tettem hozzá, elég bajomat rázúdítottam ma már erre a tejkaramella-osztogató kis boszira. – Köszi a cukrot... meg a beszélgetést.
– Anytime – mosolyodott el, és a vállára lódította a táskáját. – De tényleg. Itt lakom nem messze, ha egyszer van kedved dumálni vagy valami...
– Facebook – feleltem, mire bólintott.
– A vezetéknevem Kővári, ha emlékszel. A tiéd pedig Fellegi, igaz?
– Igen.
– Megjegyeztem, mert a Flórával együtt olyan, mint valami tündérnév.
– Te beszélsz? nevettem. Ő visszamosolygott, majd egy pillanatra megölelt.
– Remélem, minden oké lesz a barátnőddel – mondta meleg hangon, aztán megfordult, de mielőtt elindult volna, huncutul visszanézett a válla fölött.
– Akarsz valami vicceset hallani?
– Nagyon szeretnék.
– Képzeld, egyszer bepisiltem.
– Persze, kiskoromban én is.
– De én a múlt héten – kacsintott, mire hangosan felnevettem. Megrázta a fürtjeit, ő is nevetett, aztán még egyszer megszorította a karomat, és elsétált. A szél fújta a zöld szoknyáját meg a vörös haját, innen messziről tényleg boszorkának látszott. Másoknak jótündér jut, nekem pedig egy ilyen jóságos boszorkány, mint Glinda az Ózból (csak nem annyira hasonlít Michelle Williams-re). Boldog voltam, hogy újra láttam, és egy kicsit megismertem a történetét is legalább addig sem a sajátomon rágódtam.
Nagy nehezen összeszedtem magam, és a Ginny által itt hagyott tejkaramellával felszerelkezve én is hazaindultam. Sokkal jobban éreztem magam, és nem a rengeteg cukor miatt. Meg akartam tartani ezt a könnyű hangulatot, szerettem volna így lefeküdni, és hosszú idő után először nem agyalni órákig elalvás előtt, csak képzeletben lejátszani egyet a szokásos kisfilmjeim közül, ezúttal mondjuk Shia LaBeouf főszereplésével. Persze nem is én lennék, ha sikerült volna.
Lehet, hogy már nem kellett volna bekapcsolnom a gépet, amikor hazaértem, de van abban valami, hogy a mi korosztályunknak olyan ez a mozdulat, mint a levegővétel. Szóval benyomtam, és az első, amit a Face-en megláttam, még csak nem is Ginny bejelölése volt, hanem egy taggelés:
Ákos Pásztor is at Akvárium with Ági Balla.
Hogy. Mi. Van???
Mit keresnek ezek együtt? Egyrészt amennyire én tudom, Ági legkedvesebb esti szórakozása az, hogy ingyenesen letölthető e-bookokat keresgél a neten, Ákos pedig kizárólag akkor szakad le a gépről, ha az anyja elrángatja valahová (mondjuk sose értettem, mit csinál fél éjszakán át az MSN-en és a FB-on, amikor saját bevallása szerint annyi haverja sincs, mint nekem). Jó, mondjuk, hogy mindketten rávették magukat, hogy kimozduljanak. De együtt?? És engem miért nem hívtak? Lehetséges, hogy...
Döbbenten meredtem a taggelésre. Most jöttem rá, hogy arról, ami a Kikötőben átfutott az agyamon – nevezetesen, hogy Ágiék között esetleg lehetne valami –, egy pillanatig sem gondoltam igazán, hogy valóra válhat. Annyira mások! Vagy mégsem? Végül úgyhogy máris van is mindketten szeretnek olvasni, beszédtémájuk. De Ákos egy lobbanékony és folyton pörgő valaki, Ági meg olyan csendes... bár még ez se feltétlenül baj, van, amikor az ellentétek vonzzák egymást. Persze lehet, hogy semmi az egész és csak barátokként mentek el a Budapest Jazz Afternoonra (az Akvárium honlapja szerint ez van ott ma, hátööö), de valahol éreztem, hogy nem erről van szó. Bekucorodtam babzsákfotelembe, az ölembe vettem a laptopot, és a körmömet rágva próbáltam rájönni, mit is érzek a dologgal kapcsolatban. Örülök, persze, de egy kicsit fáj is. Nemcsak azért, mert Ákos a „pasim” volt, hanem mert ha ők összejönnek, minden egyes nap az orrom előtt turbékolnak majd, amibe én hosszú távon belehülyülök. Tudom, hogy ez önző álláspont, és tényleg tiszta szívemből szurkolok, hogy összejöjjön nekik, de akkor is... ha ráadásul Zsanival se sikerül rendezni a dolgainkat, akkor én leszek mellettük a gyertyatartó, hát remek. Hagyd abba, szidtam magam, nem lehetsz ekkora dög, megérdemlik, hogy boldogok legyenek. Ha neked nem megy, attól még másoknak sikerülhet.
Épp, amikor idáig jutottam a gondolatmenetben, az asztalon narancssárgán villogni kezdett az egyik kis MSNablak. Zsani? Kicsit félve néztem meg, és attól amit láttam, a szám is tátva maradt. Na jó, most komolyan, ez kandi kamera?
Basketball King üzenete: Szia, vagy? Egy kosárpalánk képe virított a név mellett – ez csak egyvalaki lehet. Azaz két valaki, de Gabe miért írna rám, Zsaniról akar kérdezni? Hát, nem sok jóval szolgálhatok. Bár ha már itt tartunk, Márk miért írna rám? És egyáltalán honnan tudja a mailcímem?
Fleur Delacour üzenete: Szia. Öö, bocs, de ki vagy? Basketball King üzenete: A nicknevemből nem jössz rá?:D
(Oké, ez most már tuti, hogy Márk. Jézusom.) Fleur Delacour üzenete: Márk vagy, ugye? Basketball King üzenete: Yep. Ügyes.:DDD Fleur Delacour üzenete::D
Basketball King
akartam kérdezni, pénteken.
üzenete: Bocs, ha zavarlak, csak meg hogy minden oké-e. Eléggé kivoltál 
(Tényleg? Nem is értem, miért. És ha emiatt ír, akkor miért várt két napot? Ha bármi bajom van, ennyi idő alatt már meg is halhattam volna. AAAA, pasik!!)
Fleur Delacour üzenete: Jól vagyok, köszi. És te? (Ezt most minek kérdeztem meg? Mégis mi baja lenne, talán bibis lett a lábacskája, amikor belerúgott a telefonos srác térdébe? Jajistenem, hát egyszerűen csak nem akarom, hogy elmenjen. Márk rám írt, uramisten!!)
Basketball King üzenete: Köszi, túlélem, volt már ilyen. Fleur Delacour üzenete: Tényleg?
(Baromi kreatív vagyok.)
Basketball King üzenete: Jaja. Egyszer a húgomra szálltak rá így.
(Ezek szerint van tesója, oké, ez máris több, mint amit a „randinkon” megtudtam.)
Fleur Delacour: Hú, és nagyon gáz volt?
(Nem, biztos tök jó buli. Szedd már össze magad, te liba!) Basketball King üzenete: Eléggé, ott sokkal többen voltak, és Gabe-bel ketten mentünk nekik. Úgyhogy a végén inkább elszaladtunk.:DD
Fleur Delacour üzenete: Nem baj, a futás néha hasznos.:DDD
Basketball King üzenete::)) Hát ja. És ti rendben hazaértetek?
Fleur Delacour üzenete: Vagy most valaki más írogat a nevemben.;):))
Basketball King üzenete::D Akkor remélem, hogy legalább olyan dögös, mint te.
(Elöntött a forróság, de enyhe ingerültséget is éreztem. Ezt most miért kell?? Már megint csak bókol, utána meg nem történik semmi. Ki kell derítenem, hogy...)
Fleur Delacour üzenete: Köszi.:) Jó lett volna, ha a múltkor nem mentek el olyan gyorsan.
(Láttam, hogy beír valamit, aztán kitörli. Jajj, miért nem tudom befogni a számat??)
Basketball King üzenete: Ja.
(Ennyi? Most akkor mi van?)
Fleur Delacour üzenete: És mit csinálsz amúgy? Basketball King üzenete: Törit kéne tanulnom, de helyette veled dumálok.:DD
Fleur Delacour üzenete::D Irtok holnap?
Basketball King üzenete: Nem, csak felelünk. Az ókori Hellász, izgalmas, mi?:P:D
Fleur Delacour üzenete::S Marhára. De amúgy abban pont vannak jó részek, mi nemrég írtunk belőle. Az olimpia se érdekel?
(Fogd már be, te elcseszett tanító néni.) Basketball King üzenete::) De, az zsír, csak sajnos a többi részét is be kell vágni.
Fleur Delacour üzenete: Nézd meg a Tróját.;)
Basketball King üzenete: Akkor inkább tanulok.:DDD
Ezután még ajánlottam a görög mondakörről szóló filmeket, utána meg (alig hittem el) órákig dumáltunk. Este 10 volt, mire abbahagytuk, közben egy kicsit tanulni is segítettem neki, ő meg egy csomó kedves dolgot mondott.
Vigyorogva, zártam be az ablakot, amikor végre elbúcsúztunk, de aztán hirtelen elkomorodtam. Oké, hogy rám írt meg minden, de változatlanul nem kérte el a számomat, és randit se beszéltünk meg. Lehet, hogy olyan lassú víz partot mos-típus? Ahhoz viszont túl gyorsan csókolt meg a múltkor... Hm, fura. Mindegy, ezeket a pillanatokat nem rontom el agyalással, inkább kiélvezem. Végül is egész este Márkkal MSN-eztem, juhééé!
Már éppen ki akartam kapcsolni a gépet, amikor egy újabb ablak nyílt meg. Ez most már csak Zsani lehet.
GaryNewSeries üzenete: Csá
Az öcsém. (???) GaryNewSeries üzenete: Vagy?
Fleur Delacour üzenete: Aha.
GaryNewSeries üzenete: Átmehetek?
Elfogott az öröm, de nem mertem átadni magam neki.
Fleur Delacour: Persze. Néhány másodperc múlva kopogtak az ajtón, és a kiáltásomra belépett. Nem is tudom, mikor járt utoljára a szobámban. Legtöbbször csak az ajtóig jutott el, onnan üvöltözött nekem válogatott sértéseket, most azonban tétován elsétált az ágyamig, és leült. Némán néztük egymást. Két ellentétes nemű testvérnek, főleg, ha ilyen kicsi köztük a korkülönbség, baromi nehéz szót értenie egymással. Végül én törtem meg a csendet (mégiscsak én vagyok az idősebb és az érettebb, hahh):
– Mizu?
– Minden oké – felelte, aztán újra hallgatásba
burkolóztunk. Azon gondolkodtam, van-e valami konkrét mondanivalója, vagy egyszerűen csak nem akar egyedül lenni, mert ugyanúgy utálja, mint én.
– Nem nézünk valamit? – kockáztattam meg, hiába tudtam, hogy este 10 van, holnap suli, és ha Karola néni meglátja, hogy most kezdünk bele egy filmbe, tüzet fog okádni, de nem érdekelt. Geri bólintott.
– Még nem láttam A zöld urait – mondta, mire hál’ istennek sikerült visszafojtanom egy hangos felszisszenést. Hurrá, egy gagyi animációs film... másrészt viszont előfordult valaha a kiskori mesenézésen kívül, hogy együtt filmeztem a tesómmal?
– Oké, de nekem nincs meg – feleltem, és ajánlani akartam valami mást, de ő hirtelen meglóbált egy dvd-ét, amit eddig a háta mögött rejtegetett.
– Nem kell, itt van.
Tehát ő is azzal a szándékkal jött át, hogy filmet nézzünk. Elvettem tőle a dvd-ét és beizzítottam a filmet, miközben azon töprengtem, mit jelent ez az egész... aztán elhessegettem a gondolatot. Csak az számít, hogy itt van, és velem akar lenni. Az se érdekel, ha egy büdös szót se beszélünk egymással egész idő alatt (így lett), az este innentől szóljon A zöld urairól.
Amikor másnap magamhoz tértem, be voltam takarva a fehér takaróval, és keresztben feküdtem az ágyon. Valószínűleg elaludtam a film közben (nem is emlékszem a végére), az öcsém pedig betakart. Aztán eszembe jutott, hogy a telómat sem állítottam be – nyilván ezt is megcsinálta helyettem, mert az ébresztő hangja keltett fel. Villámgyorsan elrohantam tusolni, közben a tegnapi nap eseményei pörögtek a fejemben, de nem maradt sok időm a kattogásra, mert már így is késésben voltam egy kicsit. Magamban imádkoztam, hogy Zsani ne várjon a ház előtt; úgy éreztem, túl kába vagyok ahhoz, hogy bármit mondhassak neki miközben más vágyam se volt, mint dumálni vele, úgy feszített a sok információ: Ági meg Ákos randija (vagy mije), a chatelés Márkkal, aztán az öcsém... ez a legrosszabb abban, ha az ember összekap a legjobb barátnőjével. Nincs kinek rizsázni.
Zsani nem volt a ház előtt, és legnagyobb meglepetésemre a suliban sem. Ákosék is csak az utolsó pillanatban estek be (együtt!!), valami olyan fénnyel az arcukon, ami eddig nem volt ott. De lehet, hogy csak Nicholas Sparks-túltengésem van.
– Na, mi újság? – kérdeztem Ákost félvállról, amikor lehuppant mögém. Ági magában mosolyogva leült, és elővette Nick Hornby Egy fiúról című könyvét. (Na jó, ezzel már én is régen szemezek, főleg a film óta Hugh Granttel. Ő az a pasi, akiben ha részleteiben nézed, nincs semmi vonzó, egészében valahogy mégis az. Csak sajna már százéves ő is.) Ákos a legnagyobb lelki nyugalommal kibontott egy áfonyás müzliszeletet, amiben az se zavarta, hogy Bajszi, a biosztanár közben bejött. (Bajszi egy ötven körüli nő, a név eredetére pedig, azt hiszem, nem olyan nehéz rájönni.) Szóval Bajszi bevitorlázott az osztályba, Ákos pedig tovább nyammogott a müzliszeletén, miközben engem már majd’ szétvetett a kíváncsiság – több okból is.
– Nem tudod, hol van Zsani? – kérdeztem suttogva, bár Bajszi akkor se hallotta volna meg, ha rendes hangerőn mondom, mert a bal fülére tök süket. A fiúk szünetben rendszeresen azzal szórakoznak, hogy a tanári asztal mellé állva üvöltöznek a rossz fülébe, ami szerintem egyáltalán nem vicces (na jó, egy kicsit mégis). Ákos megrázta a fejét, és Ági is tanácstalanul pislogott.
– Én se beszéltem vele péntek óta. Lehet, hogy most már hivatalosan is megőrült, és ápolják valahol – vigyorodott el Ákos, én pedig a vállára csaptam a füzetemmel.
– Olyan hülye vagy, mi van, ha tényleg beteg?
– Akkor majd meggyógyul, ne parázz – felelte. Láthatóan az se tudta volna kibillenteni a nyugodt harmónia állapotából, ha hirtelen atombomba hullik a sulira. Ó, hát ilyen boldogok a madárkák? Miért én tudok meg mindent utoljára?
– Mit csináltál a hétvégén? – kérdeztem Ágit, aki rémülten felkapta a fejét. Ebből kiderült, hogy jó érzékkel választottam ki a célszemélyt, mert lehet, hogy Ákos megpróbálna vetíteni nekem valamit, de Ági sajnos abszolút nem tud hazudni. Egyszer megpróbálta kimosni magát Johnny bánál, amikor elfelejtett megírni egy házidogát, mert egy hétvége alatt elolvasta a Bűn és bűnhődést (ami amúgy: wow), de belezavarodott, és a végén elbőgte magát. Kicsit szégyelltem, hogy ilyen könnyű prédára megyek, de információkra volt szükségem. Ja, hogy ez a magánügyük? Az meg kit érdekel??
– Ööö... hát, az Akváriumban voltam – nyögte ki végül megkönnyebbülten, mert így nem kellett hazudnia, igaz, a teljes igazságot se mondta el. Azon gondolkodtam, vajon annyira belemerültek-e egymásba (höhh), hogy nem esik le nekik, ha a FB-n betaggelik magukat valahová, azt mindenki látja, de ekkor Ákos közbeszólt.
– Jó, hagyd abba, úgy villog a szemed, mint egy kutyának, ami szagot fogott – mondta, és rámosolygott a mellettünk elhaladó Bajszira, aki éppen valami feladatról magyarázott a munkafüzetben. – Tegnap együtt voltunk az Akváriumban egy rendezvényen.
– Tudom! – kiáltottam, mire Bajszi szemrehányóan pillantott rám, úgyhogy lehalkítottam a hangomat. – De miért nem szóltatok? És különben is... ti nem szoktatok együtt mászkálni.
– Egyszerűen csak megláttam ezt a programot, és ráírtam Ágira, hogy nincs-e kedve kijönni velem. Ne kombinálj rögtön.
– És engem miért nem hívtatok? – biggyesztettem le a számat sértődötten.
– Akartunk, de offline voltál – válaszolta Ákos, nekem pedig eszembe jutott, hogy nyilván akkor tejkaramelláztam Ginnyvel a parkban. De telefon is van a világon!
– De telefon is van a világon...
– Gondoltuk, hogy dolgod van, és nem akartunk zavarni – szólt közbe Ági csitítóan.
– Mert ha nincs dolgod, akkor mindig a neten lógsz tette hozzá Ákos.
– Bagoly mondja – mormogtam, és végre leszálltam a témáról, legalábbis őket nem faggattam tovább. A megérzéseim mindig is nagyon jók voltak, most pedig határozottan azt súgták, hogy nem mondanak teljesen igazat. Persze az is lehet, hogy tényleg egy paranoiás állat vagyok, hiszen Zsani fura dolgai mögött, sőt, Márk viselkedésben is titkot sejtek. Oké, akkor most nincs több Sherlock egy ideig, Lucy Liu ide vagy oda.
Egész nap figyeltem őket, de nem vettem észre semmi különöset, hacsak azt nem, hogy Ági mintha többet mosolygott volna és jobban részt vett volna a beszélgetésekben, mint máskor. Ákos nem viselkedett vele másképp, ugyanúgy lekönyvmolyozta többször is, kávét meg sütit pedig mindkettőnknek hozott a büféből, úgyhogy a gyanakvásom kezdett eloszlani. A nap vége azért még tartogatott egy kínos szitut: Johnny bával volt az utolsó két óránk, aki persze engem faggatott arról, hol van Zsani. Szégyenkezve vallottam be, hogy napok óta nem beszéltem vele.
– De hát folyton együtt lógtok, össze vagyok nőve ráncolta a homlokát Johnny bá. (A modern kifejezések, mint a „lógtok”, mindig viccesen hatnak egy felnőtt szájából, de az övéből különösen. Úgy mondja ki az ilyen szavakat, mintha valami idegen nyelvű kifejezést ízlelgetne.)
– A hétvégén nem is beszéltetek?
– Nem – feleltem feszengve, mert a buli estéjéről mégse számolhattam be neki. – Kicsit... összekaptunk pénteken.
– Ó, miért?
A fene.
– Semmi különös, csak... voltunk egy... á, ezek ilyen csajdolgok, tudja a tanár úr – nyögtem ki, miközben éreztem, hogy már megint fülig pirulok. Nem mondhatom el, mi történt, mert csak bajba sodornám Zsanit és magunkat is, közben viszont olyan szar Johnny bának hazudni. Ő mindig annyira rendes. – Ha hazaérek, mindenképp felhívom.
– Légy szíves, mondd meg neki, hogy jelezzen valahogy, mi van vele – kérte Johnny bá. Biccentettem és indulni akartam, de láttam, hogy nem nyugtattam meg. Ugyanazt a vívódást éreztem rajta, amit a múltkor, amikor beszélni akart velem, és amit én is nagyon jól ismertem. Soha nem érintettem még meg tanárt, de őt most megsajnáltam, és egy pillanatra a karjára tettem a kezem.
– Biztos nincs semmi baj, tanár úr – mondtam, bár éreztem, hogy a szavaim nem hatnak megnyugtatóan. Különös volt, hogy semmi konkrétat nem mondtunk egymásnak, mégis mindketten tartottunk valamitől Zsanival kapcsolatban, amit valószínűleg magunknak sem tudtunk megfogalmazni. Johnny bá halványan elmosolyodott, és megveregette a kézfejemet.
– Jól van. Ha sikerül beszélned vele, szólnál nekem? Tudod a számomat, igaz?
Bólintottam. Johnny bá összepakolta a cuccait az asztalról, és eljött velem a tanáriig. Ott váltottunk egy komor pillantást, aztán elköszöntünk. Ákos és Ági a kijáratnál vártak.
– Mit csináltál már megint, te kis botrányhős? – vette át a táskámat Ákos, én pedig belebújtam a kabátomba.
– Na látod, azért ilyen dögunalmas ez a suli, mert én számítok benne botrányhősnek – dünnyögtem válaszul, és kilöktem az ajtót. Béni felháborodva nézett rám (a suliajtó zárja hetente elromlik, mert mindenki csak lökdösi meg csapkodja), mire megpróbáltam a lehető legfinomabban becsukni magam mögött.
– De komolyan, mit akart az öreg? – kérdezte Ákos, én meg felnevettem.
– Öreg? Alig harmincéves.
– Ja, ez sajnos nem csak a kortól függ. Úgy öltözik, mint a Pásztor nagyapám – nyilatkoztatta ki. – Zsaniról kérdezett?
– Igen – feleltem elgondolkodva. Hirtelen sürgető vágyat éreztem, hogy megosszam velük a gyanúmat, azaz a Johnny bával közös gyanúnkat (csak az volt a baj, hogy nem tudtuk, mire is gyanakszunk). – Ti nem vettetek észre Zsanin semmi különöset?
– Már azon kívül, hogy nem százas? – kérdezett vissza Ákos, Ági pedig a fejét rázta.
– Nem, én nem. Miért?
– Nem tudom, csak... néha olyan furán viselkedik. A legkülönbözőbb helyzetekben egyszerűen bekattan, és kitör rajta a hiszti. Meg az az egész Gabe-ügy... ti elhiszitek, hogy ráakaszkodott? Minek csinálna ilyet? Irtó jó pasi, semmi szüksége rá.
– Attól még csinálhatta – vonta meg a vállát Ákos, egy pillanatra megállt, és maga felé fordított. – Figyelj, már mondani akartam: hagyd ezt abba, tiszta görcs vagy. Hol Márk miatt, hol Zsani miatt...
– Hol miattatok – szúrtam közbe morcosán.
– Na látod, azt meg aztán végképp nem vágom. Miért kell kiakadni rajta, ha Ágival ketten elmegyünk valahová? Hidd el, hogy hívtunk volna, ha nem hisszük azt, hogy el vagy foglalva. Szerinted miért hagynánk ki?
Eldugultam. Azt mégse mondhattam a szemükbe, hogy úgy érzem, bejönnek egymásnak, mert simán lehet, hogy még ők se tartanak ott, hogy bevallják. Úgyhogy inkább bólintottam, és mosolyt erőltettem az arcomra. – Jó, oké, befejeztem. Bocs. Egy paragép vagyok.
– Az, de szeretünk – mondta Ákos, és megsimogatta a fejem. – Egyébként akarsz Zsanival beszélni valamikor?
– Muszáj, megígértem Johnny bának – sóhajtottam, miközben továbbindultunk. – Szóval szerintem felhívom, ha hazaértem.
– Good luck.
– Köszi.
– Amúgy te nem is mondtad, mit csináltál a hétvégén szólalt meg Ági, és felugrott egy kőkerítésre, ami a járda mellett húzódott. Ákos úgy fogta meg a kezét, amíg végigment rajta, mintha ez lenne a legtermészetesebb dolog a világon. Jaj, hagyjam már abba!
– Leginkább depiztem és a Szerelmünk lapjait olvastam. Köszi még egyszer.
Ági mosolyogva intett, és leugrott a kőszegélyről.
– Meg filmet néztem az öcsémmel...
– Már nem utál? – tudakolta Ákos. – Ez tök jó.
– Igen... dumálni nem dumáltunk szinte semmit, de legalább talán már nem kíván a pokol fenekére. Ennyi fejeztem be, mert Márkról nem akartam beszélni. Nem mintha lenne miről, hiszen egy pár órás MSN-ezés nem éppen a romantika csúcsa. Ami persze nem jelenti, hogy ne remélném a torkomban dobogó szívvel, hogy esetleg ma este is beszélhetünk.



A titok
Nem beszéltünk. Egész délután és este ott ültem a rohadt gép előtt, és mint az őrült, kattintgattam az MSN-ablakra, hátha írt, de nem. Este 7 körülre már megint olyan állapotba kerültem, hogy semmi nem érdekelt, és eldöntöttem: ha ő nem jelöl be FB-on, majd bejelölöm én. Meg is tettem.
Nem jelölt vissza.
Végképp nem értettem az egészet. Főleg, hogy este 6 körül fellépett az MSN-re, tehát tuti, hogy gép előtt van. Akkor miért nem fogadja el a jelölésem? És miért nem ír? Jézusom, ez iszonyú ciki. Hallgatnom kellett volna Zsanira, aki betéve ismeri az online etikettet, és nyomatékosan felszólított, hogy eszembe ne jusson előbb bejelölni egy pasit, mint ő engem, mert akkor azonnal azt hiszi, bármit megtehet. Tessék, megint gratulálhatok magamnak a nem létező önuralmamhoz. Azért szúrok el mindig mindent, mert totál képtelen vagyok a játszmázásra. Sokkal több Szex és New Yorkot vagy Gossip Girl-t kellene néznem, hogy tanuljak, azoknak a csajoknak akkora önbizalmuk van, mint egy sportpálya. Hogy a fenébe csinálják? Carrie-ék például nem is akkora bombázók (kivéve talán Charlotte-ot), mégis úgy járkálnak a világban, mintha az övék volna. Blair és Serena a GG-ben ugyanezt a pénzükkel és a fiatalságukkal érik el... hát, fiatalnak fiatal vagyok, de ezzel kábé ki is fújt a hasonlóság. Zsani sokkal jobban hasonlít ezekre a csajokra, már csak a külseje miatt is – erről eszembe jutott, hogy elfelejtettem felhívni. Egy porcikám sem kívánta ezt a beszélgetést (főleg úgy, hogy én kezdeményezem), de megígértem Johnny bának.
Zsani azonnal felvette. Olyan bágyadt volt a hangja, hogy megijedtem.
– Szia – üdvözölt halkan. – Mi újság?
– Csak meg akartam kérdezni, hogy vagy – összefacsarodott a szívem, de megpróbáltam tartani magam. Nem voltál ma suliban.
– Igen, egy kicsit beteg vagyok.
– Megfáztál?
– Olyasmi – hallottam, ahogy az anyukája megszólal a háttérben, Zsani pedig azt válaszolja: „Flórával beszélek”.
– Bocs, az anyám volt. Szóval nem vagyok túl jól, de nem fog sokáig tartani, szerintem két-három nap múlva már megyek suliba.
– Dokinál voltál?
– Nem. Anyu majd ír igazolást.
– Oké. – Elhallgattam. A hangja megint rádöbbentett, milyen fontos nekem, és mennyire szeretném, hogy minden rendbe jöjjön, de éreztem, hogy most nem lenne alkalmas belekezdenem egy idegőrlőbb témába. Pedig nagyon érdekelt, beszélt-e azóta Gabe-bel vagy egyáltalán bárkivel. És hogy haragszik-e. És hogy tudja-e, én miért haragszom (és hogy már nem is haragszom egyébként). Ezek közül azonban egyet sem kérdezhettem meg, ezért éppen le akartam zárni a beszélgetést, amikor egyszerűen letette a telefont.
Nem akartam elhinni. Először azt hittem, a vonal szakadt meg, ezért újra hívtam, de nem vette fel. Egyetlen szó nélkül kinyomott.
Csak ültem. Tudtam, hogy dühösnek kellene lennem, de ezt az érzést elnyomta az egyre erősebb pánik. Most már biztos, hogy valami baj van. Elég sok hülyeséget csinált eddig is, de az a lány, akit én ismerek, nem tenne ilyet velem. Kockáztatva, hogy végképp kiakad, az anyukája számát tárcsáztam. Ő a sokadik csöngetésre felvette, de ebben sem volt sok köszönet.
– Szia, Flóra, mi újság? – kérdezte természetellenesen vidám hangon. Alig tudtam válaszolni.
– Ne tessék haragudni, csak... az előbb beszéltem Zsanival, és megszakadt a vonal. Azt hittem, valami baj van.
– Ja, nincs semmi, csak elég fáradt szegény, beteg egy kicsit. A gyomrával van gond.
Az előbb még meg volt fázva.
– A gyomrával?
– Igen, elég érzékeny. De nemsokára jobban lesz. Megmondanád az osztályfőnök úrnak, hogy írok majd igazolást?
– Persze, de...
– Ne haragudj, kis szívem, most mennem kell – vágott közbe. – Szép estét neked, puszillak!
És ő is letette.
Feladtam. Zsani nyilvánvalóan hazudik, az anyukája is, de ha nem akarnak nekem igazat mondani, arra biztos megvan az okuk. Az is lehet, hogy Zsani egyáltalán nem beteg, sőt, ez a legvalószínűbb. Igaza van Ákosnak, mit parázok mindenen? Majd elmondja, mi volt a baj, ha visszajön a suliba. Én pedig ezennel befejeztem a másokért való aggódást, mert már rohadtul elegem van saját magamból.
Teleengedtem a kádat meleg vízzel, és szétraktam egy pár mécsest a fürdőben. Addig persze nem jutottam el, hogy kikapcsoljam a laptopot, inkább a kád mellé állítottam egy széket, és rátettem – részben, hogy megnézhessem a New Girl új részeit fürdés közben, részben pedig, hogy addig se tévesszem szem elől az MSN-t. Felvettem a fürdőköpenyem, és már éppen meg akartam volna gyújtani a gyertyákat, amikor eszembe jutott, hogy az öngyújtó az öcsémnél van (bele se mertem gondolni, mire kellhet neki). Átslattyogtam a folyosón, halkan bekopogtattam hozzá, de nem kaptam választ. Lehet, hogy itthon sincs? Mindegy, öngyújtó nélkül nehéz lenne mécsesezni, úgyhogy benyitottam – és visszahőköltem a látványtól.
Geri az asztalnál ült, háttal az ajtónak, a laptopja előtte feküdt kinyitva. A gépen egy netes pornóoldal képei peregtek, az öcsém fülében fülhallgató volt, a keze pedig az övtájékánál mozgott ütemesen. Nem vett észre. Megdermedtem a küszöbön, és még levegőt venni se mertem (pedig nyilván nem hallaná a lélegzésem se, ha nem hallotta, hogy bejöttem). Nagyon óvatosan kihátráltam, becsuktam magam mögött az ajtót, aztán visszamenekültem a fürdőbe, és majdnem rároskadtam a gépemre, mert nem tartott meg a lábam.
Oké, akkor hivatalosan is kijelenthetjük, hogy az öcsém kamaszodik. Minden értelemben. Te. Jó. Ég. Innentől akárhányszor látom, ez fog eszembe jutni, szóval vili, hogy messzire el kell kerülnöm. Úristen, ez azért elég durva volt. Tudom, hogy nem kell rajta kiakadni, minden kamasz csinálja... ööö, amit csinált, és tök normális dolog, de ő akkor is az öcsém. Még kicsi az ilyesmihez, nem? Nem, te hülye, 13 évesen már teljesen elfogadhatóak az ilyen gondolatok, legalábbis a netes szakirodalom szerint. Azért olvastam utána annak idején, mert én is elkezdtem, nagyjából ugyanekkor, három évvel ezelőtt, és senki nem volt, aki megmagyarázta volna nekem, hogy amit érzek és csinálok, az nem valami beteges és undorító szokás, hanem önmagam felfedezéséhez tartozik. Ráadásul Anyukám halála után nem sokkal történt először, ettől persze még gusztustalanabbnak éreztem magam, amíg az egyik portálon rá nem bukkantam egy szexológus csaj véleményére. Leírta, hogy a fiatalok nagy traumák után fokozottan érzékenyek, és hajlamosabbak az ilyesmire is. Aztán még iszonyú sokat kellett olvasnom ahhoz, hogy elfogadjam magamban ezt a dolgot, főként, mert a neten kívül semmire és senkire nem támaszkodhattam: Apunak nyilván nem jöhettem elő ezzel, Karola néni a gondolatra is szívrohamot kapott volna, hogy én ilyesmit művelek a „csúnyámmal” (hiába kértem, hogy ne hívja így, kislánykora óta ezt szokta meg), barátnőm pedig nem volt. Hirtelen kíváncsi lettem, Zsani is csinálja-e. Szerettem volna megkérdezni tőle. És Ákos? És Ági? Nem, ő tuti, hogy nem. Az osztályban a véglények gyakran röhögtek ezen, volt olyan óra, amikor a fiúk a pad alatt maszturbálós videót mutogattak egymásnak a telójukon, míg Didi néni (szegény) el nem vette tőlük, és halálra nem rémült a látványtól. Fura, hogy se a tinik, se a felnőttek nem beszélnek erről, még a szexuális felvilágosítás órán se esett róla szó, ami egyébként is egy vicc volt. A pasi, aki tartotta, felülről súrolta a hatvanat, és nem tudtam szabadulni a gondolattól, hogy pont olyan, mint egy vén pedofil: végigvigyorogta az előadását, a fiúkkal bratyizni próbált, a lányokra meg húzogatta a szemöldökét. Fúj. És persze érdemben semmire se tudott válaszolni. Ez mondjuk nem csak az ő hibája volt: tényleg nem lehet mit kezdeni az olyan kérdésekkel, hogy „azt szeretném tudni, hogy a lányoknak melyik a bibéjük”, vagy hogy „ha három gumit húzok fel, az sokkal biztonságosabb?”. Szerencsére Johnny bá hamar átlátta, hogy az egésznek semmi értelme, udvariasan megköszönte a pasi munkáját (az öreg még gyomorforgatóan visszahunyorgott ránk az ajtóból), aztán a saját szavaival elmondott mindent, amit tudni akartunk, vele pedig még a leghülyébbek sem mertek kekeckedni. Az önkielégítésről viszont ő se beszélt, amiből arra következtettem, hogy ez biztos valami szörnyű dolog, és akkor egy ideig nem is csináltam. Aztán következett a netes kutatás, ami megnyugtatott. Szóval bármilyen furán is érzem magam amiatt, amit az öcsémnél láttam az előbb, meg kell próbálnom elfogadni, úgyhogy egy árva szót sem szólok arról, hogy rányitottam. Inkább igyekszem elfelejteni. Jézus, tényleg olyan baromi hamar felnövünk.
Zsani persze másnap sem jött suliba, harmadnap sem és egész héten. Johnny bát valószínűleg értesítették valahogy, mert nem kérdezősködött többet, Ákosék meg elintézték annyival, hogy nyilván majd rendbe jön. A telefonokról ugyanis nem beszéltem nekik.
A barátnőm nélkül a suli (meg az egész életem) kísértetiesen hasonlítani kezdett az előtte lévő időkre, és ezt utáltam. Ezekben a napokban nyűgös voltam és mindenre ugrottam, úgyhogy Ákos meg Ági a végén már jobbnak látták, ha hozzám se szólnak. A szünetekben némán ültünk a termet elárasztó zsivajban, mint egy szomorú különítmény tagjai, miközben ők kutató pillantásokat vetettek rám, amiket én nem viszonoztam, vagy ha már elegük lett ebből a remek szórakozásból, kimenekültek a folyosóra. Nem tudtam kárhoztatni őket: olyan voltam, mint egy zombi, nem lehetett mit kezdeni velem. Még az se tudott teljesen kizökkenteni az állapotomból, hogy Márk végre összeszedte magát egy kicsit, és többször is rám írt MSN-en.
Bár a beszélgetéseink általában két téma körül forogtak vagy tanulni segítettem neki, vagy ő magyarázta a kosár szabályait nekem, a sportanalfabétának, akit nemhogy felmentettek a csapatjátékokból tesin, de a második óra után Vanda néni maga kérte, hogy eszembe ne jusson valaha is labdához nyúlni –, imádtam ezeket az estéket. Néha skypeoltunk is, ilyenkor ellágyulva bámultam a mosolyát, a szemét, és olykor annyira belefeledkeztem, hogy nem is értettem, miről beszél.
– Hé, itt vagy? – integetett bele a kamerába vasárnap este is, én pedig legszívesebben megkértem volna, hogy csak maradjon csendben, és hagyja, hogy bámuljam, de ez elég hülyén hangzott volna, szóval inkább viszonoztam a mosolyát.
– Persze, bocs, mit mondtál?
– Csak azt kérdeztem, hogy kivel mész abba a híres Valentin-napi sulibuliba?
A szívem olyan hevesen kezdett verni, hogy a mellemre kellett szorítanom a kezem. Szinte nem is gondoltam a bulira azóta, hogy Zsanival mosolyszünet van, és Ákosék se nagyon beszéltek róla (mondjuk ők semmiről se mertek beszélni az utóbbi időben, féltek, nehogy átharapjam a torkukat). Várjunk csak, egyáltalán Márk honnan tud a dologról?
– Ööö... nem emlékszem, mikor említettem neked a bulit?
– Nem te, Gabe. Zsanival akart... – Elharapta a mondatot, és egy pillanatra megrándult az arca. Ajjaj.
– Egyébként hogy van? – kérdeztem óvatosan.
– Csodásan, majd’ kiugrik a bőréből. De komolyan: szerinted?
Elszomorodtam. Úgy tűnik, a Kikötőbeli Szívküldi-este óta nem változott semmi Zsani és Gabe között, pedig a jelek szerint a srác próbálkozott még egy darabig. Igaz, ha együtt maradnak, ugrott az (issszonyú zseniális és kicsit se szánalmas) Anti-Valentin ötletünk, de hát most, hogy Zsani sincs, valószínűleg az egész buli ugrik, úgy, ahogy van.
– Szóval kivel mész? – tért vissza Márk az őt érdeklő kérdéshez, mire megint meglódult a szívem.
– Nem tudom... úgy volt, hogy bandázunk Ákosékkal, de lehet, hogy nem lesz belőle semmi.
– Aha.
Csönd. Jajjistenem!
– De hát már készültök rá, nem? – nyögte ki, miközben a kamerán keresztül is láttam, hogy elvörösödik. Mi a fenéért nem hív már meg, ha azt akarja?
– Én szeretnék menni....
Megint elhallgattunk, és az egész kezdett egy gagyi romantikus vígjáték kínos flörtjelenetére emlékeztetni. Anyu és Zsani szerint a fiúk néha nagyon szerencsétlenek tudnak lenni, és akkor finoman segíteni kell nekik. De pontosan hogy???
– Amúgy, ha megyünk... jöhetnél velünk te is kockáztattam meg, mire az arcán pánikszerű kifejezés futott át.
– Hm, hát lehet, nem tudom – vágta rá, és iszonyú bénán ásítást színlelt. – Majd megdumáljuk, oké? Viszont most elhúzok aludni, ha nem haragszol. Hulla vagyok.
– Persze, menj – motyogtam, és már nem is próbáltam megérteni, mi történik. Végül is mi a fura abban, hogy egy pasi, akivel már sokadszor karattyolunk át egy egész estét, aki eszméletlenre csókolt pár héttel ezelőtt, és mindent összevetve tök egyértelmű, hogy bejövök neki, rákérdez nálam a sulibulira, amire aztán nem hív meg, és kikerüli az én burkolt meghívásomat? Totál logikus. Ebből pedig egyenesen következik, hogy ÉN vagyok az, aki nem normális (Ákosék jelenleg biztos egyetértenének).
Elbúcsúztunk, és kiléptem. Egy ideje már próbáltam lenevelni magam arról, hogy ezt követően az okostelómat kezdjem nyomogatni, meg az is eszembe jutott, hogy bár Márk háziját megcsináltuk, az enyém még a táskámban várakozik, úgyhogy sóhajtva elővettem a matekfüzetemet. A matekkal mindig hadilábon álltam, nem tehetek róla, a reáltárgyak egyszerűen nem az én világom. Ha nem volnának Anyu középsulis füzetei, amiket még együtt hoztunk le a padlásról évekkel ezelőtt, nem tudom, mi lenne velem. Jó, de, tudom: nyilván különtanárhoz járnék vagy az egyik sulitársammal korrepetáltatnám magam, viszont ennek már a gondolatától is irtózom, és különben is, ha Anyu jegyzetei között turkálok, az egy kicsit olyan, mintha még mindig itt lenne. Velem ellentétben példás rendben tartotta a holmiját, így az összes könyve és füzete tökéletesen épen maradt, Apunál tartjuk őket a beépített szekrény aljában. Ha tehetem, nem megyek be Apu szobájába, amikor távol van (amikor meg hazajön, nem hív be), de az ilyen alkalmakkor mindig kivételt teszek, hiszen az egyetlen jó ebben a nyomorult matekban, hogy Anyukám „segít” benne. Mit is veszünk most? Százalékszámítás. Hm, hát igen, én erről körülbelül annyit tudok, hogy egy ugyanilyen szép nagy százalékjel virít az árleszállítások idején a boltok tábláin, ami azt jelenti, hogy olcsóbbak a ruhák. Viszont Nagy tanár úr holnap előreláthatólag röpit írat belőle (ő az egyetlen tanárunk, akit nem merünk becézgetni, sőt, szinte levegőt venni sem az óráján), úgyhogy csigalassúsággal összekapartam a könyvem meg a füzetem, és átvonultam Apuhoz.
Nem szeretem ezt a szobát, és nemcsak azért, mert itt aludtak annak idején ketten, hanem mert Apu a temetés után teljesen kiürítette. Anyu ruhái, ékszerei, festékei mind zsákokba kerültek és eltűntek, a mai napig nem tudom, hová. Karola néni állítja, hogy Apu nem dobta ki a cuccokat, de amilyen állapotban volt Anyu halála után, ezt is simán el tudom képzelni. Csak egy pár dolgot hagyott ott, amikről tudta, hogy használom őket, így maradtak itt a füzetek is, vagy Anyu gyertyái, amiket fürdéskor gyújtott meg (azóta pedig én). Előkapartam a papírokat a szekrény mélyéről, és keresgélni kezdtem a százalékszámítást nagyjából olyan hatékonysággal, ahogy egy vak tapogatózhat egy idegen helyen: még csak körülbelül sem tudtam, merre találom. Az egyik füzet, amit ezelőtt nem nagyon nézegettem még, mert baromi vastag volt, elég komolynak tűnt ahhoz, hogy ilyen fajsúlyos anyagrészt rejtsen, szóval belelapoztam.
Nem matek volt benne, hanem teleírt oldalak, először azt hittem, Anyu a fogalmazásfüzetét is megtartotta, de aztán láttam, hogy különálló bejegyzések vannak benne, és mindegyiknek más a dátuma, sőt az írás sem ugyanaz. Néhány oldalon felismertem Anyu gömbölyű, lendületes betűit (meg is simogattam őket), máshol azonban nagy, szálkás vagy éppen vékony, apró betűs sorok követték egymást. Tudtam, hogy a matekkal kellene foglalkoznom, mert már este 9 van, és holnap megint megszívom, de nem bírtam ellenállni, belemélyedtem az első bejegyzésbe (ezt éppen Anyu írta):
1986. április 25., 16:30 (Gitta) Ezen a napon írásban rögzítem, hogy megalapítjuk a Szellők Szövetségét (SZESZ).
Tagok:
Hollós Brigitta (Gitta), Kun Ilona (Kila), (Polgi) (a továbbiakban: Tagok.)
A Tagok ezennel megfogadják és aláírásukkal igazolják, hogy mindenben alávetik magukat a SZESZ szabályainak, melyek között az első és legfontosabb, hogy a klubról senkinek nem beszélnek. A SZESZ gyűlésein elhangzó információk titokban maradnak az ellenséges elemek (főként: férfiak és c-és lányok) előtt. Az árulás a Szövetségből való azonnali kizárást vonja maga után!!!
A Szövetség alapelvei: a Szövetség azért jött létre, hogy a középiskolai évek alatt bennünket ért támadásokat, az elénk gördülő akadályokat együtt győzzük le, a minket megsértőknek vagy megbántóknak együtt vágunk vissza, és minden körülmények között szorosan fogjuk egymás kezét. Ha a Szövetség bármely tagját sérelem éri, a többiek kötelesek saját érdekeiket háttérbe szorítva haladéktalanul a segítségére sietni, a helyzetét legjobb tudásuk szerint megkönnyíteni. A Szövetség életében történtekről a Tagok felváltva jegyzőkönyvet vezetnek, a bejegyzéseket dátummal és aláírással látják el.
Minderről fent nevezettek a mai napon esküt tettek, Budapesten Polgár Olga amely ÖRÖKKÖN ÖRÖKKÉ (de legalábbis a középiskolás éveik végéig) fel nem bontható.
Itt aláírások következtek Gitta (Anyu) gömbölyű, Kila szálkás és Polgi picurka betűivel és egy apró pecsétnyom, ami összekulcsolódó kezeket ábrázolt. De menő, még saját pecsétjük is volt! Megdermedve ültem a füzettel a kezemben. Anyu 16 évesen – épp annyi volt, mint most én, amikor elkezdték a SZESZ-t – két kebelbarátnővel is büszkélkedhetett, akikkel olyan közel álltak egymáshoz, hogy szövetséget alapítottak, ami megvédi őket (és még a nevük is poén). Én viszont elég méretes kudarcot vallottam ezen a téren: Zsanival fasírtban vagyunk, Ákosék nem annyira közeliek, Ginnyt pedig még alig ismerem. Milyen szuper lehet egy igazi lányklub! És az én mamám benne volt egy ilyenben! Félretoltam a százalékszámítást, és falni kezdtem az oldalakat.
Csak akkor csuktam be a füzetet, amikor már majdnem leragadt a szemem (hm, a holnapi dogát majd összeszenvedem valahogy), és kábultan visszaporoszkáltam a szobámba. Anyuék pezsgő középsulis élete úgy pergett előttem, mint egy vidám, féktelen tinifilm. A nyári táborok, amikor bakot tartottak egymásnak a kerítés aljánál, hogy kimászhassanak éjjel a fiúkhoz, az ismeretlen srác, aki szerelmes volt Anyuba, és Petőfi János vitézének a kezdősorait átköltve odaadta neki a víz alatt (!) a strandon (a papír tökre szétázott, de azért még olvasható volt rajta az üzenet: „Tüzesen süt le a nyári nap sugára / az ég tetejéről RÁM / fölösleges dolog sütnie oly nagyon / mert énnekem úgyis nagy melegem vagyon / Szerelem tüze ég fiatal szívemben... ”). Az az eset, amikor a párhuzamos osztály lányai kicsúfolták Polgit a nagy orra miatt, mire a SZESZ tagjai bezárták őket a női vécé egyik fülkéjébe, és fél napon keresztül nem engedték ki (ezért mindhárman intőt kaptak, de Kila bejegyzése szerint „nem bántuk meg, és újra megtennénk”), vagy az, amikor Kilát egy felsőbb éves fiú zaklatta, akinek egyszer csak titokzatos módon meghibásodott a szüleitől kapott Kispolskija. Óriási érzés volt arról olvasni, mekkora királyok voltak Anyuék ennyi idősen: nem féltek se a tanároktól, se a szülőktől, se a fiúktól, senkitől, mert tudták, hogy ott vannak egymásnak, és együtt mindenre képesek. Annyira fellelkesültem, hogy az álmosságom ellenére takaróm alá dugott laptoppal éjjel egyig a Holt költők társaságát néztem, és egyre jobban kívántam, bárcsak minden rendbe jönne Zsanival, és mi is csinálhatnánk valami hasonlót. Akkor az olyan szitukat, mint a múltkori volt a Kikötőben, gyerekjáték lenne megoldani, és bármit, de tényleg bármit elérhetnénk közösen. Coryéknak, a „menőknek” is abban rejlik az ereje, hogy csapatban mászkálnak, miért ne próbálhatnánk meg mi is ugyanezt, csak kevésbé szenya módon és más célokkal? Úgy, ahogy mindig is akartam?
Mire végre sikerült elszakadnom a géptől, szinte teljesen felébredtem, és még hajnalig pörgött az agyam. Ha Zsani jön holnap suliba, mindenképpen beszélnem kell vele.
Reggel persze megint elaludtam, és rohannom kellett, de amikor beléptem az osztályba, Zsani végre ott ült a helyén Ákos mellett. Kávéval a kezükben halkan beszélgettek, Ági pedig mellettük a Mario és a varázslóba mélyedt. Amikor odaléptem, Zsani halványan felmosolygott rám.
– Szió – mondta, felállt, és megölelt. A pulcsimon át is éreztem, milyen hideg a keze. Tele voltam kérdésekkel, de tudtam, hogy nincs jogom lerohanni, ezért viszonoztam az ölelést, és lehuppantam Ági mellé.
– Hogy vagy? – kérdeztem Zsanit, mire vállat vont.
– Köszi, jobban. Eléggé ki voltam ütve, ez a hülye vírus nem viccel.
Megint lenyeltem a feltoluló megjegyzést (ááááá), és bólintottam. De egy apró célzást nem tudtam kihagyni:
– Szar lehetett, a gyomrodra is ráment, nem?
– A gyomromra? Á, dehogy – ráncolta a homlokát. Csak lázas voltam, meg fújtam az orrom.
– Az anyukád mást mondott – csúszott ki a számon, és máris éreztem, hogy ez nekem nem fog menni. A fenébe is, hazudozik össze-vissza, szarik a fejemre, aztán elvárja, hogy úgy tegyek, mintha mi sem történt volna? Mégis mit képzel, ki ő?
– Az anyukám? – Egy pillanatra minden szín kifutott az arcából. – Beszéltél vele?
– Igen, a múltkor... amikor lemerült a telód – szúrtam oda. Láttam, hogy elsötétül a tekintete, de nem bírtam leállni. – Felhívtam őt is, mert aggódtam, és furcsa módon nem tudott róla, hogy meg lennél fázva. Valami gyomorproblémát emlegetett.
– Hát, gondolom, azt hitte – felelte zavartan, de nem nézett a szemembe.
– Azért van különbség aközött, ha a gyomroddal van gond, meg ha lázasan fetrengsz, és nem hiszem, hogy a mamád összekeverné a kettőt.
– Mi a francot akarsz ezzel mondani? Hogy az anyám hazudott? – fordult felém villámló szemekkel, de most az egyszer nem hátráltam meg. Ha nem tud őszinte lenni velem, úgyse ér semmit az egész, szóval inkább derüljön ki most. Felszegtem az állam, és álltam a tekintetét.
– Igen, azt hiszem.
– Azt hiszed, hát ez fantasztikus – sziszegte, előhalászott a táskájából egy Mars szeletet. Letépte róla a papírt, és egy falásra leharapta a felét, mire Ákos szeme kidülledt, Zsani azonban nem törődött vele, lenyelte a falatot, aztán újra dacosan pillantott rám. – Nem tudom, neked hogy esne, ha hazugsággal vádolnám az apádat.
– Nem vádolom, csak mást mondtál te és mást mondott ő – válaszoltam, miközben éreztem, hogy nő a gombóc a torkomban. Minek kezdtem bele ebbe az egészbe? Nem is akarok veszekedni, hiszen annyira örülök, hogy végre itt van. De már késő volt.
– Azt mondunk, amit akarunk, ha pedig nem hiszed el, az a te bajod – ugrott fel hirtelen, és elkezdte bedobálni a cuccait a táskájába. Mindhárman dermedten néztük: szinte ijesztő volt az arca. Amikor végzett, gyilkos tekintettel meredt rám. – Ha tudni akarod, létezik olyan, hogy valami valakinek a magánügye, és szerintem irtó nagy bunkóság tőled, hogy folyton kutakodsz. Nem az én hibám, hogy nincs saját életed, az enyémet viszont egyszer és mindenkorra hagyd békén! Foglald el magad, bámuld az idióta filmjeidet vagy mit tudom én, de fejezd be a szaglászást, mert esküszöm, hogy kicsinállak, érted? Nem csodálom, hogy nincs pasid, akkora paragép vagy, hogy az már félelmetes.
– Na jó, ezt sürgősen fejezd be! – pattant fel Ákos, és megragadta a karját. Úgy álltak egymással szemben, mint a feldühödött oroszlánok, miközben döbbenten láttam, hogy Zsani szeme könnyes. – Mit képzelsz magadról? Folyton mi húzunk ki a szarból, Flóra betegre aggódja magát miattad, te meg így hálálod meg?!
– Ki kérte, hogy aggódjon? – Zsani szinte köpte a szavakat. – Te is jobban tennéd, ha eldugulnál, pasi létedre képtelen voltál megvédeni minket a múltkor, csak a szád járt, mint mindig!
– De én legalább nem másztam rá hullarészegen egy idegenre, hogy utána úgy kelljen megmenteni, mint valami kis szende szüzet! – Sose láttam még Ákost ilyen dühösnek, szinte lángolt. Ági riadtan nézegetett egyikről a másikra, én pedig megszólalni se bírtam. Mit művelünk? – Idejössz a hülye macskáddal, eljátszod a királynőt, aztán ilyen gané módon viselkedsz... Jobb lett volna, ha ott maradsz, ahol vagy!
– Kérlek, nagyon szívesen! – Zsani a szájába csapta a maradék Mars szeletet, aztán felkapta a táskáját, és kirohant a teremből, majdnem elsodorva Didi nénit, aki épp akkor lépett be. Én még mindig dermedt voltam, de tudtam, hogy még egyszer nem engedhetem el Zsanit anélkül, hogy tudnám, mi baja, úgyhogy felugrottam a helyemről.
– Most ugye nem mész utána? – bámult rám Ákos.
– Muszáj néztem rá könyörögve, mire mérgesen legyintett, és leroskadt a székére. Odakiáltottam Didi néninek egy „bocsánat”-ot, és Zsani után eredtem.
Az osztályból kilépve még pont megláttam, ahogy elkanyarodik a folyosó végén, a női vécé irányába. Úgy szaladtam, mintha az életem múlna rajta, a csizmám sarka hangosan csattogott a kövezeten, de nem érdekelt. Berontottam a mosdóba.
Nem láttam sehol, az egyik fülkéből viszont fojtott zihálás hangja meg valami furcsa krákogás szűrődött ki. Éppen be akartam nyitni, amikor megszólalt.
– Ne gyere be!
Úgy nyöszörgött, mint egy kisgyerek. Borzasztó volt, de nem hagyhattam, hogy megint hazudjon vagy eltussolja a dolgot, úgyhogy lenyomtam a kilincset. Éreztem, ahogy belülről próbálja visszanyomni az ajtót, de én erősebb voltam, és belöktem.
A padlón ült, fehér nadrágjára rátapadt a mosdó pora, a sminkje elmaszatolódott a könnyektől, a keze pedig a vécékagyló szélét markolta. Mellette a földön a Mars csoki papírja hevert, a kagylót friss hányásdarabok borították, az imént behabzsolt csoki nyomai. Megszólalni sem tudtam: elnémított a felismerés, mi rejtőzik az elmúlt hetek pokla mögött. Ő kétségbeesetten nézett rám, aztán lehajtotta a fejét, és újra sírni kezdett.



Egy nehéz nap, meg az éjszaka
Azt hiszem, a pszichodokinak nem volt teljesen igaza. Oké, hogy a filmek részben tényleg menekülést jelentettek a számomra, de valami mást is.
A filmekben minden olyan könnyen megy.
Amikor a titkok kiderülnek, a barátok percek alatt megbocsátanak egymásnak (na jó, vagy örökre meggyűlölik egymást, és a legádázabb ellenségek lesznek), a szerelmesek szenvedélyes csókban fonódnak össze, a családtagok újra egymásra találnak. Csók, könny és hepiend. Na, hát nem tudom, kinek mi a tapasztalata, de az én életemben ez totál nem így van.
Pedig ott, a mosdó padlóján ülve a dolgok annyira tisztának és egyértelműnek tűntek. Miután átmentem a fiúvécébe papírért (vajon hogyhogy náluk mindig van???), Zsani a vállamnak döntötte a fejét, és csendben zokogott mellettem. Tudtam, hogy most nem rohanhatom le kérdésekkel, de nem is akartam beszélni, gondolkodni akartam. Hallottam már az evési zavarokról (melyik lány ne hallott volna), olvastam, hogy egy csomó modellnek meg színésznőnek ilyen baja van, de valahogy sose hittem volna, hogy egy hús-vér lány is küzdhet vele, aki ráadásul a barátnőm. Hirtelen az se jutott eszembe, hogy az anorexia vagy a bulimia az, amikor az ember idegességében és bánatában (vagy csak úgy) habzsol, aztán meg kihányja, de aztán bevillant, hogy nemrég olvastam Lady Gaga nyilatkozatát, amiben bevallotta, hogy ő is bulimiás volt, és hánytatta magát a gimiben. De miért csinál valaki ilyet, főleg olyan valaki, aki még csak nem is sztár, mindössze egy (amúgy észbontóan gyönyörű) középsulis csaj? A rázkódó vállú Zsanira néztem, a makulátlan bőrére, a lágyan ívelő, hosszú szempilláira, a fénylő fekete hajára... a hajára, amibe épp most kapaszkodott bele egy pillanatra a sírás hevében és egy vékony tincs a kezében maradt. Olyan üres tekintettel ejtette a vécékagylóba, hogy ha lehet, még jobban megijedtem.
– Mostanában hullik – felelte a kérdő tekintetemre, és kifújta az orrát.
– Nem lehet, hogy emiatt... – Úgy éreztem, mintha tojáshéjon lépkednék. Mit mondjak, amivel nem rémítem meg, mit mondjak, hogy elhiggye, mellette vagyok? – Lehet, hogy beszélned kellene valakivel.
– Miről?
– Erről – mutattam a Mars csomagolására. Zsani rám sem nézett, miközben válaszolt.
– Nincs semmi baj, csak szerintem tényleg elrontottam a gyomrom. Pár napon belül elmúlik, mit kéne ezen megbeszélni?
– Zsani, ez...
– Gyomorrontás – vágott közbe, és végre a szemembe nézett, de nem volt benne sok köszönet. Olyan volt a tekintete, mintha nem is látna: hideg és kérlelhetetlen. – Oké leszek, nehogy megint elkezdj aggódni.
– Nem hiszem, hogy a szüleid egyetértenének ezzel.
– A szüleim tudják, hogy semmi bajom.
– De hát ez nem igaz! Felálltam, és elkeseredettem kilöktem a vécéajtót. – Miért hazudsz nekem megint? Minden ezzel kezdődött, nem emlékszel? A legjobb barátnőd vagyok...
– És pont ezért várom el, hogy tiszteletben tartsd, amit mondok. – Ő is felállt, lesimította az összegyűrődött pulcsiját, és megnyitotta a vízcsapot, hogy lemossa a könnyek nyomait. – Minden kijön belőlem napok óta, ahogy Anyu mondta. Tiszta őrület.
– Oké. – Éreztem, hogy iszonyúan fáradt vagyok. Vagy valóban csak betegesen gyanakvó? Egy kihányt Mars csoki még nem bizonyíték, amikor valakinek gyomorbaja van, tényleg semmi nem marad meg benne. Úgy döntöttem, nem szaglászok tovább, de egyvalamit még tudnom kellett. – Beszéltél mostanában Gabe-bel?
– Miért beszéltem volna? Szakítottunk – vonta meg a vállát, és tussal tökéletes, egyenes vonalat húzott a szemhéjára. Bár zavarodott és bizonytalan voltam, újfent elismeréssel kellett adóznom a tehetségének. – Ugye nem ő kért meg, hogy...?
– Nem, de szerintem nem kellene ennyiben hagynod a dolgot. Legalább hívd föl. Márk azt mondja, még mindig eléggé készen van...
– Ó, szóval Márk azt mondja? – fordult felém, és az arcán végre megint felragyogott az az original, napfényes Zsani-mosoly. – Márk, akivel te...
– Beszélgetni szoktam, ennyi. – Persze megint elvörösödtem, pedig nem volt mit titkolnom. Tényleg csak beszélgettünk... sajnos. – Chatelünk néha. Na jó, minden este. Vagy ha nem, akkor skype-olunk...
– De hát ez szuper, nem is mondtad! harapta el a mondatot, mert eszébe jutott, miért is nem: akkor épp haragban voltunk. Megint rám mosolygott, hogy helyreüsse a csorbát. – Oké, szóval chat és skype, na és nem hívott randira?
– Nem, de vissza kellene mennünk órára – kaptam észbe, mert a közeli templom harangja ebben a pillanatban fél 10-et ütött. Ahogy Didi nénit ismerem, még mindig a terem közepén áll, és tátott szájjal bámul utánunk. Ajjaj. – Gyere, szünetben elmondok mindent, jó?
– Szavadon foglak – felelte, és szorosan belém karolt. Az osztályteremig nem szóltunk egy szót sem.
– Egyszerűen nem hiszlek el titeket – csóválta a fejét Ákos, amikor kicsengettek, és megrohamoztuk a kedvenc padunkat az aulában. (Ez a pad hallgatólagosan a miénk: senki nem szeret ideülni, mert ez van a legközelebb a kapuhoz és Béni hallgatózó füléhez, de mi nem osztjuk a többiek ellenszenvét iránta, sőt Zsanival a Pearl-incidens óta valami kifacsart módon csípik egymást.) – Hogyhogy sose kerültök bajba?
– Ez a titok, kisfiú – kacsintott rá Zsani, és belekortyolt az ásványvizébe. Na igen, számomra is csodaszámba megy, hogyan képes magát minden egyes szorult helyzetből seperc alatt kidumálni. Nem sokat tévedtem Didi nénivel kapcsolatban: amikor visszaértünk az osztályba, éppen az igazgatóiban volt, ugyanis senki nem volt hajlandó megmondani neki, miért viharzottunk el mindketten, az osztálytársak azért, mert nem tudták, Ákosék pedig nem akartak beköpni. Mire visszajött, mi már angyalian ártatlan arccal gubbasztottunk a helyünkön, és Zsani halálra váltan rebegte el neki: ő olyan, de olyan rosszul lett az előbb, hogy azt hitte, rögtön meghal, de én szerencsére ott voltam, hogy segítsek. A végére Didi néni bocsánatot kért (!), hogy rögtön rosszat feltételezett, de hát tudjuk, mi mindenre képesek a diákok a lógásért... Ákos rám vigyorgott, de bármilyen vicces is volt a szitu, nem tudtam osztozni a jókedvében. Oké, Zsani nem volt konkrét életveszélyben, de nem tudtam szabadulni a gondolattól, hogy hosszú távon igenis veszélyben van, viszont inkább tényleg meghal, mint hogy beismerje.
– Kénytelen vagyok elismerni, hogy nagyon király vagy – mondta Ákos, és lazán átkarolta Zsani vállát. – Viszont ahogy előzőleg Flórával beszéltél, az nagy szemétség volt.
– Tudom, és bocs. Nem vagyok valami jól, a kór biztos ráment az agyamra is. – Zsani elhúzta a száját.
– Nem akarsz hazamenni? – kérdezte Ági, és felpillantott a Halál Velencében-ből (a Mariót földrajzon már kivégezte). – Anyukád biztos ad igazolást.
– Á, nem, már jól vagyok. Különben is – Zsani csillogó szemekkel fordult felém, mire felnyögtem, mert tudtam, mi következik. – Hallani akarom a teljes Márk-sztorit!
– Márk? – kérdezett vissza Ákos, és megrovó pillantást vetett rám. – Ez nem az a srác, aki ott volt a bulin Gabe-bel? Akiről azt mondtad, hogy szórakozik veled?
– Köszi – sziszegtem Zsani felé, aztán sóhajtva Ákosra pillantottam. – De igen, az. De már nem szórakozik, úgy értem... tök sokat beszélünk. Mindennap. Chatelünk vagy skype-olunk...
– Mióta? – ráncolta a homlokát szigorúan Ákos.
– Két hete.
– És még nem hívott randira?
– Én is ezt kérdeztem – szólt közbe Zsani. – Jó, hogy a cybertérben tök jól megvagytok, de azok után, hogy egyszer már ledugta a nyelvét a torkodon, szerintem kibírnátok egy igazi randit is.
– Fúj. – Ági a fél kezével betapasztotta a fülét, és szemrehányóan nézett Zsanira, aki ráöltötte a nyelvét.
– Te csak a könyvedre figyelj, nyuszika. Szóval: szerintem ha nem hív randira, neked kellene elhívnod őt.
– Tudod, hogy ebben nem vagyok jó – szabadkoztam, és bölcsen hallgattam a múltkori partimeghívásról: nem kell megtudniuk, hogy már régen lesüllyedtem idáig. Figyi, nem sietünk sehová. Majd ha el akar hívni, akkor elhív, nem?
– Nem – vágta rá Zsani és Ákos egyszerre, mire mind elnevettük magunkat, Zsani pedig felemelte a mutatóujját, mint egy tudálékos tanár néni. Miss Szerelem. Na, persze.
– A netes kapcsolatok az örökkévalóságig tudnak menni anélkül, hogy valódi kapcsolat lenne belőlük. Tudod, hogy én imádom az egész online-bizniszt, de így nem lehet megtudni semmit a másikról, még akkor se, ha naponta ötször végignyálazod az egész FB-profilját.
– Meg a MySpace-t, a Twittert és a Vibert is... – motyogtam, mire Ákos vette át a szót.
– Ráadásul így tök könnyű félreérteni egymást... egyszer egy csajjal hülyültünk chaten, és amikor azt írtam neki, hogy „igen, szerintem is baromi kövér vagy”, totál besértődött, pedig csak vicceltem. A mosolyjel nem volt elég hangsúlyos neki...
– Ilyet írtál egy csajnak? Bunkó – vágta oda Zsani, aztán újra felém fordult. – Nem szívesen mondom, de ennek az érzéketlen papucsállatkának igaza van. Ez nem mehet így a végtelenségig, muszáj randiznotok!
– Nem szállnátok le rólam? – nyögtem elkínzottan. Megmondanád, mégis hogy vegyek rá egy pasit, hogy randira hívjon, ha egyértelmű, hogy nem akar??
– Hát úgy, hogy féltékennyé teszed – csettintett az ujjával Zsani, és Ákosra pillantott. – És itt jössz a képbe te, nagymenő. Lássuk, mennyit bírsz.
– Ööö, azt... most nem lehet. – Ákosnak kigyűlt az arca.
– Bocs, Flo, de most tényleg nem.
– Mi a fenéért nem? – kérdezte Zsani ingerülten. Én már felnézni is alig mertem, annyira cikinek éreztem az egészet, de a szemem sarkából pont ráláttam Ági arcára. Úgy tett, mintha nem is hallana minket, de amikor Zsani letámadta Ákost, megremegett a kezében a könyv, és az ajkába harapott. Elöntött a melegség, és ebben az érzésben már semmi irigység nem volt. Jézusom, szóval igaz!
– Hahó – szóltam közbe, és nagy puszit nyomtam Zsani arcára. – Imádlak, hogy segíteni akarsz, de szerintem találunk más módot is arra, hogy kicsikarjak egy randit. Úgy értem, akkor, ha itt lesz az ideje.
Erre Zsani morogva kijelentette, hogy mindannyian hülyék vagyunk, aztán elvonult a büfébe kávéért. Leültem a padra, és amikor felnéztem, elkaptam Ági hálás pillantását. Rámosolyogtam, aztán Ákos felé fordultam, ő azonban nem nézett egyikünkre sem. Maga elé meredt, az arca pedig kifürkészhetetlen volt.
– Márk, tök szívesen találkoznék veled. Mármint... szeretek chatelni meg ilyesmi, de igazából... nincs kedved sétálni egyet valamikor? Mondjuk egy fagyi? Nem, ahhoz hideg van, te hülye. Szóval. Figyelj, Márk, nincs kedved összefutni egy kávéra?
Az ágyamon ültem, és halkan próbálgattam, mit mondok majd neki, amikor legközelebb skype-olunk. Gondoltam, az ilyesmit jobb szóban intézni, mert még a végén igaza lesz Ákosnak a chattel kapcsolatban, és Márk totál félreért (mondjuk nem tudom, mit lehetne azon félreérteni, hogy „gyere el velem randizni”, de akkor is). Először rendes hangerővel gyakoroltam, de az öcsém két perc után megjelent az ajtóban, és vigyorogva megtudakolta, hogy társkereső videóhirdetést készülök-e feladni, úgyhogy jobbnak láttam lehalkítani magam. A múltkori filmezés óta valamennyire rendeződött köztünk a viszony, szóval most kivételesen nem üvöltöttem le a fejét, de az ajtót azért alaposan az orrára vágtam, ami persze nem akadályozta meg abban, hogy még percekig vihogjon mögötte. Tiszta ideg voltam, és magamban azon imádkoztam, hogy Márk ma este ne keressen skype-on, sőt, hosszú idő után először kívántam, hogy bár egyáltalán ne is keresne soha többet. Mert Zsaniéknak sajnos totál igaza van: ha nem akar velem élőben randizni, nem ér semmit az egész, egy online pasi nem is igazi pasi. És különben egyszer. Azaz inkább iszonyúan jó volt... eddig jutottam az álmodozásban, amikor a gépem skype-hívást jelzett. Egész testemben remegve felálltam (a lábaim alig bírtak el), odaroskadtam a gép elé, és ráklikkeltem a „hívás fogadása” gombra. Márk belevigyorgott a kamerába: halványpiros pólójában, szakadt farmerében és mezítláb megint állati szexi volt.
– Szia, csajszi, mi újság?
– Minden oké – feleltem elhaló hangon, aztán megköszörültem a torkomat. – Khm, akarom mondani, jól vagyok. Tök jól. És te?
– Én is, szuperül – mondta, és látszott is rajta: egy is, csókolózni akarok ezerszer, milliószor. vele még Annyira pillanatra sem hervadt le a mosolyt az arcáról. A skypeolásaink alatt láttam már fáradtnak, szomorúnak, vidámnak, de ilyen túláradó örömöt még nem tapasztaltam nála. – Fantasztikus napom volt! Képzeld, ötöst kaptam a kémiadogára. Tudod, arra, ami miatt annyit paráztam a múlt héten.
– De jóó, gratula! – Őszintén örültem, mert tudtam, mennyire fontos neki, hogy a reáltárgyakból tartsa a szintet. Ezen a vonalon akar majd később továbbmenni, persze csak akkor, ha nem lesz belőle sztárkosaras (akkor pedig hivatalosan is a világ legmenőbb pasija lenne, uhh).
– Ez még nem minden – folytatta, és hatásszünetet tartott. – Bent vagyok a megyei tartalékcsapatban! Ma volt a próbajáték, utána azonnal meg is mondták az eredményt.
– Vááá, ez fantasztikus! – Mondom én, hogy sztárjátékos lesz belőle. És ezt a srácot kellene nekem randira hívnom. Hát persze. Amint eszembe jutott a „küldetésem”, azonnal lehervadt a mosoly az arcomról, amit természetesen rögtön észrevett.
– Te viszont nem ugrasz ki a bőrödből – mondta, és összeráncolta a homlokát, amitől tisztára Penn Bagdley-feje lett (óh). – Valami baj van?
– Nem, én... ööö... csak akartam... kérdezni valamit préseltem ki magamból a szavakat, de egy másodperccel később már azt kívántam, bár ne mondtam volna semmit. Márk széles mosollyal, kedvesen nézett rám.
– Hallgatlak!
– Nem megy – suttogtam boldogtalanul, hirtelen arról is megfeledkezve, hogy lát engem, és lehajtottam a fejem.
– Azt akarod megtudni, hogy randiznék-e veled, ugye?
– kérdezte halkan, mire döbbenten meredtem rá. Ilyen átlátszó vagyok? Nem bírtam megszólalni, úgyhogy csak bólintottam.
– Nagyon szeretnék, de nem lehet – bökte ki néhány másodperc szünet után. A szavaitól úgy éreztem, hirtelen minden összedől. Most biztosan eltűnik majd, én meg bőghetek a párnámba megint. Miért, miért hallgatok a barátaimra?! Az egyik most vágta gajra a kapcsolatát, a másik kettő meg már hetek óta bénázik egymással... – Figyelj, Flóra... nézz rám, kérlek.
Lassan felemeltem a fejem. Olyan gyengéd volt a pillantása, hogy a gyomrom rögtön szaltót ugrott.
– Most még nem tudom megmagyarázni – mondta szomorúan. – Nem mondhatok semmit, de kérlek, nagyon kérlek, ne hidd, hogy azért van, mert nem tetszel. Nagyon is tetszel. Nem is sejted, mennyire.
– Akkor miért? – Úgy éreztem, ennyit jogom van tudni, ha már elárulta, hogy nem tart visszataszítóan ocsmánynak (oké, valójában mindig is éreztem, de annyira, annyira nagyon jó volt tőle hallani!). – Mondd meg, ez így nem fair...
– Tényleg nem lehet. – Láttam az arcán a kínlódást. Mélyet sóhajtott, és megrázta a fejét. – Nem mondtam, hogy soha nem lehet közöttünk semmi, de egyelőre nem. Azt pedig nem kérhetem tőled, hogy várj rám, mert nem tudom, meddig kellene várnod. Ha egyáltalán...
– De miért nem akarsz mesélni róla? Nem ítéllek el, és nem mondom el senkinek. Most komolyan, képzeld magad a helyembe... Tökre bele vagy esve egy pasiba, aki csak annyit árul el, hogy bejössz neki, de valamilyen okból nem randizhat veled. Te hogy éreznéd magad?!
– Szóval belém vagy esve? – dobta vissza a kérdést hamiskás mosollyal, nekem pedig, bármennyire magam alatt voltam, muszáj volt viszonoznom a mosolyát.
– Something like that – feleltem, és elhúztam a számat.
– Most már úgyis mindegy, nem?
– Nekem nem – felelte lágyan, és úgy pásztázta a tekintetével az arcomat, mintha minden kis részletét az emlékezetébe akarná vésni. – Szép vagy – bukott ki belőle, mire könnyek szöktek a szemembe.
– Na jó, én ezt nem bírom. Hadd menjek – kértem összeszorított fogakkal, mert éreztem, hogy pillanatokon belül kitör belőlem a zokogás. Bólintott, és megint felsóhajtott.
– A fenébe! – tört ki, és az asztalra csapott, mire nagyot ugrottam a székemben. – Bocs. Bár eldönthetném, hogy...
– De mi...
– Menj aludni, nekem is mennem kell – vágott a szavamba. Néhány másodpercig mélyen a szemembe nézett, aztán félszegen elmosolyodott. – Ne félj, nem fogok eltűnni. Ha neked oké, beszélgethetünk úgy, ahogy eddig, én nagyon szeretném. Mit szólsz?
– Oké. Szia. – Már csak arra voltam képes, hogy Zsanimódra, az ujjaimmal kalimpálva búcsút intsek neki, aztán gyorsan kinyomtam a skype-ot, mielőtt bömbölni kezdtem volna. Velem akar lenni, de nem teheti... Tisztára, mint egy brazil szappanoperában. Talán van valakije? Vagy a szülei tiltják tőlem (öö, miért is)?? Vagy a sport miatt nem lehet csaja? Nem, szextilalom csak a profiknál van, és náluk se mindig (különben se a szexszel kezdenénk a dolgot). De akkor mi a franc lehet??? Ááá, megőrülök, azonnal fel kell hívnom Zsanit!
Bár gyakorlatilag a három jómadárnak köszönhettem, hogy ebbe a helyzetbe kerültem – na jó, kettőnek közülük becsületükre legyen mondva, fél óra múlva nálam voltak.
Zsani az ágyamon ült magazinokkal körbebástyázva, és vadul kutatott bennük egy hasonló eset (és a megoldása) után. Ákos bevette magát a gépem elé, és a koncentrálástól összehúzott szemekkel pásztázta Márk profiljait a FB-on és a MySpace-en. Ági semmi ilyesmit nem csinált, de legalább most az egyszer nem is olvasott, csak gubbasztott a szőnyegen, a dvd-k címkéit nézegette, és kíváncsian várta, mi fog történni.
Én persze olyan voltam, mint egy eszelős. Az egyik percben eldöntöttem, hogy hagyom a francba az egészet, mert kinek kell egy ilyen problémás kapcsolat, a következőben meg már újra eszembe jutott Márk pillantása, amikor azt mondta, hogy szép vagyok, és azonnal visszazuhantam a korábbi állapotomba.
– Semmi! – Zsani dühösen a sarokba vágta a tizenötödik magazint is, amit előzőleg szélsebesen átlapozott. – Nem igaz, hogy soha senkivel nem történt még ilyesmi. Flo – fordult felém, és olyan komolyan nézett a szemembe, mintha minimum azzal készülne előállni, hogy részt vesz az 51-es körzetben folyó munkálatokban. – Meg kell tudnunk, mi van emögött. Muszáj – Nem tudom... – Tényleg nem tudtam. A szívem egyik fele azt súgta, hagyjam ennyiben a dolgot, hiszen Márk erre kért, a másik viszont az igazságot követelte, bármi is legyen az ára.
– Dehogynem tudod, nem is kérdés. – Zsani felpattant, és Ákos válla fölött a géphez hajolt. – Találtál valamit?
– A, a profilok alapján egy helyes, jó fej és népszerű srác, ennyi – felelte Ákos lemondóan. – A posztjai és a kommentjei se árulnak el semmit azon kívül, hogy utálja a mákos tésztát, a sült hekkért viszont odavan.
– Utálja a mákos tésztát? – tapintott rá Ági a lényegi információra, de Zsani ingerülten leintette.
– Kapcsolati státusz? Lányok kommentjei?
– Rejtve, és semmi kétértelmű – rázta a fejét Ákos. – Ez alapján akár egy jóképű remete is lehetne.
– Nem lehet, hogy meleg? – bökte ki Zsani, mire elnevettem magam.
– Akkor miért mondta volna, hogy „most még” nem lehetünk együtt? Úgy tervezi, hogy később visszatér a lányokhoz, vagy mi?
– Oké, oké – nevetett Zsani is, aztán felsóhajtott. – De ez az egész nagyon fura. Ajj, nem bírom a titkokat...
– Bagoly mondja – mormoltam, de nem akartam újabb vitát, úgyhogy inkább eldugultam. Ákos keze lehullott az egérről, Zsani a körmét rágva a gondolataiba mélyedt, Ági pedig tovább olvasgatta a dvd-k hátoldalait. Ebben a pillanatban eszembe jutott Anyuék naplója, és felugrottam a fotelből. Ügyet se vetve a többiek értetlen tekintetére, kirántottam az íróasztalom alsó fiókját – ott őriztem ezt a felbecsülhetetlen kincset –, és villámgyorsan lapozni kezdtem benne. Emlékszem, hogy volt valami a titkolózós pasikról!
– Flo, mi... – próbálkozott Zsani, de lecsitítottam.
– Most ne, mindjárt elmagyarázom! – A tekintetem ideoda ugrált a lapokon, amíg végül megtaláltam, amit kerestem. Igen, ez az!
1986. szeptember 2.15.00 (Polgi) Ma volt az első nap a suliban. Meg kell mondjuk, minden ugyanolyan, mint tavaly volt, csak a nyári kalandok után még lepukkantabbnak és uncsibbnak tűnik az épület és az emberek is. Új orosztanárt kaptunk, egy fiatal nőt, aki rögtön az első órán szintfelmérőt íratott (feljegyezni: a szerdai óra előtt beletesszük Kila hörcsögét a táskájába, szóval hörcsögnek kaja és szállítódoboz kell!!). A többi tanárunk a régi maradt, csak egy kicsit ők is lepukkantabbak lettek. DE!!
A 3/C-be új srác érkezett, és nagyon aranyos. Reggel beszélgettünk vele az udvaron (győzelem a C-s lányok felett, akik hozzá se mertek szólni, csak vihogtak az aula sarkában). Fekete haja van és barna szeme, ezenkívül pedig csak annyit tudtunk meg róla, hogy Weisz Zolinak hívják, és Veszprémből költöztek ide. Nagyon jó a humora, teljesen olyan, mint a Gittáé, szóval el is döntöttük, hogy az övé a srác (nekem amúgy is a szőkék tetszenek, Kila pedig most a negyedikes Varró Tibivel jár – aki ééédes!) (Kila bejegyzése. NE PISZKÁLJ BELE A JEGYZŐKÖNYVBE!! – a szerk). Szóval Weisz Zolit kinéztünk Gittának, és a jelek szerint ő is kinézte magának Gittát, mert folyton őt bámulta. Amikor viszont becsengettek az első órára, történt valami fura: Kiss tanár úr kijött érte, és behívta magával az igazgatóiba. Mögöttük mentünk egy darabig, és hallottuk, ahogy Kiss azt mondja Zolinak: A régi iskoládban talán lehetett ilyesmit csinálni, fiam, de itt nem lehet!
RELYTÉLY! (Pontos J a közepén, te hülye – Gitta megjegyzése. Pukkadj meg! – a szerk.)
Szóval: REJTÉLY! (most örülsz??)
Ki kell derítenünk, mit csinált a srác az előző sulijában, amit itt nem lehet.
Haditerv:
1. újra beszédbe elegyedünk vele a nagyszünetben 2. megkérjük, hogy meséljen a suliról, ahová eddig járt HANEM VÁLIK BE:
3. várunk, és megnézzük, kivel lesz jóban, aztán
kikérdezzük az illetőt A haditerv még további pontokkal folytatódott (Anyuék nagyon alaposak voltak), de ez a mondat megállított. Hát persze: Gabe! Hogy nem jutott azonnal eszembe? Oké, nem vagyunk konkrétan barátok, és Zsani biztos fújtatni fog az ötlet miatt, de nem érdekel. Valamit muszáj tudnia, végül is a legjobb haverja! Zsani, aki időközben mellém kuporodott az ágyra, és beleolvasott a naplóba, kitalálta a gondolataimat. Rám meredt, és hevesen megrázta a fejét.
– Arról ne is álmodj!
– Na, légyszi...
– Megmondtam, világos? – fordult el hogy végeztem vele, game over, durcásan, mire hízelegve a vállára hajtottam a fejem.
– Kérlek... te mondtad, hogy muszáj kiderítenünk, mit rejteget Márk. És ki tudhatná jobban?
– Beavatnátok? – Ákos és Ági tágra nyílt szemmel bámultak felváltva minket és a naplót, én azonban le sem vettem a szemem Zsaniról, aki végül nagyot sóhajtott, és neheztelő pillantást vetett rám.
– Oké, de nem lesz semmiféle lelkizés vagy összeborulás, meghívom egy kávéra, és kikérdezem. Ennyit vagyok hajlandó vállalni, megfelel?
– Tökéletes! Tudtam, hogy bármennyire haragszik Gabe Zsanira, még mindig szereti, és nem mond neki nemet.
Nem volt a legkorrektebb eljárás, de szerelemben és háborúban mindent szabad, vagy mi. És annak ellenére, hogy Zsani totál elzárkózott a kibékülés lehetőségétől, titokban azt reméltem, ha találkoznak, talán tisztázzák a dolgokat, akkor pedig két legyet ütnénk egy csapásra. Köszi, Anyu és SZESZ!
– Na jó, most már ki vele, mi a fene ez – huppant mellém Ákos, és Ági is érdeklődve közelebb húzódott. Elmosolyodtam. Megérd mlik, hogy tudják, ezt már ezerszer bebizonyították.
– Oké, akkor kezdem az elején...



Dráma a köbön
– Az egész egyedül a te hibád! Zsani úgy rontott be az ajtómon másnap délután, mint egy fúria. Azt már megszoktam, hogy ki-be járkál a lakásunkban (Karola néni valamiért egyszerűen imádja, így ha akarnám, se tudnám távol tartani), de az esetek nagy részében azért kopogott, mielőtt a szobámba lépett volna. Ma azonban a jelek szerint túlságosan feldúlt volt, hogy gondoljon erre.
– Jézusom, mi a fene van? – kérdeztem rosszat sejtve, és az ölembe eresztettem a földrajzkönyvet. (Úgyse haladtam semmit az anyaggal. Mielőtt Zsani betört, már épp azon voltam, hogy feladom, miután öt percen át bámultam ugyanazt a mondatot anélkül, hogy felfogtam volna a jelentését.) Zsani dühösen fújt egyet, és az ágyamra vetette magát.
– Remélem, most boldog vagy, jól bekavartál nekem is!
– duzzogott. Nagyon sóhajtottam.
– Elmondod végre, mi történt, vagy barkochbázunk, míg ki nem dőlünk?
És elmondta. Nem állítom, hogy meglepődtem. Gabe és ő találkoztak egy kávéra, persze csak azt követően, hogy kábé tíz sikertelen telefon után Gabe végre visszahívta. Miután Zsani leküzdötte az idegbaját („mégis mit képzel ez, hogy nem veszi föl, ha hívom??”), összefutottak a sulitól nem messze egy cukrászdában, ahol Zsani persze lenyomott egy minyont, amíg várt. Nem tudom, kihányta-e, mert erről természetesen nem beszélt, de szinte biztosra veszem, hogy igen. Szóval Gabe megérkezett, és Zsani egy darabig elég ügyesen terelt, de aztán Gabe hamarosan rájött, mi a találkozó célja, és kiborult. A cukrászda közepén üvöltve közölte a barátnőmmel, hogy esze ágában sincs elmondani, mit titkol Márk, és hagyjuk békén ezzel, meg úgy általában pokolba. mindennel, ja, és mellesleg Zsani menjen a Aztán kirohant, Zsani meg utána. Az utcán utolérte, szó szót követett, végül Gabe dühösen elkapta és megcsókolta, ő pedig viszonozta a csókot.
– És erről te tehetsz! – nézett rám vádlón, mire felvontam a szemöldökömet. 
– Ó, tényleg? Megmondanád, minek mentél egyáltalán utána?
– Láttam, hogy ki van akadva – vágta rá Zsani zavartan.
– Csak meg akartam nyugtatni. Ki gondolta volna, hogy...
– Ki? Hát te – néztem rá diadalmas tekintettel. – És tudod, mit? Ezt akkor is elmondom, ha leharapod a fejem: szerintem pontosan ezt akartad. Szerintem hiányzik neked, és örültél, hogy láthatod. Még azt sem mondtad el, miért szakítottatok, mert közlöm, hogy a „rám tapadt”– maszlagot nem vettük be. Abban az egyben pedig biztos vagyok, hogy megesz a fene utána.
– Tényleg? Ha olyan okos vagy, drágám, csodálkozom, hogy nem láttad az új pasimat. Betaggeltem Face-en a közös képünket – mondta Zsani mézédesen, mire én elhúztam a szám. Tényleg láttam a képet, de azt is, hogy semmi romantikus nem volt benne. A srác egy ezeréves haverja, aki a múlt héten meglátogatta, és Zsani elvitte korizni a Műjégre, meg romkocsmázni, ennyi volt az egész. Bár nagyon igyekezett új fellángolásnak eladni a dolgot, ennél azért jobban ismertem.
– Ideje lenne felhagynod azzal, hogy hülyének nézz, drágám – torkoltam le, mire összerezzent, és mérgesen nézett rám.
– Oké, tényleg nem az esetem a srác – morogta. – De a Gabe-témáról egy szót se akarok többet hallani, megértetted?
Ez csak egy kis... botlás volt. Vége van. Egyszer és mindenkorra!
– Ha te mondod... – mosolyodtam el, de aztán eszembe jutott, hogy Márk ügyében még mindig nem léptünk előre, és azonnal elkomorodtam. Zsani átölelte a vállamat. 
– Úgy sajnálom, hogy nem volt hajlandó elárulni semmit...
– Nem csak ez a baj. Arra nem is gondoltunk, mi van, ha visszajut Márkhoz a faggatózásunk. Soha többet nem áll velem szóba.
– Á, Gabe nem mondja el, ő nem olyan – rázta meg a fejét Zsani. Egy pillanatra elfeledkezett magáról, és mosolyra húzódott a szája, de aztán észbe kapott. – Úgy értem, szerintem nem fog köpni. Bír téged, nem?
– Aha, engem bír – húztam, mire elfintorodott, és hozzám vágott egy párnát.
– Fogd be! Beszéljünk inkább arról, mi legyen most Márkkal. Volt anyudéknak más használható ötletük is?
– Nem nagyon – feleltem bánatosan. – Egy csomót agyaltak, de végül csak akkor derült ki, miről beszélt a tanár, amikor Zoli meg Anyu összejöttek. A srác volt a legnagyobb partiarc a régi sulijában, egy csomóan bajba kerültek miatta, és egyszer részegen összetört egy kocsit.
Nem is voltak sokáig együtt Anyuval...
– Huhh, nem semmi, anyukád jól belenyúlt – csodálkozott el Zsani, mintha az, hogy a srácok zűrösek, valami 21. századi dolog lenne, és elképzelhetetlen, hogy a szüleink idejében is előfordult ilyesmi.
– Ki tudja, lehet, hogy Márknál is erről van szó – vontam meg a vállam. – Lehet, hogy drogot árul, és ki akar szállni az üzletből, mielőtt összejönne velem. Vagy valami más bűncselekményt követett el, vagy...
– Vagy megbuggyantál, és sorozatmegvonást kéne tartanod – nevetett ki Zsani, aztán a laptopomra mutatott.
– Valaki írt.
Odapillantottam. Jé, Ginny! Bár Facebook-on, a legutóbbi parkbeli bejelöltük egymást találkozás óta nem beszéltünk. Kíváncsian hajoltam közelebb a monitorhoz.
Kővári Emma üzenete: Szia! Van kedved valamikor összefutni? Megint kezdek kifogyni a zsepiből:)) Elmosolyodtam. Már nekem is eszembe jutott, hogy ráírok, de annyira lefoglalt Márk meg Zsani, hogy mindig elmaradt. Tök jó, hogy találkozni akar!
Fellegi Flóra üzenete: Szia, persze! Szuper lenne:) És jól felszerelkeztem zsepivel, ne aggódj:P:)
Kővári Emma üzenete::D Oks, akkor mikor?
– Ez ki? – kérdezte Zsani, aki nem csinált lelkiismereti kérdést abból, hogy beleolvasson a privát chatelésembe.
– Ginny, a parkbeli lány. Márk, elszúrt csók, tudod...
– Ja, emlékszem – felelte cseppet sem lelkesen, de nem láttam rajta, hogy féltékeny lenne, inkább csak nem érdekelte Ginny. – Ti szoktatok bandázni?
– Eddig nem, de mindent el kell kezdeni egyszer válaszoltam, és visszapötyögtem Ginnynek.
Fellegi Flóra üzenete: Holnap, suli utánhoz mit szólsz? A chatablak alján megjelent a felirat: „Kővári éppen ír”, aztán eltűnt. Megint megjelent, megint eltűnt. Végül újra megjelent, és Ginny akkor már el is küldte az üzenetet.
Kővári Emma üzenete: Nem lehetne már ma? Van valami, amivel kapcsolatban érdekelne a véleményed. Fura megjegyzés volt, mert alig ismertük egymást, de lehet, hogy egyszerűen ugyanolyan magányos volt, mint én is nemrég.
Fellegi Flóra: Oké, két óra múlva a parkban? Kővári Emma: Szupi:) Akkor szia addig! Fellegi Flóra: Szia!
– Azért megkérdezhettél volna – szólalt meg Zsani neheztelő hangon, amikor elolvasta amit írtam. – Úgy gondoltam, nézhetnénk ma filmet, vagy valami.
– Miért nem mondtad? Figyi, megírom Ginnynek, hogy inkább holnap...
– Nem kell, hagyd – legyintett Zsani, és felpattant az ágyról. – Hozok magamnak egy pohár vizet, te nem vagy szomjas?
– De, köszi! Van a hűtőben narancslé is amúgy.
– Akkor két narancslé rendel – hajolt meg játékosan, és kisietett. Furán éreztem magam, mert nem akartam megbántani ezzel a Ginny-dologgal. Már éppen azon voltam, mégis írok a kis boszinak, hogy tegyük át, de aztán eszembe jutott, hogy valószínűleg nem véletlenül volt neki fontos a mai találkozó. Vajon miről lehet szó? Hiszen két lelkizésen túl tényleg semmit nem tudunk egymásról, bár igaz, hogy a legtöbb FB-ismerősömmel még ennyire sem tartom a kapcsolatot, pedig vannak vagy ötszázan. Sokszor gondoltam rá, hogy minimum a felét letiltom, de mindig győz a kíváncsiságom és a hiúságom: igenis érdekel, hogy miket posztolgat az a két srác, akikkel az eddigi rövid randijaimat végigszenvedtem, vagy milyen agyatlan divatblogot lájkol Cory, Szandra meg a barátnőik. Nem tudom, miért, nyilván magamat akarom jobbnak és okosabbnak érezni azáltal, hogy a szobám magányában nyugodtan megvethetem, amit csinálnak. Igaz, a FB nagyon is kétélű fegyver, mert az üzifalra mindenki olyan képeket és posztokat pakol ki, amik a legelőnyösebb színben tüntetik fel, így az árva felhasználó akkora nyomoroncnak tudja érezni magát másokhoz képest, mint az állat (legalábbis én). És nem vigasztal, hogy ezeknek az irtó hepi posztoknak feltehetőleg a kilencven százaléka csak vetítés, és az, aki napokkal a kapcsolati státusza „egyedülálló”-ra változtatása után már fergeteges bulikról tölt fel képeket, csak felejteni akar, de akkor se jó érzés. Végigpörgettem az lájkoltam Márk új photosoppolta magát kosaras cuccban), visszatért a két pohár narancslével. üzifalat (közben megdobbanó szívvel profilképét, amin a TIME címlapjára miközben Zsani – Köszi, drága vagy! – nyúltam a pohár felé, és pont el akartam venni tőle, amikor hirtelen minden szín kifutott az arcából. Megtántorodott, és már csak arra volt ereje, hogy a kezembe nyomja a poharakat, aztán egy hang nélkül összecsuklott.
Iszonyúan megijedtem. Kirohantam a szobából, le a lépcsőn, Karola nénihez, aki a konyhában szeletelte a vacsorának való húst. Amikor meglátott, kiejtette a kezéből a kést (gondolom, én is hullasápadt lehettem).
– Kicsikém, baj van?
– Hívd a mentőket, Zsani elájult! válaszoltam, és magam számára is meglepő módon kitört belőlem a sírás. Soha senkit nem láttam még elájulni, és rémületes látvány volt. Úristen, vajon evett ma már valamit egyáltalán azon a nyamvadt minyonon kívül? És ha igen, ki is hányta, ahogy sejtettem? Karola néni szeme tágra nyílt, és egy pillanatra pánikba esett.
– Nem kéne inkább... hol van? A szobádban? Lehoz...
– Hívd a mentőket, légy szíves! – Most nem volt időm megmagyarázni, miért félek ennyire, és ha egy szót is szólok a bulimiáról, Zsani később úgyis letagadta volna, úgyhogy felkaptam a telefont, és Karola néni reszkető kezébe nyomtam. Ő tárcsázott, és amíg a mentősökkel beszélt, én visszaszaladtam a szobámba. Zsani még mindig ott feküdt a földön. Rázogatni kezdtem, aztán párszor megveregettem az arcát, mire végre lassan kinyitotta a szemét.
– Ööö... mi történt? – kérdezte. Iszonyúan megkönnyebbültem.
– Elájultál. Ettél ma már valamit, vagy csak azt az egy sütit??
– Igen – mondta halkan. Láttam rajta, hogy most először kicsit ő is megijedt. – Ettem rendesen reggel és a suliban is.
– Aha, és hányni nem hánytál?
– Miért hánytam volna? – borult el a tekintete, és megint olyan ellenségesen pillantott rám, ahogy mindig, ha előkerült a téma. – Már nem vagyok beteg.
– De igen, az vagy. – Nem akartam és nem is tudtam most mellébeszélni. – És nem értem, mi a fenéért tagadod. Ezen lehet segíteni, vannak gyógyszerek, meg egy pszichológus is biztos...
– Te jártál pszichodokihoz, és azt mondtad, szart sem ért – vetette oda, és megpróbált felülni. – Különben is, megmondtam, hogy semmi baj. Nyilván egy kicsit lement a vérnyomásom, ennyi.
– Azt majd a mentősök megmondják, oké? És ne mozogj – nyomtam vissza a földre.
– Ti mentőt hívtatok?? Mi a francnak?? – háborodott fel. – Ki fognak akadni, nincs semmi bajom!
– Figyi, akár beismered a gondjaidat, akár nem, elájultál. Az a minimum, hogy mérnek egy vércukrot, aztán max. nem csinálnak semmit. Ennyit kibírsz, nem?
– De tök feleslegesen jönnek ki, oké vagyok. Engedj már el, fel akarok kelni!
– Én viszont nem akarom, hogy felkelj, amíg meg nem vizsgáltak – mondtam határozottan, és újra visszanyomtam fekvő helyzetbe. – Pár perc az egész.
– Pár perc, hol élsz te? Mire ezek kiérnek...
Ebben a pillanatban meghallottuk Karola néni izgatott hangját, aki éppen a mentősöket kísérte fel a lépcsőn. Diadalmasan néztem Zsanira.
Most már kicsit késő lenne azt mondani, hogy forduljanak vissza... – Üdvözlet, kisasszonykák! Ki a beteg? – Két mentős lépett be, egy idősebb és egy fiatalabb. A fiatalabb nagyon helyes volt (Zsaninak azonnal felderült kicsit az arca, és kihúzta magát), az idősebb pedig úgy festett, mint egy jókedvű hentes: pocakja volt és pirospozsgás, nevetős arca.
– Ő az – mutattam Zsanira, mire a mentősök letérdeltek mellé. Feltettek pár rutinkérdést, hogy ivott-e elég folyadékot, mikor evett utoljára (Zsani nekik is ugyanazt mondta, amit nekem), miközben megmérték a vércukrát. Az idősebb mentős a mérőműszerre pillantott, és összeráncolta a homlokát.
– Hypoglikémia, 2.3 – szólt oda a másiknak, aki éppen Zsani pulzusát mérte. – Ez nagyon alacsony, kis hölgy. A vércukorszintnek 3 mmol felett kell lennie, és a magáé jóval ez alatt van. Biztosan eleget evett már ma?
– Igen vágta rá Zsani, de kerülte a tekintetemet. Szóval mégis igazam volt: lehet, hogy tényleg evett, de utána megint hánytatta magát. A mentősök felálltak, és még mielőtt megszólalhattam volna, a fiatalabb kiment a szobából.
– Most mi lesz, mentős úr? – kérdezte Karola néni, aki végig mellettem állva tördelte a kezét. – Felhívtam a kislány édesanyját, pár perc, és ideér...
– Egy éjszakára bevisszük megfigyelésre, muszáj lesz felelte az öregebb mentős komoly arccal. Zsani szeme elkerekedett.
– Ne, nem szeretném – kezdett tiltakozni, de a mentős közbevágott.
– Sajnos ez nem kívánságműsor, kisasszonyka, sokkal nagyobb baj is lehetett volna. A kórosan alacsony glikémiás indexű betegek akár kómába is eshetnek, ha nem pótoljuk időben a hiányzó tápanyagot.
– Kómába?! – Megdöbbentem. Tudtam, hogy gáz van, de erre nem számítottam. A mentős rám pillantott, és halványan elmosolyodott.
– Nyugodjon meg, a barátnője azért még nem tart ott, de ezzel tényleg nem szabad játszani. Nem hallották még, hogy az alacsony vércukorszint legalább olyan veszélyes, mint a magas?
– Nem – ráztam meg a fejem. Kábult voltam, és hirtelen elkezdtem igazán félni is. Mi a fenét csinál magával Zsani? Úgy döntöttem, bármennyire fog is haragudni, túl nagy sokk ez ahhoz, hogy magamban tartsam, amit tudok. Zsani olvasott a gondolataimban, és gyilkos tekintettel meredt rám, mégis megszólaltam.
– Bocsánat, szeretnék valamit...
– Itt vagytok? Te jó ég, mi történt? – Hirtelen Zsani anyja rontott be a szobába, és amikor meglátta a földön fekvő lányát, aggódó arccal leguggolt mellé. – Mi ez, kicsim?
– A kislány elájult, a vércukorszintje nagyon alacsony szólalt meg a mentős. – Bevisszük egy éjszakára megfigyelésre.
– A kórházba? Jaj, istenem. – Zsani mamájának váratlanul megkeményedtek a vonásai, és szigorúan nézett Zsanira. – Nem megmondtam, hogy...
– Jól van, bocsánat. – Zsani már nem volt ellenséges, csak szomorú. Lehajtotta a fejét, hogy ne kelljen az anyjára néznie. – Nem akartam gondot okozni.
– Pedig sikerült – vágta rá az anyja. Én csak a kedves oldalát ismertem (meg telefonon keresztül a zavartat), nagyon fura volt ilyen mérgesnek látni. Arra gondoltam, ha az én lányom feküdne így itt, és akarnák kórházba vinni, kicsit talán jobban érdekelne az állapota, mint az, hogy bosszúságot okozott, de úgy látszik, Zsani szülei másképp vannak ezzel. Közben a fiatal mentős visszatért a hordággyal, majd óvatosan ráfektették Zsanit. Amikor elindultak kifelé, a barátnőm rám pillantott. Nem szólt egy szót sem, de úgy olvastam az arcából, mint egy nyitott könyvből: azt kérte némán, hogy tartsam a szám. Már megint. Amúgy sem beszéltem volna mondjuk Ákoséknak erről, de hogy a mentősöknek vagy Karola néninek sem mondhattam semmit, súlyos teher volt. És nem csak Zsani miatt kellett csendben maradnom, egyértelmű volt, hogy az anyja sem akarja, hogy kiderüljön a lánya problémája. De mégis, miért? Ha tényleg beteg, márpedig az, a szülei tönkreteszik a hallgatással, és ahogy az előbb a mentős is mondta, akár még életveszélybe is kerülhet. Eddig azt hittem, csak a sorozatokban létezik olyan, hogy valakinek fontosabb legyen a látszat, mint a saját gyereke, de nagyon úgy tűnik, hogy amióta Zsanival találkoztam, az életem egyre filmszerűbb. Valami különös hangulatú, amerikai tinidráma mondjuk, amiben néha vannak vicces elemek is, mint a Kegyetlen játékok vagy a Keith.
Eközben Karola néni kikísérte a mentősöket meg Zsaniékat, aztán újra felsietett a lépcsőn.
– Te jól vagy, szivecském? – kérdezte, és aggódva megsimogatta az arcomat. Bár nem voltam túl vidám, ettől nevetnem kellett.
– Miért ne lennék? Nem én ájultam el – válaszoltam, és megöleltem. – Nyugi, most már minden rendben lesz. Jó kezekben van. – Ebben a másodpercben megcsörrent a telefonom. Meglepetten láttam, hogy az öcsém az.
– Hahó, merre vagy? Nagyon durva dolgok vannak itthon, haza...
– Flóra, figyelj egy kicsit – vágott közbe, mire meglepetten hallgattam el. – Értem kéne jönnöd.
– Miért, hol vagy, börtönben? – próbálkoztam meg egy gyenge viccel, de közben összeszorult a gyomrom. Tényleg van abban valami, hogy a baj mindig csőstül érkezik! – Hogyhogy menjek érted?
– Bezártak egy szobába, és... – Nagyot sóhajtott, és még sürgetőbb lett a hangja. – Ha ideérsz, elmondom, csak gyere, jó? Irtó szarul érzem magam.
– Mondd, hogy hol vagy – vágtam rá, és tollért meg papírért nyúltam. Mialatt lediktálta a címet, észrevettem, hogy az én kezem is remeg. Basszus, ha ez így megy tovább, rövidesen hozzám is mentőt kell hívni.
A kilencedik kerület egyik legmocskosabb utcáján fel-alá mászkálva pedig már egészen biztos voltam benne, hogy a Sors alaposan kipécézett magának. Geri azt mondta, 10-es szám, de csak 8-ast meg 12-est találtam. A kapualjakban mindenhol kerülgetnem álldogáltak a hajléktalanok feküdtek, lépten-nyomon kellett a kutyagumikat, gyanús alakok járda szélén kisebb-nagyobb csoportokban, szóval minden megvolt itt, amitől a magamfajta lányokat félteni szokták, én pedig egyre jobban kétségbeestem. Mikor már huszadszor tettem meg az utat a 8-as és a 12-es szám között, hirtelen egy füttyentést hallottam az egyik emeleti ablakból. Felnéztem, és megpillantottam Gerit, aki derékig kilógva a negyedikről, vadul integetett egy kettővel arrébb lévő ház ablakából, amin egyáltalán nem volt házszám. Nem értettem, milyen logika szerint következik a 10-es szám a 8 és a 12 után, de most nem is volt időm ezen töprengeni: bepötyögtem a házmester kapukódját, és vártam. Nem tudtam, milyen mesét fogok kitalálni, hogy beengedjen, de szerencsére erre abszolút nem volt szükség, mert egy perc múlva épp kilépett a kapun egy lány, és beengedett. Felrohantam a lépcsőn – remélve, hogy jól számoltam ki lentről, melyik lakás ablakáról van szó –, az ajtó elé érve viszont egy rémületes pillanatra átsuhant az agyamon, mi lesz, ha zárva van. Lenyomtam a kilincset, az ajtó kinyílt, én pedig néma hálát rebegtem magamban.
A lakás tipikus bulikecó volt, valószínűleg egyetemisták vagy hasonlók laktak benne, legalábbis a konyhaasztalon sorakozó számtalan üres borosüvegből, a fogason lógó lányés fiúkabátokból és a mindenütt szanaszét dobált ruhadarabokból erre következtettem. Embert hál’ istennek nem láttam sehol. Az előtérből négy ajtó nyílt, egy a fürdőbe vezetett, kettő két nagyobb szobába, egy meg zárva volt.
– Flóra, te vagy? – hallatszott mögüle fojtottan, nekem pedig elszorult a torkom.
– Én, egy perc és kihozlak, nyugi! – Nem akartam azzal stresszelni, hogy gőzöm sincs, hogyan csinálom majd (a filmes bankkártya-trükköt sajnos még nem tudtam megtanulni). Az első ötletem, hogy teljes erőből rugdosom az ajtót, míg ki nem nyílik, több szempontból is halálra volt ítélve, mert nemcsak hogy nem engedett, de két rúgás után a szomszédból méltatlankodó kiabálás ütötte meg a fülemet. Oké, gyorsan másik terv kell, mielőtt még kihívják ránk a rendőrséget. Hát persze, a rendőrség!
– Geri! – Igyekeztem olyan hangosan beszélni, hogy halljon a csukott ajtón át, de azért annyira nem, hogy mások is. – Miért zártak be?
– Figyi, előbb oldd meg, hogy kijussak, aztán lelkizzünk, ha lehet – hangzott az ingerült válasz.
– A rendőrséget nem hívhatom? Végül is ez bűncselekmény...
– Ne! – Az öcsém hangából most pánik csendült ki. Azt ne, találj ki valami mást!
– De mit? Nem vagyok elég erős, hogy berúgjam az ajtót, és semmi nincs nálam, amivel...
– Menj be a spájzba – vágott közbe Geri. Éreztem, hogy nagyon ideges, de igyekszik nyugalmat erőltetni magára. Ott elvileg kell lennie egy szerszámos ládának a legalsó polc alatt, már láttam egyszer. Keress benne csavarhúzókészletet, meg kelleni fog egy drót is.
– Drótot honnan szedjek...??
– Bármilyen jó, egy hajcsat is, annak lennie kell az egyik szobában.
Nagyon furcsa volt egy idegen szobájában kutakodni (a jelek szerint lány idegenében, erről az egymásra tornyozott női magazinok árulkodtak). Míg keresgéltem, próbáltam elterelni a gondolataimat, hogy elkerüljem a pánikot: azon lamentáltam, mennyire para, hogy amikor majd ez a lány hazajön, azt fogja hinni, semmi extra nem történt a távolléte alatt, közben pedig itt jártam, és átkutattam az íróasztala teljes tartalmát hajcsat után. Még jó, hogy az ilyen régi házakban nincs biztonsági kamera, futott át az agyamon, amikor végre előkotortam a hajcsatot egy csomó más cucc közül az egyik fiókból. Berohantam a spájzba (a szerszámos ládát megtalálni szerencsére öt másodperc volt), és a kincseimmel visszarohantam az ajtóhoz.
– És most?
– Oké, figyelj! – Az öcsém hangja egyre fáradtabban csengett, én pedig kezdtem nagyon megijedni. Kicsi kora óta van egy kis klausztrofóbiája, amikor annak idején kalandparkban voltunk Anyuékkal, csak Apu meg én tudtunk bemenni a pánikszobába, mert Anyunak kint kellett maradnia vele, úgy le volt fagyva. Tarts ki még egy kicsit, könyörögtem neki némán. – Ez egy tök nehéz trükk, nekem is sokáig tartott megtanulni, de nincs más ötletem. Egyenesítsd ki a csatot!
Tisztára az egyik Ocean’s filmben éreztem magam, mialatt olyan egyenesre húzogattam azt a nyomorult hajcsatot, amennyire csak tudtam.
– Megvan!
– Akkor most óvatosan dugd be a zárba – folytatta Geri.
– Igazgasd addig, amíg nem érzed, hogy megakad benne.
Ha azt mondom, ez a procedúra legalább egy fél órán át tartott, nem túlzok: az a szar folyton kicsúszott a zárból, már kezdtem azt hinni, méltatlankodó szomszédok ide vagy oda, mégiscsak az ajtó berúgása lesz az egyetlen megoldás (meg persze attól is féltem, hogy a lakók bármelyik pillanatban meglephetnek minket). Amikor már majdnem feladtam, a kis dög végre a helyére zökkent.
– Jó, és most?
– Zseni vagy hallatszott az ajtó mögül, én pedig, bármennyire is gáz volt a helyzet, elmosolyodtam. – Most jön a neheze.
– Tényleg? Hát, köszi próbáltam nem szétesni. A tesómnak szüksége van rám!
– Nyugi, menni fog. Szóval: told a csavarhúzót a hajcsat alá, és kezdd el lassan felfelé nyomni. De úgy, hogy közben valahogy befelé is kellene... a francba, ezt tök nehéz elmagyarázni, a kezemben jobban benne van... tehát felfelé és befelé egyszerre, oké?
– Pofonegyszerű mormoltam, és nekikezdtem a műveletnek. Semmi nem történt azon kívül, hogy a haj csat a piszkálástól megint kicsúszott, és kezdhettem elölről az egészet.
– Siess egy kicsit, légyszi! – sürgetett Geri odabentről. Nagy levegőt vettem, hogy rá ne ordítsak.
– Mindent megteszek, oké? – Próbáltam leheletfinoman mozgatni a csavarhúzót, miközben Don Cheadle szavai visszhangoztak a fejemben az Ocean’s Elevenből: „Yeah, we’re in deep shit!”. A fenébe, miért kell ennek ilyen nehéznek lennie? Es egyáltalán hogy kerülünk ebbe a helyzetbe? Mit keres itt az öcsém? Ki zárta be? Mi van, ha hazajönnek? Mi van, ha bántották? Apuról szinte semmit sem hallottunk a múltkori óta, csak párszor leadta a drótot, hogy él és majd valamikor hazajön... Mit csináljak, ha Gerinek valami baja esett? Csak nehogy kiboruljon, mert akkor én... katt!
Nem, nem kattantam be (bár nem álltam messze tőle), csak az az átok zár adta meg végre magát, közel húszpercnyi feszegetés után. kizuhant rajta, reszketett.
Az ajtó kinyílt, Geri pedig szabályosan egyenesen a karomba. Izzadt volt és 
– Hú, basszus – suttogta, amikor végre szóhoz bírt jutni. Aztán lassan összeszedte magát, kibontakozott az ölelésemből (szerintem kiskorunk óta nem ölelt meg), és sután megveregette a vállamat. – Kösz. A negyedikről kicsit szar lett volna lemászni az ereszcsatornán.
– Hát, ja. – Óvatosan megszemléltem az arcát. Nem látszott rajta semmilyen sérülés, csak nagyon megviseltnek tűnt. – Mióta voltál bezárva?
– Nem sokkal azelőtt mentek el, hogy felhívtalak felelte, miközben kifelé igyekeztünk a lakásból. Sosem értettem, hogy a moziban hasonló helyzetben miért mindig a helyszínen kezdenek lelkizni a szereplők – aztán csodálkoznak, hogy rajtakapják őket. Velünk ez inkább ne forduljon elő! Nem tudom, kik azok, akik ezt tették a tesómmal, de nem is kívánom megismerni őket.
– Na jó, most már mondd el, mi történt, oké? Ennyivel tartozol, még soha nem dolgoztam így meg egy ajtónyitásért – böktem oldalba már az utcán baktatva. Geri grimaszt vágott.
– Jó, de ne mondd el senkinek, még Zsaninak meg Ákoséknak se, rendben? 
– Rendben. – Fura, azt hittem, Zsanin kívül egy barátom nevét se tudja, de most nem firtattam ezt a témát. Kábé négy utcasarkon át hallgattunk, aztán halkan beszélni kezdett.
– A Call of Duty-csoportban ismertem meg az egyik srácot, aki itt lakik. Tök jó arcok voltak a neten keresztül, egyetemisták, és nem zavarta őket, hogy még csak 13 vagyok. Eljártam velük bulizni néhányszor...
– De hát mikor? – bukott ki előlem, pedig nem akartam félbeszakítani, de irtóra megdöbbentem. Úristen, ennyire nem ismerem az öcsémet???
– Majdnem minden héten – vonta meg a vállát, aztán folytatta. – Nem is volt gáz egészen tegnapig. Feljöttünk a lakásba, ittunk, tekertünk pár cigit...
Majdnem megint közbejajdultam, de nem akartam eljátszani a bizalmát azzal, hogy azt hiszi, nem figyelek rá. 
Szörnyen éreztem magam. Az én kisöcsém (nekem még olyan kicsi!) egy idegen lakásban fetreng betépett, részeg egyetemisták között... Alig tudtam megállni, hogy el ne bőgjem magam, de azzal csak rontottam volna a helyzeten, úgyhogy tovább hallgattam.
– Egyébként mindig ezt csináltuk, vagy játszottunk, meg néha valakik összegabalyodtak, ennyi. Alig dumáltunk.
Egy kicsit én is... volt egy csaj... mindegy. Aztán tegnap elküldtek fűért, mert elfogyott... meg mást is akartak hozatni, ketamint, azt hiszem. Egy arctól, aki a Városliget mellett lakik. Eléggé betojtam, magyaráztam, hogy ha elkapnak vele, nekem annyi, basszus... Elkezdtek röhögni, hogy milyen kis szar vagyok, egy gyáva kölyök. A csaj is...
Aztán már nem sokra emlékszem, mert ez hajnalban volt már, és eléggé készen voltam, valamikor úgyhogy bealudtam. Amikor felkeltem, be voltam zárva a szobába, a lakásban meg nem volt senki. Nem tudom, mikor léptek le, még az is lehet, hogy nem direkt zártak be, csak annyira szét voltak csapva... egy ideig próbáltam kiabálni vagy kijutni valahogy, de azt se tudtam, hol vagyok pontosan, amikor ideértünk tegnap, már be voltunk nyomva. Úgyhogy felhívtalak. Ennyi.
– Szóval tegnap nem aludtál otthon? – kérdeztem rövid hallgatás után, mire rám villantotta a tekintetét. 
– Észre se vetted, mi?
Nem volt szemrehányás a hangjában, mégis bűntudatosan hajtottam le a fejem. Hát persze hogy nem. Mert már megint annyira el voltam foglalva magammal, Márkkal, Zsanival, mindenkivel, csak vele nem. Keresgéltem a szavakat, ám ebben a pillanatban hirtelen megszólalt a mobilom.
Rápillantottam a kijelzőre, és elsápadtam: Ginny! 
– Ne haragudj, ne haragudj, ne haragudj – szóltam bele a telefonba, mielőtt bármit mondhatott volna. Apró sóhaj hallatszott a vonal másik végéről.
– Hol vagy?
– Volt egy kis gáz, és... nem tudom, el tudok-e most... hebegtem, mire Geri megérintette a karomat.
– Menj csak nyugodtan – súgta, és végre halványan elmosolyodott. – Ha hazaérünk, én most úgyis ki fogok dőlni, az tuti. Majd dumálunk később.
Habozva néztem rá, ő pedig bólintott még egyet a nyomaték kedvéért.
– Megvársz? – kérdeztem Ginnytől. – Tudom, hogy már egy félórája ott kellene lennem, és tényleg annyira bocs, de ez életbe vágó volt. Van még húsz perced? Mindjárt ott vagyok.
– Oké, nyugi. – Ginny hangja megértő volt és derűt árasztott, ami most úgy hatott rám, mint egy simogatás. – Itt várok, ne rohanj.
– Köszi nagyon! Szia! – Kinyomtam a telót, és kétkedve Gerire pillantottam. – Biztos, hogy oké?
– Ezer százalék – felelte, és kacsintott egyet. – Nem hiányzik, hogy ott lebzselj körülöttem.
– Dugulj el – böktem meg, mire átkarolta a vállamat, és egy pillanatra magához szorított. Millió kérdésem lett volna, de ez nem a faggatózás ideje volt. Kifordultunk a Nagykörútra, a keze még mindig a vállamon pihent, én pedig arra gondoltam, hogy bármennyire egymás agyára megyünk néha, talán mégsem vagyunk annyira árvák, amennyire hittük volna. Hosszú idő óta most először majdnem tökéletesen biztos voltam ebben.
Bár így estefelé rengetegen voltak a parkban, egy pillanat alatt kiszúrtam Ginnyt, akin ezúttal vörös szoknya volt sötétlila felsővel (ez a színkombináció talán még Zsanin is furán mutatott volna, Ginny azonban szuperül nézett ki benne). Felhúzott lábakkal üldögélt egy padon, a térdén nyitott könyvet egyensúlyozott. Amikor odaléptem hozzá, felnézett, és beletett a regénybe egy gyönyörű, hímzett könyvjelzőt.
– Mi ez? – böktem a könyv felé, és lehuppantam (na jó, inkább roskadtam, sűrű nap volt) mellé a padra. 
– A Zabhegyező – fordította felém egy pillanatra, hogy lássam a címet: Catcher In The Rye. Eredetiben olvas? De menő! – Ismered?
– Csak a filmet láttam. Ilyen jól tudsz angolul? - csodálkoztam, mire megvonta a vállát.
– Régen egyfolytában az MTV-t néztem, meg más angol nyelvű csatornákat, és rám ragadt. Utána már a suliban is könnyű volt. Sokat kell olvasni, ennyi az egész. Te beszélsz valamilyen nyelvet?
– Németből van középfokúm, de már egy csomót felejtettem vallottam be csüggedten. Bele se akartam gondolni ebbe a nyelvvizsga-dologba, mert tudtam, hogy mire mi odakerülünk, az egyetemi felvételihez már legalább kettő fog kelleni, ami pont eggyel kevesebb, mint amennyi nekem van, úgyhogy választanom kéne egy másik nyelvet... de mikor annyi fontosabb dolog van a világon! Hogy mi?
Hát, mondjuk az élet, úgy általában. 
– A könyvtárban vannak könyvek németül is, és nem csak dögunalmasak – ajánlotta mosolyogva, és félresimított a szeméből egy vörös tincset. Neheztelésnek nyoma sem látszott rajta, pedig több mint egy órát várt rám, mázli, hogy legalább könyv volt nála. Hm, talán tényleg jobban meg kéne fontolnom azt az olvasásügyet. – Megnézzem neked?
– Köszi, az tök jó lenne. De ha egy mód van rá, ne a Twilight legyen, jó?
– Mit szólsz A szürke ötven árnyalatához? Biztos nagyon szexi lehet németül.
– Fúj, magyarul se érdekel! – Elnevettem magam, és éreztem, hogy pillanatról pillanatra ellazulok. Olyan jó volt egy kicsit szabadon hülyéskedni, és nem gondolni semmire, bár közben azért a közlésvágy is feszített. Ginny kitalálta a gondolataimat.
– Hosszú napod volt? – kérdezte, miközben belenyúlt a táskájába, és kivett egy zacskó mézes puszedlit. Úgy tűnik, mindig van nála depikaja.
– Nagyon.
– Elmondod?
– Nem te akartál beszélni valamiről?
– Az ráér. Puszedlit? – nyújtotta felém a zacskót. Pár hete talán még vacilláltam volna, de most bátran belemarkoltam. Isteni volt. Édes és megnyugtató, mint maga Ginny. Ömleni kezdtek belőlem a szavak.
– Először is itt van Zsani. Emlékszel, hogy azt mondtam, titkol valamit, hát most kiderült: valószínűleg bulimiás, bár ezerrel tagadja. Folyton ideges, hülyeségeket csinál, hullik a haja, egyfolytában a mosdóba rohangál, ma meg elájult nálunk. Kijöttek a mentők, és bevitték megfigyelésre.
– Meddig?
– Csak egy napra. Gondolom, kap valami infúziót és annyi.
– Igen, sóoldatot kap – bólintott Ginny. – A régi baráti társaságunkban anorexiás volt az egyik lány, vele ez heti szinten előfordult.
– A mentősök nem tudják, hogy bulimiás.
– Nem mondta meg nekik? – kerekedett el a szeme. – A szülei tudják?
– Szerintem az anyja tudja, de nem fogod elhinni: ő sem hajlandó beismerni. A múltkor pont azon vesztünk össze, hogy mind a ketten ott hazudoztak nekem a telefonban.
Annyira nem értem... a gyereke egészségéről van szó! 
– Ki tudja, mi lehet mögötte – lógázta a lábát töprengve Ginny, és egy fekete fürtös kislányt figyelt, akin az anyukája éppen megigazította a ruhát. A kislány türelmetlenül rugózott a lábával, és egyfolytában a mászókán csüngő többi gyereket bámulta, de az anyja nem kegyelmezett: gondosan belehúzta az apró nadrágba a kilógó ingecskét, eligazgatta a pulóvert, újragombolta a kabátot. Amikor végzett, a gyerek szabályosan kitépte magát a kezei közül, és visszaszaladt a többiekhez. – Lehet, hogy van előzménye.
– De miért nem beszél nekem róla? Ez fáj a legjobban bukott ki belőlem, és amikor kimondtam, rájöttem, hogy tényleg így van. Állítólag Zsani legjobb barátnője vagyok, ám ha erről van szó, mégis úgy kezel, mint egy idegent. – Azt hiszi, nem érteném meg?
– Nem, szerintem épp attól fél, túlságosan szereted ahhoz, hogy ne tegyél semmit. És nem is téved, igaz?
Ginny összefonta a karját. Most egy kedves, de határozott tanár nénihez hasonlított. – Szeretsz gondoskodni azokról, akik fontosak neked.
– Miért, más nem így van ezzel? Vagy ez szerinted rossz? – Összezavarodtam. Lehet, hogy rosszat teszek a törődésemmel? Úgy érzi, túlságosan beleszólok az életébe?
Eszembe jutottak a szavai azon a szörnyű napon, amikor megtudtam, mi baja: „Ha tudni akarod, létezik olyan, hogy valami valakinek a magánügye, és szerintem irtó nagy bunkóság tőled, hogy folyton kutakodsz. Nem az én hibám, hogy nincs saját életed... ” Bár akkor úgy éreztem, mintha elárult volna, valójában csak félt. Hogy ítélkezem majd, hogy azonnal meg akarom oldani, gyorsabban, mint ahogy ő készen állna rá. A másik pedig, hogy... a fenébe is, na igen...
ameddig az ő bajával foglalkozom, nem kell a sajátomra koncentrálnom, pedig nekem is van elég. Márk, Apu, Geri...
– Szóval békén kellene hagynom?
– Nem, csak szerintem ne légy erőszakos – felelte Ginny. A lemenő nap fényében úgy csillogott a haja, mint a réz. – Amikor szarul voltam, mindenki segíteni akart, ki akarták beszélni belőlem a rosszat. Azt hitték, ha megmondják a tutit, majd jól megoldódik minden, és elmondhatják, hogy ezen is túl vagyunk, látod, nem is volt olyan nagy dolog. Én meg ültem velük szemben zavartan és dühösen, mert senki, még az anyám se fogta fel, hogy fogalmam sincs, mi bajom van, hogy tudnám akkor megfogalmazni? Csak annyit éreztem, hogy fáj, de iszonyúan, és nem múlik el, bármit csinálok, akárhányszor szívok bele a ragasztós zacskóba, akárhányszor iszom le magam suli után.– Ez az egész a mostohaapád miatt volt? – kérdeztem kis szünet után. Ginny megrázta a fejét.
– Nem csak. Inkább amiatt, mert vidéki voltam mondta. Olyan jó volt látni, mennyire higgadtan beszél az egészről. Már túl volt rajta, és ez nekem is reményt adott.
– Nem sokkal a gimi kezdete előtt költöztünk Pestre, és állítólag még érződött rajtam az „istállószag”.
– Sokat bántottak miatta, ugye?
– Eléggé felelte szomorú mosollyal. – Még az úgynevezett barátaim is Riskának csúfoltak néha... Végig úgy tettem, mintha engem is szórakoztatna ez az egész, velük együtt röhögtem magamon, így legalább egy időre el tudtam hinni, hogy hozzájuk tartozom. Tudod, bolond-szindróma... Persze csak addig a tipikus udvari voltam érdekes, ameddig viccet lehetett csinálni belőlem, az ő szavaikkal élve „benne voltam a buliban”. Amikor viszont volt az a balhé, amiről meséltem, és felróttam nekik, hogy nem álltak ki mellettem, egy pillanat alatt kiestem a kegyeikből.
– Talán minden klikk ilyen – mondtam elgondolkodva, és megint Cory meg a bandája jutott eszembe. Ginny töprengő arcot vágott.
– Én szeretném azt hinni, hogy nem. Hogy léteznek olyan barátságok, akár több ember között is, amikben nem kell elveszítened önmagadat. Ti például szerintem ilyenek vagytok.
– Gondolod? – húztam el a számat keserűen. – Kedves vagy, de nem hiszem, hogy Zsani annyira vállalná önmagát előttünk, mert akkor vállalnia kellene a problémáit is.
Komolyan, el se tudom képzelni, miért csinálja... Vagy talán attól fél, hogy ha megismerjük a hibáit, akkor nem látjuk tökéletesnek és akkor...
Olyan hirtelen hallgattam el, hogy Ginny megütődve nézett rám. Teljesen elnémított a felismerés. Hogy is nem jutott az eszembe hamarabb! Képek villantak fel előttem: Zsani, ahogyan a volt osztálytársairól beszél, akik kiközösítették Pearl miatt... a tökéletes feleletei a suliban, a dolgozatok, amiket látszólag kiráz a kisujjából... az anyukája, ahogy rászól, miközben skype-olunk, hogy kapcsolja ki a gépét, és ő nem mond ellent, egyáltalán nem lázad... ahogy látványosan kidobja Gabe-et mindenki előtt, utána pedig magából kikelve adja elő a cukrászdás-csókos sztorit...
amikor idáig jutottam a filmben, a kezembe temettem az arcom. Hiszen végig egyedül volt! A szülei nem vettek tudomást arról, ami történt, én kioktattam, Ákosék nem állnak olyan közel hozzá, hogy számíthatott volna rájuk ilyesmiben, Gabe pedig... vajon tényleg rájött? És ha igen, mit szólt hozzá? Az agyamban egymást kergették a kérdések és a válaszok, de legalább végre valamennyire tisztán láttam.
Ginny nem tudhatta, mi zaklatott ennyire fel, de nem kérdezett semmit, csak finoman a karomra tette a kezét.
– Menned kell?
– Nem, én csak... – Megráztam a fejem. Hirtelen eszembe villant, hogy még mindig nem mondta el, miért hívott ide. Nem önthetem rá most megint a bajaimat -
ráadásul segíteni sem nagyon tudna rajtuk inkább őt kell meghallgatnom. – Mi az, amiről beszélni akartál?
Ginny hirtelen zavarba jött. Gyűrögetni kezdte a szoknyája szélét, és igyekezett elkerülni a tekintetemet.
Semmit nem értettem: még neki is, aki eddig olyan őszintének tűnt, volna valami titkolnivalója? És épp előttem?
Hiszen bármennyire bírom is, alig ismerjük egymást.
– Láttam a Face-en, hogy valaki nagyon sűrűn lájkolja a dolgaidat – kezdett bele lassan, mintha minden szót kínos lenne kimondania. – Egy Márk nevű fiú.
A név említésére pavlovi reflexként elpirultam, és kiszáradt a torkom.
– Igen, Király Márk... Nemrég ismerkedtem meg vele, elég jóban vagyunk. Miért?
– Az mit jelent, hogy jóban? – kérdezte gyorsan, én pedig egyre kevésbé vágtam, miért érdekli ennyire. 
– Hát... szoktunk chatelni meg skype-olni, egyelőre ennyi – válaszoltam óvatosan, mert úgy éreztem, az „olyan szép vagy”-jelenetről nem feltétlenül kell tudnia. A következő mondat be is igazolta a sejtésemet.
– Annyira szar ez... azért kérdezem, mert... szóval az van, hogy... – Ginny e percben szemmel láthatólag sokért nem adta volna, ha tudna úgy hoppanálni, mint egy vérbeli Weasley. – Ő az unokatesóm pasija. Már két éve.
Zavartan elhallgatott, én pedig szótlanul meredtem rá.
Igazából nem lepődtem meg, hiszen ez tökéletesen megmagyarázta Márk különös viselkedését, de iszonyatosan rosszulesett, kábé mintha egy kardot döftek volna a szívembe (stílusosabb, mint a kés). Hosszú másodpercekig egyikünk sem szólalt meg, végül Ginnynek sikerült előbb összeszednie magát.
– Tényleg úgy sajnálom, hogy ezt nekem kell... De úgy gondoltam, szólok, mielőtt még nagyon beleéled magad. Bár én is csak egy pár napja jöttem rá, hogy valószínűleg nyomul rád.
– De nem értem – suttogtam, miközben végigfutott a hátamon a hideg. Most én is szívesebben lettem volna bárhol máshol, mint itt. – Nem boldogok az uncsi... a barátnőjével?
Vagy amúgy sem hűséges fajta? És miért pont...
– Amennyire én tudom, jól megvannak – vágott közbe Ginny. Láttam, hogy küzd magával: egyszerre akart lojális lenni az unokatesójához, és elkerülni, hogy megbántson.
Mondjuk igaz, hogy Anita nem egyszerű csaj. Meg mióta tavaly a betegsége is...
– Betegség? Úristen, ugye nem súlyos? – Ha lehet, még szörnyűbben éreztem magam. Igaz, hogy a tudtomon kívül, de majdnem elszedtem egy beteg lány pasiját! A képzeletemben megjelent Márk, ahogy egy arctalan csaj tolószékét tolja, miközben bánatos zene szól, ő pedig a barátnője feje fölött pimaszul rám kacsint... Mielőtt még jobban elragadott volna a fantáziám, Ginny csitítóan felemelte a kezét. 
– Nyugi, azért nem annyira durva. Nagyjából egy évvel ezelőtt 1-es típusú cukorbetegséget állapítottak meg nála.
Speciális diétát kell követnie, meg figyelnie az inzulinszintjére, de így szerencsére most teljesen jól van. 
Mondjuk a család azért eléggé bepánikolt, amikor kiderült...
Akkor már régen együtt voltak Márkkal, és Ani kicsit túlságosan belekapaszkodott, de mondom, elvileg jól vannak, és szeretik egymást.
– Értem. – Nem tudtam, mit mondhatnék. Nem csináltam semmi rosszat, mégis bűntudatom volt.
Ahogy hazamegyek, azonnal letiltom Márkot mindenhonnan, fogadkoztam magamban, és egyidejűleg azért is könyörögtem, hogy legyen erőm hozzá. Nem voltam dühös, csak valami végtelen szomorúságot éreztem: a mostanában olyan zűrös napjaimban Márk jelentette az egyetlen valódi örömöt, arra a pár órára, amíg beszéltünk, elfeledkezhettem mindenről. Ginny az ajkát harapdálva hallgatott mellettem. Nem akartam, hogy lelkiismeretfurdalása legyen, így halvány mosolyt erőltettem az arcomra, és megszorítottam a kezét.
– Ne aggódj, oké? Minden rendben lesz.
– Oké – mosolygott bizonytalanul, nekem pedig hirtelen eszembe jutott valami.
– De figyi, ha ismered Márkot... Hogyhogy nem tűnt fel neked a játszón, amikor először találkoztunk?
– Miért? – kérdezett vissza csodálkozva.
– Mert vele voltam, amikor meghallottam a sírásodat. 
– Ő akart akkor megcsókolni? Nem ismertem fel. Tiszta könny volt a szemem, csak azt láttam, hogy egy magas srác az, aki otthagy minket. Uhh, ezek szerint rosszabb a helyzet, mint gondoltam – mondta csüggedten. – Úgy sajnálom... és nem csak Ani miatt. Amúgy is hülye heted volt, én meg még rá is tettem egy lapáttal.
– Nem te vagy a hibás, hanem Márk. – Hirtelen elfutott a pulykaméreg, és egyúttal meg is könnyebbültem. Mi itt esszük magunkat, ő meg vidáman chatelget velem a beteg barátnője mellett! A düh felpezsdítette a véremet, és a fáradtságom mintha elillant volna. Felpattantam Ginny mellől.
– Bocs, most viszont rohannom kell, ha nem gond!
– Menjél nyugodtan – felelte Ginny még mindig síri hangon. Egy pillanatra megöleltem, és magamhoz szorítottam.
– Nem haragszom rád, oké? Tényleg nem. De légyszi, az uncsitesódnak ne szólj rólam meg erről az egészről, jó?
– Mit akarsz csinálni? – kíváncsiskodott Ginny. Búsan elmosolyodtam, és elszántan néztem rá.
– Nem érdekes, a lényeg, hogy Márk eltűnik az életemből egyszer és mindenkorra. Vigyázz magadra, majd beszélünk, jó?
– Jó. Sok szerencsét... ehhez és a Zsanis dologhoz is. Ahogy Ginny ott gubbasztott a padon furcsa kis boszorkányjelmezében, és bánatos fintorral integetett utánam, még szimpatikusabb lett, mint eddig volt. Az őszintesége pedig lenyűgözött: elmondta nekem ezt az egészet, pedig nem tudhatta, hogyan reagálok – benne volt a pakliban, hogy nem hiszek neki vagy nem érdekel, amit mond, és tovább flörtölök Márkkal. Ő viszont bízott abban, hogy tisztességes leszek, és meg akarta védeni az uncsitesóját, akit szeret. Elfacsarodott a szívem, egyrészt, mert el kell küldenem Márkot, másrészt, mert Zsanira és az öcsémre gondoltam. Nem értettem, miért fuldoklunk folyton a hazugságban, miközben annyira szeretjük egymást. Vagy talán épp emiatt...?
Minden harag és fogadkozás ellenére végül persze megint az történt, ami mindig: nem mertem szemtől szemben elmondani Márknak, mennyire ki vagyok rá akadva, csak egyszerűen megszakítottam vele minden kapcsolatot. A háttérben a Harcosok klubja szinkronos verziója ment (nem lágyulhattam el), miközben sorban nyomogattam a „törlés” gombokat a neve mellett a Facebook-on, a skype-on, sőt még a mailfiókomban is. Ki vele mindenhonnan! „Biztos benne, hogy törölni kívánja BasketballKing-t az ismerősei közül?” kérdezgette folyton a mocsok kis rendszer, nekem pedig minden „igen”-nél újabb adag könnycunami indult meg a szememből. A barátnője beteg, a barátnője beteg, ismételgettem magamban bőgés közben, de ezzel nem akadályozhattam meg, hogy felvillanjon egy csomó részlet a beszélgetéseinkből, meg azok az apró kis szokások, amik ilyen rövid ismeretség után is kialakultak köztünk: például, hogy amikor egyikünk visszakérdezett, hogy meggörbített mutatóujjunkat: így görbülj meg? Egy idő után pedig már a kérdés sem kellett, csak a mutatóujj... erre gondolva újabb bömbölésroham tört rám. Zihálva tapogatóztam a negyvenedik zsebkendő után, amikor kopogtak az ajtómon.
– Iged? – kérdeztem (az egész fejem tiszta takony volt az órák óta tartó sírástól). Az ajtó kinyílt, és az öcsém dugta be rajta a fejét. Ahogy megláttam, megint elöntöttek az érzelmek, és folytattam a zokogást.
– Jaj, ne már! – Geri mellém lépett, és ügyetlenül megveregette a vállamat. – Úgy bőgsz, hogy zeng tőled a lakás. Alig tudtam megakadályozni, hogy Karola néni rád törjön, totál kétségbe van esve. De valahogy úgy gondoltam, most nem forró kakaóra vágysz...
– Jól godoldad – szipogtam, és nagyot trombitáltam a zsebkendőmbe (az orrom már olyan vörös volt, mint Kukának a Hófehérkében). Az öcsém leereszkedett a székem karfájára, ami azonban, elég könnyű darab lévén, nem bírta a gyűrődést: reccsent egyet a súlya alatt, majd felborult, Geri meg én pedig a földre gurultunk. Egy másodpercig meglepetten bámultunk egymásra, majd egyszerre kezdtünk el röhögni.
– De hülye vagy! – csuklottam, miközben az arcom még mindig nedves volt a könnyektől. Néztem az öcsémet, aki a hátán fekve nevetett, és legszívesebben össze-vissza puszilgattam volna (bár akkor valószínűleg fejvesztve kimenekül a szobából). Amikor úgy másfél órája hazaértem, éppen aludt, azt hittem, ma már föl sem fog kelni az előző napi incidens után, de talán épp én ébresztettem fel a bőgésemmel. Azt azért nem tudtam megállni, hogy nagyon finoman meg ne simítsam a karját. – És te hogy érzed magad?
– Oké vagyok, nem én bömbölöm szét az agyam már egy órája – pislogott rám kíváncsian, miközben úgy tett, mintha nem venné észre az ujjaimat, amik még mindig a kezén pihentek. – Mi a fene van?
– Á, csak valaki iszonyú nagy seggfej feleltem mérgesen. Ezek után Márk azt sem érdemli meg, hogy a számra vegyem a nevét, pláne, hogy traktáljam vele az öcsémet. – Felkeltettelek?
– Nem, már fent voltam, felkeltett a telefon.
– Ki hívott?
– Az egyik csaj a bandából – felelte, és megrebbent a szemhéja. Nem kellett többet mondania, már tudtam: a telefonáló nem egyszerűen egy csaj volt „a bandából”, hanem az, aki tetszik Gerinek, és aki, akárcsak a többiek, tegnap este szintén elárulta. Erre a gondolatra egy pillanat alatt megint dühös lettem (az érzelmeim úgy hullámzanak mostanában, hogy egyszer el fogok ájulni, esküszöm).
– És mit akart? – Igyekeztem elrejteni az ingerültségemet, hiszen hivatalosan nem ismertem a csaj szerepét. Még az is lehet, hogy tévedek (bár tutira nem). Geri vállat vont.
– Csak megkérdezte, hogy vagyok. Nagyon zavarban volt. Szerintem megbánta a... azt mondta, ők is hazaértek nem sokkal azután, hogy elmentünk. És szeretne találkozni.
– Az utolsó szavakat már halkan ejtette ki, mintha félne a reakciómtól. Majdnem ki is robbant belőlem a felháborodás, de a Zsanival történtek óvatosságra intettek, így nagy levegőt vettem.
– Miért? – kérdeztem olyan lágyan, ahogy csak tellett tőlem. Közben a belsőmben ádázul üvöltött egy szörnyeteg: „Keresd meg azt a dögöt, és nyírd ki!”.
– Nem tudom. Megmondtam neki, hogy én nem akarok – válaszolta az öcsém látszólag közönyösen, de átláttam rajta. 
Nagyon fájhatott neki elküldeni a lányt, de közben azt is éreztem, tudja, mit kockáztatna mellette. Ezek után már csak egy kérdésem maradt.
– Geri, mondj meg nekem valamit őszintén. – Elakadt a szavam. Úgy látszik, a legegyszerűbb dolgokat a legnehezebb megfogalmazni. Szerencsére nem is kellett, mert Geri közbevágott. 
– Nem hoztam el semmit onnan – nézett a szemembe komolyan, én pedig erre, ha már úgyis benne voltam a bőgésben, megint halkan zokogtam egy sort. Az öcsém úgy élt át baromi szar dolgokat ebben a házban, hogy senki észre se vette, mi történik vele. Anyu halála után nagyon bezárkózott, de én el voltam foglalva a saját fájdalmammal, Apu örült, hogy nem kell vesződnie vele, Karola néni meg a kamaszodás számlájára írta a viselkedését. Vakok voltunk mindannyian, de én a leginkább. Most pedig olyan büszke, mint még soha.
– Szuper – suttogtam rekedten. Egy picit elmosolyodott, és megfricskázta az orromat. Ebben a pillanatban nagyon hasonlított Anyura.
– Filmnézés? Valami újabb a Harcosok klubja helyett?
kérdezte vidám fintorral, én pedig a gépemre pillantottam. 
Amikor Geri bejött, épp az utolsó „igen”-re akartam rákattintani, a kis doboz még mindig ott várakozott a képernyőn. Feltápászkodtam, és határozott mozdulattal rányomtam: Márk profilja eltűnt. Bezártam a netet, megint kifújtam az orrom, és rávigyorogtam Gerire. 
– Jöhet!



Mire jók a felnőttek?
Zsani két nap múlva tűnt fel újra a suliban, és egyáltalán nem úgy nézett ki, mint akibe egy éjszakán keresztül csörgött a sóoldat a kórházban, ellenkezőleg: majd’ kicsattant az energiától. A jókedvét csak fokozta, hogy a sokadik kudarcba fúlt próbálkozás után ma végre sikerült becsempésznie Pearlt Béni orra előtt, mert a szerencsétlen portás éppen el volt foglalva azzal, hogy a fejét a nyaka közé húzva tűrje az igazgatónő üvöltözését, aki felettébb sérelmezte, hogy valaki reggel beállt a parkolóhelyére, Béni pedig még nem intézkedett az ügyben. Az aula zengett Darvas Marika néni sipítóan éles hangjától, Zsani pedig úgy vonult be a kosárkájában trónoló Pearllel a hóna alatt, hogy senki rá se bagózott.
Most ott ültünk mind a négyen (azaz a macskával együtt öten) a termünkhöz vezető folyosó sarkában. Pearl lustán elnyújtózott az őt átszellemülten cirógató Ági ölében, amikor pedig valaki arra jött, Ági ráborította a kabátját a tiltakozó cicára, akit ezek után extra adag simogatással lehetett csak kiengesztelni. Ákos az ablakpárkányra tett lábakkal hintázott a székén, és Zsanival azon agyaltak, hogyan érjék el, hogy Pearl csendben maradjon az órák alatt. Látszólag olyan volt ez a reggel, mint a Zsani „átváltozása” előtti bármelyik, de én, a kávémmal a párkányon gubbasztó kis pukkancs, sehogy se bírtam feloldódni. Zsani nevető arcát figyeltem, kerestem valami jelet... de minek a jelét? Egyetlen éjszakának a kórházban? Ijedtségnek, félelemnek, megbánásnak? Fogalmam se volt, csak azt éreztem, nem normális, hogy ennyire vidám. Amikor ez átfutott az agyamon, rögtön meg is szidtam magam. Ahelyett, hogy örülnék! Ő legalább megpróbál túllépni a történteken. A kórházban töltött időről egyébként egy árva szót se szólt, én pedig nem mertem faggatózni: úgy vigyáztam erre a törékeny békére, ami most uralkodott közöttünk, mint a legdrágább kincsre.
– Tuskó, nem kötjük be a macskám száját! – csattant fel Zsani, és rácsapott Ákos tarkójára. – Ez egy jól nevelt állat, fog tudni viselkedni.
– Hát persze, amíg kedve van hozzá! – vágott vissza Ákos, miközben villámló szemekkel meredt Zsanira, és a tenyerével a tarkóját dörzsölgette. – Aztán elkezd morogni meg vertyogni, és Nagy kihajít vele együtt. Tuti, hogy nem díjazza a négylábúakat.
– Nem díjaz az senkit – dörmögtem, mert nagyon nem bírom a pasast. Az egy dolog, hogy hülye vagyok matekból, de azért igyekszem megérteni azt a sok baromságot, amiről halandzsázik, ő viszont minden alkalommal beéget. Legutóbb, amikor kérdezett valamit, én meg idegességemben kiböktem, hogy „ezt speciel nem tudom”, utána egész órán minden mondatába beletette a „speciel” szót, és közben gúnyosan pislogott rám a kerek kis szemüvege fölött. „Ha ezt a vektort most speciel elforgatjuk, az eredmény, amit kapunk…” – jajj, milyen idegesítő egy ürge! Meglátszik rajta, hogy nincs felesége, az anyjával él egy kertes házban Gödöllőn, onnan HÉV-ezik be mindennap, és még utazás közben is a matematikai szakkönyveket bújja. Állítólag fiatalkorában kész Will Hunting volt, zseniális elme, csak valamiért nem jött össze neki a tudományos pálya, így tanár lett, most meg rajtunk veri el, hogy elcseszte az életét, hát remek. Bármilyen fura hangulatban is voltam, azért vicces volt arra gondolni, milyen képet vágna, ha az óra közepén Pearl zajongani kezdene a kosárban. Zsani valószínűleg ugyanezt a képet látta maga előtt, mert kelletlenül bólintott Ákos szavaira.
– Oké, akkor mi legyen?
– Figyi, biztos nem akarod hazavinni? – kérdezte Ákos elkínzott arccal. – Látod, hogy utálja az embereket. Rajtad kívül talán csak Ágit tűri meg.
– Mert imádom – szólt közbe Ági olvatag mosollyal. Az egyik keze folyamatosan Pearl bundáján siklott fel és alá, a másikban pedig a Love story-t tartotta; a lapozás mondjuk elég bajos volt így, mert Pearl azonnal felmordult, ha levette róla a kezét, de Ági az elmúlt pár percben kifejlesztette az orral lapozás bonyolult technikáját. Kicsit különösen festett közben, ám vele kapcsolatban lassan már semmin nem lepődtem meg.
– Igen, mert imádja. – Ákos gyengéd pillantást vetett az orrával a lapokat böködő Ágira, mire megint eszembe jutott a múltkori randijuk. Vajon lett folytatása? A FB azóta nem árult el semmit, de attól még titokban találkozhattak. Különösen éreztem magam, mert először fordult elő, hogy nem tudtam kiigazodni azon a két emberen, akiket eddig nyitott könyvnek hittem. – Szóval nem viszed haza? Oké, menő, hogy ki tudtad cselezni Bénit, de tényleg nem tudom, mit kezdünk itt ezzel a dö... macskával egész nap.
– Jaja – csatlakoztam én is, részben, mert igaza volt, részben, mert én nem tartoztam Pearl kedvencei közé (talán a macskák mégis okosabbak, mint hittem). – Viccen kívül, azért elég nagy bajba kerülhetsz miatta. És arra nem igazán van szükséged, így is egy csomót hiányoztál mostanában.
– Tényleg, hol voltál tegnap meg tegnapelőtt? – tudakolta Ákos, mire Zsani szeme rám villant, én pedig felsóhajtottam. Ákosék nem tudnak a kórházról, oké, hallgatok. Már megint.
– Családi ügy – vetette oda válaszul, én meg nem bírtam megállni, hogy fel ne nyögjek. Végül is nem hazudott nagyot, tényleg családi ügy a bulimiája, csak ezzel valószínűleg még ő maga sincs tisztában. Ákos szeme ide-oda járt közöttünk, de végül lenyelte a feltoluló kérdéseket, és megint Pearlre pillantott.
– Akkor mi legyen?
– Mindjárt kezdődik az első óra, következő szünetben hazaviszem – engedett Zsani, kivette a táskájából a kézitükrét, és megigazította a haját. Én azóta sem szereztem be sem tükröt, se sminktáskát, ő viszont kényszeresen ügyelt arra, hogy mindig, még egy szimpla tanórán is tökéletesen nézzen ki. Eszembe jutott az a egymásnál aludtunk, és hirtelen elmondhatnám neki (és el is hinné), hogy smink nélkül ötször gyönyörűbb, mint kifestve, és egy sima farmer-felső kombóban is bármikor versenyre kelhetne Ashley Greenenel, nem kell ahhoz bőrcsizma meg szaténnadrág.
– Elkísérhetlek? – kérdeztem, mert nagyon szerettem néhány este, amikor azt kívántam, bár volna négyszemközt maradni vele. elpanaszolnom a Márk-gikszert, Egyrészt másrészt muszáj volt finoman ki akartam kérdezni a kórházról is. A kérdést hallva felém fordult, és átölelte a derekamat. – Persze, Pom-pom – felelte, és a vállamra hajtotta a fejét. Viszonoztam az ölelést, és néhány másodpercig hagytam, hogy átjárjon az iránta érzett szeretet. A torkomba megint könnyek tolultak, és alig tudtam megállni, hogy fel ne kiáltsak: „mit csinálsz magaddal, annyira aggódom érted!”, de visszafogtam magam. Ebben a pillanatban Zsani válla fölött megpillantottam Johnny bát, aki éppen felénk tartott. A többiek még nem vették észre, így villámgyorsan kibontakoztam az ölelésből, és a Pearlt becézgető Ági elé húzódtam.
– Ne próbálkozz, már tudok róla – lépett oda hozzánk mosolyogva Johnny bá. Haragnak nyoma sem látszott rajta, így a közben egy másodpercre pánikba eső Zsani is megkönnyebbülten fellélegzett. Johnny bá szigorúnak szánt arckifejezéssel nézett rá, de még így is annyira aranyos (és irtó jóképű) volt, hogy nehéz volt komolyan venni. – Szép húzás, Lőrincz kisasszony, de most, hogy megnyerted a játszmát, vidd haza, légy szíves.
– Az első óra után hazaviszem, rendben? – Zsani ösztönösen jónő-pózba vágta magát, pedig ha valakiről, hát Johnny báról biztosan tudtuk, hogy még egy elismerő pillantás erejéig sem nézne „úgy” egy diáklányra. – Ígérem, csendben lesz.
– Jó, de ha meglátom itt bármikor a nap folyamán, nem lesz több húzásod – mondta Johnny bá fejcsóválva, aztán összeráncolta a homlokát. – Tényleg, az igazolásod itt van?
– Itt. – Zsani elvörösödött, és beletúrt a táskájába. Ákos meg Ági rámeredtek, de ő nem nézett senkire, csak a lángoló fülei árulták el, mennyire zavarban van. Amikor megtalálta az orvosi igazolást, átnyújtotta Johnny bának, közben pedig makacsul csak a tanárt bámulta. Szinte megsajnáltam.
– Köszönöm. – Johnny bá kettéhajtotta a papírlapot, és kicsit közelebb hajolt Zsanihoz. – Elég gyakran vagy beteg mostanában. Nem gondoltatok rá, hogy kivizsgáltasd magad?
– Most csináltak egy teljes kivizsgálást – motyogta Zsani olyan halkan, hogy alig értettem. – Azt mondták, minden oké.
– Azért én beszélnék az anyukáddal. – Johnny bá erősen nézte Zsani arcát, mintha le akarna olvasni róla valamit, de Zsani nagy érdeklődéssel tanulmányozta a padló mintáját. Mikor ér haza ma este?
– Ma vacsorázni mennek – vágta rá Zsani. Nyilvánvaló volt, hogy hazudik, de persze nem vádolhattuk meg szemtől szemben (főleg én nem). Ákos meg Ági pedig már nem is figyeltek: szerintem rég feladták, hogy megértsék, mi folyik itt.
– Na és holnap?. Johnny bá nem tágított, miközben a homlokán egyre mélyebbek lettek a ráncok. Zsani villámgyorsan rápillantott, és felmérte, hogy nem feszítheti tovább a húrt.
– Holnap otthon lesz – suttogta. Johnny bá aprót bólintott, aztán rám nézett. Megint úgy olvastam a tekintetéből, mint a legutóbbi alkalommal, és hirtelen megértettem: ő az egyetlen lehetőségem arra, hogy esetleg segíteni tudjak Zsanin. Talán Ginnynek igaza van, és tényleg kényszeres megmentő vagyok, de nem tudom tétlenül nézni, ahogy tönkreteszi magát valaki, akit ennyire szeretek. A nap végén megkeresem, határoztam el, és magamban imádkoztam, hogy bent legyen addig, mert nem ismertem az órarendjét. Igyekeztem elhessegetni a gondolatot, hogyan reagál majd Zsani, ha rájön, hogy nem tartottam meg a titkát. Muszáj hinnem benne, hogy helyesen cselekszem... vajon a pokolba vezető út tényleg jó szándékkal van kikövezve?
Bajszinak szerencsére nem tűnt fel, hogy ezúttal nem huszonegy, hanem huszonkét élőlény hallgatja a halakról tartott előadását, ugyanis Pearlt valami angyal szállhatta meg: egész órán békésen szunyókált a kosarában. Még akkor sem hittem el egészen, hogy nem buktunk le, amikor az óra után hazafelé siettünk Zsanival.
– Döbbenet, hogy egyszer se kelt fel!
– Pedig talán még élvezte is volna Bajszi szövegét, odavan a halas kajáért – vigyorgott Zsani, miközben sebesen fel-alá lóbálta a Pearllel tömött kosarat, aki erre felháborodott nyávogással válaszolt. Zsanit figyelve arra a következtetésre jutottam, hogy élvezi a szorult helyzeteket: az órán is végig csillogott a szeme részben a párától, részben pedig az adrenalin áramlásától. Na, igen, talán nekem sem ártana kicsit bátrabbnak lennem, főleg, ha róla van szó.
– Mi volt a kórházban? – böktem ki, mire egy pillanatra elkomorult az arca, de aztán újra felvette a szokásos mosolyt.
– Minden oké volt, köszi. Azt mondták, kicsit legyengültem a múltkori... betegség miatt. Benyomtak egy infúziót, csináltak egy teljes kivizsgálást, és reggel már ki is engedtek.
– Mást nem mondtak?
– Mi mást? – Zsani összeszűkült szemmel nézett rám. Rájöttem, hogy egy tízperces loholás alatt semmit nem fogok kiszedni belőle (különben sem szabad erőszakosnak lennem, ahogy Ginny is mondta), sőt még magamra is haragítom, úgyhogy inkább gyorsan témát váltottam.
– Képzeld, közben kiderült, miért viselkedik ilyen hülyén Márk. – Ahogy kimondtam a nevét, megsajdult a szívem, de erőt vettem magamon. Nem érdemli meg! – Ginny mondta el.
– Ginny? Mi köze neki ehhez? – Zsani elfintorodott.
Még mindig nem békélt meg teljesen a gondolattal, hogy kedvelem Ginnyt, mint ahogy valószínűleg elsőre mindenkit utált volna, akit lehetséges barátnő-vetélytársnak tart. Úgy döntöttem, iróniáról, nem veszek tudomást a hangában bujkáló és megpróbáltam nyugodtan válaszolni (már amennyire a téma engedte). – Az, hogy Márknak barátnője van... aki Ginny unokatesója.
– Nem mondod komolyan! – Zsani felháborodott, döbbent pillantása gyógyír volt a lelkemnek. Még utálni is könnyebb valakit, ha nem egyedül kell csinálnod. – Ezt a rohadékot! És Ginny leszúrt téged? Mert akkor...
– Nem, dehogyis. Biztos volt benne, hogy nem tudok a csajról, és nem akarta, hogy Márk engem is átvágjon, ha már a barátnőjével megtette. És ez még nem minden. – Itt drámai hatásszünetet tartottam, Zsani pedig megállt, és szinte lélegezni is elfelejtett.
– Van még más is???
– A lány beteg. Cukorbaja van. – Erre a gondolatra megint bánatos lettem. Nemcsak azért, mert Márk hazudott, hanem mert tényleg nehéz lehet a csajnak ez az egész: naponta többször inzulinozni, folyton figyelni, hogy mit ehet és mit nem... Tudom milyen, mert Anyu egyik nagynénjének (az egyiknek a sok rokon közül, akivel Anyu halála óta abszolút nem tartjuk a kapcsolatot) is ez a baja. És Márknak van pofája mellette csajozni! Oké, végül is konkrétan nem történt köztünk semmi egy csókon kívül, de azért az az utolsó skype-beszélgetés már minden volt, csak nem ártatlan. Meglepetten láttam, hogy hirtelen Zsani arcáról is eltűnik a harag, és valami iszonyú mély szomorúság veszi át a helyét.
– Nem lehet könnyű... – kezdte, én pedig egyetértően bólogattam.
– Bizony, szegény csaj!
-...Márknak – fejezte be a mondatot, mire megütődve néztem rá. Még védi?? Mielőtt azonban kirobbanhattam volna, Zsani felemelte a kezét. – Nem mondom, hogy helyes, amit tett, csak azt, hogy nem lehet egyszerű. Egy beteg emberrel együtt élni... nagyon nehéz.
Elakadt a szavam. Nem mondhattam ki, mert ő sem fogalmazott konkrétan, de egyértelmű volt, hogy magára és Gabe-re céloz. Még ha nem is nyíltan, de most először emlegette a bulimiáját betegségként, és megszólalni se mertem, nehogy megriadjon a saját váratlan őszinteségétől. Úgy nézett most rám, mintha nem is látna, mintha valami egészen más film peregne a szeme előtt, a szája szélén pedig keserű kis mosoly játszott.
– Tök szar dolog lehet mindennap szembenézni azzal, hogy olyasvalaki van mellette, aki állandó törődést igényel. Ha például moziba akarnak menni, a lány nem kérhet popcornt vagy csokit, de még kólát sem... viszont meghatározott időpontokban ennie kell, különben elájul. Ha film közben, akkor film közben. És néha biztosan megkéri arra is, hogy adja be neki az inzulint... naponta meg kell szúrnod azt, akit szeretsz, most képzeld el... biztos meg lehet szokni egy idő után, de irtó nagy meló lehet. Nem csodálom, hogy Márk valami lazábbra vágyott, valamire, ahol nem minden a másikról szól... Azt mondtad, amikor skype-oltatok, nagyon sokat beszélt magáról. Valószínűleg a csajával erre nem nagyon van lehetősége.
Hallgattam. Fura módon nem Márk járt most az eszemben, hanem arra gondoltam, hogyan is bírhattam ki valaha Zsani nélkül. Ezek voltak azok a pillanatok a barátságunkban, amikor teljesen tisztán éreztem, milyen irtó fontos nekem és mennyit tanulok tőle. Oké, hogy Márk fájdalmat okozott, arra viszont egy percig se gondoltam, hogy neki mennyire nehéz lehet így boldogulni. Biztos szereti a lányt, de talán tényleg csak azért kezdett el flörtölni velem, mert ott, a kosárpályán adódott a lehetőség, és mellettem magát adhatta, nem kellett folyton megfelelnie valakinek... Lehajtottam a fejem. Ebben a percben már bántam, hogy egyszerűen kitöröltem mindenhonnan azelőtt, hogy beszéltem volna vele. Zsanira néztem, aki mostanra visszatért a „földre”, és finoman rám mosolygott.
– Kidobtad, igaz?
– Még azt sem. Csak töröltem – én hülye.
– Nem is baj, mindenképp bonyolult lett volna ez a helyzet. – Közben odaértünk a suli elé, Zsani pedig szorosan, bátorítóan belém karolt. – Nyugi, túl leszel rajta. És nem csak Márk meg Gabe létezik ezen a bolygón. Pikkpakk találunk olyanokat, akikkel nincs ennyi macera.
– Valentin–napi buliig már biztos nem – sóhajtottam, a pénteken esedékes rendezvényre célozva. Zsani megvonta a vállát.
– Na és? Akkor tényleg marad Okoska terve, és mi leszünk a szingli-különítmény. Kivéve, ha addig össze nem gabalyodnak Taplóagyúval – kacsintott rám, mire elnevettem magam.
– Arra várhatunk – feleltem, miközben elsétáltunk Béni fülkéje előtt. Odakint becsapódott egy kocsiajtó, Béni pedig rémülten felkapta a fejét. Amikor látta, hogy az igazgatónő autója a megszokott helyén van (a rejtélyes helyfoglaló tragacsa közben eltűnt), megkönnyebbülten felsóhajtott, és újra belemerült a keresztrejtvényébe. Zsanival egymásra néztünk, és kirobbant belőlünk a nevetés.
Még soha nem jártam a tanáriban. Oké, tudom, ez fura, mert a legtöbb diák valamilyen ürüggyel beszökik, de én valahogy elkerültem eddig, úgyhogy most kábé olyan bátran surrantam be az utolsó órám után, mintha egy oroszlánbarlangba kéne bemerészkednem. Megálltam a hosszú asztal előtt, ami a helyiség közepén terpeszkedett. Percekig konkrétan senki nem vett észre, bár amúgy is kevesen voltak bent, akik meg igen, azok a nap végén félájultan hevertek a székeikben, így volt időm tanulmányozni az ott hagyott kávés poharakat (ennyit a rendszeretetről, amiről olyan sokat papolnak), az egymáson tornyosuló dolgozathalmokat, a családi fényképeket... egy csomó tanárról azt sem tudtam, hogy egyáltalán házas. Nagyon fura, bizsergető élmény volt így látni őket, mintha valami titokba nyertem volna betekintést... mint amikor kicsi koromban Anyu néha elsőnek vitt be az áltsuliba, mert korán kellett mennie dolgozni. Ott ültem a teremben egyedül, vagy mászkáltam a kongó folyosókon, és élveztem, hogy az épület, ahol az életem jelentős része zajlik, mintha kizárólag az enyém lenne, mintha nem is suli volna most, hanem valami izgalmas laboratórium. Bekukkantottam a játszottam a sporteszközökkel, amikkel csak tesiszertárba, a felsősöket szokták gyötörni, vagy lementem az ebédlőbe megnézni, mit csinálnak a konyhás nénik, amikor senki nincs ott rajtuk kívül. Egy idő után megszoktak, és amikor felbukkantam, mindig várt rám valami meglepi, egy alma, egy túró rudi vagy egy darab keksz. Ilyenkor árva gyereknek képzeltem magam, aki egy szigorú bentlakásos iskolában él, és csak a személyzet tagjaitól számíthat kedvességre... Persze akkor még fogalmam se volt, milyen igazából árvának lenni.
Már nagyjából öt perce kergették egymást a gondolatok a fejemben, és mivel még mindig láthatatlan voltam a pihegő tanárok számára, már azon voltam, hogy hagyom az egészet, amikor Johnny bá megszólalt a hátam mögött.
– Nahát, te mit csinálsz itt, Flóra?
Megpördültem. Bár rajta is látszott a fáradtság, a szokásos kis mosoly most is ott játszott a száján. Istenem, egy ilyen jó pasinak miért nincs barátnője? Biztosan tudom, hogy nincs, mert Coryékkal egy időben szó szerint nyomoztunk utána. Cory ugyanis a fejébe vette, hogy Johnny bá szerelmes belé, mivel feltűnően sokat szólítja órán, ezért a teljes csapatnak rá kellett állnia az ügyre (te jó ég, és én ezekkel akartam barátkozni). Egy csomó kémkedés után végül megtudtuk az egyik szomszédtól, hogy mióta a felesége elment, egyedül él, és soha nem fogad „hölgylátogatókat”. Én mondom, kész pazarlás.
Johnny bá diszkrét köhintésére felriadtam a mélázásból (az ő hibája, miért ilyen jóképű, igazán növeszthetne például Magnum-bajuszt, hogy elcsúfítsa magát).
– Ööö, a tanár urat keresem. Nagyon siet? Vagy tudnánk most...
– Persze – vágta rá, és biztos voltam benne, hogy tudja, miről akarok beszélni. Letette a naplót, és a hosszúkás terem vége felé intett, ahol egy külön kis asztal állt néhány székkel.
– Ott jó lesz? A többiek úgyis elmennek mindjárt, csak még gyűjtik az erőt. Aztán pedig már csak a fakultációkat tartó kollégák maradnak bent, de ők órán lesznek.
– Szuper – feleltem összeszoruló torokkal. A francba, valószínűleg azt kellett volna mondanom, hogy „rendben” vagy inkább „kiváló”, mégiscsak egy tanárral beszélek, de Johnny bá szerencsére nem akad fenn az ilyesmin. Kicsit bólintott, és odavezetett az asztalhoz; a lépteink zajára a kókadozó kollégák lassan mozgolódni kezdtek, néhányan pedig kíváncsian pillogtak felénk. Johnny bá tüntetőleg kiválasztott egy nekik háttal álló széket, én pedig vele szemben huppantam le.
– Hallgatlak – nézett rám várakozóan.
Nem tudtam azonnal elkezdeni, olyan sok mindent akartam elmondani egyszerre. Oké, nyugi, szedd össze magad. Azért jöttél, hogy segítséget kérj, ez nem bűn, igaz? Mégsem tudtam elnyomni a fejemben a kétely hangjait. Johnny bá bátorítani próbált.
– Azt ugye tudod, hogy bízhatsz bennem?
– Persze. – Ez eddig oké is volt, csak a következményektől féltem iszonyúan... De nem húzhattam tovább az időt. Felsóhajtottam. – A tanár úrnak igaza volt Zsanival kapcsolatban. Nagyon komoly baj van vele.
– Sejtettem – válaszolta szomorúan. – Ezek a hiányzások, és egyáltalán, amióta csak itt van, elég különösen viselkedik... Mit derítettél ki?
– Bulimiás. Valószínűleg már elég régen.
Johnny bá keresztbe tette a karjait, és lehajtotta a fejét. Láttam, hogy máris lázas töprengésbe kezd.
– A szüleivel beszéltél esetleg?
– Csak az anyukájával találkoztam többször, de ő ugyanúgy tagadja, mint Zsani.
– Ezért került most kórházba is, ugye? Mi történt?
– Elájult nálunk. – Könnyek kezdték birizgálni a torkomat. Annyira remélem, hogy Johnny bá ki tud találni valamit! Ahogy elmondtam ezeket a dolgokat egy felnőttnek, hirtelen megéreztem, hogy bármennyire is utálom ezt, de tényleg gyerek vagyok még, és irtó nagy szükségem van a segítségére. Ugyan, ki hinne nekem, ha Zsanival és az anyjával szemben nekiállnék bizonygatni, hogy a barátnőm beteg? Hirtelen végtelen hálát éreztem azért, hogy Johnny bának eszébe sem jut megkérdőjelezni a szavaimat. – Bevitték a mentők, egy éjszakán át infúziót kapott, aztán kivizsgálták. Persze ő azt mondja, nem találtak semmit, de mégis, mennyire kell valakinek elgyengülnie ahhoz, hogy elájuljon? A haja is hullik, tuti, hogy ettől. A kórházban nyilván nem gyanítják, főleg, mert az anyja se szólt róla.
– Igen, ez teszi igazán nehézzé az egészet. – Johnny bá a homlokát dörzsölte, mintha ki akarná csiholni a fejéből a megoldást. – Hogy a szülő akarata ellenére tanárként sem avatkozhatok bele. El se hinnéd, milyen kevés jogunk van bármihez is, ha a szülő nem segít nekünk. Pedig itt egyedül az vezetne eredményre, ha kideríthetnénk, miért van ez az egész... A bulimia, mint minden étkezési zavar, lelki eredetű betegség.
– Akkor pszichológushoz kellene járnia? – Összerándultam, mert megint a saját rossz tapasztalataim jutottak szembe. Johnny bá kitalálta a gondolataimat.
– Flóra, attól még, hogy te nem jó szakemberhez kerültél, a pszichológusok munkája nagyon fontos, és Zsanin minden bizonnyal csak egy komoly terápia tudna segíteni.
– És ha én elérném, hogy őszinte legyen... ha rávenném, hogy elmondja... – kerestem a szavakat. A felnőttek szerint a kommunikáción múlik minden, akkor miért ne segíthetnék én a legjobb barátnőmnek?
– Hiába lenne őszinte veled, nem változna semmi vágott közbe Johnny bá határozottan. – Ha már jártál pszichoterápián, biztosan tudod, mit jelent az, hogy berögzült minta, igaz?
Bólintottam. Az én pszichodokim is folyton ezt szajkózta. Szerinte az én berögzült mintám az, hogy a szüleim gyakorlatilag magamra hagytak. Anyu meghalt (ez is egyfajta elhagyás, mondta a doki), Apu bezárkózott a gyász miatt, Gerinek meg elég volt a maga fájdalma, így tök egyedül maradtam. Ezért lettél ilyen erős, tette hozzá (ez egy volt a néhány értékelhető mondata közül), de ilyen sebezhető is.
– Zsaninak is van egy mintája, egy mozgatórugó, ami tetteit hajtja, és addig oké, hogy mi erre mondjuk rájövünk, de nincsenek módszereink arra, hogy meg is szüntessük magyarázta Johnny bá. Mire a beszélgetés idáig jutott, már teljesen egyedül maradtunk a teremben. A padlót délutáni napfény csíkozta, a kávéillat még ott lebegett a levegőben, és ahogy mindez összeolvadt Johnny bá megnyugtató hangával, olyan biztonságban éreztem magam, mint már nagyon régen nem. – Az első lépés persze akkor is az, hogy valahogy tudatosítjuk benne, mekkora a baj. A szüleire ezek szerint nem számíthatunk, bár én azért teszek még egy próbát, hátha sikerül... Ki más jöhet még szóba? Ákos vagy Ági esetleg...?
– Á, nem, nekik végképp nem mondana semmit – csóváltam a fejem. – Arról se tudtak, hogy kórházban volt.
– Nemrég láttam egy fiúval...
– Gabe – biccentettem, aztán rájöttem, hogy számára ez így nem sokat jelent. – Azaz Gábor, igen, egy ideig jártak, de aztán Zsani kidobta. Szerintem egyébként azért, mert rájött a bajára. De Zsani nagyon ki van akadva rá, nem hiszem, hogy bármit ki tudna húzni belőle, legalábbis most biztos nem.
– Akkor ki lehet, az, aki... – Johnny bá szeme hirtelen felcsillant. – Várj csak, van egy nővére, igaz?
– Igen! – Hirtelen én is izgatott lettem. Hát persze! A nővére, Petra, akivel tök közel álltak egymáshoz, amíg el nem költözött a város másik végébe a pasijához, de ha jól tudom, még mindig hetente többször beszélnek.
– Tudsz szerezni valami elérhetőséget hozzá? – kérdezte Johnny bá.
– Megoldom. – Már tudtam is, hogyan. Zsani néha szokott küldeni vicces kör-emailokat, és abban a levlistában látni szoktam a Petra nevét is. Johnny bá elégedetten bólintott.
– Oké, akkor én kezdem a szülőkkel, te pedig próbáld meg elérni a nővérét, rendben? Ha valamelyikünk eredményre jut, azon a szálon megyünk tovább.
– Rendben. – Megkönnyebbülten szusszantam egyet. Végre történik valami! Johnny bá felállt.
– Már ezzel is előrébb vagyunk – mondta. – Most viszont irány haza, mert egyrészt holnap számítok az olvasónaplódra a Bánk Bánról, másrészt, ha jól emlékszem, történelemdolgozatot is írtok.
– Igen. – Most még ez sem tudta elvenni a jókedvemet, pedig az elmúlt hetekben hozzá se szagoltam a törihez. Alig vártam, hogy hazaérjek, és írhassak Petrának. Felkaptam a táskámat, majd egy „köszönöm és viszlát!”-tal az ajtó felé akartam indulni, másodpercig csak de Johnny bá megállított. Néhány nézett a szemembe, aztán félszegen megveregette a fejem búbját.
– Nagyon jó barát vagy, Flóra.
– Remélem, Zsani is így gondolja majd – feleltem az ajkamat harapdálva, mire bátorítóan elmosolyodott.
– Így fogja gondolni. Ha talán nem is fogja rögtön megérteni, miért teszed, amit teszel, később megköszöni majd. Jó döntés volt, hogy megkerestél.
Éreztem, hogy el kell indulnom, mert előtte bőgöm el magam, és azt nem akartam. Így csak bátortalanul viszonoztam a mosolyát, és kibotorkáltam az ajtón. Igen, azt hiszem, nagyjából ilyen volna, ha lenne apám.



Sisters are doin’ it for themselves
Talán még soha nem éreztem ilyen hangosnak az elefántos óra ketyegését a szobámban. Az elefántos órát, aminek a számlapjáról Dumbo és Timothy integetett, ötéves koromban kaptam karácsonyra, és tudom, hogy ciki, de azóta se volt szívem megválni tőle. Sokáig nem bírtam elaludni sem, ha nem tiktakolt a fülembe, most viszont minden egyes óraütés ordító zajnak tűnt, mialatt Petra válaszára vártam.
Már a neki írt maillel is vagy egy fél órát szenvedtem, mert nem tudtam, hogyan fogalmazzam meg úgy, hogy éreztessem, mennyire fontos dologról van szó, de ne is fogjon gyanút. Mailben kitálalni semmiképp nem akartam, mert az anyja viselkedéséből kiindulva fel voltam készülve a ködösítésre, inkább arra gondoltam, kicsikarok tőle egy találkozót. Élőben talán nem lesz képe a szemembe hazudni. Tudtam, hogy mással kéne foglalkoznom, amíg visszaír, a törikönyv kinyitva feküdt előttem, de akárhányszor megpróbáltam tanulni, a szemem önkéntelenül újra a gépemre tévedt. Egy óra elmúltával már éppen ki akartam kapcsolni, hogy legalább parányi esélyem legyen a holnapi dogánál, amikor a mailfiók hangjelzője pittyent egyet: új üzenet! Lecsaptam a törikönyvet, és lázasan megnyitottam a mailt.
„Szia, Flóra! Bár nem nagyon tudom elképzelni, miről szeretnél beszélni velem, de persze, semmi akadálya. Holnap egy kávé a plázában, 4 körül? Üdvök: P.”
Megkönnyebbült vigyor ömlött el az arcomon. Ez megvan, most már csak elő kell vennem a legbizalomgerjesztőbb ábrázatomat, hogy szóra bírjam. Gyorsan visszapötyögtem az igenlő választ, aztán erőt vettem magamon, tényleg kinyomtam a gépet, és igyekeztem minden erőmmel a középkori városfejlődésre koncentrálni. Ha már Johnny bá kérés nélkül vállalta, hogy segít nekem, nem égetem le azzal, hogy karót írok holnap.
A pláza délután 4-kor mindig dugig van. Tök vicces, hogy a velünk egykorúak folyton azon vekengenek, milyen kevés a pénzük, miközben itt vásárolgatják el a fél életüket. Jó, nyilván nem lehet mindenki ilyen fashion-analfabéta, mint én, de bármennyire is gáznak éreztem magam titokban a szűk nacikban feszítő csajok és bőrkabátos, kigyúrt pasik között, elnézve őket valamiért mégsem irigykedtem. Én azért jöttem ma ide, mert valami konkrét célom van, aztán hazamegyek, és élem a saját életemet, amiben filmek, könyvek és barátok vannak. De ők? Itt töltik az egész délutánt, egyik üzletből a másikba esnek, miközben elvernek egy csomó lóvét műkajára. Ha még legalább beszélgetnének, de csak állnak egymás mellett, és nyomkodják az okostelójukat. Biztos nem vagyok igazságos, kell, hogy mást is csináljanak, különben hogy jönnek össze náluk például a szerelmespárok?
Bár ha Coryék történeteire gondolok, amikben a szerelmi élet csúcspontja egy gyors menet a pláza vécéjében, azt hiszem, nem is akarom tudni.
– Flóra? Felpillantottam, és a torkomon akadt a köszönés. Mielőtt eljöttem, aggódtam egy picit amiatt, hogy megismerem-e majd Zsani nővérét (a FB-fotóit csak az ismerősei láthatják), de ahogy most megláttam Petrát, rájöttem, hogy ha akartam, sem tudtam volna eltéveszteni. Már csak azért sem, mert ha lehet, Petra még Zsaninál is gyönyörűbb. Ugyanolyan csillogó, fekete haj keretezi az arcát, mint a húgáé, hatalmas barna szemei egy árnyalatnyit mandulavágásúak, és neki is félméteres szempillái vannak. Halványzöld kosztümöt viselt drapp tűsarkúval, a kezében vékony, bőr aktatáskát tartott hajszálra olyan volt, mintha most lépett volna ki az Ally McBealből. Ahogy ott álltunk egymással szemben, a modell alkatú, fiatal ügyvédnő és én, hirtelen nevetségesnek éreztem magam, de Petra kedvesen elmosolyodott, és a közeli kávézó felé intett.
– Meghívhatlak?
– Dehogyis, én hívlak meg – szabadkoztam, miközben leültünk az egyik asztalhoz. Petra finoman leintett.
– Remélem, nem sértelek meg, de amennyire én tudom, kettőnk közül jelen pillanatban én vagyok a kereső, szóval a számla az enyém. Majd ha nagy és gazdag leszel, visszaadod – kacsintott. Olyan tündéri és magabiztos volt, hogy a félelmem rohamosan csökkenni kezdett. Miután megrendeltük a kávénkat, Petra kisimított a homlokából egy ében hajtincset (az egyik oldalon hosszabbra volt hagyva a haja, a másikon pedig enyhén felnyírva, amitől hihetetlenül dögösen nézett ki), és kíváncsian pillantott rám. A szép, kerek mondatok, amiket idefelé jövet megfogalmaztam magamban, egy csapásra kiröppentek a fejemből.
– Igazság szerint... Zsani nem tudja, hogy itt vagyok kezdtem bele dadogva. Petra mosolya egy kicsit halványult, de nem tűnt el, úgyhogy folytattam. – Mikor beszéltél vele utoljára?
– Néhány napja, talán a múlt héten – felelte. A pincér, aki közben megérkezett a kávéval, olyan áhítattal bámulta őt, hogy abszolút nem lepett volna meg, ha egyszer csak eldobja a tálcát, és térdre esik előtte. Miután a pincér elment, Petra aggódó arcot vágott. – De ugye nincs baja?
– Akkor a kórházról sem tudsz?
– Kórház? – Láttam, hogy most tényleg megijedt, ki is löttyintette a tejszínt az asztalra. – Beszéltem tegnap Anyuval, ő nem említett semmit...
– Pedig Zsani három nappal ezelőtt elájult, amikor nálam volt, és bevitték egy éjszakára megfigyelésre mondtam. Petra annyira elsápadt, hogy megsajnáltam, de csak ő segíthetett nekem, úgyhogy hallania kellett az egész sztorit. – De ennek már voltak előzményei. Amióta csak megérkezett a suliba, folyamatosan titkolózik, hazudozik, és nagyon gyakran beteg, ezért gondoltam, hogy lehet valami a háttérben... aztán nemrég megláttam, ahogy kihányja a Mars csokit, amit két perccel előtte evett meg. Rákérdeztem, hogy mi ez, ő persze akkor is összevissza kamuzott... még előtte beszéltem anyukátokkal, de ő is letagadta, hogy Zsaninak egy kis „gyomorrontáson” kívül bármi baja lenne, nemrég pedig a pasijával is szakított valami iszonyú hülye indokkal, pedig imádták egymást... Azt állítja, a legjobb barátnője vagyok, mégse mond nekem szinte semmit. Arra gondoltam, hogy esetleg te tudsz...
– Miről? – suttogta.
Összeszedtem minden bátorságom.
– Arról, hogy bulimiás. Mert az, ugye?
Csend támadt. Petra az asztallapra meredt, remegő ujjai között gépiesen forgatta a kiskanalat. Láttam, hogy azon tépelődik, mennyit mondhat el nekem, hiszen egyáltalán nem ismer, de végül feladta, és egy apró sóhajjal hátradőlt a székén.
– Igen, az – kezdte leverten. – Ez nagyjából két éve kezdődött, de Zsanival már előtte is voltak gondok... A lényeg, hogy az előző sulijában is rájöttek az osztálytársai, kábé úgy, mint most te. Az ilyesmit azért nem könnyű titokban tartani, pedig Zsani nagyon szeretné... és anyuék is, főleg anyu. Szégyelli, hogy a lányának gondjai vannak. Igazából ez az oka az egésznek.
– Hogy? – kérdeztem óvatosan. Petra keserűen megvonta a vállát.
– Gondolom, találkoztál anyuval... Alapvetően nagyon jó fej, de csak addig, amíg minden úgy van, ahogy ő szeretné. Én sem önszántamból mentem a jogra, hanem mert anyu kitalálta, hogy ez nekem jó lesz, és nem tágított. Mázli, hogy végül kiderült, van érzékem ahhoz, amit csinálok, és szeretem is... Zsani pedig még rosszabb helyzetben van, neki ott vagyok én, mint példakép, akit anyuék bálványoznak, mert jó és okos kislány voltam, és hallgattam rájuk. Tehát Zsani úgy próbálta felhívni magára a figyelmüket, hogy egyre jobban hasonlítani akart rám, még a haját is le szerette volna vágatni. Anyu már az enyémnél is őrjöngött, szóval azt végül nem merte... de minden másban követett. Úgy öltözött, ahogy én, halálra hajtotta magát a suliban, hogy kitűnő legyen... ezt még most is csinálja?
Bólintottam. Petra elhúzta a száját.
– Na, igen. Egy darabig próbáltam a lelkére beszélni, hogy találja meg inkább a saját útját... Imád táncolni, tudtad? És nagyon jó is benne. Persze anyuék hallani se akarnak a táncról, mert „abból nem lehet megélni, a mai világban rendes szakma kell”. Nekem már mindegy volt, Zsaninak viszont segíteni akartam, úgyhogy átveszekedtem anyuval néhány éjszakát, de nem lett eredménye. Aztán elköltöztem, így még kevésbé tudtam vigyázni rá, viszont muszáj volt eljönnöm... Egyrészt a pasimmal akartam lenni, másrészt anyuék majdnem megfojtottak az elvárásaikkal. Meg valahol azt is reméltem, ha eljövök, ha nem leszek mindig a közvetlen közelükben, anyu talán visszavesz magából... de ezek szerint tévedtem. Szóval Zsani most tényleg veszélyben van, ugye?
– Igen, azt hiszem – feleltem halkan. Petra lehajtotta a fejét, és mélyeket lélegzett: láttam, hogy próbálja visszatartani a könnyeit. Most már tényleg baromira sajnáltam. – Ezért szeretnék segíteni neki... de egyedül nem tudok.
– Van valami ötleted? – kérdezte.
– Egyelőre nincs, de muszáj valahogy megértetnünk vele, hogy ez már nem játék... A mentős pasi azt mondta, hogy ha valakinek nagyon leesik a vércukorszintje, akár kómába is eshet, és Zsaninak irtó alacsony volt, amikor elájult... Amikor kérdezem, persze nem árul el semmit.
– És ez velem is pont ugyanígy lenne – legyintett Petra lemondóan. – Nagyon tud hallgatni, ha akar. Valami mást kell kitalálnunk, nem is tudom... Talán a szép szó itt már nem elég.
– Mire gondolsz? – ráncoltam össze a homlokom, mire halványan elmosolyodott.
– Bár Zsani sokkal lágyabb személyiség, azért rengeteg mindenben hasonlít anyura. Például, hogy addig nem hajlandó belátni a tévedését, amíg bele nem ütik az orrát. Láttad a Legbelső félelem című filmet?
– Jobbat nem is kérdezhettél volna, az egyik kedvencem feleltem én is mosolyogva, de még mindig nem értettem, mire akar kilyukadni.
– Emlékszel a legvégére, amikor Richard Gere vallomásra bírja Edward Nortont? És arra, hogy hogyan?
– Kihozza a sodrából... – Végre derengeni kezdett, mire gondol. Végül is az egész bulimia-dolog úgy derült ki, hogy Zsani nekem esett a tanteremben... Szóval nem kell mást tennünk, mint elérni, hogy megint elveszítse a fejét, és dühében kimondja az igazat. Petrával úgy bámultunk egymásra a kávézóasztal fölött, mint két vértestvér, én pedig pár másodperc után lassan előrehajoltam, és biztatóan pillantottam rá.
– És már tudom is, hogy fogom csinálni.
Nem tudom, ki hogy van a szerdával, de nekem ez az a nap a hétből, amikor semmi nem szokott sikerülni. A Petrával való találkozás után olyan magabiztosan mentem haza, mintha megittam volna egy üveg Felix Felicist, de ahogy beléptem az ajtón, már újra el is fogott a kétely. Karola néni a konyhában állt, és az „Este fess a pesti nő”-t dúdolva éppen egy tálca frissen sült csokis muffint tett az asztalra.
– Szervusz, kicsikém, jó volt a barátnőddel? – kérdezte vidáman. Bár örültem, hogy boldognak látom (mostanában folyton búskomor volt miattunk), de azért a csokismuffinkészítést nem éreztem elegendő oknak arra, hogy így fülig érjen a szája.
– Fogjuk rá, mindenesetre eredményes, köszi... Veled meg mi történt?
– Apukád hazajön! – közölte izgatottan, miközben kábé öt óriási muffint halmozott egy tányérra, és elém csúsztatta. Már holnap!
Viszonoztam a mosolyát, és elgondolkodva rágcsáltam a muffinomat. Vártam az eufóriát, ami mindig elöntött, ahányszor csak Apu elérhető közelségbe került, de nem történt semmi. Igazság szerint már egészen megszoktam, hogy nincs itt. Az elmúlt hetekben felhívott néhányszor, váltottunk pár udvarias mondatot, aztán lényegében el is felejtettem, hogy a világon van. Persze hiányzott, de talán inkább az a valaki, aki régen volt... Ezt a távolságtartó, hűvös pasit, aki lett belőle, egyáltalán nem ismertem és nem is vágytam megismerni. Karola néni várakozóan nézett rám, mire megadóan szélesebbre húztam a mosolyt az arcomon.
– Na, és mikor érkezik?
– Ha minden igaz, délután öt óra körül! – felelte, majd ráragyogott az éppen ekkor belépő Gerire, és a szájába tömött egy muffint. Sajnos minden figyelmeztetés nélkül, így beletelt egy pár másodpercbe, amíg az öcsém újra levegőt tudott venni, de végül épségben mászott fel a mellettem lévő bárszékre, és immár szabad akaratából elvett a tányérról egy újabb sütit.
– Ti minek örültök?
– Apu hazajön holnap délután – válaszoltam, és feszülten figyeltem az arcát. A hírre látszólag nem mutatott semmi változást; ahhoz, hogy valaki észrevegye az elsötétülő tekintetét, annyira kellett volna ismernie, mint nekem, Karola néni pedig fele ilyen közel sem állt hozzá. Geri biccentett, mint aki tudomásul veszi a tényt, aztán felém fordult.
– Itthon leszel?
– Úgy terveztem – szűkült össze a szemem a gyanakvástól. Az öcsém újra bólintott egy aprót, aztán lecsúszott a székről, és egy cuppanós puszit nyomott Karola néni arcára. Eddig ránézni is alig láttam a házvezetőnőre, nemhogy megérintette volna, úgyhogy ez a gesztus éppúgy meglepett, mint magát Karola nénit, aki épp a sütőajtót nyitotta ki, a puszi hatására viszont mozdulatlanná dermedt. Geri mintha észre se vette volna a döbbenetünket, komótos léptekkel felfelé indult a lépcsőn. Nem hagyhattam, hogy meglógjon, úgyhogy gyorsan megöleltem a még mindig meglepetten álldogáló Karola nénit, és az öcsém után szaladtam. A szobájában találtam rá az ágyon fekve, éppen az Iphone dugóját készült a fülébe dugni. Becsuktam magam mögött az ajtót, lehuppantam az ágya szélére, és keresztbe tett karral, szigorúan néztem rá.
– Mi van? – vonta fel a szemöldökét.
– Mostanában egész elviselhető vagy – kezdtem, mire elhúzta a száját. – Úgyhogy ha azt mondod, itthon leszel holnap, amikor Apu megjön, elhiszem neked.
– Ne strapáld magad – vetette oda, és felrakta a lábát az éjjeliszekrényére. – Nem leszek itthon.
– De miért? Azt hittem, te is találkoznál már vele... És egyáltalán hová akarsz menni?
– Tökmindegy pillantott rám azzal a közönyös tekintettel, amivel olyan sokszor nézett azelőtt, és amiről az elmúlt hetek történései után reméltem, hogy soha többé nem kell látnom. Hirtelen szerettem volna könyörögni neki, mint Amidala Anakinnak A Sith-ek bosszújában, hogy ne hagyja el magát, ne térjen újra vissza a „sötét oldalra”, de nem tudtam, mit mondhatnék, mert valójában tökéletesen értettem őt. És ha nem lennék annyira megveszve azért, hogy szeressenek és elfogadjanak, és ha igazán őszinte volnék, vele mennék én is, hadd kapjon sokkot Apu, amikor nem talál itthon bennünket. De sajnos valahol tudtam azt is, hogy ezt se vele, se a konyhában még mindig gyanútlanul dúdolgató Karola nénivel nem tehetem meg. Geri fáradtan nézett rám. – Lacánál leszek.
Ha nem is örültem, de kicsit legalább megnyugodtam: Laca a gyerekkori haverja volt, gyakorlatilag az egyetlen igazi barátja. Az öcsém maga elé meredt, miközben elmélyülten pattogtatott a karján egy gumikarkötőt, ami eddig fel se tűnt nekem, pedig élénk narancsszínben virított, és kékkel ez a felirat állt rajta: Háló.
– Ezt honnan vetted? – tudakoltam homlokráncolva, mert hallottam már a helyről: leginkább egyetemisták járnak oda, és úgy tudtam, 18 év alattiakat be sem engednek. Még mielőtt válaszolt volna, már rájöttem, mit fog mondani.
– A bandával voltam pár héttel ezelőtt. Nem volt rossz.
– De hogy engedtek be?
– Besodródtam a többiek mögött – felelte, én pedig a zsigereimben éreztem, hogy hazudik. Az egyetemisták lefizették a biztonsági őrt, vagy elterelték a figyelmét, de az tuti, hogy az öcsém nem sima úton jutott be a Hálóba. Haboztam, feltegyem-e a kérdést, ami már a múltkori szabadítós akciónál is fúrta az oldalamat, és végül úgy döntöttem, bevállalom.
– Geri, amúgy... már bocs, de mit akarnak tőled ezek a srácok? Sokkal idősebbek nálad, nem?
– Te is idősebb vagy, mégse hánytad el magad, amikor filmezned kellett velem, vagy igen? – vágott vissza sértődötten. Igyekeztem megnyugtatni.
– Persze hogy nem, de én a nővéred vagyok, és köztünk csak három év van... Figyi, tudom, hogy alapvetően jó fej vagy...
– Nocsak – szólt közbe bosszús vigyorral.
-...de most komolyan, van köztük, aki hét-nyolc évvel öregebb, mint te. Azért ez nem szokványos egy baráti társaságban, nem?
– És mi van, ha tényleg bírnak? Erre nem is gondoltál mi? – Láttam, hogy elönti a méreg, de már nem tudtam visszakozni. A fenébe, bárcsak ne lennék ilyen makogó idióta, nem megsérteni akartam, csak a tudtára adni, hogy szerintem kihasználják... a múltkor is őt küldték el drogért, mert egy gyereket nem sittelnek le, ha elkapják... megpróbáltam összeszedni a gondolataimat, de ő nem várta meg. Dühösen felugrott az ágyról, és villámgyorsan beledobált néhány cuccot abba az utálatos katonai hátizsákjába, ami miatt már évek óta cikizem.
– Mondd meg Apunak, hogy nem vagyok rá kíváncsi morogta, és elszáguldott mellettem. Megpróbáltam elkapni a karját.
– Geri, ne menj el, légyszi... – De lerázta a kezemet, és ahogy rám pillantott, hátrahőköltem a tekintetétől. Fájdalmas déjà vu-t éreztem... Pont így nézett rám a legutóbbi veszekedésünkkor is.
– Attól, hogy ti nem bírtok elviselni, még van, aki igen!
– Szinte kiköpte a szavakat, aztán a vállára csapta a hátizsákot, és lerohant a lépcsőn. Hallottam, hogy a bejárati ajtónál megtorpan, halkan kinyitja, és óvatosan csukja be maga után. Annyira, hogy Karola néni meg sem hallotta: a konyhából kicsit hamisan, de derűsen áradtak tovább a „Nékem csak Budapest kell” hangjai.
Semmi szükségem nem volt rá, hogy Karola néni kétségbeessen faggatózni kezdjen, így nem mondtam el neki, hogy Geri valószínűleg mindaddig a haverjánál marad, amíg Apu itthon lesz (egyszer úgyis észreveszi, de inkább később, mint előbb). Pár óra múlva az öcsém szerencsére lehiggadt annyira, hogy küldött egy sms-t: „Bocs, de most tényleg nem akarom látni. Légyszi, szólj, ha elment. És don’t worry, oké leszek.” Ezer éve ismerem Lacát és a szüleit is, tudtam, hogy egy telefonomba kerülne, és egy órán belül hazapaterolnák Gerit, mégse hívtam fel őket. Akár tetszik, akár nem, az öcsém lassan elkezdi meghozni a saját döntéseit, és csupán azért, mert egy kicsit idősebb vagyok nála, nincs jogom előírni, mit érezzen (nem mintha hagyná). Ha Apu tenni akar valamit holnap, csinálja, de én nem kényszerítem a tesómat, hogy ott legyen, ahol nem akar lenni. Most az egyszer a bűntudat se marcangolt, mert tudtam: így is, úgy is elment volna, a kérdésem csak meggyorsította a folyamatot. Ezt a dolgot Apu szúrta el. Már évekkel ezelőtt. Nekem viszont fel kell készülnöm a viszontlátásra, legyen az bármilyen is!
Amióta az eszemet tudom, először fordult elő, hogy nem toporogtam az ajtóban, amikor Apu megérkezett. A szobámban ültem, és már hosszú percek óta egy mailre szegeztem a tekintetemet, amiben mindössze ez állt:???. Természetesen Márk küldte, akinek csupán ennyire futotta, annyira megdöbbent, amiért szó nélkül megszakítottam vele minden kapcsolatot. Én igazán, komolyan válaszolni akartam, de fogalmam se volt, hogyan fogjak hozzá: „tudok a cukorbeteg csajodról, és szerintem nem kellene többet beszélnünk”, vagy: „bocs, de nem felejtettél el közölni valamit?”, esetleg: „mégis, mit képzeltél?”. Tudtam, hogy Zsaninak és Ginnynek igaza van, rövidre kellene zárnom az egészet, de a lelkem mélyén azért még iszonyúan reménykedtem, hogy valami csoda történik, mondjuk Márk nője váratlanul találkozik az utcán Fehér Balázzsal, és egymásba szeretnek, és puff, annyi a gondjainknak... Amikor idáig jutottam a gondolatmenetben, éreztem, hogy sürgősen szükségem van egy bögre teára, hogy lenyugodjak, de ebben a pillanatban lépteket hallottam. A mellettem lévő zsámolyra pillantottam, ahol a SZ.E.SZ. jegyzőkönyve feküdt. Tegnap hoztam át Anyuék szekrényéből, és szándékosan hagytam elöl, bár még nem láttam egészen tisztán, mi a célom vele. Apu halkan kopogott – csak ő lehetett, Karola néni általában olyan finoman jelzi, hogy be akar jönni, mint egy páncélos hadosztály –, mire felkeltem a gép elől, és kitártam az ajtót.
Az első, amit észrevettem, hogy Apu irtóra lefogyott. A télikabátja szó szerint lötyögött rajta (ezek szerint miután belépett a házba, azonnal az emeletre jött), és az arca is soványabb volt, mint ahogy emlékeztem rá.
– Szia, Csillag – üdvözölt. A becenévtől egy pillanatra elszorult a szívem, de erőt vettem magamon, puszit nyomtam az arcára, és hellyel kínáltam. Leült a szobában található egyetlen székre, én pedig az ágyamra kuporodtam.
– Karola néni mondta, hogy Geri nincs itthon – bökte ki rövid szünet után. Na igen, a házvezetőnőnek ma reggelre feltűnt, hogy az öcsém nem jött haza, és bármilyen kíméletesen próbáltam beadagolni neki, hogy jó helyen van, teljesen kiakadt. Nagy nehezen megértettem vele, hogy úgyse fogja tudni hazakönyörögni, és felesleges Laca szüleit is felidegesítenünk, elszáguldjon Geriért, így végül letett arról, hogy taxival cserébe viszont egész délután úgy járkált a házban fel és alá, mint egy kísértet. Apun nem látszott, hogy különösebben meglepődött volna a hírtől, inkább csak szomorú volt a tekintete. – Mikor jön vissza?
– Nem tudom. Valószínűleg egy pár napig nem. – Áltathattam volna, de egyrészt nem éreztem igazságosnak, másrészt Apuval kapcsolatban egyszer és mindenkorra végeztem a színjátékkal. Bólintott, mintha pont erre a válaszra számított volna, aztán vérszegény mosolyt erőltetett az ajkára.
– Meg akartam kérdezni, hogy vagy, de legutóbb épp az ilyen kérdések miatt szúrtál le – mondta. Döbbenetes volt, hogy egyáltalán hajlandó tudomást venni a múltkori veszekedésről, mert eddig minden hasonló helyzetben úgy tett, mintha mi sem történt volna. – Úgyhogy inkább elmondom, hogy elég nehéz hónap van mögöttem. Alig tudtam dolgozni, egyfolytában csak azon járt az eszem, milyen gyáva voltam már megint... és milyen gyáván viselkedem veletek, igazából évek óta.
Csendben ültem. Éreztem, hogy komolyan beszél, hogy végre azon a hangon hallom megszólalni az apukámat, amiről azt hittem, Anyu halálával végleg elveszett. Alig mertem hinni a fülemnek.
– Ezért egyáltalán nem csodálom, hogy az öcséd nem kíváncsi rám – folytatta Apu. Felállt, odajött hozzám, és mellém ült az ágyra. – Abszolút nem ismerem a gyerekeimet. Amikor a múltkor említetted azt a fiút... halálra rémültem. Az én csillagom körül már fiúk legyeskednek, és még csak elképzelni se tudom, hol találkozhatsz velük, hogy történnek a dolgok az életedben... nemhogy segíteni tudtam volna.
– Anyu segített – szólaltam meg rekedten. A kép lassan kezdett összeállni. Apu meglepetten nézett rám, én pedig fölvettem a zsámolyról a SZ.E.SZ. jegyzőkönyvet, és a kezébe nyomtam. Mialatt lapozgatott, végig az arcát figyeltem: Anyu kézírását látva könnybe lábadt a szeme.
– Hol találtad ezt? – kérdezte. Jobban remegett a hangja, mint az enyém.
– A fehér szekrényben, a szobátokban. Nem is tudtam, hogy Anyu tagja volt egy ilyen klubnak...
– Persze, mert erről se meséltem, ahogy semmiről mondta kis félmosollyal. – Anyád meg talán szégyellte is egy kicsit a csínytevéseket, amikből azért van itt bőven. Nem akart rossz példát mutatni.
– De ez annyira fantasztikus! – Mintha egy csapásra minden sérelem lehullott volna rólam, mintha Anyu hirtelen csodát tett volna kizárólag azzal, hogy végre beszéltünk róla. Közelebb húzódtam Apuhoz, és a vállgödrébe hajtottam a fejem, ahogy kiskoromban. – Mindig ott voltak egymásnak, bármi is történt. Igazi barátok voltak, jóban-rosszban. Te ismerted Polgit és Kilát?
– Igen, Gitta jóban maradt velük később is, időnként levelet váltottak és egyszer, régen meg is látogattak bennünket. Azt hiszem, ha anyád tudta volna, hogy ezt szűröd le a naplójukból, és nem azt, hogy milyen jó dolog fiúkhoz kiszökdösni a nyári táborból, biztos megmutatta volna neked – nevetett Apu, és egy pillanatra magához ölelt. Beszívtam a bőrkabát, a mentolos rágó és a parfümje illatát, az utánozhatatlan Apu-szagot, és lehunytam a szemem.
– Pénteken itt leszel még? – morogtam a vállába.
– Persze, most maradok egy ideig – felelte. – Talán Geri is meggondolja magát...
– Talán. – Bár nem hittem, hogy az öcsémmel is olyan könnyű dolga lesz, mint velem, de nem akartam elvenni tőle a reményt. – Csak azért kérdeztem, mert bulizni megyek.
– Bulizni? Hová? – Egy pillanatra összeráncolta a homlokát. Kérdőn néztem rá, mire megadóan elhúzta a száját (pont, ahogy Geri szokta). – Nincs túl sok jogom beleszólni, igaz? De remélem, azért vigyázol magadra.
– Csak egy sulibuli lesz, Valentin-napi, nem nagy ügy. És mivel a barátaimmal épp mindannyian szinglik vagyunk, Anti-Valentin különítményként megyünk. Találkozhatsz velük előtte is, mert itt fogunk készülődni... legalábbis a lányokkal.
– Miért, fiúk is lesznek?
– Csak egy, Ákos, de őt ismered, az osztálytársam. Apu vitt el beiratkozni annak idején, és hát igen, Ákos már akkor sem volt sokkal kevésbé harsány jelenség, szóval szerintem egy életre megjegyezte. – Abszolút ártalmatlan.
– És a srác, akiről beszéltél... Márk, ugye?
– Szóval mégis figyeltél – mosolyodtam el, aztán Márkra gondolva azonnal le is hervadt a mosolyom. – Ő nem jön. Amúgy is vége van... igazából nem is volt semmi. Csak tetszett egy kicsit...
– Elmesélheted, ha akarod – ajánlotta Apu, majd kibújtatta a lábát a cipőjéből, és feljebb húzódott az ágyamon. Tréfásan befogtam az orromat, mire megborzolta a hajam, én pedig visszahelyezkedtem a vállgödrébe.
Majdnem tíz óra volt, mire Apu elment aludni, utoljára kábé tizenkét éves koromban beszélgettünk ennyit. Meséltem Márkról, Zsaniról (az összeesküvésről azért nem), Ginnyről, Ákos és Ági fura dolgairól, egyedül Geri nem került szóba többet ezen az estén. Mindketten tudtuk, hogy most rá kell bíznunk a döntést, hogy mikor akar szóba állni bármelyikünkkel is. Amikor bebújtam a takaró alá, ma végre úgy merülhettem álomba, hogy az apukám csak egy karnyújtásnyira volt a másik szobában – de ami még fontosabb, újra jelen volt az életemben is.
– Szemeket becsukni! – Zsani vezényszava hangosan pattant a szobámban, túlharsogva a Demi Lovato-playlistet, amit a készülődéshez benyomtunk. Ágival engedelmesen lehunytuk a szemünket, én pedig arra gondoltam, hogy ez a péntek délután joggal pályázhatna az „életem legszuperebb fél napja” címre. Szívem szerint addig nyújtottam volna, ameddig csak lehet, de közben a bulit is iszonyúan vártam már. Részben azért, mert hetek óta készültünk rá, részben pedig, mert küldetésem volt; Petra és én mára időzítettük a bombát, ami szegény Zsani alatt robban majd fel. Az elmúlt pár nap őrülete után már nem voltam ideges sem: tudtam, hogy helyes, amit teszek, és hogy erre idővel a barátnőm is rájön majd. Egyébként pedig tényleg minden annyira jó volt ma: mire a lányok megjöttek, Apu csinált nekünk szűz Mojitót mentalevéllel, ami isteni finom lett, aztán bevonult a szobájába dolgozni, de előtte még közölte, hogy ha éhesek vagyunk, rendeljünk pizzát (megtettük). Karola néni a muffin múltkori sikerén felbuzdulva ma is sütött nagyjából egy tonnányit, Ági pedig elhozott egy egész doboz mogyorós bonbont, amit az anyukája kapott a névnapjára, de nekiadta. A délutánt továbbá az is bearanyozta, hogy Zsani mindössze egyszer töltött gyanúsan hosszú időt a fürdőben, de a régebbi ötpercenkénti kirohangáláshoz képest már ez is haladásnak számított. Valamint nem volt nála csempészett alkohol se, mégis csodásán éreztük magunkat.
Amikor Zsani egy perc után még mindig nem szólt, hogy kinyithatjuk a szemünket, Ági felkuncogott mellettem.
– Szerinted itt fürdőszobaablakon át? – kezdtem.
– Nagyon vicces, van még, vagy meglépett a – súgta oda, mire én is nevetni Okoska! – harsant Zsani hangja közvetlenül előttünk. Mindketten ugrottunk egy hatalmasat, amin persze megint iszonyúan röhögnünk kellett. – Olyanok vagytok, mint az Oroszlánkirályban a hiénák – nyilatkoztatta ki Zsani, majd megkopogtatta a fejünk búbját.
– Kinyithatjátok! Engedelmeskedtünk, és a látványtól a szavunk is elállt. Zsani fekete ruhát vett fel, de a „ruha” talán nem is volt megfelelő kifejezés arra, amit viselt: a rövid ujjú selyem kezeslábas kivágása éppen annyira volt mély, hogy azonnal odavonzotta a tekinteteket, miközben abszolút nem volt közönséges. Ez szűkített derékrészben folytatódott, amit középen egy piros, flitterekkel kirakott, fekete szalaggal áthúzott szív tartott össze. Zsani lábán gyönyörű, tízcentis sarkú fekete cipő feszült, a haja pedig francia módra félretűzött kis hullámokban lapult a fejéhez. A szemét füstösre festette, a száján piros rúzs ragyogott. Lenyűgözően szép és kifinomult volt.
– Megteszi? – kérdezte mosolyogva, amikor már egy jó ideje szótlanul bámultuk.
– Az nem kifejezés, gyönyörű vagy! – feleltem, Ági pedig szaporán bólogatott.
– Köszönöm – nyugtázta Zsani a bókot finom mosollyal, és a háta mögé nyúlt, ahol az ágyon egy papírzacskó feküdt kikészítve.
– Most pedig ti következtek, mert rémes, ahogy kinéztek. Flóra – és ezzel egy kék anyagot húzott elő a zacskóból. Ez a tiéd, a másik pedig – most egy mélyvörös darab következett – Ágié.
Ági és én összenéztünk. Mindketten hetek óta törtük a fejünket, milyen szettet állítsunk össze a bulira, de egyikünk sem talált igazán jót, és Zsani tudta ezt. A ruhákért nyúltunk, és egyszerre sikkantottunk fel az örömtől. Csodaszépek voltak!
– De Zsani, mennyit költöttél erre... – rebegtem, miközben belebújtam a habkönnyű, váll nélküli muszlinruhába, ami görögösen a mell alatt volt elvágva. Zsani határozott mozdulattal megfordított, és felhúzta a cipzáramat.
– Semennyit, anya küldte őket – mondta rezzenéstelen arccal, én pedig tudtam, hogy ködösít: az anyukája már évek óta nem dolgozik divattervezőként, szóval maximum olcsóbban kaphatta meg a ruhákat, ingyen biztosan nem.
Mellettünk Ági bajlódott a diszkrét borvörösben játszó, féloldalas sifonruhával, aminek aszimmetrikus vállrészét apró fodrok díszítették, a ruha elejét és a szoknyát pedig apró gyöngyökkel varrták ki. Zsani rutinosan elrendezte a fodrokat Ági válla körül, és elégedetten pillantott ránk.
– Na, ez most már egész tűrhető. Smink, haj, gyerünk gyorsan, mindjárt nyolc óra.
– Ákos hányra jön? – kérdeztem Ágit, mialatt elfoglaltam a helyem a tükör előtt, és Zsani elkezdett alapozót kenni az arcomra. Ági elpirult.
– Miért tőlem kérdezed?
– Mert egyfolytában egymás nyakán lógtok – válaszolt helyettem Zsani diplomatikusan, és felvett az asztalról egy óarany szemfestéket. – Te biztos jobban tudod, mint mi.
– Úgy emlékszem, fél kilencet mondott – motyogta Ági zavartan. A könyökömmel megböktem Zsani térdét, aki erre elvigyorodott. Jó, engem is érdekel, mi lehet már Ágiékkal, de azért nem kell elefántnak lenni a porcelánboltban. Zsani felegyenesedett, és elégedetten szemlélte az arcomat.
– Majdnem jó – mondta. – Lenyomunk mindenkit, meglátjátok.
Sosem hittem volna, hogy egy olyan lepukkant, koszos tornateremből, mint a miénk, némi díszítéssel egész meseországot lehet varázsolni, de a diáktanácsnak sikerült (Ákos persze a világért se ismerte volna el ezt, morcosan lépkedett a lufiszívek között). Az egész helyiséget piros és rózsaszín léggömbök borították, a suli két DJ-je közül a jobbik lázasan kutatott a cd-i között, aztán már fel is hangzott a „Feel this moment”, és Christina Aguilera hangja betöltötte a termet. Zsani elégedetten körülpillantott, aztán felénk fordult.
– Oké, akkor a szabályok világosak: az Anti-Valentin különítmény tagjai nem táncolnak egynél többször senki idegennel, ezen felül pedig csak egymással táncolhatnak.
– És ez rád is vonatkozik – szúrtam közbe, mert tudtam, hogy akár a saját szabályait is hajlamos félvállról venni. Most azonban ünnepélyesen bólintott.
– Naná!
– Na jó, most szükségem van egy italra – nyögött fel Ákos, és végignézett rajtunk. – Kinek mit hozhatok?
– Én kólát kérek – mondtam. Zsani a narancslére szavazott, Ági válaszát viszont Ákos meg sem várta, hanem megfordult, és elkezdett keresztül.
– Téged miért nem utat törni magának a tömegen kérdezett? – pillantottam Ágira meglepetten, ő pedig megint elvörösödött. – Mindig ugyanazt iszom – felelte zavartan. Zsanival jelentőségteljes pillantást váltottunk. E percben sokért nem adtam volna, ha a sulibüfében alkoholt is felszolgálnak, mert úgy tűnik, ez a két lökött magától sosem oldódik fel annyira, hogy bevallják, éreznek sajnos ennél nagyobb valamit egymást iránt. Viszont gondom is volt most: lopva körbehordoztam a tekintetemet, de egyelőre nem láttam senkit azok közül, akikkel ma este tervem volt. Zsani azonnal lecsapott rám.
– Kit keresel?
– Senkit – mondtam gyorsan, de ő összehúzott szemmel végigmért.
– Nem hiszem, hogy Márk eljön ma este – mondta csípősen. – Ugye nem őt várod?
– Nem! – vágtam rá, de ez persze nem volt teljesen igaz. Istenem, bárcsak... megráztam a fejem, hogy elhessegessem a reménykedő gondolatokat. Ákos közben visszatért az italokkal, nekidőlt a lelátó korlátjának, és fitymálóan nézte a tömeget.
– Vág már egy kicsit vidámabb képet! – torkoltam le, és átöleltem a derekát. – Olyan vagy, mint aki a kivégzését várja.
– Ha arra gondolok, hogy táncolnom kell veled, úgy is érzem – vágott vissza, mire játékosan a fejére csaptam, és kiöltöttem a nyelvem. Ági nevetett, én meg hirtelen bánni kezdtem, hogy nem avattam be őket is a tervbe, de aztán eszembe jutott, hogy mindketten elég őszinték ahhoz, hogy idő előtt elkottyantsák Zsaninak, mire készülök (ha pedig gyanút fogott volna, Ágit egy perc alatt megtöri, az tuti). A hangszórókból felhangzott a „Heartbreaker” a Marina And The Diamondstól, Zsani pedig úgy ugrott fel, mintha megcsípték volna, és megragadta a kezem.
– Gyere, táncoljunk!
Hirtelen egy kifogás sem jutott eszembe, így hagytam, hogy magával rángasson. Nagy meglepetésemre Ági csatlakozott hozzánk, Ákos azonban továbbra is tüntetőleg álldogált a parkett szélén, és dölyfösen nézegetett körbekörbe (már idefelé jövet leszögezte, hogy csak lassút hajlandó táncolni, úgyhogy meg se kíséreltük magunkkal hívni). Ahogy elnéztem Zsani önfeledt mozgását, eszembe jutott, amit Petra mondott a táncról, és egy pillanatra eltöprengtem, vajon miért nem említette ezt soha. Nyilván a szülei miatt, talán ő maga is igyekezett elfelejteni, hogy ilyen álmai vannak, ha úgysem látta lehetségesnek a megvalósulásukat. Annyira a gondolataimba merültem, hogy először észre se vettem a srácot, aki odalépett hozzánk, csak amikor láttam, hogy odahajol Zsani füléhez.
– Szia, táncolnál velem?
– Köszönöm, de a barátaimmal vagyok! – kiabálta vissza Zsani elhárító mosollyal, de a pasit nem volt olyan könnyű lerázni: széttárta a karját, és igyekezett finoman bekeríteni a barátnőmet.
– Na, csak egy tánc, aztán visszaengedlek hozzájuk!
– Nem, köszönöm! – ismételte Zsani immár mosoly nélkül, azonban a fiúnak még ez sem volt elég, rendületlenül tovább rángatózott Zsani mellett, aki viszont egyszerűen hátat fordított neki. Erre a srác arca elsötétült, és megfogta a karját.
– Ne már, most tényleg akkora kérés egyetlen tánc???
– A hölgy nem szeretne veled táncolni, nem érted, fiam? – dörrent ekkor mellettünk egy érces hang, és Johnny bá bontakozott ki a bulizok tömegéből. Szigorúan pillantott a fiúra, aki erre a válla közé húzta a fejét, és eliszkolt, mi pedig pacnivá olvadva néztünk a tanárra. Az öltözéke pont olyan volt, mint máskor, de ez a lovagias fellépés totál levett minket a lábunkról. Zsani bírt először megszólalni, az átszellemült vigyort viszont már nem tudta letörölni az arcáról.
– Köszönöm, tanár úr... de ön mit csinál itt?
– Megakadályozom, hogy az ehhez hasonló esetek elfajuljanak – felelte Johnny bá. – Jól mulattok?
– Nagyon – válaszoltam, és sokatmondó pillantást vetettem rá. Ő viszonozta a tekintetemet, és ránk villantott egy tízezer dolláros mosolyt.
– Rendben, akkor további szép estét, és vigyázzatok magatokra! Itt leszek, ha kellenék – búcsúzott. Amikor elment mellettem, alig hallhatóan odasúgta: „Petra?”, mire én aprót bólintottam, ő pedig hamarosan eltűnt a tömegben.
– Na, ilyen egy igazi pasi – szögezte le Zsani, miközben lesétáltunk a parkettről, hogy egy kis lelki támogatást nyújtsunk a bátor lányok zaklatásait egyre nehezebben visszaverő Ákosnak. Amikor odaértünk, épp egy kis fekete csajt próbált finoman lerázni. Zsani mellé lépett, belékarolt, és a kezével elhessentő mozdulatot tett, mire a lány szeme kikerekedett, és fejét dühösen felvetve elsétált. Ákos az elismerés és a bosszúság keverékével nézett Zsanira.
– Egy dög vagy, de komolyan mondom, időnként lenyűgözöl – mondta. Zsani felnevetett.
– Valakinek ezt is kell, nem lehet mindenki kisangyal intett felénk, mire összeszorult a torkom. Na igen, kérdés, hogy az este végére is így fog-e vélekedni rólam... Kötve hiszem.
A további két óra programja nagyjából hasonlóan alakult: Zsanit még vagy tízen környékezték meg, ezért egy idő után önvédelemből leragadt Ákos mellett, akinek az arcáról emiatt egy percre sem tűnt el a szenvedő kifejezés. Ági és én elég sokat táncoltunk, és eközben velem is próbálkozott néhány srác, de persze nem jártak sikerrel. Hiába tudtam, hogy nagy valószínűséggel csak áltatom magam, de nem bírtam kiverni a fejemből Márkot, annyira hiányzott, hogy szabályosan fizikai fájdalmat éreztem. Muszáj valamikor beszélnem vele, legalább annyi esélyt kell adnom neki, hogy megvédhesse magát – már ha akarja, és nem felejtette már régen el ezt a hülye kis libát, aki mindig azelőtt cselekszik, hogy gondolkodna. Abban a pillanatban, ahogy ez átfutott az agyamon, megütötte a fülemet Zsani halk sikoltása. Meg sem kellett fordulnom, hogy tudjam: a tervem egyik főszereplője megérkezett.
– Na jó, EZ meg mi a jó büdös francot keres itt?? – Zsani szeme villámokat szórt, ahogy odacsörtetett hozzám, és a dühtől remegve megállt mellettem.
– Tűnés! – rivallt rá egy kiscsajra, aki véletlenül nekiment tánc közben, mire a lány csaknem elsírta magát az ijedtségtől. Zsani rám pillantott, és úgy szegezte nekem a mutatóujját, mint valami fegyvert.
– Ez a te műved, ugye?
– Bolond vagy? Minek csinálnék ilyet? – Utáltam, hogy hazudnom kell neki, de még nem jött el az ideje, hogy minden kiderüljön.
– Mert azt hiszed, hogy valami elcseszett Rómeó és Júlia vagyunk, akiket mindenáron össze kell boronálni. Már megint kezded magad túlságosan beleártani a dolgaimba... Nem volt elég a múltkori?
– Hidd már el, hogy nem én hívtam ide! – bizonygattam, de közben a torkomban gombóccá kezdett növekedni a félelem. Hirtelen megértettem, mi forog kockán: ha nem sikerül, amit elterveztünk, Zsani nem csupán megharagszik majd, de valószínűleg soha többé nem áll velem szóba. Nagyokat lélegezve próbáltam csillapítani az őrülten vágtázó szívverésemet, miközben Zsani kihúzta magát, és harcias arckifejezéssel fordult a két alak felé, akik mostanra foglalva odaértek hozzánk. Eddig Zsani reakciójával ahhoz, túlságosan el voltam hogy lássam, ketten vannak, most azonban egyszerre öntött el a boldogság és az izgalom, ahogy megláttam őket. – Ha az emlékeim nem csalnak, világosan közöltem, hogy nem akarlak itt látni! – prüszkölte Zsani. Gabe megvonta a vállát, és elnevette magát.
– És ha az én emlékeim nem csalnak, tíz perccel ezután már csókolóztunk – felelte, és ártatlan arcot vágott. – Meg kell bocsátanod nekem, ellentmondó jeleidet...
– Az nem jelentett ha nem értem az egymásnak az égvilágon semmit, bármilyen jöttmenttel csókolózhat az ember! – vetette oda Zsani, és elkapta egy mellettünk elhaladó, ismeretlen fiú karját. – Hé, te! Nincs kedved...
– Bocs, menj csak – szólt oda a srácnak Gabe, és maga mellé húzta Zsanit. – Állj már le, tiszta hülye vagy.
– Melyik részét nem érted annak, hogy kopj le?? – Zsani már szinte toporzékolt. – Nem vagyok kíváncsi rád, érted?
– Igazság szerint nem, mert soha nem részletezted, miért dobtál ki – válaszolta Gabe. A vonásaira egy pillanatig olyan mély fájdalom ült ki, hogy belefacsarodott a szívem. Zsani szava is elakadt, de gyorsan összeszedte magát.
– Nem tudom eldönteni, hogy csak nyápic vagy-e vagy őrült, de elég gáz dolog egyfolytában egy olyan csaj nyakán lógni, aki nem akar téged – vágta oda keményen Gabe-nek, aki erre elhúzta a száját.
– Ha elhinném, hogy tényleg nem akarsz, békén hagynálak, csak sajnos elég rossz színésznő vagy, babám. Nem fáradtál még bele a játékba?
Zsaninak megint a torkára forrt a szó. Mi, többiek némán figyeltük a jelenetet, én pedig minden erőmmel azon voltam, hogy elkerüljem Márk pillantását, amit a beszélgetés alatt végig magamon éreztem. Most nem szabad ezzel foglalkoznom, nem veszíthetem el a kontrollt... mi felett is? Addig oké, hogy Zsani már kellően kiakadt, de még mindig iszonyúan bezárkózik, és egyelőre Petrát sem láttam sehol. Már éppen kezdtem azt hinni, dugába dől a tervünk, amikor áthatolt a gondolataimon Zsani felcsattanó hangja.
– Mi a fenét csinálsz????
A címzett persze megint Gabe volt, aki, megunva a vitát, a barátnőm dereka köré fonta a karját, és magával vonszolta a folyosóra. Ákos és Ági rám pillantottak, az volt a szemükben: „ne zavarjuk őket”, de tudtam, hogy Gabe most nem romantikázni akar, úgyhogy utánuk szaladtam, és kis habozás után ők is követtek, Márkkal a nyomukban.
A folyosón ilyenkor egy lélek sem volt, mindenki a tornateremben nyomorgott. Amikor kiértünk, Zsaninak éppen sikerült kitépnie magát Gabe karjából, és tajtékozva szembefordult vele.
– Távoltartási végzést kell kérnem, hogy leszállj rólam?? – sivította.
– Lehet, hogy azt kellene, mert esküszöm, nem hagylak békén, amíg nem leszel végre őszinte velem! – kiáltotta Gabe felindultan, és ránk mutatott. – Őszinte vagy te egyáltalán bárkivel is? Ők állítólag a barátaid, mégis folyamatosan hazudozol nekik!
– Ezt te mondtad neki? – nézett rám Zsani gyűlölettel, mire könnyek szöktek a szemembe. Petra, siess, már!
– Én csak azt szeretném,ha tudnád,hogy... nekünk bármit elmondhatsz – rebegtem. Zsani megvetően felnevetett.
– Nevetséges! – köpte ki a szót. – Semmivel sem vagy jobb nálam! Ahelyett, hogy a drogos öcséddel foglalkoznál, meg a lúzer apáddal, akit egy szökőévben egyszer látsz...
– Te is tudod, hogy most itthon van! – vetettem közbe megbántottan, de Zsani egy mozdulattal elhallgattatott.
– Igen, és ki tudja, meddig? Gondolod, hogy egy nagy összeborulás mindent megold majd? Ébredj már fel, Csipkerózsika: akármibe lefogadom, hogy egy pár napon belül megint eltűnik, és minden ugyanolyan lesz, mint volt. Úgyhogy törődj inkább a saját dolgoddal, a saját pasiddal... Ja, hogy nincs?? Persze, mert még ahhoz is szerencsétlen vagy, hogy elmondd Márknak, hogy azért törölted, mert tudsz a barátnőjéről. És ti mondjátok, hogy nem vagyok őszinte???
– Ne csináld már, csak segíteni akarnak! – szólt közbe Ákos idegesen. Zsani úgy fordult felé, mint a párbajvívó, aki kihúzta a kardját az egyik ellenfeléből, és most készül beledöfni a másikba.
– Na, és te meddig akarod még kerülgetni Okoskát? Nem igaz, hogy egy randira se bírod elhívni, te gyökér, inkább megvárod, hogy más is rájöjjön, milyen jó csaj, és elvigye az orrod elől. Tudjátok, talán Gabe-nek mégis igaza van. Azért nem mondok el nektek semmit, mert valójában nem vagytok a barátaim. – Zsani keserűen elmosolyodott, én pedig úgy éreztem, most tényleg mindennek vége. Senki nem szólt egy szót sem. Ákos és Ági a padlóra meredtek, Márk hitetlenkedve nézett rám, én pedig könyörgő tekintettel viszonoztam a pillantását. Gabe Zsani mellett állt, és tehetetlenül figyelte, Zsani azonban kifürkészhetetlen arccal bámult maga elé.
– Akkor ezt megbeszéltük – mondta végül, és a tornaterem felé indult. Senki sem mozdult, hogy utánamenjen, azonban épp, amikor kinyitotta az ajtót, szembetalálta magát a kilépő Petrával, akit Johnny bá kísért. Zsani egy másodpercig döbbenten nézett a nővérére, aztán újra felém fordult.
– Egyszerűen nem hiszem el – mondta haragtól remegő hangon. – Nem volt semmi jogod...
– Nem azért jöttem ide, mert Flóra hívott – vágott közbe Petra. Most talán még szebb volt, mint az első találkozásunkkor, pedig csak egy rövid, fekete koktélruha volt rajta. Az arca azonban megviseltnek tűnt, a szeme alatt karikák sötétlettek. – Beszélni akartam veled.
– És nem lehetett volna otthon? – kérdezte Zsani összeszűkült szemmel. – Vagy ennyire nem bírod elviselni anyuékat? Azt hiszed, nem tudom, miért nem jössz már hónapok óta? Anyu elmondta.
– Ó, tényleg? És az okát is tudod? – Láttam, hogy Petra dühbe gurul. – Azért, Zsani, mert pontosan azt csinálták velem is, amit most veled. Ügy éreztem, ha még egy percet kell töltenem abban a házban, ahol minden csak a teljesítményről szól, megőrülök.
– Ők nem ilyenek! – Zsani szeme könnybe lábadt. Csak szeretnek, az is baj???
– Jaj, kiscica – lágyult el Petra hangja. Ő is a könnyeivel küszködött. – Tudom, hogy szeretnek, hát persze! De te táncolni akartál, nem? Erről álmodtál kicsi korod óta, le se lehetett rólad imádkozni a tüllszoknyát annak idején, és most? Mikor gyakoroltál utoljára, jársz egyáltalán valahová edzeni?
– Meggondoltam magam – motyogta Zsani összeszorított fogakkal, de Petra megrázta a fejét.
– Ne felejtsd el, hogy ugyanott nőttem fel, ahol te. Ha nem gondolod meg magad önszántadból, akkor Anya valahogy úgyis meggyőz a saját igazáról... Amúgy téged minek szánnak? Orvosnak, diplomatának, vagy minek? Mert tuti, hogy a tánchoz soha életedben nem lesz közöd, ha most nem teszünk valamit.
– Hagyj békén! – sziszegte Zsani, és kicsit meglökte a nővérét. – Nem engedem, hogy engem is ellenük fordíts, csak mert te nem tudtál kijönni velük! Mit árt, ha egyengetni akarják az utamat??
– Talán, hogy beteggé tesznek – felelte Petra halkan, szomorúan. – Flóra elmondta, hogy kiújult a bulimiád. Ez sem rémít meg?
Zsani szó szerint kővé dermedt, aztán leírhatatlan arccal nézett rám.
– Remélem, felkészültél rá, hogy ugyanolyan magányos nyomorék legyél, mint amilyen voltál – suttogta jéghidegen.
– Mert számomra mostantól láthatatlan vagy.
Ezzel megfordult, és el akart sietni a folyosón, de véletlenül beleütközött Gabe-be, mire a pohara, amit még mindig a jobb kezében tartott, kicsúszott az ujjai közül, és ezer darabra tört a padlón. A szilánkokra meredtem, aztán lehajoltam. Zúgott a fejem, azt se tudtam, mit csinálok. Felkaptam egy éles üvegdarabot, és felé nyújtottam.
– Tudod, mit? Ha már mindenáron ki akarod nyírni magad, legalább csináld gyorsan. Csak egy nyisszantás, és kész. Vagy menj föl ide, a negyedikre, és ugorj ki az ablakon. Inkább ez, mint hogy végignézzem, ahogy lassan tönkremész, mert őszintén szólva rohadt fáradt vagyok már tőle.
A beálló hatalmas csendben csak Zsani zihálását lehetett hallani. Láttam, hogy Johnny bá szeme elkerekedik az üvegszilánk láttán, és ugrásra készen megfeszülnek az izmai, de egyelőre mozdulni se mert. Zsani az üvegre meredt, aztán lassan nekidőlt a falnak, majd lecsúszott a földre – és végre hangosan, csukladozva elsírta magát.
Erre mindenki felriadt a dermedtségéből. Petra a húga mellé kuporodott, a karjába vette, és ringatni kezdte, Gabe egy tucat zsebkendővel a kezében melléjük guggolt. Ákos és Ági egymáshoz húzódtak, Johnny bá pedig odalépett hozzám.
– Ezért meg kellene hogy büntesselek – súgta oda. – El tudod képzelni, mi történt volna, ha tényleg elveszi az üvegszilánkot? Nem tudok olyan gyorsan odaugrani, hogy megvédjem.
– Bocsánat, nem is tudom, mit képzeltem – feleltem halkan. – Csak azt akartam, hogy vége legyen.
– Vége van – mondta Johnny bá Zsanit figyelve, aki úgy kapaszkodott a nővérébe, mint egy gyerek. Petra gyengéden simogatta a haját, arcán peregtek a könnyek.
– Most már minden rendben lesz. Gondoskodunk róla. Miközben idevezettem Petrát, megbeszéltem vele, hogy bármi is történik, hazaviszi Zsanit.
Bólintottam, mert úgy elszorult a torkom, hogy meg sem tudtam szólalni. Johnny bá megpaskolta a vállam, aztán kinyitotta az ajtót, és visszatért a táncolok közé. Ákos és Ági is eltűntek. Azt, hogy Márk itt maradt, csak akkor vettem észre, amikor mellém lépett.
– Jól vagy? – kérdezte, én pedig fáradtan pillantottam fel rá.
– Most már igen, köszi. – Petra eközben felsegítette Zsanit, aztán Gabe-bel közrefogták, és az ajtó felé vezették. Amikor elmentek mellettem, a barátnőm egy pillanatra megállt.
– Felhívsz holnap? – suttogta rekedten, és ekkor már én sem tudtam visszatartani a sírást. Zsani sminkje elmaszatolódott, a haja összekócolódott, de ahogy most halványan rám mosolygott a könnyein át, szebb volt, mint valaha. Úgy éreztem, mintha egy ezer tonnás szikla hördült volna le a mellkasomról.
– Persze.
Zsani a kezemért nyúlt, és megszorította, aztán engedte, hogy Petra és Gabe kivezessék az ajtón. Márk köhintett mellettem.
– Ezt nevezem, ilyet eddig még csak filmekben láttam mondta, nekem pedig nevetnem kellett.
– Hát igen, Zsanira sok mindent lehet mondani, csak azt nem, hogy unalmas vele lenni – ismertem el, és félénken pillantottam rá. – Nem kell menned neked is?
– Előbb még szeretnék egy táncot, ha lehetséges felelte lágyan, mire azonnal a torkomba ugrott a szívem. Bár amióta elhangzott, hogy tudok a csajáról, féltem attól, amit mondani fog, de tudtam azt is, hogy magyarázattal tartozunk egymásnak. Felemeltem a kezem, és a tenyerébe tettem.
– Örömmel.
Akárcsak az álmaimban már annyiszor, bevonultunk a táncolok közé. Szerencsénk volt: a félhomályos teremben éppen elkezdődött az egyik kedvenc számom, Pink „Just give me a reason”-ja, és Márk szorosan magához húzott.
– Kezdem én, jó? – kérdezte, és mélyen a szemembe nézett. Most éreztem csak igazán, mennyire hiányzott ez a smaragdszínű pillantás... Igent intettem, mire felsóhajtott. Igen, van barátnőm. És még nehezebbé teszi a dolgokat, hogy sajnos nem egészséges.
– Tudom – mondtam, mire felhúzta a szemöldökét.
– Hogyhogy?
– Tudod, ki Kővári Emma, igaz? A barátnőd unokatesója... és az én barátnőm is egyben. Ő jött rá, hogy a rokona pasija és az én... hm, „udvarlóm” ugyanaz az ember.
– Kicsi a világ – felelte Márk. – Figyi, én el akartam mondani, csak nem tudtam, hogyan. Iszonyúan féltem, hogy azonnal kidobsz, amint meghallod... Pedig a dolgok egyáltalán nem olyan egyszerűek, amilyennek látszanak.
– Mondd el most – kértem. – Meghallgatom.
– Ani, a barátnőm két éve cukorbeteg – kezdte, és fáradtan megdörzsölte a szemét. – Amikor kiderült, még szerelmesek voltunk egymásba... Ő az első igazi csajom, természetes volt, hogy mellette maradok. Aztán, nem is tudom, olyan bonyolult lett az egész... az injekciókkal és a folyamatos kontrollal meg orvoshoz járással... és igazából nem is ez volt a gond, hanem, hogy minden percemre igényt tartott. Jó ideig még Gabe-et is alig láttam, pedig gyerekkorunk óta minden héten többször is összefutottunk. Aztán amikor te meg én találkoztunk a kosárpályán... Először csak dumálni akartam, de egész nap nem tudtalak kiverni a fejemből. És este ott lett volna a lehetőség, hogy megcsókoljalak...
– De Ginny, azaz Emma szabotálta – szúrtam közbe kis félmosollyal.
– Ő volt a síró lány? – döbbent meg Márk. – Komolyan mondom, melletted kész szappanopera az élet. Szóval nem hagytál nyugodni, egyszerűen vissza kellett mennem, hogy megtudjam, igaz-e, amit érzek... Aztán a csókodtól teljesen kikészültem. Onnantól kezdve nem bírtam másra gondolni.
– Szóval miattam... – Bár nagyon jólestek a szavai, elfogott a lelkifurdalás, de Márk megrázta a fejét.
– Nem, Anival már régen gondjaink voltak. Nem azért, mert annyira figyelni kellett rá, hanem mert gyakorlatilag nem engedte, hogy másokkal akár csak szóba álljak... Nem jött rá, hogy előbb-utóbb épp így veszít el, pedig próbáltam megértetni vele.
– Múlt időben beszélsz. – Az állításom valójában kérdés volt, Márk pedig az egyik ujjával gyengéden megsimogatta az arcomat.
– Mert ezt akarom – válaszolta nagyon komolyan. Még nem rendeztem el mindent Anival, de ez nem mehet így tovább. Hajlandó volnál esetleg... várni még egy kicsit? Nem lesz több hazugság, ígérem.
– Csak akkor, ha előbb te is megbocsátasz nekem feleltem újra elkönnyesedő szemekkel. – Nem kellett volna szó nélkül letiltanom téged. Bár hazudtál, de megérdemeltél volna valami magyarázatot... főleg, mert valahol mélyen éreztem, hogy nem akartál becsapni.
– És ezután sem akarlak – mondta. Óvatosan beletúrt a hajamba, és az arcához szorította az arcomat. – Nincs több titok, oké?
– Oké – súgtam vissza, és lehunytam a szemem. A lassú számok már véget értek, mi azonban még mindig egymást átölelve, lassan forogtunk egy olyan zene ütemére, amit csak mi ketten hallottunk. Amikor egy pillanatra újra kinyitottam a szemem, megláttam Ákost, ahogy Ági füléhez hajolva éppen magyaráz valamit. Ági nevetett, és rajongó arccal nézett fel rá, mire Ákos játékosan megfricskázta az orrát. Boldogan csuktam be a szemem újra, és végre megértettem, milyen az, amikor az ember szeretné megállítani az időt. Tényleg azt kívántam, hogy ennek az estének soha ne legyen vége.
D. A. C. De persze vége lett, bár miután a takaró alá bújtam, a képzeletemben egész éjjel Márk karjaiban voltam. A buli után hazakísért – természetesen Ákos és Ági is együtt mentek el –, de a kapu előtt nem csókolt meg, csak egy végtelenül gyengéd puszit nyomott a homlokomra. Tudtam, minek szól ez: tényleg nem akarta megcsalni a barátnőjét, tiszta lelkiismerettel akart visszajönni hozzám. Abban maradtunk, hogy másnap beszélünk, ő pedig amilyen kíméletesen csak lehet, megpróbál elbúcsúzni a lánytól. Nem sürgettem, már attól boldog voltam, hogy tudtam, rám gondol, és csak velem akar lenni.
Az egész hétvégét végigábrándoztam, Apu és Karola néni már komolyan elgondolkodtak rajta, hogy beszereznek egy lepkehálót, hátha azzal el tudnak kapni, úgy szárnyaltam a boldogságtól. Zsanival kétszer is beszéltem: kicsit elgyötört, de bizakodó volt a hangja, azt ígérte, hétfőn majd mindent részletesen elmesél. Ákos meg Ági a FB tanúsága szerint az Állatkertben töltötték a vasárnapot – úgy tűnik, Zsani sokkterápiája talán mégis sikerrel járt, bár konkrétat még mindig nem lehetett tudni róluk.
Geri is felhívott Lacáéktól, és igaz, hogy hazajönni még mindig nem volt hajlandó, Apuval legalább már telefonon váltottak egy pár szót, szóval bizakodó voltam. A magam részéről nem bírtam betelni az apukámmal: esténként filmet nézünk együtt, vagy társasjátékoztunk Karola nénivel, aki minden alkalommal csalt, aztán pedig ránk kente, szóval rengeteget nevettünk. Reméltem, hogy Zsaninak nem lesz igaza Apuval kapcsolatban. Bár én sem hittem, hogy varázsütésre minden megoldódik, egyelőre elhessegettem a félelmeimet.
Hétfő reggel egyedül mentem suliba; éltem a gyanúperrel, hogy Zsanit a szülei vagy Petra fogják behozni, ezért nem is vártam meg a ház előtt. Viszonylag korán odaértem, és mint kiderült, jól tettem, mert a kapu előtt belefutottam Ginnybe.
– Hát te? – kérdeztem meglepetten.
– Rád várok felelte, és megigazította a poncsóját. Embert nem ismerek, akinek jól állna ez a fura ruhadarab, de rajta persze irtó vagányul nézett ki. – Meg akartam kérdezni, hogy vagy... Ani mondta, hogy Márk szakítani akar vele.
– Nézd, nem én akartam, hogy... – kezdtem bele a magyarázkodásba, de Ginny felemelte a kezét.
– Nyugi, nem azért jöttem, hogy leszúrjalak. Ani bevallotta azt is, hogy már régen nincsenek jól, és igazából már ő sem szerelmes Márkba... Persze ettől még kivan, mert megszokta maga mellett, de inkább már csak olyan neki, mintha a testvére lenne.
– Márk is hasonlót mondott – bólintottam. – De nem történt köztünk semmi, és nem is fog, amíg még megvan a barátnője.
– Oké – felelte, és elmosolyodott. – Nemcsak Ani miatt aggódom, hanem miattad is... Márk jó srác, és tényleg tisztességesnek tűnik, de azért nagyon vigyázz magadra, jó?
– Igen, anyu – vágtam rá, mire mindketten elnevettük magukat. Ebben a pillanatban megláttam Zsanit, ahogy közeledik a sarok felől, és örömömben nagyot dobbant a szívem. Lassan jött, de az arca vidám volt, amikor pedig odaért hozzánk, szó nélkül a nyakamba borult. Magamhoz szorítottam, és megpróbáltam elkerülni, hogy megint elbőgjem magam. Pár másodperc után elengedett, és szusszant egyet.
– Jól vagyok – válaszolta kérdő tekintetemre, és megfogta a kezem. – Durva hétvége volt, átmentünk a darálón Petrával meg Anyuékkal, de minden oké.
– És most mi lesz? – kérdeztem, majd rájöttem, hogy Ginny még mindig itt van. Bocsánatkérően fordultam felé. Nem baj, ha...
– Ne, maradj nyugodtan – szólt közbe Zsani. Döbbenten néztem rá, de ő sugárzó mosollyal válaszolt. – Nem akarok többet titkolózni, ő pedig a barátnőd, szóval... a lényeg, hogy megbeszéltük a dolgokat. Ma délután megyek először pszichológushoz, ahhoz, akihez Petra is járt.
– Ő is...?
– Na igen, anyuék most azért magukba szálltak egy kicsit – húzta el a száját. – Petra önszántából ment szakemberhez annak idején, és részben ennek a hatására költözött el otthonról. Én persze nem fogok elköltözni, de teljesen új alapokra kell helyeznünk a kapcsolatunkat a szüleimmel, főleg anyuval. Azt hiszem, csak most jött rá, mekkora veszélynek tett ki.
– Remélem, nem is felejti el – mondtam bizakodóan, Zsani pedig megcsóválta a fejét.
– Én is remélem, mert ez a pszichodoki irtó sokba kerül.
– Na és Gabe? – faggattam tovább, mire még szélesebb lett a mosolya.
– Az orvos után találkozunk – felelte. – Jó nagy hülye voltam, mázli, hogy megbocsátott. Nem biztos, hogy én megbocsátottam volna magamnak. Irtó szarul bántam vele.
– Nagyon szeret téged.
– Igen, most már tudom. – Zsani egy pillanatra elmélázott, de ekkor Ági örömteli sikolya hasított át a levegőn. Mintha a semmiből bukkant volna fel, Zsani nyakába vetette magát, a mögötte sétáló Ákos pedig úgy vigyorgott, mint egy gyerek a karácsonyfa alatt.
– De jó, hogy itt vagy! – kiáltotta Ági. Szokatlan volt tőle ez az érzelemkitörés, de Zsani ezúttal nem oltotta le, inkább óvatosan viszonozta az ölelést. – Minden rendben?
– Csak rá kell nézni – szólt közbe Ákos, Zsani pedig rámosolygott Ági válla fölött. Most, hogy mindannyian együtt voltunk, hirtelen eszembe jutott, min töprengtem egész hétvégén (persze amellett, hogy Márkról fantáziáltam). Ahogy Ági elengedte Zsanit, megköszörültem a torkom, mire mind felém fordultak.
– Oké, ti még nem ismeritek egymást: Ági, Ákos, ez itt Kővári Emma, azaz Ginny...
– Weasley, a hajad miatt, ügye? – fejezte be Ági mosolyogva, és kezet nyújtott Ginnynek. Miután mindenki bemutatkozott egymásnak, a szemek újra rám szegeződtek.
– Szóval... emlékeztek anyukámék jegyzetfüzetére, amit mutattam Ginnynek, elolvastam, nektek? Majd elmagyarázom – mondtam aki értetlen arcot vágott. – Amikor először arra gondoltam, milyen jó volna egy ilyen társasághoz tartozni... egy bandához, ahol segítjük egymást és mindig őszinték vagyunk egymással. Mielőtt megjöttél pillantottam Zsanira –, Ákossal meg Ágival már jóban voltunk, de valahogy nem lett belőlünk igazi baráti társaság. Gyakorlatilag te hoztál össze bennünket.
– A lepcses száddal – szúrta közbe Ákos, Zsani pedig, szokás szerint oda sem nézve, tarkón legyintette. Mindenki nevetett.
– Az igazat megvallva igen – mosolyogtam én is. – A nyíltságod minket is arra ösztönzött, hogy kinyíljunk, a titkaid pedig szembesítettek önmagunkkal. És amikor veled találkoztam – néztem most Ginnyre, aki szelíden álldogált mellettem –, már alkalmazni is tudtam ezt a nyíltságot. Rájöttem, hogy régen azért voltam magányos, mert én nem engedtem igazán közel senkit, annyira féltem, hogy csalódni fogok.
– Ha nem lett volna benned mégis bizalom a kételyeid mögött, velem se és Ginnyvel se mentél volna sokra – tette hozzá Zsani, én pedig elgondolkodva néztem rá. Lehet, hogy többet tettem, bátrabb voltam, mint hittem? A többiek tekintete erre engedett következtetni.
– „Ahol bizalom van és összetartás, ott kezdődik a barátság” – idéztem anyuék jegyzőkönyvéből, és végighordoztam a tekintetemet a társaságon. – És a barátság szövetség... Ezért arra gondoltam, hogy a SZ.E.SZ. nyomdokaiba lépve mi is alapíthatnánk valami hasonlót.
– Ok, legyen mondjuk SZ.E.X.! – kottyant közbe Zsani, mire mindenki röhögni kezdett.
– Ja, és akkor azt hiszik majd, hogy pornófilmeket forgatunk – mondta Ákos szárazon. – Kell egyáltalán név?
– Kell hát, különben hogy csinálunk karkötőket meg pólókat? – kapta el Zsani a dolog lényegét, és izgatottan felém fordult. – És írnunk kell fogadalmat, ahogy anyukádék is csinálták, meg lefektetni a szabályokat, és...
– Bocsi – szólt közbe Ginny halkan, és kétkedve nézett rám. – Én nem vagyok a társaságotok tagja... elmegyek, ha akarjátok, már úgyis elmondtam, amit akartam.
– Ne, maradj itt! – kértem, mert e percben tisztán éreztem, hogy közénk tartozik. Körbepillantottam. – Mi a véleményetek?
Pillanatnyi csend támadt, aztán Zsani kritikusan végignézett Ginnyn.
– Ha megígéred, hogy többet soha nem mutatkozol előttem ebben a szárogban, akkor maradhatsz.
– Ez poncsó! – tiltakozott Ginny nevetve, én pedig mélyet sóhajtottam. Ági bátorítóan rám mosolygott.
– D.A.C. – bökte ki, mire mindenki felkapta a fejét.
– Tessék? – kérdezte Ákos.
– Mondom, D.A.C. – ismételte Ági. Levette a kabátját, Ákos kezébe nyomta, kivett a táskájából egy tollat meg egy papírt, és ezt írta le:
D.A.C. – Szerintem tök jó – fűzte hozzá. – Elég rövid, és kifejezi, amit akarunk: dacolni a világ veszélyeivel. Nem?
– Nem szívesen mondom, Okoska, de ez zseniális! Zsani teljesen lázba jött. – És minek a rövidítése a D.A.C.?
– Dehogyis Anyuci Cicái – ajánlottam fel. Kitört a nevetés, Ákos pedig felháborodva nézett rám.
– Kösz! Ennyi erővel már lehet Döglött Angolnák Clubja is, nem??
– A „Club” jó! – mondta Ginny, amikor szóhoz jutott a kacagástól. – De minek a klubja?
– Dirty Angels Club – szólt közbe Ági. Mindannyian rábámultunk. Nem tudtam, a szerelem teszi-e vagy ennyire tetszett neki az ötlet, de valósággal sziporkázott.
– Zsani adta az ötletet azzal, hogy a múltkor azt mondta, nem lehet mindenki kisangyal... A lényeget tekintve mind angyalkák vagyunk, csak kicsit másképp.
– Vidd már innen, mert elmegy az összes önbizalmam!
– fordult Zsani Ákoshoz. Megint felnevettünk, de amikor a telómra pillantottam, láttam, hogy mindjárt elkésünk az első óráról, úgyhogy összecsaptam a tenyerem.
– Oké, mivel Zsani ma dokinál lesz és Gabe-ezik, mit szólnátok, ha holnap suli után találkoznánk nálam, és kiagyalnánk mindent? Karola néni biztos süt valamit, ti hozzátok az ücsit, jó?
– Szuper – felelte Ákos, és a többiek is egyetértően bólogattak.
– Most viszont menjünk, mert Didi néni kikészül a késéstől – javasoltam. Ginny elköszönt mindenkitől, és megígérte, hogy holnap pontos lesz, mi pedig besétáltunk az aulába. Zsani beakasztotta a kisujját az enyémbe, és halkan dúdolt valamit, Ákos pedig Áginak mutogatta a képet, amit az Állatkertben csinált a telójával egy vombatkölyökről. A nehézségek után végre béke volt bennem és boldogság, amit úgy éreztem, az égvilágon semmi nem tehet tönkre. A büfé előtt hosszú sor állt, meg kellett kerülnünk őket, hogy tovább tudjunk haladni. Véletlenül rátapostam valaki lábára, és felemeltem a fejem, hogy bocsánatot kérjek, amikor a torkomra forrt a szó. Egy mély tüzű, fekete szempár tekintett rám érdeklődve, de egy csipetnyit gúnyosan.
– Szia, Flóra!
Hirtelen úgy megszédültem, hogy Zsani megtorpant, és megragadta a kezemet. Nem tudtam elhinni, amit látok. Ez meg mi a fenét keres itt??
– Bemutatsz? – kérdezte tőlem Zsani kis szünet után, és értetlenül nézett a magas, sötét hajú fiúra, aki most aprót biccentett, és miközben megrázta a kezét, a szeme sarkából engem figyelt.
– Halász Dániel, nagyon örvendek.

FELLEGI FLÓRA
Becenév: Flo, Csillag
Magasság/súly: 167 cm/52 kg
Mini biográfia:
Flóra Budapesten született, a IV. kerületben, Fellegi Péter
és Hollós Brigitta első gyermekeként. Jelenleg a Bernáth Aurél Művészeti Gimnázium tanulója, később a filmezés kreatív oldalával szeretne foglalkozni, például rendezéssel. Csillagjegye: Rák.
Jelenlegi szerepei: – hivatásos BFF (közreműködik: Lőrincz Zsanett, lásd később)
– elégedetlen lánygyermek (közreműködik: Fellegi Péter)
– nagytesó, akit az idegösszeomlás kerülget (közreműködik: Fellegi Gergő, lásd később)
– gimis diák (közreműködnek a BMG tanárai, többkevesebb sikerrel)
– éppen szerelembe eső csajszi (közreműködik: Király Márk, lásd később)
Coming soon:
– hivatásos BFF, kevesebb bonyodalommal (az előzőekben megjelölt széria folytatása, ugyanazzal a stábbal)
– elégedett lánygyermek (előrejelzések: „na, persze”)
– nagytesó, akit végre békén hagynak!!!
– gimis diák (no comment)
– SZERELMES csajszi, akinek viszonozzák a szerelmét (reménybeli állandó közreműködő: Király Márk)
Amit nem tudtál Flóráról:
– 13 évesen levonatozott Debrecenbe a Psycho díszdobozos kiadásáért, és bár visszafelé rossz vonatra szállt, utóbb úgy nyilatkozott: „minden perc megérte”
– szeretne egy tetoválást, de olyan alacsony a fájdalomküszöbe, hogy nem meri megkockáztatni („és persze Apu meg is ölne”)
– közel 500 dvd-je van, kétféle filmes magazint járat rendszeresen, és a mozijegyei megtöltenek egy egész fotóalbumot („abban a legjobb tartani őket, nem esnek ki”)
– kék szeme van, de ha élesen süt a nap, aranyszínű pontok fedezhetőek fel benne
LŐRINCZ ZSANETT
Becenév: Zsazsi, Zsazsa, Hercegnő Magasság/súly: 170cm/45kg Mini biográfia:
A II. kerületben született, ott is élt a szüleivel. divattervezéssel foglalkozott, és nem sokkal ezelőttig Édesanyja visszavonulásáig édesapja jogász, akárcsak a nővére, Petra. Él-hal a táncért, színházi táncos szeretne lenni. Csillagjegye: Skorpió.
Jelenlegi szerepei:
– hivatásos BFF (közreműködik: Fellegi Flóra, lásd az előző oldalon)
– titkolózó lánygyermek (közreműködik: Lőrinci Attila és Lőrincz Zsuzsa)
– a nővérét bálványozó kishúg (közreműködik: Lőrincz Petra)
– gimis diák (közreműködnek a BMG tanárai, akik a lábai előtt hevernek)
– szerelmes csajszi, aki ezerrel tagad (közreműködik: Orosz Gábor)
Corning soon:
– hivatásos BFF, további bonyodalmakkal („az élet így izgi, nem?”)
– az előzőekben megjelölt széria folytatása, ugyanazzal a stábbal
– őszinte lánygyermek (előrejelzések: „majd, ha fagy”)
– kishúg, aki többet látja a nővérét, mint most (,,hiányzol, Petsi”)
– gimis diák (ugyanannyira körülrajongva, mint eddig)
– szerelmes csajszi, aki... szerelmes, de megőrzi a függetlenségét (közreműködik: Orosz Gábor)
Amit nem tudtál Zsaniról:
– imádott perzsamacskája, Pearl törzskönyvezetlen (!), valószínűleg egy házimacska lehetett az apja („pont ezért olyan cuki, jól van???")
– ötéves korában egyszer azt mondta neki az anyukája, hogy „ha ilyen rossz vagy, inkább menj világgá”, amit komolyan vett, és elindult – csak estére találták meg, nyakig koszosan
– évekig járt moderntáncra, előfordult, hogy emiatt lógott a suliból is
– van egy szív alakú anyajegy a tarkóján
PÁSZTOR ÁKOS
Becenév: Aki, Akon, Paszek (nagynéniknek: Ákoska) Magasság/súly: 180 cm/70 kg
Mini biográfia:
Budapesten született, a VI. kerületben, ahol ma is él a szüleivel. Fogalma sincs, mit szeretne kezdeni az életével, de egyelőre nem is akar rajta gondolkozni, és amúgy is le lehet szállni róla, ő se kíváncsi más hülyeségeire. Csillagjegye: Bak.
Jelenlegi szerepei:
– álruhás barát, aki látszólag tojik mindenkire (közreműködik: Fellegi Flóra, Balla Ági, Lőrincz Zsanett)
– elkényeztetett egyke, aki a szülei szeme fénye (közreműködik: Pásztor Zsolt és Pásztorné Kiss Edina)
– gimis diák („MUHAHA”)
– Magányos Fiú, mint a Gossip Girl Dan-je, egyetlen csaj sem elég jó neki, miközben azért eléggé önbizalomhiányos
Corning soon:
– barát, aki felvállalja, hogy szereti a barátait („pff, nincs lelkem, szóval ne aggódjatok”)
– elkényeztetett egyke, aki a szülei szeme fénye („ez tök jól van így, oké??”)
– gimis diák („kirázom a kisujjamból”)
– a Magányos Fiú hamarosan talán közel enged magához valakit? (előrejelzés: „azt leshetitek”)
Amit nem tudtál Ákosról:
– utál verekedni; amikor általános iskolában az osztálytársai néhányszor elpáholták, nem ütött vissza, inkább egy befőttesüvegben mindenféle bogarakat gyűjtött, és teleszórta velük a verekedők táskáját, vagy mézzel kente be a tankönyveiket
– imád jól öltözni, és igazi sznob: inkább kevesebb ruhát vesz, de azok divatosak és jó minőségűek legyenek – a stílusa... hm, egyedinek mondható („egyszerűen csak király, értve?”)
– az első Transformers-mozi után szerelmes lett Megan Foxba, és kitapétázta a szobáját a képeivel
– kiskorában göndör, szőke haja volt, ami később teljesen befeketedett és kisimult
KŐVÁRI EMMA
Becenév: Emmus, Ems, Ginny
Magasság/súly: 165 cm/47 kg
Mini biográfia:
Kecskeméten született. Az apukája pár évvel ezelőtt elhagyta a családot, azóta több mostohaapa is megfordult már náluk. Három kicsi tesója van, akiket imád. Az általánosban voltak zűrös ügyei, de ma már „tiszta”. A ruháit maga varrja, jelmeztervező vagy stylist szeretne lenni. Csillagjegye: Bika.
Jelenlegi szerepei:
– újdonsült barátnő, akinél mindig van depikaja (közreműködik: Fellegi Flóra)
– felelősségteljes legidősebb gyerek, akire mindig lehet számítani (közreműködik: Kőváriné Marika néni, valamint Kővári Timike, Kővári Zsuzsi és Kővári Balázs)
– gimis diák („kind of genius”)
– harcos feminista csajszi („a pasik abszolúte semmire se jók”)
Corning soon:
– igazi barátnő, közös bulikkal és lelkizésekkel („tök jó, hogy megismertelek, Flo!”)
– felelősségteljes legidősebb gyerek, akinek azért van egy szusszanásnyi ideje néha („előre is köszi, Mama”)
– gimis diák („púp a hátamon”)
– harcos feminista csajszi (az előző széria folytatása... khm, továbbra is one-man-show)
Amit nem tudtál Emmáról:
– óvodáskorában összegyűjtötte a naponta kiosztott, cukros bevonatú C-vitaminokat, és egyszerre ette meg őket, amitől mindig rosszul lett, ennek ellenére többször is megcsinálta
– kedvenc divattervezője Stella McCartney, de álmai netovábbja, hogy olyan munkát végezhessen, mint Catherine Martin, a Baz Luhrman-filmek (Rómeó és Júlia, Moulin Rouge, A nagy Gatsby) Oscar-díjas jelmeztervezője
– nem tud ellenállni az édességeknek, még a grillcsirkét is csokiöntettel eszi (amit a kistesójától, Balázstól tanult)
– egy éjjeli lepkével ki lehetne kergetni a világból BALLA ÁGI
Becenév: Ágó, Okoska
Magasság/súly: 162 cm, 44 kg
Mini biográfia:
Budapesten született, a VII. kerületben. A szülei elváltak, ő is az édesanyjával él, akárcsak Emma, de neki van egy bátyja is, Matyi. Igazi kis könyvmoly, aki az olvasásba menekül a hétköznapi gondok elől. Nem dohányzik, nem iszik, ő a nagybetűs Jókislány – és ezt a szerepet legtöbbször már halálosan unja. Csillagjegye: Ikrek.
Jelenlegi szerepei:
– iskolai haver, aki nem sok vizet zavar (közreműködik: Fellegi Flóra, Lőrinci Zsanett, Pásztor Ákos)
– visszahúzódó hugica a nagyszájú báty árnyékában (közreműködik: Balla Matyi)
– gimis diák („legalább nem otthon vagyok, és az órákon tök jól lehet olvasni”)
– ártatlan kislány, akinek még nem volt dolga pasikkal („persze, ha mondjuk Lenszkij szembejönne...”)
Corning soon:
– valódi barát, aki végre kinyitja a száját („ööö, legalábbis remélem”)
– öntudatos hugica, akit nem érdekelnek többé a bátyja hülyeségei
– gimis diák („amíg van sulikönyvtár, addig köszi, elvagyok”)
– ártatlan kislány, akire végre rátalál a szerelem... („na jó, hagyjuk a témát”)
Amit nem tudtál Ágiról:
– odavan a macskákért, és minden vágya, hogy legyen neki egy, de az anyukája nem engedi, ezért csak halai vannak, akiket néha megpróbál megsimogatni
– A példaképei Elizabeth Bennet, Beatrix Potter, az egyik kedvenc filmje pedig a Mona Lisa mosolya – ebből is látszik, hogy legszívesebben egy másik korban élne, ahol eszes úrilányok és szívdöglesztő úriemberek vannak
– bár nagyon keveset beszél, remek a felfogóképessége és a memóriája, mindent elraktároz, amit hall, és könnyedén összerakja belőle az infókat, amikre szüksége van
– egyáltalán nem tud hazudni: ha mégis erre kényszerülne, egyszerűen elmegy a hangja
FELLEGI GERGŐ
Becenév: Geri, Gerzson
Magasság/súly: 175 cm/55 kg
Mini biográfia:
Ugyanabban a kórházban született, ahol a nővére, Flóra. 11 éves volt, amikor az anyukájuk meghalt. Az addig nagyon életvidám és nyitott srácot nagyon megviselték a történtek, és az is, ahogy az apjuk reagált a dologra. Azóta kimondottan antiszociális, csak diszkózenéket és dubstepet hallgat, és senkit nem enged közel magához. Csillagjegye: Bak.
Jelenlegi szerepei:
– vagány srác, aki idősebb, zűrös arcokkal barátkozik, de valódi kapcsolatai nem nagyon vannak
– durcás öcs, aki ott piszkálja a nővérét, ahol tudja („hogy lehet már ilyen tré filmeket nézni, tiszta gáz”)
– hetedikes diák („na, ez az, ami végképp nem érdekel”)
– magának való fiú, aki már érdeklődik a csajok iránt, de még nem volt barátnője („áh, úgyis ugyanolyan hülye liba mindegyik”)
Corningsoon:
– vagány srác, akit végre-valahára komolyan vesznek („nem vagyok kiskölyök, vili??”)
– engedékenyebb öcs, aki elviseli a nővérét („jó, végül is egész tűrhető a csaj”)
– hetedikes diák („Középsulis felvételi? Miről beszélsz, ember?”)
– dögös pasi, akit észrevesznek a lányok, és be is jön nekik („csak ki kell várni, hogy maguktól jöjjenek”)
Amit nem tudtál Geriről:
– fél éve rasztáztatta be a haját, azóta csak kéthetente mossa, mert egyedül nem tudja, másokat meg nem akar megkérni, hogy segítsenek
– van egy gitárja, amit a szüleitől kapott, de nem tanult meg rajta játszani, a szobájában áll a szekrényben
– kétszemélyes ágya van, aminek a mértani középpontján alszik
– az anyukája temetésén egy levelet tett a sírba, aminek a tartalmát senki nem ismeri
KIRÁLY MÁRK
Becenév: King, Márkó
Magasság/súly: 185 cm/72 kg
Mini biográfia:
Debrecenben született. Kisiskolás volt, amikor Pestre költözött a szüleivel és ikerhúgával, Orsival. A BMG-től nem messze lévő Újlipótvárosi Gimnáziumba jár, ott ismerte meg Gabe-et, aki elsős koruk óta a legjobb haverja. Mindkét fiú menő kosaras, és mivel nagyon helyesek is, az iskola igazi sztárjai – bár ebbe a státuszba néha kezdenek kicsit belefáradni. Csillagjegye: Vízöntő.
Jelenlegi szerepei:
– hűséges barát, aki mindenben támogatja a haverját, és viszont (közreműködik: Orosz Gábor)
– jó fej báty, aki halálra szekálja a húgát, de ha kell, tűzbe menne érte (közreműködik: Király Orsolya)
– gimis diák („most tényleg a suliról akarsz beszélni, hát nincs neked életed??”)
– kiszámíthatatlan pasi, akinél sosem tudhatod, mi lesz a következő lépés (közreműködik: Fellegi Flóra)
Corning soon:
– hűséges barát, aki egyre inkább a saját feje után megy („szállj le rólam, haver, oké?”)
– titokzatos báty, aki furcsán kezd viselkedni a húgával („az agyamra mész”)
– gimis diák („no comment”)
– cuki pasi, aki viszont változatlanul titkokba burkolózik (az előző széria folytatása azonos szereplőkkel)
Amit nem tudtál Márkról:
– utálja az állatokat, irtózik tőlük, a gyerekeket viszont szereti, ő a legjobb fej nagybácsi a családban
– mivel ikrek, bárhol, bármikor megérzi, ha Orsi bajban van és segítségre szorul
– gyerekkora óta nem sírt, Gabe folyton azzal szívatja, hogy biztosan vámpír vagy földönkívüli, ezért nincsenek könnyei
– bár irtó helyes pasi, még csak néhány barátnője volt, mert nem fecsérli az idejét olyan lányokra, akikben nem lát fantáziát
OROSZ GÁBOR (GABE)
Becenév: Gabe, Gabika
Magasság/súly: 182 cm/70 kg
Mini biográfia:
Budapesten született, a XIII. kerületben, ő az egyetlen tősgyökeres újlipótvárosi a csapatban. A családjáról senkinek nem beszél, még a legjobb barátjának, Márknak sem, csak annyi lehet tudni róla, hogy van egy kisöccse, és a szülei együtt élnek. A kosárcsapatban ő a csatárok királya, majdnem olyan jó játékos, mint Márk. Csillagjegye: Szűz.
Jelenlegi szerepei:
– igazi barát, aki mindig a haverja mellett áll (közreműködik: Király Márk)
– önfeláldozó báty, aki gyakran úgy viszonyul az öccséhez, mintha az apja lenne (közreműködik: Orosz Benedek)
– gimis diák („majd holnap megtanulom, jó?”)
– fülig szerelmes pasi, aki néha csak kapkodja a fejét (közreműködik: Lőrinez Zsanett)
Corning soon:
– értetlen barát, aki néha azért már besokall („sürgősen állj le, haver”)
– figyelmes báty, aki körül azonban egyre nagyobb a káosz
– gimis diák („...ööö, vagy holnapután, de most komolyan, eskü”)
– fülig szerelmes pasi, akinek túl jó csaja van ahhoz, hogy elengedje („ehhez tartsd magad, bébi”)
Amit nem tudtál Gabe-ről:
– kedvenc kosárjátékosa LeBron „King” James, a Miami Heat kiscsatárja, akit Twitteren is követ, minden meccsét megnézi, és miatta egy rövid ideig amerikai focit játszott (ahogy LeBron is)
– mindennap ő vásárol be az édesanyjának, ő kérdezi ki a tesója leckéjét, és néha még főz is (legjobban a csirkepaprikás megy neki)
– neki is van egy tetoválása, akárcsak Ginnynek, de titkolja, hogy hol és mi az
– Márkkal ellentétben elég nagy nőfaló, és most életében először szerelmes
Az „Egy új élet" számokban
Barátság: 40%
Családi ügyek: 15%
Szerelem: 30%
Titkok: 15% Akció: 5%
További információk:
twitter.com/dacworld
dac–world.tumblr.com/
www.facebook.com/DAC
Az előkészületben lévő rész számokban
Barátság: 30% Családi ügyek: 15%
Szerelem: 40%
Titkok: 5%
Akció: 10%
A következő rész tartalmából: Jaj, ezek a fiúk! A D.A.C. megalakulásával és Zsani titkának napvilágra kerülésével úgy tűnik, Flóra körül lassan rendeződnek a dolgok.
Ám Márkkal még mindig nem tudnak zöld ágra vergődni, hiába jönnek be egymásnak. A fiú időt kér Flórától, hogy szakíthasson a barátnőjével, de ez mintha nem menne olyan könnyen. Flórában felmerül, hogy nem ez az egyetlen titok, amit Márk rejteget előle...
Még több szerelem, még több rejtély és még több barátság! A második részt tavasszal keresd a boltok polcain!

